
28 Mart. 1925. 


După amiază, la Cameră, arăt lui Argetoianu şi lui Ma- 
niu, care îmi pare preocupat, cât de greu îmi vine ca, la 
inaugurarea, mâne, a noului nostru club să văd toată ga- 
leria şefilor partidului conservator. Maniu nu se simte în 
stare a face să se înlăture această demonstraţie, pe când 
Argetoianu vrea numai să se păstreze portretul lui Take Io- 
nescu. 


“Se vorbeşte de o embolie la plămâni, intervenită în sta- 
rea Regelui, bolnav de flebită. Seara, se asigură că, afară; 
de o uşoară ridicare de temperatură, starea Regelui nu s'a 
înrăutățit. 

Seara, conferinţa d-nei Jindra Huskova, despre muzica 
cehoslovacă. 

% 


„Indreptarea“ anunţă sosirea „mai multor membri ai fa- 
miliei Iorga, după ce „au împărţit mai multe geamantane 
de decoraţii“. Ce lume abjectă!.... 

In tratativele de fuziune, averescanii prezentau lucrul ca 
încheiat cu dânşii. Au reuşit să-l scârbească pe Maniu. 


6 N. IORGA 
29 Mari. 


Inaugurarea clubului din Bucureşti. In portrete, la care 
am ţinut să adaug pe al lui Kogălniceanu, ca şi în fi- 
gurile prezente numai amintirile vechiului conservatism. M. 
Cantacuzino vorbeşte cu multă prietenie pentru mine. Răs- 
pund relevând rolul tradiţiei şi amintind momentul când, 
în 1906, am propus politica „ţărănească“ la care azi vin 
ultimii conservatori. Dr. Toma lonescu recunoaşte servi- 
ciile ce le-am putut aduce în Apus. Câteva ceasuri de co- 
municativă căldură. 


Regele e mai bine. Embolia s'a resorbit. Nu e exclusă 
primejdia de revenire. Ne inscriem la Palat cu Argetoianu. 


30 Mart. 


Ceaiu la Gheorghe Meitani, pentru profesorul francez 
Duguit, care vine de la Iaşi. Recunoaşte că oraşul e murdar, 
dar adaugă că „pentru străini e interesant şi pitoresc“. In 
odaia de lucru scândurile poartă urmele salutului făcut de 
ordonanța lui Mackensen, care a stat aici, pe când Chise- 
lev a stat în casa bunicului Meitanilor. 


31 Mart. 


Se arată la Cameră, de Leonte Moldoveanu, bucurie pen- 
tru mai bună stare a Regelui. Adaug că avem aceleaşi şen- 
timente, dar le-am avut şi în împrejurări când nu le-au 
avut aceia xari ori au întrebuințat 'ori au compromis Co- 
roana. 

Se aduce legea bisericească şi, după ce Cosma se luptă 
cu Papa, iau cuvântul, amintind lui Lăpedatut că ideile con- 
ducătoare sunt ale mele, pe când moravurile liberale se vor 
recunoaşte în modul de aplicare. Lăpedatu pretinde că i- 
deile se află în nu ştiu ce program liberal. Aceasta aduce 
explicaţii neplăcute. 

* 

La cursul lui Carcopino, limpede, precis şi elegant, multă 
„lume bună“: o domnişoară din protipendadă îi verifică da- 
tele dintr'o carte nemțească! ' 


+ 


Ministeriul de Instrucție propune o federație posibilă a 
Societăților culturale. 
* 


Duca mă asigură că el nu caută a învia pe Averescu. [i 
atrag atenţia asupra ingratitudinii presumtivului şi asupra 
primejdiei de a trezi din nou această popularitate. 


1-iu April. 
Lăpedatu revine în discuția penibilă a vechilor legături 
dintre noi. 


2 April. 


Sănătatea Regelui ar rămânea foarte îngrijorătoare. D-rul 
Cantacuzino se teme de o infecţie a sângelui. 


3 April. 


La Prinţul Carol. 
Regele e mai bine, de şi primejdia nu e încă exclusă. 

Vorbim de Expoziţia de la Paris, cu privire la care inten- 
țiile lui se potrivesc pe deplin cu vederile mele. El a stăruit 
să nu se dea un caracter modern prea exagerat. 

In materie de politică, se bucură de fuziunea noastră. 

Nu vorbeşte de Averescu. Aminteşte vizita lui Mussolini, 
care i-a spus că în chestia Basarabiei wa dat „son dernier 
mot“; momentul va veni când va putea vorbi într'un sens. 
sau în altul. Laudă pe Argetoianu, „om plăcuţ şi cu pri~ 
cepere politică“. i i 

Prinţul e sigur pe dânsul, sănătos şi vesel. 

Argetoianu îmi spune că Regele începe a-şi consulta. 
fiul. 


Seara, Argetoianu vine la mine. Maniu sa plâns că 
vreau să-l „nimicesc“, că ai lui nu-i permit să lase 'şe- 
fia. Argetoianu revine la ideia „prezidenţiei de onoare“ 
şi ajunge la propunerea lui Maniu cu „doi preşedinţi“. O 
judec ridicolă şi scăzătoare de prestigiu, dar îi dau o scri- 
soare câtre Maniu prin care, în interesul armoniei în partid, 
în ofer şi acestea. Pare satisfăcut. 


La Academie, vestea morţii lui Poni, adormit blând la 
Iaşi. 


4 April. 


Discuţia la Cameră a legii judecătoreşti a lui Mârzescu. 


* 

Maniu mi-a dat scrisoarea în care acceptă propunerea 
mea şi o face cu bucurie. Ardelenii sunt foarte mulţămiţi. 


6 April. 


Şedinţă de comitet la club. Maniu comandă şi impune. 
O oarecare jenă pentru mine, care nu pot rămânea. 
Insultele liberale contra mea cresc, 
8 April. 


Şedinţă de efect la Cameră, unde se discută alegerea de la 
Reghin. Averescanii au umplut tribunele. Liberalii şi-au 
mobilizat toate forţele. M. Popovici atacă prea teoretic 
întâiu, apoi absolut probant. Ţărăniştii stau de ghiaţă, vă- 
dit favorabili lui Goga. Ii conduce Lupu, care se ia la hatţă 
cu Vaida. Răspunsul lui Goga jigneşte şi pe naţionali şi 
pe mine personal. 

l 9 April . 


Aceiaşi atitudine a lui Goga. Când amintesc generalului 
Averescu în ce condiţii l-au debarcat liberalii după inter- 
pelarea lui Marghiloman, el se ridică şi intinde o lungă 
discuţie, molcuţă şi încurcată, care exasperează în rândul 
întâiu pe amicii săi. Ţărăniştii, lăudaţi de „„Viitorul“, fac 
şi mai departe pe „copiii cuminţi“. 

10 April. 


Camera se închide în strigătele lui Madgearu contra lui 
Stelian Popescu, „stricătorul fuziunii“, 


11 April. 


Cu Maniu şi ajutând Argetoianu, redactez, după cererea 

celui d'intâiu, declaraţia prin care, criticând opera îndepli- 
nită de un Parlament fără legalitate şi rezervându-ni a 
construi altfel societatea noastră, ni declarăm'' intenţia de 
pleca de la „starea de fapt“ actuală — aceasta o cere Ma~ 
niu, — păstrând — cuvântul voieşte el să-l evite — nu- 
mai „ceia ce e necesar pentru liniştita desvoltare á împre- 
jurărilor şi pentru transmisiunea normală a puterilor“. 

Rămâne ca un ziar să aducă la cunoştinţă textul acestei 
înţelegeri. 

12 April. 


Serbare la „Universul“ pentru întroducerea noilor ma- 
şini. Vorbeşte Urlăţianu, preşedintele Consiliului de admi- 
nistrație. Crede necesar să răspundă Al. Constantinescu. 
In asistență tot liberali. lau atunci cuvântul, vorbind de 
independenţa ziarului, de necesitatea, totuşi, a unei di- 
recţii, care trebuie să consiste în repudiarea demagogiei 
ca şi a terorismului şi conrupţiei de sus. 


Liberalii par desgustaţi de nulitatea lui Averescu, pe de- 
plin dovedită. Totuşi, în foaia lor vorbesc de un regim al 
nostru ca „puţin probabil“, şi care ni s'ar putea admite 
numai „din eroare“. 


Maniu vine la mine pentru a-mi vorbi de colonizările 
de Macedoneni în Cadrilater (Grecii îi scot de acasă) şi de 
necesitatea unei mari întruniri, urmată de altele, săptă- 
mânale, în Bucureşti şi în provincie, pentru a protesta contra 
împărţirii la partizani a averii Statului. 

Partidul maghiar a propus lui Maniu să-i cedeze votu- 
rile româneşti din Ciuc. Refuzäm această propunere. 


15 April. 


Ni se înfăţişează un trimes al lui Janovics, directorul 
Teatrului maghiar din Cluj, ca să-mi spuie că, pentru anume 
cereri refuzate, Siguranţa din Cluj a expulzat, în ajunul 
Paştilor, pe doi actori unguri, vinovaţi că ar fi cântat nu 
ştiu ce cântece. Nu va fi teatru maghiar de sărbători. Ii 
scriu lui Tătărescu. 

18 April. 


Se revocă ordinul de expulzare, şi oamenii mulţămesc. 
Dar se păstrează interdicţia de a juca, pronunţată fără 
cercetare. 

19-22 April. 


Paşti zgomotoase. Se bea enorm. Nu mai răzbesc câr- 
ciumarii. Lux şi desfrâu în petreceri. Nu pot avea nicio 
linişte. 


La Sofia comuniştii fac să explodeze, la înmormântarea 
unui ofiţer asasinat, ecrazită în biserica Sf. Nedelia, uci- 
gând sute de oameni, între cari patrusprezece generali. Mulţi 
răniţi. In ajun Regele fusese atacat în împrejurimi şi pierduse 
pe doi dintre întovărăşitorii săi. O represiune cumplită 
e în curs. f 

27 April. 


Caillaux e ministru de Finanţe în Cabinetul Painleve, a- 
lături de Briand. 


12 N. IORGA 


Brandsch îmi scrie că, în Şcoala tinerilor cu termen re- 
dus din Ploieşti, Saşii sunt maltrataţi, fiind puşi să joace 
rolul Germanilor în ocupaţie, cari săvârşesc lucruri urâte. 


* 


Un colonel cu ochii în lacrămi se plânge că-l refuză de 
la înaintare Comitetul de Inspectori. 


Profesorul Noack din Colonia vine să cerceteze viaţa în 
mănăstiri. li amintesc de patimile noastre, de femeile si- 
lite să salute pe sub-ofiţerii germani, de preoţii târâţi: pen- 
tru negligenţa de a-i saluta pe aceia pe străzile Vălenilor. 
Se plânge că şi la dânşii, la Colonia, trebuie să, salute pe 
Englezi. „Ce ţie nu-ţi place altuia nu-i face“, îi spun teo- 
logului. 

k 


Maniu trece pe la mine. Arată îngrijorat şi de alegerea 
preşedintelui Hindenburg şi de înarmarea permisă Bulgariei. 
A şi spus-o la „Adevărul“, unde Lupu are aceleaşi idei. 


28 April. 


Avenol, secretarul Ligii Naţiunilor, petrece un ceas în 
cercul prietenilor miei. Doreşte să fie informat asupra vie- 
ţii noastre politice. 

29 April. 


Halippa a fost pălmuit în judeţul Soroca de o brută, că- 
pitanul de jandarmi Popescu, 

Pentru a dezarma pe ţărănişti, liberalii împing la o în- 
trebare în Cameră pe Valjean. O face în formă dubitativă, 
Tătărescu recunoaşte faptul, anunţă suspendarea vinovatului, 
dar „explică“ fapta lui şi nu promite sancţiuni. Nu găseşțe 
un cuvânt cald pentru cel jignit. Aceasta o fac eu, Ţărăniştii 
au lipsit, pregătind ceva pentru mâne. 


30 April. 


Halippa vorbeşte duos la Cameră. In lipsa mea, după o 
declaraţie, ţărăniştii părăsesc Camera pe trei zile, cerând 
satisfacţie. Au fost susținuți călduros de ai noştri. Ma- 
niu cere o mai strânsă solidarizare: propun să ne raliem 
la o moţiune, sau să o aducem noi. 


1-iu Maiu. 


Pertectă ordine, cu toată teama de demonstraţii socialiste. 
Manifeste sau împărţit noaptea în toată ţara. 


La Regina. Vorbesc de noua mea carte franceză despre 
Istoria statelor balcanice, adăugind că e dictată. Ea spune 
cu nu poate dicta, din cauza caracterului intim, sentimental al 
lucrurilor pe care le scrie, „Jurnalul“ ei. L-ar da să-l co- 
pie cineva, care însă ar trebui să fie de o discreţie „idioată“. 
O întreb dacă a fost mulțămită de cartea mea despre dânsa, 
şi o afirmă; discutăm posibilitatea unei ediţii franceze. 

Politică îi spun că nu fac cu dânsa, fiindcă mi-a spus că 
se refuză. De fapt, arată a nu şti care e conducerea partidu- 
lui nostru, vorbind de trei şefi. Totuşi, spun eu, cu Maniu 
vorbeşte în acest domeniu. — Ah! la Sovata. — Deci a- 

tunci e momentul politicei. Şi ea îmi spune cât o plicti- 
seşte că Maniu vorbeşte de reaua guvernare a ţării nu- 
mai fiindcă nu e el la cârmă. E ca o pictură rău făcută, 
Regele e bine: a trecut prin mari încercări. 

Pare slăbită şi îngrijorată. 


Dimineaţa a fost la mine scriitorul englez Clinton Logio. 
A stat ani întregi prin Bulgaria şi vorbeşte bulgăreşte. Con- 
vins că nu poţi să pricepi un popor fără a-i şti limba, 
ar vrea să o înveţe pe a noastră; deocamdată vrea să 
se caute la Călimăneşti. El a scris partea modernă din 
Istoria Bulgariei în colecţia Gleichen şi, recunoaşte ca a putut 
să fie parţial. Are un aier jenat şi evaziv. Mă întreb care 
poate fi scopul vizitei sale la Bucureşti. 


2 Maiu. 


Deputatul italian Ferrucio Lantini, fost director la „Gior- 
nale di Genova“. Vine pentru un lung interview. 


* 


Apoi d-rul Angelescu îmi arată o scrisoare trimeasă Gu- 
vernului de Legația Angliei, în care e vorba de pregătiri 
comuniste, de centrele de la Cernăuţi şi Sibiiu, de milioanele 
întrate pentru 'a pregăti acţiunea. I. Brătianu a intervenit 
pe lângă Stere, care i-a răspuns cu patos că na trădat 
niciodată şi că nu-i pasă dacă primul ministru va face 
greşeala „istorică“ de a-l asasina... 


* 

După amiază, la Cameră, Tătărescu ceteşte explicaţiile 
neruşinate ale pălmuitorului lui Halippa. lau cuvântul pen~- 
tru a răspunde frazelor de patriotism în care se înfăşură 
crasul interes de partid. I. Brătianu declară că, dacă o- 
dată a iertat pe Stere, acum îl va urmări. 


Vorbesc la legea administrativă, arătându-i zădărnicia. 


Ed 
Aflu că Stere va da lămuriri în „Adevărul“. 
3 Maiu. 


La Sighişoara, unde primarul mă primeşte la gară cu un 
foarte bun discurs românesc. 

Inainte de dejun, excursie la castelul în ruine al contelui 
Haller (într'o aripă o şcoală de ţesătorie). Apoi, prin Ibaş- 
falău, spre Birtalam, cu splendidele ziduri, cu biserica veche 
din secolele XIII—XIV (sculpturi, altar cu frumoase zu- 
grăveli, fresce în clopotniţă). 

Conferință despre adevărata cultură românească şi să- 
sească în Ardeal. Contra modernismului lui Blaga şi al noii 
şcoli săseşti, contra ,„pângermanismului imposibil“, tontra 
teoriilor exclusie de rasă; pentru influența mediului natural 
şi a vecinătăţii, pentru literatura populară şi cea învecinată. 
Pe această bază ne putem înţelege. 

Vizita la Gimnaziu, unde directorul Wolf mă întâmpină 
cu un discurs despre „inrădăcinarea“ şcolii săseşti, care 
va rezista oricării furtuni; va ţinea “samă insă de inte- 
resele patriei, cum scrie şi pe fațadă. Promit că, întru, 

cât pot, voiu înlătura o asemenea furtună, fiind convins 
de alipirea sufletească a lor cu ţara. 

Seara, fanfara gimnaziului săsesc îmi dă un concert supt 
tereşti. 

Mare masă seara, cu Români şi Saşi împreună. 

Invitatia mi-a venit de la directorul Liceului românesc, 
Petrescu-Zoiţa. 

* 


Conduc pe Chapuisat de la „Journal de Genève“ la bi- 
serica Văcăreşti. 


Dejun la Legația polonă cu profesorul Zielinski şi fiica 
lui 
* 


La Cameră Maniu îmi cere să väd pe Lupu. 

Soția mea l-a primit, amintindu-i toate greşelile față de 
mine. Eu evit orice amintiri din trecut. El cere lupta fără 
condiții contra Guvernului: o acord. O declarație, cum i-o 
spuneam lui Maniu Sâmbăta, va fi cetită de mine în şe- 
dinţa următoare. Lupu arată că nare legături cu comu- 
niştii: banii îi vin prin Banca Românească unui anume 
„K.“. Pe Radici îl judecă dezorientat; nau vorbit împreună 
de republică. Imi spune nu ştiu ce despre cineva care -ar 
îi în Serbia îactor principal, de şi secret, şi care i-a pome- 
nit de prigonirea celor „două sute de şefi“ ai celor „un 
milion“ de Români din Valea Timocului. Secret mare, pri- 
meidie de moarte pentru destăinuitori, etc. Multe lucruri 
curioase în conversaţia lui. 

Maniu vine seara cu dorințele lui Mihalache în ce pri- 
veşte declaraţia şi colaborarea de opoziție. Acceptabile. Se 
luptă grozav să nu se facă o confuzie de partid, pe care 
şi eu voiesc s'o evit. 

4 Maiu. 


Maniu se plânge de vorba Reginei, mai dăunăzi, că nu- 
mai Brătianu are autoritatea necesară pentru a guverna. 

S'au adaus mici puncte la declarația pe care în numele 
partidelor unite pentru un front de opoziţie am fost însăr- 
cinat s'o redactez. 

Maniu, care mi le aduce, îmi prezintă şi condiţiile înțele- 
gerii: nicio confundare a organizaţiilor, nicio schimbare de 
program, niciun angajament pentru viitorul guvern. 

La Cameră nu se ştie nimic despre ce se va petrece. Lupu, 
căruia îi strâng mâna, face o figură indiferentă. Se vor- 
bia — şi serios —, un moment, să nu se ţie şedinţă din 
lipsa deputaţilor majorităţii. De îapt erau foarte puţini; au 
venit însă în grup, probabil după lecţia făcută. 

Lupu vorbeşte cald. Are mişcări dibace şi accente calde. 
Nu e întrerupt. Majoritatea e jenată de postura în care a 
îost pusă. El lasă a se înţelege la sfârşit că o declaraţie se 
va tace în numele întregii opoziții leale. 

O cetesc răspicat, fără să se amestece obişnuitele strigăte 
cu aplausele entusiaste ale minorităţii. 

I. Brătianu ia cuvântul: de la bancă întâiu, apoi la tri- 
bună. Arguţii copilăreşti şi intrigi naive. 

li răspund. Majoritatea strigă pentru a căpăta pauza 
necesară ca să-şi refacă moralul. O răsping cu toată ener- 
gia şi trec la tribună. Gârboviceanu, care prezidează, — 
de fapt un nemulțămit — nu acordă pauza. 

Spun limpede ce cred de această guvernare, față de care 
am păstrat expectativa pentru a o lăsa să-şi facă probele şi 


18 N. IORGA 


pentru a se putea pregăti o succesiune serioasă. |. Brătianu 
îşi face obișnuita figură de despreţ pe care însă adesea, o 
uită. Când vorbesc de „simbriaşii“' din celelalte provincii, Goga 
îndemnat vizibil de şeful său, pretinde că de el e vorba! 
şi-mi aruncă injurii. Când îi întind păharul cu apă, se ră- 
pede la ceasornicul stenografilor ca să mi-l arunce în cap. 
Când Buzdugan intervine, el îşi caută revolverul în buzu- 
lar. Felicit pe primul ministru că € apărat astfel. Majoritatea 
îmi strigă: „Stere, Stere“, ca şi cum situaţia acestuia, cum 
li-o spun, mar privi pe mine. 

I. Brătianu crede potrivit să răspundă din nou. Se lo- 
veşte de vanitatea mea şi de lipsa mea de creştere şi de 
dominație; nu uită să-mi arunce în obraz cele „patru luni de 
călătorii“, apoi, pur şi simplu, îuge. 

la ieşire, Duca, al cărui rol fusese dea încerca să arăte că 
am insultat, vorbind de dosiţii războiului, familiile liberale 
care şi-au trimes copiii pe front, mă abordează ca să mă 
asigure că vor pleca numai după întreaga legislatură fă- 
cută. 


A doua conferinţă a lui Chapuisat a fost de un caracter 
popular, foarte vioaie. Face oarecare morală democraţiei 
noastre de aparenţă. 

* 


La sindicatul Presei conferinţa lui Zielinski a fost rostită 
cu glas slab înaintea unui auditoriu restrâns. 


5 Maiu. 


Linişte la Cameră. Vorbeşte I. Lăpedatu. Vintilă Bră- 
tianu îşi bate joc de toţi şi mă sileşte să-I pun la locul lui. 

7 Maiu. 


Ca şi ieri, Derussi vine la mine şi îmi aduce dovada că, 
supt Marghiloman, într'o adresă din 1918, girantul Lega- 
tiei noastre de la Paris își râdea de stăruinţile propagan- 
diştilor români de acolo. 


* 


Ataşatul militar suedez îmi cere lămuriri pentru ridicarea 
lângă Tighinea a unui monument lui Carol al XII-lea. 


După amiază interpelarea lui Em. Antonescu, asupra vân- 
zării perimetrelor petrolifere. 

Desvolt interpelarea mea în politica externă. Ai noştri par 
a o găsi prea blândă. Duca răspunde într'un înalt stil 
diplomatic. Răspunsul mieu e mai dur. El, Duca, adaugă 
că poate guvernul viitor va îi al altora. 


8 Maiu. 


La Cameră se deşiră tândăleala lamentabilă a lui Ave- 
rescu la legea administrativă. Şi ai lui sunt jenaţi. I. Bră- 
tianu a reapărut. Zâmbeşte satisfăcut, el ştie de ce. Şi, la 
urmă, spune, în particular, unui deputat, că mi-a asigurat o 
noapte de insomnie... 

9 Maiu. 


La Cameră vorbeşte, cu multă inteligenţă şi într'o formă 
vie, deputatul ardelean Aurel Lazăr. 
In culoare, intriga lucrează. V. Sasu a fost chemat ca 

să puie la cale pe Stere, pe ţărăniştii disidenţi, pe cine 
se poate. Prin Buzdugan mi se cere să îngăduiu ca Stere 
să vorbească la legea în discuţie: îi declar că n'am niciun 
motiv de a mă amesteca în viaţa internă a unui partid care 
nu este al mieu. 


Zvonuri rele despre sănătatea Regelui: cele mai exagerate 
se dovedesc absolut false. 


La Legația cehoslovacă, unde averescanii sunt în corpore, 
Duca-i aduce pe Beneş lui Averescu. Negulescu, trimes odată 
la serbările de gimnastică din Praga, face curte minis- 
trului cehoslovac. Mă informez de ce Lupu, bine cunoscut 
lui Beneş, wa fost invitat; mi se asigură că a fost. Cer lui 
Beneş, arătându-i starea relaţiilor noastre cu guvernul, să 
afle timp pentru un ceaiu la mine, având să întâlnească, pe 
membrii opoziţiei. Imi promite răspunsul mâne, la 9. I. 
Brătianu face din Florica lui centrul negocierilor conterinţii 
Micii Inţelegeri. 


x 


Hiotu mă asigură că Regele e bine: îl scot mâne din pat, 
şi în curând pleacă la Sinaia. | 


Pompeo Aloisi îmi vorbeşte de o invitaţie a mea la Roma, 
zăbovită din cauza luptei care s'a deschis. 

10 Maiu. 


Beneş nu poate veni. E complect confiscat. Cel mult lasă 
a se vedea posibilitatea unei treceri pe la mine mâne seară. 

Nimeni din opoziţie nu asistă la paradă şi la recepţia de 
la Externe. 


11 Maiu. 


Directorul Presei sârbeşti şi un redactor de la „Tribuna“ 
din Roma, vin la mine. Li spun deschis ce lucru serios ar 
trebui să fie relaţiile ţărilor lor cu noi. 

* 

Un artist armean îmi arată sistemul lui de propagandă 
pentru ţara lui: cântecele armeneşti executate de corurile 
țărilor unde vine. 

* 


Moartea lui Matghiloman, lăsând un testament, în care 
se ocupă de Jockey-Club. Altfel, duios. Vaida merge la 
gară să primească sicriul. Maniu va participa la ceremonia 
funebră. Speră în alipirea unora din cei rămaşi fără şef. 

„Viitorul“, „Lupta“ au un ton dur față de răposatul. Şi 
„Universul“. La Cameră, ziua, nu se spune nimic. Seara, 
nu se ţine şedinţă „în semn de doliu“. Obişnuită zăpă- 
ceală. 


Maniu pregătise un memoriu pentru Rege. Ii arăt inutili- 
tatea. Ce se poate face, e numai comunicarea, din partea 
tuturora, a documentelor situaţiei schimbate. 

Argetoianu se întoarce din Veneţia şi Elveţia, după câ- 
teva zile petrecute la Craiova. E foarte mulţămit de cele 
petrecute în lipsa lui. 


* 


După hezitări, Guvernul îngăduie, fără manifestaţie, în- 
trunirea noastră de Duminecă. 


Saşii sunt, îmi spune H. O. Roth, foarte îngrijoraţi de 
clauza care "permite, „după dorinţa populaţiei“, să li se 
statitice şcolile. Angelescu explică această clauză așa: dacă 
populaţia s'ar plânge că dările şcolare sunt prea grele. 


12 Maiu. 


Argetoianu cere o întrevedere la Cameră cu mine şi cu 
Maniu. Pare îngrijorat. Rămâne, în partid, „soldat devotat“, 
dar nu trage, dacă nu ştie de ce e vorba. Vrea fuziunea 
cu ţărăniştii şi guvern cu ei. E gata să discute şi compune- 
rea Ministeriului. Maniu îi arată imposibilitatea ultimei cereri. 
Are şi puncte de program. [i arătăm că sunt şi ale noastre. 
Pare a îi atribuind fiecăruia din noi rostul: lui Maniu per- 
tractarea, mie răsturnarea, lui organizarea. 


14 Maiu. 


Luptă cu Vintilă Brătianu pentru a se evita înlăfurarea 
interpelării lui Em. Antonescu în chestia petrolului. Gu- 
vernul cedează. Interpelare, convingătoare în parte, în ches- 
tia societăţii „Cugir“, pentru armament, contra lui Tan- 
cred Constantinescu. 

15 Maiu. 


La Blaj, pentru ziua de 3—15 Maiu 1848. Sunt găzduit 
la Boilă, nepotul lui Maniu. La biserică liberalii: Duca, 
Moşoiu, câţiva deputaţi apar solemn la mijlocul serviciu- 
lui. Mitropolitul vorbeşte transparent de biruinţa spiritului a- 
supra materiei, glorificând pe umilii călugări şi dascăli cari 
fac fala naţiei. Miniştrii nu par de loc încântați. La ieşire, 


Duca îmi întinde mâna. li spun: — Prietenului de ieri, 
da, nu omului de azi, — Prietenului de mâne. — In opo- 
ziţie. 


Cuvântări în Câmpul Libertăţii. Cuvintele retorice ale lui 
Duca au puţin ecou. Moşoiu ceteşte textul care i s'a dat. 
De sus plouă fiţuici antisemite; de altfel în biserică studenţii 
Clujeni aw venit cu steagul negru şi crucea bârligată. Un 
student cere lupta cu „„Jidanii' şi ceteşte moţiunea care 
pretinde achitarea odraslei lui Zelea. Miniştrii, derutaţi, con- 
sternaţi şi neputincioşi. Rugat de comitet, vorbesc mulți- 
mii, extraordinar de caldă. 

La dejun cer să fiu între ai miei, în fața Mitropolitu- 
lui. Se vorbeşte pentru Rege, pentru miniştri, cald aplaudaţi 
-de ai lor. Coltor mă face să-i răspund. Şi ai liberalilor sunt 
prinşi în vârtejul simţirilor. 

Exerciţii ale şcolilor. Mitropolitul împarte premii. La sfâr- 
şit mi se cere din nou a vorbi, şi sunt dus pe braţe la 
gazdă. Aici, masă cu amicii lui Maniu, cari îmi cer un scurt 
„expozeu'“. 

* 


La Cameră, a fost, în lipsa mea, o şedinţă teribilă. Pre- 
lungirea sesiunii până la 15 Iunie a fost primită cu ur- 
lete şi strigăte de „Veşnica pomenire“. Nu s'a putut mă- 
car auzi cetirea decretului. 

16 Maiu. 


Şedinţă tot aşa de sălbatecă. E vorba de provocarea 
la duel, scandaloasă, a lui Lupu de Popescu de la Zguriţa. 
Generalul Mărdărescu declară, la o întrebare a mea, că ofi- 
țerul avea dreptul s'o facă. şi e vinovat numai de insubor- 
donanță faţă de superiorul său, care — şi se dovedeşte că 
nu e adevărat —, din motive de oportunitate, i-o interzi- 
sese. Citez cazul lui Averescu şi Hartel, cari, în 1908, mau 
provocat pe Marghiloman, care aşa de greu îi acuzase. 

Averescu ia cuvântul, învinuindu-mă de rea credinţă. Ma- 
joritatea vrea să mă împiedece de a vorbi. Izbutesc a o 
face, apelând personal la Gârboviceanu, care prezidează. 
Arăt că pentru „debarcarea“ lui Averescu am mărturia lui 
I. Brătianu însuşi şi a lui Stavri Brătianu. 


Inainte, M. Popovici se plângea că am îngăduit ca, la 
întrunirea de mâne, să vorbească Stere în lipsa mea. Ii 
spun că mi-a cerut-o Lupu, în numele Basarabenilor, şi 
i-am răspuns că e o silă de conştiinţă şi că nu consimt la 
relaţii cu Stere; nu pot fi de faţă la întrunire. Aşa i-am 
scris lui Lupu. 

17 Maiu. 


Marea întrunire a opoziţiei la Bucureşti. Toată sala „Da- 
cia“, curtea, strada sunt pline. Vorbeşte Mihalache şi Lupu, 
foarte cald şi zgomotos aplaudaţi. In sală şi comunişti, 
dintre cari doi caută să se amestece. La ieşire, armata, care 
cântă din trâmbiţi ca să acopere glasutile — toate stră- 
zile sunt pline de patrule —, ni taie calea fără să ni a- 
răte cum trebuie să se facă retragerea. Trupa înaintează cu 

puştile întinse, fără baionete, dar simulând încărcarea. A- 
bia pot afla adăpost într'o trăsură. Mulțimea o ia spre 
Cameră, fără a se deda la vre-o dezordine. 


Seara, masă la maiorul Angelescu, cu prieteni din fostul 
partid naţional român. Se vorbeşte de Averescu, care mi-a 
trimes martori pe generalii Văleanu şi Lambru. Cineva spune 
că odată el împărţia problema rurală aşa: moşii mari pen- 
tru export, moşii mici pentru consumaţia internă. Odată, 
ieşind de la dânsul Take Ionescu şi Hiotu, după! o discuţie 
despre politica externă, cel d'intâiu a spus celui de al 
doilea: Que voulez-vous? C'est ça. 

18 Maiu 


Martorii miei, Argetoianu şi M. Popovici, declară, de a- 


cord cu a lui Averescu, că nu e loc de satisfacţie prin 
arme. 


La Cameră un imens scandal. Nu-i e îngăduit lui Vaida 

să vorbească de abuzurile cu armata la întrunirea de ieri. 
19 Maiu 

Ministrul Italiei la mine. Mussolini mă invită la Florenţa. 


pentru o conferință în Expoziţia Cărţii: întreb data. La 
Roma ar îi să merg toamna sau în lanuar, 


La Cameră vorbeşte Vaida, destul de blând. Răspunde 

dârz, după instrucţiile lui I. Brătianu, Duca. Intervin, spuind 
că am fost trataţi ca nişte câni şi nu ni se pot cere mul- 
țămiri şi gesturi de politeţă. Duca-şi repetă declaraţia ca- 
santă. 

Se încep „trimeterile la Comisie“ şi expulzările pentru 
deputaţii cari au făcut „tumult“. E exclus Buzdugan. Se 
cer trei şedinţi pe zi, toate plătite. Argetoianu, care, ca 
şi M. Popovici, se învaise cu Duca pentru oarecare descor- 
dare, e iritat de întreruperi şi scapă vorba că aceasta e o 
„cameră de bordel“. E trimes la Comisie şi el. 


20` Maiu. 


Dimineaţa, se explică D. R. loaniţescu. Notele stenogra- 
filor dovedesc că majoritatea e aceia care a făcut „tumultul“. 
Camera râde, şi totuşi el va fi izgonit, ca şi alţi cinci dintre 
ai noştri. Arăt ce a făcut Buzdugan în 1916. 


21 Maiu. 


Congresul Ligii Culturale la Timișoara. 

Generalul comandant, .preiectul Coste, reprezintanţii so- 
cietăţilor culturale româneşti şi ale Şvabilor sunt deose- 
bit de prietenoşi. Răspund, arătând că aduc o solie de 
pace (se strigă: „Jos ura“). 

Corurile bănăţene, cu compozitori ţărani, se iau la în- 
trecere cu acela din Sălişte. 

22 Maiu. 


La masa comună, deputatul Kräuter vorbeşte într'o ro- 
mânească perfectă. Primarul toastează şi în numele mino- 
ritarilor, cari reprezintă cea mai mare parte a populaţiei 
oraşului, 

Conferința mea despre Unitatea românească în litera- 


turä. 
23 Maiu. 


La Lipova vizitez biserica făcută din moschee, înălţată, 
cu turnuri catolice, din epoca iezuită. Apoi la Cetatea Şoi- 
muşului, cu ornamentele din epoca Huniazilor, şi la Maria- 
Radna. 

24 Maiu. 


Intrunire la Craiova, cu foarte mulţi săteni, nu prea in- 
țelegători. Se încearcă o intrigă din partea vechiului grup 
takist. a 

25 Maiu. 


La Cameră, Vaida vorbeşte corosiv la legea administra- 
tivă, neincetat întrerupt de Goga. 


* 


Deschiderea sesiunii Academiei. Pârvan vorbeşte, în ra- 
portul secretarului, de politiciani „cu carapace de pachi- 
derme“. 

Păcat! 


Seara vizita soților Pittard. 
26 Maiu. 
"Dimineaţa, la Cameră Leonte Moldovean, raportor al 


legii administrative, atacă fără rost pe Saşi. Protestăm” 
nu numai noi, şi, intro excelentă limbă, Sasul Hedrich, 


28 N. IORGA 


dar şi Tripon, care spune că, la el, la Bistriţa, Români şi 
Saşi au dus solidar lupta contra tiraniei ungurești. 


* 


După-amiază, discurs, foarte bine studiat, al lui Maniu. 
Se angajează prea mult în ce priveşte limba naționalităților. 
Se lasă atras la o declaraţie, pe care încerc a o corecta, 
contra Constituției. Acuză pe I. Brătianu, care asistă, în- 
floritor, că nu recunoaşte „Alba Iulia“ ca bază de drept. 
Acesta câştigă un succes cetind din discursul său la Senat în 
această privinţă. 


A doua lecţie a lui Pittard, tot aşa de clară şi de sim4 
patică. 
x 
Pe străzi se vinde suplimentul „Universului“ cu achita- 
rea asasinului Codreanu. Studenții manifestă, şi publicul îm- 
preună cu dânşii. O psihoză, din care nu lipseşte ridicolul. 


27 Maiu. 


Discuţii pe articole a legii. Liberalii se plâng de ob- 
strucție. Trei şedinţe pe zi, care ne storc. 
* 


Seara, masă dată lui Pittard, care vorbeşte duios de rela- 
tiile lui, încă de acum douăzeci de ani, cu ţara. 
"28 Maiu. 
Aceleaşi discuţii la Cameră iau tot timpul. 


+ 


Dimineața, deschiderea congresului de Istorie. Vorbeşte 

Prinţul, foarte clar şi bine. Rolul mieu e cam jenat faţă de 
unele pretenţii pe care nu 'vreau să le impiedec. 


29 Maiu. 


La Cameră lămuresc prin interpelare acuzaţiile de bolşe- 
vism, de revoluţionalism, aduse de liberali. Răspunsul pro- 
vocător al lui Vintilă Brătianu mă sileşte a reveni mai 
aspru. 

e 


Seara, opoziţia e ameninţată în termeni vulgari de mi- 
nistrul Chirculescu. 
30 Maiu. 


Aceleaşi discuţii la legea administrativă. Şi Moşoiu e a- 
runcat în luptă. Se pregăteşte schimbarea regulamentului, 


* 


Vaida îmi spune cum, la Ragusa, traistele femeilor îl 
făceau să creadă că are Românce în faţa lui. Cutare prieten i 
se mărturisia Morlac; bunicul lui vorbia încă limba „valahă“. 


31 Maiu. 
Adunare la „Dacia“ a deputaţilor excluşi. Destulă lume, 
x 
Sunt împiedecat de un prieten să interpelez în chestia 
munițiilor stricate de ferrochimica. 


* 


Zi fără şedinţă la Cameră, 

I„iu lunie. 


La Cameră se ceteşte propunerea de schimbarea regula- 
mentului pentru a înăbuşi discuţia la articole. 

Hiotu îmi cere ştiri despre situaţia politică, în legătură, cu 
cererea mea de audienţă. 


2 Iunie. 
La Văleni cu soţii Pittard; seara, plecarea lor. 
3 Iunie. 


Vorbesc contra schimbării regulamentului. Lupu ocupă 
tribuna un ceas cu o cuvântare caldă, pe când Averescu 
se închină din nou Guvernului. 


k 


Dupä amiazi, primirea la Academie a preotului N. Po- 
pescu. Vorbeşte foarte chibzuit despre Onciul, cu aprecieri 
curagioase despre alții. Ii răspund. Asistă Patriarhul şi Mi- 
tropolitul Pimen. 

* 

Apoi la Comisia pentru regulament. Declar că nu recu- 
noaştem nici obstrucţia, nici caracterul legal al propunerii. 
Observaţia mea aduce înrăirea textului de prigonire. Ne 
retragem protestând. 

* 


Seara se cetesc procesele-verbale din Comisiune. Spâ- 
nişteanu, fost țărănist, aşezându-se între membrii acestui 
partid, provoacă scandal. Cuvântarea lui Agârbiceanu stâr- 
neşte râs. Vaida vrea să iau cuvântul. Mârzescu face să 

se ceară închiderea discuţiei. De aici cea mai cumplită 
scenă de luptă sălbatecă. 
4 Iunie. 


Se închide pur şi simplu discuţia la legea administrativă, 
de şi nu e măcar la ordinea zilei, ca să se poată constată 
„obstrucţia''. Declar că acest gest e o „escrocherie“ şi cer 
să fiu chemat la ordine, ceia ce Orleanu nu ecutează să facă. 

După amiază excluderea lui Filipescu şi a lui Bocu; pe 
Lupu nu-l pot înlătura. Deputaţii nu votează decât în mic 
număr, şi votul e nul. 

Seara, banchetul lui Pherekyde, păzit de armată din cauza 
farsei făcute de ai noştri, cari au spus că „se va petrecea 
ceva“. 

« Regele mă va primi săptămâna viitoare, „dacă îi permit 
medicii“. 
5 Iunie. 


Se aduce în discuţie convenţia cu Banca Naţională. Foarte 
bun discurs al lui Madgearu. 
6 Iunie. 


Discurs competent al lui Ioaniţescu la acelaşi proiect. Duca 
intervine. li atrag atenţia că a uitat să anunţe ametu 
serbarea aniversării Regelui Italiei. Pare jenat. 

Dupä amiazi, Maniu răspunde lui Mârzescu, care-i spu- 
sese că mijloacele pe care le întrebuințează în discuție sunt 
luate de la Budapesta. Aspră critică liniştită a regimului. 
Răspunsul lui Mârzescu e brutal. 

Chestia Stere fiind adusă de întreruperile majorităţii. Ma- 
niu ceteşte declaraţia, aranjată de mine, în care, ţiind samă 
de meritele lui, el, personal, dezaprobă acţiunea lui Stere în 
timpul războiului. 

Apoi, în cinci minute, în mijlocul aplauselor cu care în- 
tovărăşim „spectacolul ilegal şi ridicol“, se votează suta 
de articole ale legii administrative. 

7 Iunie. 


Te-deum la biserica italiană pentru douăzeci şi cinci de 
ani de domnie a regelui Italiei. Dintre miniştri, numai Duca. 
Nici şefii opoziţiei. Slujbă impunătoare a arhiepiscopului 
Cisar. Averescu vine târziu, plecându-se adânc către Hiotu. 


x 


Ministrul Franciei, de Billy, pe care îl cunosc cu acest 
prilej, pare, la început, să aibă prevenţii contra mea. Vorbim 
de Grecia de unde vine. I se pare că regina Sofia era a 
timidă, fără influența ce se crede. Regele Constantin nu 
se bucura de încredere nici la Germani. Era foarte puţin 
recunoscător faţă de Venizelos, care nu l-ar fi jignit cât 
credeam eu. Atitudinea ministrului României, Filodor, co- 
respunzând instrucţiilor lui, era nesigură, dar corectă. Re- 
cunoaşte şi el neajunsul provocat de lipsa de înţelegere între 
ministrul Franciei, Deville, şi amiralul Dartiges. 

La urmă, cineva, foarte bine informat, dela Palat îmi 
spune, cu cele mai mari precauţiuni, că liberalii fac sforţări 
desperate pentru a-l aduce pe Averescu. Al. Constantinescu 
a vorbit acolo, la Palat, două ceasuri despre caracterul ete- 
rogen al partidului nostru şi nevoia de a face un nou Mi- 
nisteriu, în care ar întra şi liberalii. . 


* 


După amiază, Hiotu la mine. Imi spune că audiențele se 
reiau. Va fi primit Mitropolitul. Averescu e înscris mai de 

mult. Sunt şi miniştri străini, ca al Turciei. Despre situaţie 
se fereşte să vorbească, dar ascultă istoria falsurilor parla- 
mentare. A anunţat pe Regele că-i voiu ceti un memoriu. 


8 lunie. 


`I. Brătianu a vorbit la Bacău, calificând opoziţia de 
câni cari îi atacă automobilul. A omorât speranţele averes- 
canilor, spunând că el va face alegerile comunale. 


9 lunie. 


La Cameră discuţia asupra Băncii Naţionale. Deputaţii 
lipsesc; majoritatea e rugată să voteze, căci este în număr. 
Trecătoare apariţie a lui I. Brătianu, întâmpinat de stri- 
gătul: „Vizirul!“. 
+ 


La Academie discursul de recepţie al lui Balş, clar şi, 
la sfârşit, cald. Răspunde Lăpedatu. 


+ 


Miniştrii se ceartă care să-şi treacă proiectele. Biruie An. 
gelescu, amenințând, că, altfel, se retrage. 


10 Iunie. 


Continuă legea Băncii Naţionale. Sunt adus a vorbi după- 
amiază, pentru precizarea punctului nostru de vedere. Ra- 
portorul, profesorul Dimitrescu, director la Banca Naţio- 
nală, e timid. 

Seara, ni se aduc la Cameră funcţionarii comerciali pen- 
tru a ne „sili“ să votăm repausul dominical. 

11 lunie. 


Vintilă Brătianu răspunde la criticile noastre prin in- 
jurii. Vechilul său i-a vorbit de... „„zăpăceala mea“ Răsping 
glumele de Zeligşor ale ministrului. 


* 


După-amiază reuşesc a trece la Academie prin Brătescu- 
Voineşti alegerea ca membră de onoare a d-rei Văcărescu 
şi, direct, a d-nei de Noailles. 


* 


Bianu vorbeşte mişcat de deficitul Academiei, care a pier- 
dut la expropriere 90% din avutul ei şi are azi un budget de 
patru milioane față de un milon cinci sute de mii aur 
înainte de războiu. Se va da drumul funcționarilor, la ne- 
voie se va întrerupe serviciul. 

12 lunie. 


Ridicule scene la Cameră între majoritari. 

Argetoianu ridică întrebarea dacă la legea aviației a fost 
întrebată şi cea militară. Tancred Constantinescu răspunde: 
a fost ministrul, Duca adauge că ştie sensul întrebării. 

De fapt, e suggerată de Prinţ. Aseară, la banchetul de 
la Clubul Automobiliştilor, Argetoianu a întrebat pe Mâr- 
zescu de ce e trist. Prinţul a observat că, are de ce. Mârzescu 
şi-a arătat față de Argetoianu regretul că Regina a început 
să publice în „Excelsior“ memoriile ei. 


x 


Aduc la Cameră mizeriile Academiei. Duca promite în- 
dreptare. 

13 lunie . 


Inchiderea prin surprindere a Parlamentului. De teama u- 
nor manifestații ostile, I. Brătianu face să se anunţe la 
Cameră că vine cu legea electorală, pentru ca să apară apoi 
cu decretul de închiderea sesiunii, la cetirea căruia uită is- 
călitura regală. 

Legea electorală s'a’ depus la Senat, unde Costăchescu 
ceteşte declaraţia opoziţiei că e gata să permită trecerea 
proiectului în douăzeci şi patru de ceasuri. I. Brătianu răs- 
punde că „mentalitatea“ sa cere o îndelungată discuţie. 


Seara, masă la „Flora“. Nu mi se spusese că au intenţia de 
a serbători „Neamul Românesc“. Clubul bucureştean al fu- 
ziunii şi-a trimes toţi agenţii electorali. Deplorabilă prive- 
lişte... Maniu vorbeşte lung, une ori mişcat, despre servi- 
ciile pe care foaia mea le-a adus spiritului românesc. Răs- 
pund arătând că n'a fost în intenţia mea o asemenea săr- 
bătoare, şi afirm sensul luptei ce ducem contra materialis- 
mului. Lupu îşi arată dorinţa unui Ministeriu comun. Mi- 
halache adauge că ei nu deslipesc de Stere, pe care caută 
să ni-l bage pe gât. Pune alături „cazul Argetoianu“ cu 
„cazul Stere“. Argetoianu, chemat prea târziu, are stăpâ- 
nirea de sine care se cere pentru a strânge mâna lui Mi- 
halache; el vorbeşte de omogeneitatea la iesle a liberalilor. 
Cicio Pop vine cu vechi reforme naţionale. Şi, Vaida mă u- 
neşte, în amintirile lui, cu Stere... 

In acest timp liberalii presintă, la Suzana, un spectacol e- 
vident superior ca organizaţie. 

14 Iunie. 


Slujbă la Mitropolie pentru Eminescu. Odioasă colecţie 

autentică de „mitocani“ bucureşteni. In strane Goldiş şi 
Moşoiu, preşedintele Comitetului pentru ridicarea monu- 
mentului. 

La cimitir. O cruce de lemn pe mormântul lui Macedonschi. 
Vechiul bust înegrit al lui' August Treboniu Laurian. Mor- 
mântul lui Chendi bine împrejmuit; al lui Iosif — o să- 
răcie. | 

Văd întâia oară pe al lui Eminescu însuşi. Nobil se ridică 
teiul de-asupra marmurei cu versurile lui şi în mijlocul 
florilor. Prezente vre-o douăzeci de persoane. Patriarhul 
nu vrea să vorbească. Moşoiu, care vorbeşte solemn plim- 
bându-se, zice: Emil în loc de Mihail. De la o şcoală fetiţe 
încearcă a dramatiza satira a treia. Penibil! 

Seara comemoraţia lui Eminescu la Teatrul Naţional. Pu- 
țină lume. Sunt rugat a ţinea conferinţa despre sensul o- 
perei poetului. Declamă frumos d-na Giurgea, Ciprian şi 
Nottara. 

15 lunie. 


La Sinaia pentru audiența la Rege. Mă intovărăşeşte Po- 
povici. 

La Pelişor, Denize, d-rul Mamulea, colonelul Rădescu, un 
aghiotant basarabean şi două doamne. 

Regina nu pare prea bucuroasă că mă vede. La masă, 
stând la stânga ei, nu caută convorbirea. Conversaţia atinge 
subiecte de artă, între altele albumul Preziosi, cumpărat cu 
50.000 de lei de Argetoianu. Regele puţin slăbit, dar 
vesel, ia parte, foarte activă la discuţie. Regina vorbeşte de 
articolul ei din „Excelsior“. A atins vârsta de cincizeci de 
ani, a cării serbătorire Brătianu a găsit-o nepotrivită la o 
femeie. 

După masă, spun Regelui că am o misiune faţă de dân- 
sul. Trecem în biuroul de jos. 

Incep aşa: „De şi trăiese supt presidenția de Re- 

publică a d-lui I. Brătianu, să-mi fie permis a-mi aminti că 
monarhia există şi să mă adresez Regelui“. Regele protestă 
energic că Monarhia este şi va îi, că ea ştie ce se pe- 
trece. Apoi se arată mulţămit de legătura mea cu Arge- 
toianu. Se bucură şi de aceia cu Ardelenii. Maniu e un 
om cuminte, chibzuit şi care îşi păstrează demnitatea în 
toate împrejurările; Vaida e însă pornit. Recunoaşte şi va- 
loarea altor oameni de frunte la Ardeleni. Nu dezaprobă 
nici pactul cu ţărăniştii. I-1 explic: unire pentru răsturnarea 
regimului. Restul depinde de viitor. Tot e mai bine că sunt 
cu noi. — Da, era mai rău cu alţii. — Cu aventura lui 
Averescu, spun eu. Pe Lupu îl judecă plăcut în relaţiile 
personale, dar îndată cucerit de atmosfera întrunirilor: vor- 
beşte de steagul roşu, supt care, fiind la guvern, a stat. 

Oricum, el, Regele, nu admite dezordinea. li spun că 
nici ma fost, că, atâta vreme cât hotărăşte, voinţa mea, 
nu va fi. Dar nu putem suporta siidări, nefiind Țiganii, 
robii nimănuia. Regele revine. Nu va da puterea unor extre- 
mişti. Cât va îi el Suveran, Stere, asupra căruia păstrează 
vechile opinii, nu va fi ministru. — Cine cere?, îi răspund. 
Decât să cedez străzii, mă voiu adresa primului şef de 
gară. — Care se chiamă Averescu? — Nu! 

Caut să-i spun ce este în ţară. Nemulţămire. Nicio admi- 
nistraţie. Lumea se ţine prin ea singură. Din zece oa- 
meni, nouă cred că Regele „depinde de Brătianu“. Neagă 
energic. Apărarea naţională e compromisă de Ferro-Chi- 
mica. Se distrug şi muniții bune. O spun Polonii, de pielea 
cărora e vorba. Să întrebe pe ataşatul lor militar. Totul 
pentru generalul Iliescu. — E inteligent, zice Regele. — l-ar 
putea ajunge o singură Turtucaie. 

— Nu poţi schimba Guvernul, revine Regele, fără o 
lege electorală. Am partea mea în depunerea ei. — Dar o 
pot vota şi alţii. Il asigur că, neputându-se cere. o schimbare 
de regim acum, asupra plecării lui în străinătate, nu vom 

discuta, la toamnă, Mesagiul şi nimic alta, cerând absolut 
legea electorală. l 

Dacă Regele prelungeşte acest regim, liberalii vor pierde şi 
ce bază mai au şi nu vor putea fi întrebuințaţi la altă suc- 
cesiune, ceia ce m'ar fi în interesul ţerii. Apoi eu nu pot 
reţinea la infinit pe ţărănişti, nici pe Ardeleni, cari au mai 
dărâmat o ţară. Regele apasă că nu sunt „constructivi““; 
răspund că vor ajunge a fi. Nici chiar elementele dori- 
toare de putere de aici nu vor putea îi până la sfârşit do- 
minate. Cât despre mine, sunt cu mâna pe pălărie, gata să 
mă închid la lucrul mieu, dar, de la un capăt al ţerii la 
altul să meargă Regele, şi nu va afla pe un om care să-i 
aducă atâtea servicii dezinteresate. Poate să puie Regele 
în comparaţie oboseala lui Averescu cu ce-i pot aduce? 

Se teme de agitația antisemită. Ating scenele de la Foc- 
şani. Guvernul e acela care lucrează pentru aceste scanda- 
luri, ca să-şi aibă bande în opoziţie. 

Regele îmi vorbeşte foarte pe larg de aviaţie. N'a trecut 
legea care o dădea unui consorţiu francez. Se va face alt 
contract pentru acela al aviaţiei militare cu Anglia. Maiorul 
care a murit încercând aeroplanul avea ordin. să n'o facă. 
Firma, e gata să se înţeleagă cu noi. Motorul e bun. 

Crede că, până nu se vor înţelege Aliaţii cu Germania, 
America nu va da împrumut nimănui. 

Orice Guvern va avea la îndemână, în administraţie, ace- 
leaşi instrumente inferioare. — Da, dar pot fi mai bine 
dirijate. ` 

La plecare îi cer să pot comunica un răspuns al lui. In 
picioare, de trei ori, indignat, afirmă că n'a promis nimic 
lui Averescu, că mare niciun angajament cu el, că ieri în 
audienţă nici nu s'a atins acest punct. Observ că nu Regele, 
dar omul pătrunzător şi fin poate să judece reala valoare 
a lui Averescu. 

Las Regelui şi raportul despre starea catastrofală a Aca- 
demiei. Promite a interveni. 
16 lunie. 


Comedia din Focşani, povestită de ziare, întrece orice în- 
chipuire, 2.200 de căruţe după „martirul neamului“, junele 
Zelea Codreanu, călare pe -un cal alb şi cu buzduganul în 
mână. Câmpul de lângă Focşani e botezat al Libertăţii. 
Se jură credinţă „eroului“. Muzica militară îi cântă. „U- 
niversul“ face cea mai largă reclamă vicleimului. Se pri- 
mesc telegrame de la generali şi episcopi. Se improvizează o 
zestre întreagă cu semnul crucii bârligate. 

Ziua, a fost Maniu la mine ca să afle ce am vorbit 
cu Regele, în care continuă să n'aibă încredere. E sigur că 
pătrunde toată psihologia Regelui şi a lui Brătianu. Ar fi 
vorba acuma de un Ministeriu Prezan sau Titulescu. Ii 
spun ce cred despre asemenea încercări. Maniu face cal- 
cule reci cu o siguranţă care mă îngrijorează. Se desvăluie 
unele funduri de conştiinţă care mi se par neliniştitoare. 

Apoi Argetoianu. li pare foarte serioasă anarhia antise- 
mită. Să nu aducă apă la moara lui Averescu. Dar, a- 
daugă, pentru restabilirea ordinii, tot la el, Argetoianu, 's'ar 
adresa Regele. 


17-16 lunie. 
Maniu a fost la Rege, care se declară foarte mulţămit de 
audiența mea. Hiotu confirmă. A asigurat, din nou, cu 
tărie că mare niciun angajament cu Averescu. 


* 


Discuţii la club, foarte neplăcute, pe chestii de persoane. 
Se decide retragerea candidaturii improvizate pentru alege- 

rea din Chişinău, unde ţărăniştii înţeleg să păstreze pentru 
singurul lor partid candidatura bătrânului Alexandri. 


19 lunie. 

Inmormântare regală a lui Saligny. 

* 

Conferință la Fundaţie a filologului francez Milliardet, des- 
pre trubaduri. Cu toată înăbuşitoare căldură, foarte mult 
public. 

20 Iunie. 


La Sinaia, parastasul pentru Take Ionescu. Lume multă, 
amestecată. Foarte frumoase discursuri. Destui plâng. Prea 
mult element de bisericuţă. Caut să strămut demonstraţia 
pe un teren de mare partid şi de actualitate. 


* 


In acest timp, la Deva, între Al. Constantinescu şi Mo- 
şoiu, I. Brătianu ne califică de „câni turbaţi“. 


21 lunie. 


Argetoianu vine foarte mulţămit de audiența de la Sinaia. 
I-a spus Regele, clar: „Nu mă gândesc la Averescu. Ho- 
tărârea mea e luată. Eşti om inteligent şi pricepi“. Şi de 
ţărănişti ar fi fost mulţămit. Mihalache i-a vorbit „ca un 
conservator“, Lupu îi pare simpatic. Despre mine socoate: 
că din ce în ce mai mult întru în rolul pe care trebuie'să-l 
am. De aiurea mi s'a raportat că după plecarea mea la masă 
Sar fi spus că „din ce în ce mai mult mă afirm în ţară 
şi în străinătate“. Maniu i-a părut puţin cam ,„pe- 
dant“. Regele s'a interesat de problemele unui viitor gu~ 
vern: armată, etc. 

I-ar fi cerut să numească undeva în Ardeal un prefect şi, 
în comitatele cu mulți Unguri, chiar un minoritar. 


* 


Polizu-Micşuneşti îmi cere părerea asupra eventualei pu- 
blicări, în timpul războiului, a notelor ce a luat din con- 
versaţiile cu N. Filipescu, I. Brătianu era zdrobit după 
Turtucaia şi se cerea remontat. Filipescu ar fi fost de o 
cruzime grezavă față de primul ministru. 


La 6, la Legația Franceză, unde vin chimiştii de la con- 
gres. Se vorbeşte de cazul lui Guernut, a cărui conferinţă 
de la Sindicatul Presei a fost împiedecată de antisemiti. 
- Explic lui de Billy că Guvernul îşi alesese rău medicul (cu 
Costaforu şi Mille) şi momentul. Prefectul de poliţie pre- 
tinde că Lupu şi ceilalți luaseră ei garanţia că vor ţinea 
linişte, că nu s'a tăcut apel la dânsul şi că Hotineanu, co- 
misarul regal, era acolo pentru că e „stare de asediu“. Ob- 
serv că tot prestigiul „stării de asediu“ se duce astfel. 


Seara, banchetul chimiştilor la Athénée Palace. Petro- 
liştii au dat 300.000 de lei. „Masa de onoare“ e plină mai 
mult de politiciani. Lângă mine un Danez care-şi are două 
sute de studenţi şi şase asistenţi. 


Văd pe Ştirbei. Se apără că Prezan ar fi întrat în 
calculul său ca şef de guvern. El mă întreabă dacă Regele 

mwar fi fost mai impresionat de o singură audienţă: a mea. 
Vechea obiecţie a „omogeneităţii“. 

Regele a insistat că el a silit pe Brătianu să vie cu proiec- 
tul legii electorale, că acesta a îost silit să-l improvizeze şi 
că proiectul va fi transformat în chipul cel mai radical. 


27 Iunie. 


La Braşov pentru serbările jubilare ale liceului. Primire 
cu muzică şi călăreţi. De fapt era vorba de aceia a Mitro- 
politului Bălan, care vine îndată după aceasta. Se cântă 
germanul Gaudeamus, dar se vând şăpci cu vipusca al- 
bastră, cum se purta de mult. Vechi elevi, Vaida, Popovici, 
apar cu dânsele pe cap. 

E 3 


La „Târgul Săcuilor'“, adecă Odorheiul, în care avem 
vre-o zece familii româneşti şi o bisericuţă moştenită de la 
„Greci“. Trei poliţişti cusuţi în aur, cu enorme cizme roşii, 
reprezintă administraţia. Un agent sanitar se plânge că 
moare de foame la uşa străinilor. De la bisericile celorlalţi 
iese o burghezime înstărită şi disciplinată. Armata, două re- 
gimente, îace bună impresie. 

29 Iunie. 


La Hârtop, lângă Folticeni, se desveleşte un monument al 
căzuţilor în războiu. Admirabilă catapeteasmă de la ju- 
mătatea secolului trecut. 

Primire călduroasă, adesea supt arcuri de triumf, la sä- 
tenii din Neamţ. Ce popor bun şi cuviincios! La Boroaia 
mii de săteni. Li vorbesc de posibilitatea unor alegeri comu- 
nale, care, dacă vor îi pierduta de noi, liberalii se instalează 
pe încă patru ani. 

La Brusturi răsare un „profet cu icoane de gât, care a- 

tâțtă contra calendarului nou şi a sărbătorilor. Şi la Târgul 
Neamţului curtea e plină de ţărani, cari aşteaptă un cuvânt 
“de îndemn. 

De aici înainte, la fiecare sat jandarmii păzesc pe câţiva 
"ţărani intimidaţi. Şeful țărănist, Măcărescu, a fost silit, în 
tot drumul spre Folticeni, a se legitima. 

La Piatra o mie de delegaţi ţărani aşteaptă de ceasuri 
întregi, în perfectă ordine, să li se vorbească. Una din cele 
mai frumoase adunări ţărăneşti pe care le-am avut vre-o 
dată. 

Seara, la masă comună cu ţărăniştii, afirm hotărârea mea 
de a menținea legătura cu cei din stânga. 

30 lunie. 

Bună întâmpinare şi în judeţul Bacău. 

Z-iu Iulie. 


Admirabile sămănături de la Focşani în jos. Cu toate 
ploile straşnice, se seceră de zor. 
2 lulie. 


Maniu şi Argetoianu la mine. Cel d'intâiu păstrează pă- 
rerea că Regele e cel mai incapabil de a se hotări dintre 
Suverani. Urmează comunicându-mi neinţelegeri de per- 
soane de prin provincie. Lămuririle lui Argetoianu sunt de 
acelaşi fel. 

3 Iulie. 


Aflu că Maniu consideră pe Cihodariu şi Xeni ca secre- 
tari mai mult de formă şi că un tânăr Lugoşianu face pe 
secretarul politic, :contrasemnând toate actele „singurul pre- 
preşedinte al partidului“. Fac lui M. Popovici oarecare ob- 
servaţii. Dar ce bine ar îi dacă în relaţiile noastre ar domni 
buna credinţă! 

I. Brătianu a vorbit la Brăila, şi după dânsul Vintilă. 
Ambii anunţă o lungă guvernare. Al. Constantinescu câştigă 
presa la Făgăraş, oferindu-i un adăpost în casa Brâncovea- 
nului. 

5 Iulie. 


Chirculescu ne compară la Piteşti cu bandiții Munteanu 
şi Tomescu, cari trec dintr'un judeţ în altul. 


6 Iulie. 


La Chişinău Alexandri a reuşit contra unui averescan sus- 
ţinut de Guvern. 
10 lulie. 


Pe drumul la băile Vulcana, cei doi bandiți au prădat şai- 
sprezece căruţe în şir. Intre alţii a îost despoiat şi Miha- 
lache. 

* 


I. Brătianu se mişcă necontenit. Cum au fost ploi distru- 
gătoare, merge prin ţinutul Făgărăşului cu ajutoare. 


11 Iulie. 


Ţara nu se preocupă decât de isprăvile următoare ale 
bandiţilor Munteanu şi Tomescu, cari pradă caravane de 
trăsuri, dau lovituri în amiază mare şi cutreieră şoselele, ca 
la chef, cântând din mandolină. Nu-i e ruşine nimănui. 


16 Iulie. 


Delegații din Piteşti îmi arată un act neştiut de mine 
prin care se ordonă organizațiilor a lucra alături cu tără- 

niştii la alegerile pentru Camerele Agricole şi supt un 
semn care uneşte secerea cu coasa. Ordinul e iscălit de 
Maniu singur. Ordinul trimis organizaţiilor ţărăniste numai 
de Madgearu. 

Dulce loaialitate! 

In toate partidele, fiecare işi face de cap. 


31 Iulie. 


Vizita lui Argetoianu. Crede în oarecare succes al nostru 
la alegerile pentru Camerele Agricole. A vizitat pe Maniu 
la Bădăcin. Veche locuinţă” pitorească, dar absolut goală. 
Pe masă un dicţionar enciclopedic, ediţie mică. 


* 


La cursurile de vară un grup de studenți; profesori fran- 
cezi, de nuanţă catolică, pe cari-i conduc doi clerici: Botti- 
nelli şi d-rul Gasque. 

f-iu August. 


Unul din studenţii francezi vorbeşte despre caracterul 
provinciilor Franciei. Se cântă frumos cântece din fiecare. 


Seara, conferința lui Caracostea despre Eminescu arată că 
bucăţi ca Mortua est şi Impărat şi proletar au fost scrise 
în prima lor formă când poetul avea abia şaisprezece ani 


2-4 August. 


In urma unui atac contra lui Cuza, tulburări antisemite 
la laşi şi la Focşani. Un student, Urziceanu, a tras patru 

focuri asupra morarului Griinspan, stăpânul Evreului cu 
scandalul. 


De la Piatra-Neamţ aflu că Măcărescu a declarat că nu 
primește semnul „d-lui Maniu". Partizanii miei îl denunţă 
întrun manifest tipărit că e vândut liberalilor. Tot mai 
mult îmi pare imposibil să guvernez ţara cu astfel de oa- 
meni. A 

5 August. 


Vizita profesorului american Andrews. 


6 August. 


Emoţionantă ceremonie de înmormântare a soldaţilor că- 
zuţi în luptele de la Tabla Buţii. 


8-10 August. 


Mizerii cu semnul electoral şi cu condiţiile materiale m 
care se scoate vechea mea foaie. 
11 August. 


Mârzescu ar fi spus că liberalii nu vor pierde decât 
patruzeci din ceva peste şaptezeci de mandate. La Orheiu 
ţărăniştii refuză lista comună cu noi. 


Moartea subită, de o angină de piept, a lui Matei Canta- 
cuzino. Pentru a se continua agitația la Focşani se anunță 
botezul a vreo şaizeci de Cornelii masculini şi feminini. Gu- 
vernul opreşte prin starea de asediu această nouă comi- 
cărie. 

Scrisoare amicală a lui Argetoianu despre incidentele 
din partid. Şi el vrea o lămuwiire definitivă. 


15 August. 


Inchiderea cursurilor. Vorbeşte foarte frumos Cehul Ilaro- 
slav Müller şi mai ales Ungurul Bathory, care pomeneşte 
şi despre „dedalul“ în care se află naţia lui şi cerul luminos 
de de-asupra, spre care se uită. 

La Buzău şi Râmnicul-Sărat, cu un grup de cursişti. 

Botezurile antisemite se fac în acest judeţ, la Costeşti. 


17 August. 


Vizită la mănăstirea lui Mihai Cantacuzino. Hotărăsc spă- 
larea picturilor. Apoi la Băbeni, în apropiere, unde este o 
bisericuţă cu fresce frumoase. 

In gara Focşani aflu că mii de oameni au plecat prin 
porumburi ca să asiste la botezul Corneliilor. Au fost şi 
ciocniri cu trupa: câţiva bătuţi. Zelea tatăl anunţă apropiata 
lui venire la putere, „decretele“ ce va da, „podurile peste 
Nistru“ pentru gonirea Evreilor! 


17-19 August. 


La Popii Diei („Pochidia''), moşia lui Gh. Taşcă. inut 
despădurit, crăpat, cu case barbare de împroprietăriți, cu 
izlazuri pline de scai şi porumbrele. 

Excursie la curata mănăstioară Adam. 

Văd bisericuța din Sălceni. In 1919 curtea Jurjeştilor, 
părăsită de ultimul arendaş, a fost prădată şi făcută una cu 
pământul. 

— Şi autoritatea?, întreb — E, administraţia la ţară?! 
20 August. 

La Văleni găsesc frumosul mieu salcâm de la poartă cu- 
răţit de coajă cu briceagul. O femeie spune: „nu mai e 
milă pe lume“. 

24 August. 

La alegeri ţăranii sunt răspinşi cu grămada. Vin să se 
plângă la mine. Au un frumos suflet vibrant. 

Cu toată sila, lista ţărănistă-naţională a lui Munteanu- 


Râmnic bate în Prahova pe a guvernului. Averescanii au... 
14 voturi. 


Se anunţă pe toamnă partidul antisemit al lui Goga. 


Goldiș demisionează din prezidenţia „Asociaţiei “.. 
25 August. 
Mare succes al opoziţiei unite, chiar în Bucovina. Saşii 
au dat guvernului un succes la Braşov şi Năsăud. Averes- 
canii şi antisemiţii iese la Iaşi. 
30 August. 
Goldiş a îost reales la Reghin preşedinte al „Asociaţiei“. 


3 Septembre. 


De dimineață Argetoianu. Regele a sosit la Sinaia. El şi 

Regina sunt foarte afectaţi de atitudinea lui I. Brătianu, 
care pleacă din ţară două zile înainte de sosirea lor şi fără 
a cere măcar concediu. Ei doresc o schimbare. Hiotu vine 
să se informeze. Ni se cere să lăsăm pe liberali a vota legea 
electorală, budgetul şi câteva „legi mici“. In vacanţa din 
Decembre s'ar retrage. Argetoianu crede că sar da şi ga- 
ranţii. Budgetul tot cere trei luni pentru a fi făcut. Noi 
l-am putea rectilica. „Legile mici“ s'ar putea schimba. 

Regele i se pare iarăşi obosit la picior, Regina, care a fă- 
cut o cură pentru aceasta, slăbită. Prinţul ar fi foarte 
bine dispus pentru noi. 

In acel moment vine şi Maniu. Nu-i place înţelegerea pe 
care o vrea Argetoianu. Regele ar fi nesigur; ascultă pe 
cine îi vorbeşte mai pe urmă. Odată, în Februar 1920, el, 
Maniu, a oprit formarea Ministeriului Averescu, viitorii mi- 
niştri fiind în odaia de alături. — l-ai văzut? — Mi s'a spus. 
Tăzlăoanu a promis răsbunarea, distrugerea unui „om mare“ 
(Maniu). li spun că e de dorit să iubească puţintel pe o- 
mul pe care va avea a-l servi; eu nu pot judeca aşa de 
aspru psihologia cuiva faţă: de care am sentimente. 

Maniu crede că a slăbi acţiunea faţă de guvern ar îi o 
mare greşală. Să nu primim puterea din mila lor. 

Ţărăniştii cer să se ia angajamente pentru guvernare. 
Lupu i-a anunţat-o lui Maniu. Nu admit fuziune, Stere 
dorind să fie în comitetul de conducere, ci colaborare. 
Argetoianu o vrea: Ei cer patru Ministerii: pentru Miha- 
lache (Agricultura), lunian (Justiţia), Madgearu (Comerţul), 
Lupu (Internele), ceia ce e imposibil. 

Maniu doreşte să nu zvonim ce legături vom avea cu 
dânşii (de sigur că e sfătuit de foştii tachişti). Nici Regele 
mar vrea un guvern comun (mie însă nu mi-a spus aşa). Ar- 
getoianu ma înștiințat că aceasta e intrigă liberală. A 
adaus că Mârzescu e furios pe „prostul“ de Constantinescu, 
care a băgat partidul în ultimele alegeri. Toţi miniştrii se 

4 

recunosc uzaţi. Unii se arată bucuroşi că s'a isprăvit cu A- 
verescu. Săveanu se plânge că i-am încurcat în chestia 
serbătorii Regelui. Stelian Popescu nu vrea să strângă fon- 
duri pentru aşezământul Ferdinand I, de la bănci. Arge- 
toianu crede că el ar apleca spre liberali. 


11 Septembre. 


lanculescu îmi scrie din Paris că Legația noastră e pă- 
zită de agenţi şi cavaleria aşteaptă în stradă. Comuniştii au 
vrut să-i smulgă Legiunea de pe piept. Mutre ca în 1793. 
Se strigă contra Poloniei şi a României. „L'Humanitâ' dă 
articole cu fotografii şi desemnuri despre procesul comu- 
niştilor de la Tatar-Bunar. Se reproduce şi un articol 
imprudent al lui Mihalache. In acelaşi timp sunt înştiințat 
de marile progrese pe care le fac, printr'o propagandă neo- 
bosită, Ungurii în opinia publică franceză. 


Inaugurarea Expoziţiei de la Chişinău. Au lucrat pentru 
dânsa generalul Rudeanu, profesorul Cardaş şi chiar depu- 
taţii ţărănişti. Mare pază militară în jurul Regelui, care 
apoi circulă aproape singur. Prinţul Pavel al Greciei apare. 
în uniformă de amiral grec. 


14 Septembre. 


In Dorohoiu ţeranii vin cu miile să asculte pe agitatorii 
antisemiţi, cari li promit şi „pădurile Jidanilor'“ 

Prefectul supraveghiază mascarada. Satele sunt în cău- 
tarea unui mântuitor. Când li se arată adevărul studenţilor 
ispitiţi, ei răspund: „De ce nu ni-au spus profesorii noştri 
aşa?“ 

Alianța liberalilor cu antisemiții dă roade. Judeţul Vasluiu 
a fost luat la rând de „propagandă“. Lângă Băceşti se 
strânseseră țeranii. Doi ofițeri în rezervă din laşi şi un 
student i-au îndemnat să atace târgul. Armata a tras; un 
sătean a murit. 

Guvernul dezaprobă, iar „studenţii“, făcând responsabili 
pe „Jidani', exploatează încă un mort. 


18 Septembre. 


Lupu şi lunian la mine. Cel d'intâiu vrea să mă aducă 
să consimt a sta în fața lui Stere cu ocazia unor negocieri 
între două comisiuni de cinci asupra viitoarelor noastre re- 
laţii, dat fiind că la ei guvernul se socoate acum căzut. Se 
vede bine că Basarabenii, cu Halippa în frunte, o cer. 
Lupu pare plictisit de această insistenţă. Nu crede pe Stere 
personal tare în Basarabia, dar grupul nu vrea să; se des- 
partă de dânsul. Rectifică părerea mea că la Orheiu ar îi 
fost mai puţini partizani ţărănişti, manifestaţi prin voturi 
albe, decât naţionali: ar fi fost 10.000. La Chişinău şi la 
Cetatea-Albhă liberalii au ieşit prin escrocherii, închizând 
samavolnic votarea încă de dimineaţă. Răspund că pot face 
concesii politice, dar de conştiinţă, nu. Ajunge că ignorez 
pe Stere. El însuşi e prea inteligent ca să se mulţămească 
numai cu un gest din partea unui om despre care ştie că-i 
refuză stima sa. 

Lupu pretinde că Maniu l-a sondat prin doi trimişi neau- 
torizaţi pe cine ar vrea ţărăniştii în fruntea guvernului. Li 
Sa răspuns că numai eu aş putea să dau prestigiul necesar. 
li arăt că mam nicio pasiune de a lua locul ce mi se 
oferă. 

Intrebat asupra programului şi alcătuirii Ministeriului, răs- 

pund că nu programul face împrejurările, ci împrejurările 
programul, direcţia singură interesând. Eu primesc orice 
program, care poate fi inutil, dar nu poate îi rău, când cu- 
nosc oamenii. Pentru locuri să negocieze cu aceia cari au 
condidaturi la care ţin: mie oricine urmează linia pe care o 
o voiesc îmi e mai bun prieten decât un aderent care ar 
refuza concursul său loaial, deplin. 
22 Septembre. 


Maniu vine pentru a-mi spune că şi lui ţărăniştii (lunian 
şi Madgearu; acesta în lipsa lui Mihalache) i-au vorbit de 
nevoia, pe care el n'o recunoaşte, a unui nou pact. I se pare 
lui Maniu că Regele nar vrea întovărăşirea de guvern şi . 
i-ar fi dat a înţelege şi lui Mihalache. Oricum, Maniu nu 
pare prea bucuros de o asemenea legătură şi, fără a fi 
contra ei, îi vede marile greutăţi. (Lupu ar voi Internele sau 
Externele; eu îi spun că nici pe dânsul, Maniu, nu l-aş 
vedea bucuros acolo, fiind prea blând.) 

Imi spune cum, simplu sublocotenent, el a fost numit mi- 
nistru de Războiu al Comitetului Român din Ungaria. A 
mers la ministru în Viena, cu Isopescu-Grecul, după ce a 
luat în stăpânire regimentul 34 românesc, înlăturându-se 
colonelul. Ministrul |-a rugat să aştepte până „se va o- 
rienta“. Sa intors, spuind că nu dispune; de situaţie şi i-a 
dat patru odăi în Ministeriu pentru a comanda. Românii 
au străbătut Ringul în perfectă ordine, pe când celelalte 
trupe se bolşevizaseră şi oraşul era îngrozit. Din ordinul 
lui Maniu, regimentele din Praga au susţinut revoluţia cehă. 


23 Septembre. 
Cumnatul mieu, colonelul Seichter, îmi povesteşte viaţa la 


Pola a lui Franz-Ferdinand. Soţia lui era, grozav de zgârcită. 
Şoferul era plătit şi de general şi de amiral; un vas îi a- 

ducea zilnic din Trieste carnea trimisă din Viena. Muzica îi 
stătea la ordine de la 2 la 11 seara. Un violonist care se 
desfăcuse la gât a primit înştiinţarea că Alteţei Sale Im-: 
periale nu-i plac oamenii halb-nackt. Sofia Chotek era 
o femeie foarte înaltă, cu faţa rotundă rumenă, cu ochii 
tari albaştri. Ea domina printr'o splendidă inteligenţă. Ajun- 
sese de-i cetia lui Franz-Ferdinand ce voia ea din co- 
respondenţa primită. 
27 Septembre. 


Cihodariu îmi spune că pretenţiile ţărăniste par a fi nu- 

mai o încercare. Maniu le amână. 
* 

Pelivan mă asigură că ţărăniştii basarabeni sunt în mare 
parte republicani declarați şi ne prezintă ca fiind o parte din 
național-liberali. N'ar dori nicio colaborare, din cauza „deo- 
sebirii de concepţii“. De peste Nistru s'ar fi prezintat la 
alegeri semnul secerii. Mulți țărani au dezaprobat. Miş- 
carea ar fi asemenea cu vechea idolatrie a lui „Ino- 
chentie“. 

7 Octombre. 


Argetoianu îmi arată că, după ce Maniu a discutat fără 
rezultat „zece ceasuri“ cu Mihalache, care se întreba la 
urmă „ce i-a spus“, el, Argetoianu, a început conversații 
cu o delegaţie ţărănistă, compusă din Răducanu şi Mad- 
gearu. S'au lămurit asupra programului. Ei cer să pome- 
nească numai ca o dorinţă, şi dacă îngăduie Coroana, pe 
lângă care se va stărui, să se revadă opera de împroprietă- 
rire. Ca Ministere, cer trei din cele principale şi încă unul, 
şi, anume, din primele, Agricultura. Argetoianu a spus care 
sunt cele trei pe care ni le rezervăm. Cu Lupu sa discu- 
tat Ministeriul de Interne, pe care îl cerea, dar tot mai slab: 
Argetoianu a obiectat că Regele nu l-ar voi şi că lumea l-a 

crezut „nebun“, cum îşi dădea aierul. El crede cai sar pu- 
tea face un Ministeriu... al Cooperaţiei. A oferit ţărănişti- 
lor o treime din deputaţi. Prefecţii nar admite să se îm- 
partă, pentru că ţărăniştii mar avea pe cine să puie după 
umplerea quantumnului de parlamentari, dar, dacă au pu- 
teri superioare undeva, li s'ar recunoaşte. Şi Stere a venit la 
dânsul, oferind „pe tavă“ partidul său în schimb pentru 
restituirea legalităţii şi nu ştiu ce alte cereri de suprafaţă. 
De fapt venise pentru „împăcarea“ cu mine, ca să fie pa 
lângă rostul mieu „o jumătate din ce are Maniu“. Ii dară 
răspunsul obişnuit, pe când Argetoianu îi spusese că, fiind 
îndeplinite celelalte condiţii, „atâta să rămâie“. 

A vorbit cu Hiotu despre cum vede Regele relaţiile cu tä- 
răniştii, şi acesta, ca de la dânsul, a spus că Regele ar voi 
fuziunea, nu colaborarea. Bănuiesc că formula poate să vie 
şi de la persoane femenine, cărora li s'a făcut lecţia. 

‘Argetoianu crede că Maniu va sfârşi admițând şi el cola- 
borarea. ; 

Sunt rugat să îac declaraţia de cetit la Cameră, unde la 
deschidere nu va asista nimeni dintre noi. 


11 Octombre. 


Alegerile pentru Biserică. Liberalii procedează cinic, cu 
voturi cerute pe față pentru prefect, cu preoţii agenţi elec- 
torali, cu lume care se bate la poarta lăcaşurilor, cu afişe 
pe stâlpii lor, cu jandarmi cari întind puşca în fața alegă- 
gătorilor. Şi în Prahova au candidat pe prefect 


17 Oclombre. 
Seara, Argetoianu la. mine. Maniu ar fi contra înţelegerii 


cu ţărăniştii. [i spun formula mea: mai bine în opoziţie cu 
ei decât la putere fără ei. 

18 Octombre. 


Maniu vine la mine. Işi expune nedumerirea. Mă invită 
la Comitet, unde îi spun că simţul mieu de demnitate mă 
împiedecă de a merge. 

Şedinţa lor continuă îndelung. Popovici, Cicio Pop se 
opun hotărât la încheierea colaboraţiei de guvern. Maniu 
ar fi avut o atitudine nehotărâtă. 


* 


La Cameră, cetesc declaraţia comună, redactată de mine. 
Ardelenii au întrodus o clauză în care se admite să vorbim 
la legile esenţiale, în interesul Statului. Majoritatea urlă, 
dar e curioasă să afle ce vine mai departe. Guvernul nu 
bănuia ce atitudine vom lua. Pe banca ministerială Vin- 
tilă Brătianu râde. Duca pare abătut. 


loaniţescu interpelează asupra patentei falsificări a lis- 
telor electorale pentru comună. 


După şedinţă discutăm: Maniu, Argetoianu şi eu asupra 
situaţiei. Propun să i se lase lui Argetoianu, care cunoaşte 
oamenii, grija negocierilor ulterioare. El pare a refuza. Deo- 
sebirea de vederi se accentuiază când vine vorba de or- 
dinea în care se vor succeda cele două acte: întregirea cu 
Stere şi lunian, faţă de alţi doi ai noştri, a Comitetului 
comun de acţiune parlamentară, ceia ce ar fi după Maniu 
o „reabilitate“ a lui Stere, şi decizia asupra proporţiei re- 
prezentanţilor în Parlament. Ţărăniştii, prin hotărârea lor 

publicată — Stere a adus alta de la Chişinău —, afirmând 
că au mai multă popularitate, cer jumătatea. Maniu crede că 
Stere, odată „reabilitat“, va ridica alte pretenţii, ca aceia 
de a mă vedea luând parte la discuţii, ceia ce, fireşte, îmi 
e imposibil. Argetoianu e sigur că ţărăniştii vor numai o 
dovadă de sinceritate. I se pare că ei i-ar admite proporţia 
de patru pe şase. Vede motivul opunerii lui Maniu în atitudinea 
lui Stelian Popescu, Xeni, etc., cari ameninţă cu retragerea 
Nar îi un motiv să ne facem de râs printr'o ruptură şi, 
ce e mai grav, provocată de noi. Ştie pe Stelian Popescu 
întrun rost mult mai modest decât cel de astăzi şi a aflat 
că vrea să scoată o foaie de seară, şi cu bani liberali. 
Din partea mea, declar hotărât că, în; cazul de neînțelegere 
<u ţărăniştii, maş putea juca un rol activ în campania pen- 
tru o putere pe care nam lua-o singuri decât pentru a 
cădea foarte răpede. 

Rămâne ca, Luni, Maniu, înainte de a pleca, să facă o 
nouă încercare de a smulge ţărăniştilor o concesie, după care 
Argetoianu să încheie ce poate încheia. La plecare, Maniu 
are grija să spuie că-i pare bine că şi noi vrem legătura 
cu ţărănişti... 

Deputaţi basarabeni, dintre cari unul a fost arestat la 
alegerile pentru Camerele Agricole, îmi spun lucruri gro- 
zave. Cum s'a făcut ziua, fără să fi votat, s'a găsit urna 
plină. Judecătorul care ordonase arestarea, un Rus, spunea 
limpede că el arată Basarabenilor cari au vrut Unirea ce 
e jandarmul român pe lângă cel rus, că e gata să execute 
cele mai straşnice ordine, numai să desguste lumea, să dis- 
trugă ţara .„L-aş îi denunțat, dar el ar îi fost în stare 
să-mi însceneze un proces .de înaltă trădare!“ 


* 


La întors aflu o telegramă din Ploeşti, care îmi denunţă 

ticăloşii de la alegerile eparhiale; Un preot, Şova, e bătut 
în biserică de primar şi jandarm, rănit, şi i se refuză ajutorul 
medical. 


O femeie de pe Valea Teleajenului îmi spune că la dân- 
şi doi jandarmi luptau în” biserică în contra alegerii 
candidatului neplăcut. Ea a sfătuit lumea să plece şi să 
conteste ce s'a făcut pe urma lor. 


21 Oclombre. 


Şi săteni din Predealul-Sărari îmi povestesc cum, la a- 
legerea eparhială, au fost bătuţi de jandarmi. 


* 


In trenul spre Bucureşti, Grigore Filipescu, care a făcut 
să-i alerge un cal la Pesta,— a ajuns al cincilea —, spune că 
i s'au aruncat insulte prin presă. 

In cafenele nu se poate cânta ceva românesc; pretutin- 
deni ura contra noastră e mare. 


La Bucureşti nu s'a ajuns la niciun rezultat cu ţărănişti. 
„Universul“ aminteşte cum vorbiam acum doi ani — în cu 
totul altă situaţie —, de dânşii. M. Popovici îmi aminteşte: 
marea popularitate a naţionalilor. Maniu arată că ţărăniştii 
vor să facă din comitetul de şase o instanţă suverană. Tre- 
buie să-i poată reduce la mai puţin. Argetoianu a cedat 
prea uşor. La adunarea pentru Ilfov ţărăniştii au fost pre- 
tenţioşi şi nedibaci. 

23 Octomvre. 


După ce am arătat în ce condiţii am scris scrisoarea re~ 
produsă de „Universul“, Argetoianu afirmă existenţa, 
contestată de Maniu, a comisiei de conducere parlamentară 
adăugită cu Stere. 

24 Ociombre. 


Bogos îmi spune că, la alegerile pentru Camerele Agricole, 
la Orheiu ţăranii au spart geamurile sălii unde trebuia: să 
se puie urna şi au îngrozit pe judecător, că s'a tras cu 
mitraliera, că la Cahul prefectul a fost ameninţat cu moar- 
tea. Imi arată ce chin avea la Guvern să lucreze cu Ave- 
rescu, care vedea numai detaliile şi amâna orice hotărâre. 

Stelian Popescu vine pentru lămuriri: atunci apar şi Ar- 
getoianu şi Filipescu. Nu poate găsi o replică la argumen- 
tarea imperioasei necesităţi în care ne găsim de a lucra cu 
ţărăniştii, pe cari Argetoianu speră să-i aducă la condiţii 
mai acceptabile. 

Regele, căruia ii cerusem o audiență — ar fi jignit că 
nu ne-am interesat până acum de sănătatea, lui — mă a- 
mână până la sosirea în Bucureşti. Totuşi azi primeşte pe 
un American la Sinaia. 

25 Octombre. 


La Chişinău. In gară chiar se observă rivalitatea dintre 
Halippa, care m'a invitat, şi Pelivan. 

Conferinţa, despre împrejurările răpirii din 1812, se face 
înaintea unui mare public, care aşteaptă de două ceasuri. 

Intrunirea politică, fără Ciugureanu şi Bogos, arată cât 
de restrâns e cercul partizanilor lui Pelivan. Mulţi Evrei, cari, 
cu şăpcile pe cap, fumează, copii de şcoală. 

La Halippa, înainte de plecare. Imi spune în drum, că pa- 
ritatea pe care o cer ei e morală, nu numerică. I] asigur 

că nu prin înţelegere se poate ajunge la colaborare, ci prin 
colaboraţie la înțelegere. 


La Iaşi conducătorii partidului nostru îmi spun că prin 
sate sunt întâmpinați adesea cu întrebarea: „dar ce e cu 
Jidanii?“. Sătenii se lasă însă convinşi. 


26 Octombre. 


Ceaiu la Palat pentru congresul femeilor minoritare. At- 
mosferă de ură contra 'noastră: unele, femei sunt chiar ne- 
cuviincioase. Averescu apare surâzător. Goga merge pe la 
Maniu să-i ofere alianţa în interesul ordinii! Multe minori- 
tare sunt în frumosul lor costum naţional. O contesă Bethlem 
vorbeşte perfect româneşte şi spune că e o datorie a ei. 


Argetoianu crede că Regele nici n'a aflat de cererea mea 
de audienţă. 
28 Octombre. 


Maniu acceptă forma unei întrebări scrise, făcută ţără- 
niştilor pentru ca să arăte care sunt condiţiile lor, în ca- 
zul unei chemări a lor şi a noastră la putere, pentru cola- 
borare la Guvern. 


Inmormântarea lui Stelian. O îrumoasă figură de ceară pe 
catafalcul acoperit cu flori de toamnă. Câteva slugi sin- 
gure în imentul hall al palatului de la Şosea. Puţini din a- 
sistenţi se încumetă să intre în lăcaşul rezervei şi al mândriei 
reţinute. I. Brătianu, fratele lui, Vintilă, se simt foarte je- 

naţi. Ai. Constantinescu apare mai târziu, cu o jovialitate 
pretențioasă. După dorinţa răposatului, niciun discurs. Mâr- 
zescu va ţinea pe al său la Consiliul Magistraturii. 


* 


La Cameră relevez că noi am ales odată pe Stelian, iar 
ai lui nu, şi că mândria a fost caracterul unei vieţi ca din 
alte vremuri decât cele de azi. Majoritatea înghite. Palide 
cuvinte ale lui Săveanu şi ale preşedintelui. 


29 Octombre. 


'Hiotu la mine pentru audienţă. Ii arăt limpede situaţia, cu 
privire la care imi cere lămuriri. 


* 


La Cameră se ceteşte răspunsul la Mesagiu, încredinţat 
lui Iamandi de la Iaşi. Opoziția iese la cetirea lui. 


$ 


La intoarcere proiectul Fundaţiei Ferdinand. Voiau să-l 
treacă pe tăcutele. leau cuvântul pentru a arăta ce e „a- 
ceastă bucată de budget“ aruncată Regelui, a cărui aniver- 
sară au ignorat-o. 

* 


De ziua Reginei, la Sinaia se joacă de Prinţi o piesă fä- 
cută de Nicolae al Greciei, 


Vorbesc cu Argetoianu despre zăbava audienței mele. E de 

părere că ar trebui să spun că renunţ la dânsa. El pare 
din nou îngrijorat că Averescu ar putea îi chemat din nou 
la Guvern. Critică şi el atitudinea puţin amicală a Pala- 


tului. 
30 Octombre. 


La masă d-na Brevâe-Copun, Olandeză, recomandată de 
Boerescu de la Externe. E complect câştigată de Unguri 
şi scrie la „Gazeta de Rotterdam“, despre „ororile“ pe care 
le săvârşim faţă de Unguri. Ai noştri o ameninţă cu ex- 
pulzarea. 


Pentru întâia oară nu primesc mulţămire pentru felicitările 
adresate Reginei. 
x 


Argetoianu îmi spune că singura condiție pentru „ a face“ 
cu ţărăniştii, e să primesc pe Stere cu toate onorurile... 


Un luxos club antisemit se instalează în fata Palatului. 
31 Octombre. 
Ţărăniştii răspund. Ei refuză de fapt orice supremație 
a naţionalilor, în credința că „acordul“ dintre noi cere 
chemarea la putere a ambelor partide. Amintesc de nevoia 
programului minimal şi a guvernului parlamentar. 


1-iu Novembre. 


- Investitura Patriarhului. Cuvântarea lui, care-şi aminteşte 

trecutul „de dascăl de sai“, e foarte impresionantă şi a- 
dânc cuminte. Regele răspunde vibrant. In asistenţă repre- 
zintanţii tuturor religiilor. 


* 


După-amiază, vizita profesorului francez Blondel, de la 
Inaltele Studii Economice. Ia. note despre expropriere. 


* 


Seara, concert religios a lui Chiriac, fin şi puternic. 


+ 


Masă la Palat. Protocolul cel nou mă trimete la un colţ 
al mesei, între doi episcopi. 

Princesa Moştenitoare vorbeşte lung cu trei episcopi greci, 
busnaţi şi oacheşi ca nişte Mauri. Tânărul episcop rutean 
din Polonia are o supţire față blondă, şireată. Foarte im- 
pozant patriarhul bătrân, care e Antonie al Chievului, pri- 
beag la Carlovăţ. Largă barbă albă desfăşurată, mari ochi 
limpezi. 

Regele îmi vorbeşte de Ravena, cate l-a numit, de Aqui- 
leia, la care s'a oprit în cale. Il poitesc să vadă obiectele 
preistorice găsite la Văleni. Regina, căreia îi vorbesc despre 
aceleaşi obiecte şi despre numărul din „Universul Literar“ 
pe care aş vrea să-l consacru aniversării sale, e foarte 
amabilă. Işi aminteşte bine de moscheia Cahrie din Constan- 
tinopol. 

Maniu îmi comunică o conversaţie cu Stere, care va fi 
reluată Vineri. l-a spus limpede că nu poate conta pe re- 
laţiile personale cu mine, nici pe un loc de ministru, la care 
deocamdată nu-l sufere opinia publică. A părut că pri- 

meşte aceste lămuriri. De el, spune Maniu, atârnă totul. 
Stăruie să am cu dânsul măcar „relaţii politice“. 

La sfârşit Regele şi Brătianu stau mult timp de vorbă. 
Figura primului ministru e luminată de acelaşi zâmbet, în 
care e trufie, şiretenie şi despre. 

2 Noembre. 


La Regele. De la început vine vorba de situaţia poli- 
tică. Apăsat, alegându-şi cuvintele şi găsindu-le ca şi cum 
de mult s'ar îi pregătit la aceasta, el spune că Lupu, care 
„a avut ò audienţă ieri, sa purtat „ca un mieluşel“, a fost 
deosebit de dulce, dar că e regretabil că, întâlnind un grup 
de trei oameni, e gata să facă tocmai contrariul. li pun în- 
trebarea cum consideră legăturile noastre cu ţărăniştii şi el 
răspunde că i-ar fi imposibil să dea indicaţii, rolul său fiind 
să constate situaţiile, nu să le îndrumeze. Când se va pre- 
zinta cazul de a decide, va face ce va crede mai bine în 
interesul ţării. De la guvernul viitor el va cere însă: ga- 
ranţia ordinii, păstrarea continuității şi o mână tare. Pen- 
tru aceasta va trebui să i se dea garanţie. — Maiestatea 
Voastră are atunci pe d. Averescu. Regele răspunde că nu 
discută persoane. — Sau pe d. Brătianu. Regele spune 
că Guvernul s'a uzat; el mare interes ca uzura să fie aşa de 
mare încât să ajungă neutilizabil un partid important. Va 
decide când liberalii se vor retrage. — Dar dacă nu vor? 
„„„ — Poate să fie după moartea noastră. — Sper că nu, 

Vorbesc cu privire la mâna tare. — Dar dacă garanţiile 
înşeală? Dar dacă mâna tare cade în alegeri? Dar mâna tare 
nu e şi o mână violentă? — Poate fi şi în mănuşă, dar 
la nevoie să o poată scoate. — Mâna tare a avut-o d. 
Averescu, dar ce i-a rămas mo înlocuieşte. 

li vorbesc deschis: un partid popular nu trebuie adus la 
desperare, ci câştigat.— E cazul partidului țărănesc. — Da. 
Lucrăm pentru a-l câştiga. Şi defectele noastre ne vor ajuta 

să o facem: încetineala lui Maniu, intransigenţa mea în 
chestie de persoane, obiceiul lui Argetoianu de a scormoni 
în suflete. 5 

Regele spune că el doreşte două singure partide şi, bu- 
curându-se că ieri au fost toţi fruntașii ţării, i-ar plăcea să 
nu tămâie între un partid şi altul şanţul de astăzi, care 
nu se poate trece. li obiectez că vina e numai a cui n'avea 
măcar o biruință electorală ca scuză pentru insolenţa sa, ci 
se răzima numai pe graţia regală. Regele apasă asupra a- 
firmaţiei sale că „s'au făcut greşeli“. 

Vorbesc apoi de descoperirile de la Văleni, unde îl învit, 
de scopul Fundaţiei Ferdinand. Regele aminteşte discursul 
său de la Timişoara, pentru naţionalităţi, aşa de uşor de 
câştigat. Regretă că episcopul calvin n'a stat ieri până la 
capăt. Invinuieşte de prea mare intransigenţă confesională 
pe. Mitropolitul de la Sibiiu. Lui Frențiu i-a făcut mustrări 
pentru anume atitudini. Laudă cultura lui Nicolescu de la 
Lugoj. 

La plecare îi declar că, atâta vreme cât voiu avea în par- 
tidul mieu un loc care îmi permite să afirm drepturile Ve- 
chiului Regat, nu se va răspinge nicio colaboraţie onestă şi 
nu se va pierde nimic din grija unor principii pe care şi 
eu le împărtăşesc, 

In partidul țărănesc Regele vede o singură voinţă, a lui 
Stere, dar nu admite omul şi scopurile lui. „Sunt pete care 
nu se pot spăla.“ 

Admir vasta lectură a Regelui, în curent cu scrierile cele 
mai noi în domeniul istoriei. 


Vizita lui Focillon. 


Seara, la masă d. şi d-na Shotwell 

Argetoianu se arată mulţămit de rezultat. Numai să ne 
întărim. Ştirbei, pe care îl crede că visează preşidenţia 
Consiliului, a făcut ca Regele să-l trimeată la Stere pentru 
a-i cere o profesie de credinţă dinastică şi asigurări în 
chestia exproprierii. 

3 Noembre. 


Convorbire cu Mihalache la Cameră. Declară că nu Stere 
decide la oi, că el a rămas adesea în minoritate. Ai lui 
nu vreau declaraţia publică a inferiorităţii lor. Propune în- 
țelegerea organizaţiilor, ca la alegerile din urmă: unde nu 
se înţeleg, să fie o luptă fără duşmănie. Deocamdată ar 
voi în Ministeriu unul până la trei reprezintanţi. După re- 
zultatul alegerilor . s'ar împărţi Ministeriile importante, ei 
având Internele sau Externele. Ar dori discuţii în comitet, 
nu Separat. Ne înţelegem să negociem răpede pe această 
bază. 

5 Novembre. 


Duca încearcă a-mi dovedi că n'a fost niciodată serios 
vorba de un guvern Averescu... 

7 8 Novembre. 

La Galaţi. 

La masa comună a fuzionaţilor relevez puţina temeinicie a 
celor frei mustrări cuprinse în formula: ordine, continuitate 
şi mâna tare, 

* 


Am văzut pe Maniu. El pare dispus să se grăbească ne- 
gocierile ţărăniste. Nu se învoieşte cu asigurarea ce li-am 
dat că fără dânşii nu primim guvernul. 


11 Novembre. 


In discuţia cu Focillon sunt contra unei catedre franceze 
5 

de istoria artei în Franţa cu un profesor român. Aş dori 
o reciprocitaie, care nu mi se oferă. 
13 Novembre. 


Vizita la Cameră a Polonilor. Preşedintele Orleanu li vor- 
beşte de „micul lor Stat“ de pe vremuri, de ţara noastră, 
adăpost al „tuturor nenorociţilor“. I. Brătianu are însă cu- 
vinte cu miez, reci. După mine Lupu ţine un aprins discurs 
de întrunire publică. La sfârşit Averescu, aşa cum era de 
aşteptat. Polonii vorbesc lung, cu căldură, anunțând direc- 
ției planuri de viitor. 

Cum, arătându-li paraclisul de la Mitropolia, îac unele 
glume, oficiosul liberal spune că am declarat că vreau să 
închid la Văcăreşti pe membrii Guvernului. 


Seara, la mine, discuţii între Maniu şi Mihalache. Izbu- 
tesc a-i îace să admită guvernarea împreună, proporţia de 
parlamentari şi prefecţi decişi de organizaţie. Mihalache 
admite să cadă condiţia participării la guvern a lui Stere, 
dar nu primeşte ca d-rul Lupu să fie principial exclus de 
la Interne. Rămâne ca mâni, la şase, să se aleagă încă 
un reprezintant al fiecărui partid în delegaţia comună, care 
apoi să înceapă discuţia decisivă. 

14 Novembre. 


Primirea Polonilor la M. Cantacuzino. Vin însoțitorii lor 
liberali, cari împiedecă pe oaspeţi de a lăsa măcar cărţi 
de vizită la noi. 

* 


Presa liberală mă acopere de injurii. 


* 

Seara, recepţie la Legația Polonă. Guvernul din Varşo- 
via a căzut. Romanistul Strowski îmi explică motivul: prea 
marea grabă cu zlotul, incapacitatea de acţiune a unei 
Bănci Naţionale improvizate, scumpetea produselor indus- 
triale, de pe urma lefilor mari şi a interdicţiei legale de 
a lucra peste opt oare, marile deficite bugetare. 

Averescu spune unei doamne că va veni la putere „dacă 
îl lasă d. Iorga“. I. Brătianu a apărut magnific în culoar 
şi apoi a întors spatele adunării. 


15 Novembre. 


La Râmnicul-Sărat. Imensa adunare ţărănească. Oame- 
nii ne urmează pe stradă. Poliția salută; armata, pusă pentru 
a ne păzi, râde. Ea pare mai curând a face parte din cor- 
tegiu. 

17 Novembre. 


Cu ocazia reprezintării a două din piesele mele a tre- 
buit să punem pază de partizani politici față de studenții 
adunați să facă manifestaţie contra „Teatrului lui Blank“ 
şi a „filosemiţilor“. 


* 


La Cameră Vintilă Brătianu, îndemnat să dea lista „stu- 
denţilor“ cu schimb, îmi spune fără rost lucruri desagrea- 
bile. 


19 Novembre. 


La masă la Oromolu, guvernatorul Băncii Naţionale. Spune 
că, îl Iulie 1917, când biruinţa, întoarcerea păreau sigure, 
Brătianu voia să se despartă de Take lonescu, Regele fă- 
găduise acestuia, în schimbul adeziunii la expropriere, gu- 
vernul. Dar Ştirbei a apărut ca să-i ceară să-l deslege de 
cuvânt pe Regele, fiindcă e vorba de un guvern pur li- 

beral. Take Ionescu ar fi răspuns: „Dites au Roi que je 
peux être cocu, mais ne veux pas être tromp&“.'In toiul 
discuţiilor despre împroprietărire, Regele i-ar îi spus lui Take 
Jonescu că partidul conservator trebuie să cedeze, căci alt- 
îel se poate întâmpla un 1864 şi i s'ar fi răspuns că după 
1864 a venit 1866... 

* 


Oromolu consideră ca total greşită politica financiară 
şi economică a lui Vintilă Brătianu. 


Ideia alegerilor comunale ar fi fost părăsită, de liberali. 


22 Novembre, 


La Turda, pentru deschiderea solemnă a Ateneului lo- 
cal. Țăranii au fost opriți prin sate supt pretext de împro- 
prietărire, şcolile consemnate, primarul e bolnav, prefectul 
subprefectul, deputatul, plecaţi la vânătoare. 

Totuşi foarte multă lume şi foarte bună. Vorbesc despre 
creşterea tineretului. Ceia ce mi se anunţase: manifestări 
antisemite dacă voiu atinge patima zilei, nu sa întâmplat. 
La masa comună, oameni de mai multe partide. Recomand 
refacerea, față de ţerani şi faţă de naţionalităţi, a solidarită- 
ţii româneşti. 

* 


In aceiaşi zi, da Cluj, o manifestaţie antisemită absurdă. 
S'au promis decrete-legi, ca să desființeze Liga Națiuni- 
lor, care împiedecă pe Unguri de a-şi da Regele pe care-l 
vor, şi împărţirea prăvăliilor evreieşti. 

+ 

Mi se ia din mâni în forma cea mai puţin amabilă „Uni- 
versul Literar“. Comunic lui Stelian Popescu că incidentul, 
„care lasă ambele noastre conştiinţi satisfăcute“, nu schimbă 
raporturile noastre politice. In schimb, „Universul“ tace a- 
supra adunării de la Turda. 

23 Novembre. 


Negocierile cu ţărăniştii sunt întrerupte pentru trecătoare 
motive personale. Dar punctele de program s'au fixat. Dacă 
vrea Regele; se vor face şi modificări constituționale pentru 
a se desființa excepţiile la expropriere. Rămân discuţiile a- 
supra proporţiei în adunări şi Ministeriu. Memoriul lui Mi- 
halache e vag; al nostru adauge la principiul discuţiei locale: 
„ținându-se samă“ de două treimi naţionale, ceia ce tre- 
buie pentru a putea face evenuale concesii. Maniu ar fi 
foarte conciliant, Madgearu foarte înţelegător, Lupu, care se 
reșimte de boala lui şi e bănuit de legături cu liberalii, di- 
ficil. 

x 


Căderea Ministeriului Painlevé. 


S'au făcut manifestații contra scriitorului francez Barbusse. 


Au fost bătăi pe stradă. 
24 Novembre. 


Intâlnesc pe Mihalache la Cameră. li pun în vedere că 
legătura cu Averescu, de care se vorbeşte, ar fi un de- 
zastru pentru dânşii şi că se impun concesii şi din partea 
lor. El se plânge că Argetoianu are aierul de a fi ajuns 
la o înţelegere cu Regele. Neagă întâiu că s'a făcut o în- 
țelegere programatică. Apoi vine la proporţia mandatelor. Ii 

arăt că pentru cine urmăreşte, cum spun ej, realizarea unui 
program de mare importan“ţă ca şi alţii îl admit şi că avem 
şi noi o stângă, căreia eu însumi îi aparţin. li cer ca o ul- 
timă discuţie să se facă la mine, ca actul ce s'ar redacta să 
ţie samă de cele hotărâte şi să poată deschide perspective de 
viitor. 

25 Novembre. 


Maniu şi Argetoianu îmi aduc un act de la ţărănişti, în 
care, după o introducţie ideologică, ei cer Ministeriul de 
alegeri din ambele partide şi prefecţi „neutri“ pentru cazul 
când organizaţiile nu s'ar înţelege. Li se va răspunde prie- 
tenos că e imposibil. Argetoianu pare a spune că Regele 
l-a asigurat cum că nu ar admite o influenţă egală a ţără- 
niştilor în noul Guvern, pe care ni-l ar asigura. 


Averescu a avut un congres, puţin cercetat, pe care-l 
termină cu somaţia ca Regele să-l aducă la Guvern. 


27 Novembre. 


Maniu şi Argetoianu îmi aduc vestea că Madgearu pro- 
pune altă soluţie: jumătate din locuri ţărăniştilor în Ve- 
chiul Regat, Basarabia fiind în lotul lor, Ardealul şi Buco- 
vina în al naţionalilor, cu posibilitățile de compensaţii în a- 
ceste provincii. 

28 Novembre. 


Hiotu vine la mine. Spune că Regele sa simţit atins 
de discursul de la Galaţi şi că a prezintat dorinţa lui de 
continuitate numai în liniile generale. li arăt că simt a- 
versiunea — el protestă — pe care o inspir la Curte, că 

Regele poate uşor să scape de serviciile mele, făcând un 
Guvern Maniu, dar că, după oricâte greşeli, el va găsi încă 
în mine pe „omul de la Iaşi“. Intreb dacă Regele şi Regina 
mar voi să vie mâne la Văleni, unde Comisia Monumentelor 
Istorice se duce pentru a vedea lucrările făcute. Aflu că 
Stere va fi primit la oarele 4 de Rege. 


* 


Către seară, adunare la Argetoianu cu ţărăniştii. Stere 
ma admis ca ai lui să vie la mine, unde știe că nu poate 
veni el. Rea atmosferă de năcaz şi de harţă. La fiecare mo- 
ment izbucneşte dorinţa de a se contrazice şi chiar jigni. 

D-rul Dimitrescu-Brăila prezintă propunerea Madgearu, 
care se răspinge. Discuţii se întind asupra situaţiei respective 
pretutindeni. Lupu strigă că organizaţii n'am decât eu în 
câteva judeţe. In zădar intervin, făcând să se observe că 
Regele, designând un guvern, vrea politica sau măcar me- 
toda acelora cari trebuie să afle în Cameră pe ce să se 
sprijine. Relevez şi ridiculul ruperii tratativelor, primejdia 
din partea adversarilor. Ţărăniştii cer să întrebe, asupra răs- 
punsului redactat de Argetoianu, delegaţia lor permanentă, 
pentru ca apoi totul să se termine Luni. Aparte, Lupu 
şi Madgearu caută a-mi da asigurări. 


31 Novembre. 


Lipsa lui Mihalache îace să nu se poată ţinea şedinţa 
finală a delegaţiei pentru pactul cu ţărăniştii. Ei par dispuşi 
să cedeze în ultimul moment. Nici Lupu nu asistă la şe- 
dința Camerei. 

l-iu Decembre. 


larnă grea, venită pe neaşteptate. 

Unii ţărănişti, Madgearu, Mirto, nu se arată intransigenţi. 
Se convoacă din nou delegaţia lor. Un comunicati la ziare 
ni cere precizări şi pentru Ministeriu. 


La Cameră, se discută cu Pistiner şi Sandor legea învăţă- 
mântului particular înaintea băncilor în care număr numai 
119 majoritari. Discuţia se face ca la cafenea. Cer să se 
aducă papuci şi cafele. E un scandal. 


* 


Deputatul Conciatu comemorează unirea cu Ardealul şi se 
asociază, de pe banca ministerială, Săveanu. 


2 Decembre. 


La Cameră, Madgearu desvăluieşte nereguli ale lui Tan- 
cred Constantinescu. Cum îl întreb pe acesta în ce chip se 
poate face răpede o mare avere, acest îmbogățit mă insultă, 
făcându-mă calomniator şi nebun. 

Mirto îmi propune o nouă bază de înţelegere cu ţără- 
niştii: Bucovina pe jumătate şi Externele lui Lupu. Li arăt că 
nu poate fi vorba acum de a distribui Ministeriile. 


3 Decembre. 


Interpelare biruitoare a lui Madgearu contra lui Vintilă 
Brătianu, care, cu amândouă mânile în buzunar, vorbeşte, 
pe alocuri insultător. Foarte bun şi răspunsul lui Mad- 
gearu. 

Seara, la M. Cantacuzino. Xeni se degajează de notița 
din „Universul“, în care, în chip insultător, se anunță ru- 
perea negocierilor. 

Mirto învederează la Camerä că această Adunare nu 
poate vota al cincilea budget. Aduce înainte părerile lui I. 
Brătianu, lui Stolojan, lui Maiorescu. Vintilă Brătianu îi 
întoarce spatele sau aruncă obişnuitele insulte. O atmosferă 
intectă... i 

* 

Trupa maghiară joacă la Teatrul Popular piesa mea „Fa- 
talitate învinsă“, înaintea unui mic, dar călduros public 
de muncitori. Mi se spune că fruntaşii coloniei nu se intere- 
sează de cultură, nici chiar de biserică. 


* 


Vintilă Brătianu refuză în comisia bugetară cheltuielile 
de drum pentru directorii şcolilor din Paris şi Roma, creşte- 
rea subvenţiei pentru Comisia Istorică şi pentru o şcoală de 
misionare. Denunţ la Cameră faptul. Majoritatea contestă 
refuzul. 

7 Decembre. 


Adunarea eparhială. Mulţi din „aleşi“ lipsesc. Şedinţa 
se ţine într'o secţiune a Camerei. Destule mutre de agenţi 
electorali. Obiceiul de a vorbi în picioare îl dau eu, arătând 
că numai pentru bunul mers al discuţiei nu vorbim despre 
fraudele săvârşite. Dinu Brătianu se ia la harţă cu opoziţia 
pe chestia samavolniciilor de la Câmpulung- Muscel. Izbutesc 
a face ca neplăcută discuţie a validărilor să fie zăbovită pe 
după-amiază. Se aleg delegaţii la congres. Patriarhul a 
propus pe şefii de partide, şi pe Mihalache, de şi acesta 
nwa reuşit, din cauza fraudelor; el e de faţă, foarte nervos: 
vrea să vorbească. Sunt ales aproape cu unanimitate. 

* 

După-amiază, Vintilă Brătianu încearcă din nou un atac în 
chestia subvenţiilor la instituţiile pe care le conduc. Imi 
e uşor să-i dovedesc zădărnicia învinuirilor. Mai târziu, la 
discuţia budgetului, el se supără iar când îi spun că 
în tranşee soldaţii se lăcomiau la cârmoji pe cari nici 
cânii nu i-ar fi mâncat. 

Seara vorbesc la legea învăţământului particular. Ca. de 
obiceiu Camera e aproape goală. 

8 Decembre. 


Discurs şoptit de Averescu la budget. Ţărăniştii îl as- 
cultă, Madgearu îl susţine. 
9 Decembre. 


Studenţii se agită din nou, opresc cursurile la Medicină, 
fac zgomot la Academia Comercială. Mutre suspecte prin 
culoarele Universităţii. Fac în linişte cursul mieu. 


La Cameră, Tătărescu vorbeşte despre Tatar-Bunar. Li- 
niştită critică instructivă a budgetului, de I. Lăpedatu. 


10 Decembre. 
Interpelarea lui Mihalache la alegerile parţiale. Se aduc 
înainte sălbătăcii şi falsificări. Seene zgomotoase. Se în- 
cearcă a se acoperi călcările de lege. Un învăţător musce- 


lean a fost scos înainte ca să insulte pe interpelator. 


* 


Studenţii au fost lăsaţi să-şi facă te-deumul la Mihai- 
Vodă şi să demonstreze la Palatul Regal, ţiindu-se discur- 

suri la Clubul antisemit din față. La Cluj a fost bătut şi 
umplut de sânge Costaforu. 
13 Decembre. 


Mare întrunire la Bârlad. Pentru a susţinea candidatura 
țărănistului Partenie (de fapt candidatul şi şeful’ loca! sunt 
mari proprietari şi intelectuali rafinaţi). Enorm de mulţi 
ţărani. 

De aici la Vasluiu, pentru a lua contact şi cu ţăranii de 
acolo. 

14 Decembre. 


La Cameră, continuă a se discuta budgetul. Ştefan Ioan 
mă chiamă la ordine de două ori pentru că mi sa părut 
curioasă prezidarea lui. 

15 Decembre. 


Vorbesc la budget. Majoritatea cearcă să mă înfăţişeze ca 
duşmanul studenţilor, cari au huiduit pe profesorul Trancu 
şi au ghiontit pe profesorul Vlădescu de la Medicină. Somaţi 
să se arăte, întrerupătorii nu cutează. Raportorul, Lalescu, 
atacă gestiunea financiară a lui Titulescu. Reacționează A- 
verescu, pe care îl susţin. Să nu fi fost o întrerupere jig- 
nitoare din partea unui amic al nostru, Averescu voiă să 
vie să-mi întindă mâna. 

16 Decembre. 


Discurs al lui Vintilă Brătianu la budget. 


E] 


Reiau, Universitatea fiind supt pază de soldaţi, cursurile 
la Institutul Sud-Est-European. 


17 Decembre. 


Interpelarea mea cu privire la valută. In răspunsul său, 

Vintilă Brătianu caută a face din mine şi un filosemit şi 
un adversar al Evreilor. 
18 Decembre. 


Averescu stăruie pentru: împăcare, întrebuințând pe Ma- 
noilescu. Dacă aş consimţi să fac anume declaraţii spon- 
tane cu privire la onestitatea lui personală în Cameră, el 
ar veni tot acolo să-mi strângă mâna. Răspund că prefer 
să-mi facă o întrebare publică, ai cării termeni îi dictez. 

Din nou stăruinţi ca lucrul să se petreacă la Cameră. Refuz. 
Maniu, consultat, pune în vedere că orice asociaţie cu A- 
verescu l-ar aduce pe acesta cu siguranţă la guvern. N'am 
putut vedea ziua pe Argetoianu, fără a cărui consultare 
am declarat că nu fac nimic. Mi se spune că Averescu a 
venit de la Rege foarte bucuros, că a declarat că-i pare 
rău de situaţia sa de şef de partid, că ţine demisii tipărite la 
dispoziţia oricui. 


Seara, vine Argetoianu. Aprobă procedeul scrisorilor. Işi 
explică gestul lui Averescu prin speranţe date de Regele, ca 
acelea care i se dădeau lui atunci când s'a rupt de gene- 
ral, că ar putea fi un fel de homo regius. Mă asigură că, 
odată ajuns, generalul e capabil de toate uitările. 


* 


La Cameră, Spânişteanu, în legătură şi cu cei de la „Cu- 
vântul“, e pus să atace pe Madgearu, care, îndemnat de 
Argetoianu şi de mine, ridicase chestia generalilor Holban 
şi Broşteanu, cari au serbătorit pe C. Bacalbaşa ca antise- 
mit. Madgearu vorbeşte inimos, arătând că şi Consiliul de 
miniştri, căruia aceasta i sa spus, a luat măsuri pentru 
ca asemenea cazuri să nu se repete.. 


~ 
-l 

„Universul“, ziar al amicilor noştri, ne califică de „infami“ 
şi „criminali“, cari dezarmăm moral armata. 

Mă sfătuiesc cu Maniu şi Argetoianu. Se decide ca pri- 
mul să cetească la Cameră o declaraţie contra acţiunii gene- 
ralilor, pe care o redactează Argetoianu, iar Maniu o mo- 
difică, scăzând partea care mă priveşte şi cruțând pe Ste- 
lian Popescu. i . 

Maniu e ascultat. Al. Constantinescu räspunde, dezapro- 
bând pe general, dar lăsând la îndoială ce am şti să fa- 
cem noi la guvern după ce au făcut ei. Pe Maniu îl cali- 
fică de şef unic al partidului. Atinge certele noastre „în fa- 
milie“. Maniu apără tradiţia naţională a partidelor noastre. 
Când mă ridic să arăt ce am făcut noi şi la guvern — 
căci Constantinescu, jenat, declarase că la atâta se referă— 
Camera urlă sălbatec. 

* 


Am reuşit noi la alegerile de senator în Iaşi, de deputat în 
Caliacfa. La Bârlad am învins pe averescani. 


* 


Generalul vine, în nădejdea gestului mieu: scrisoarea o 
refuzase însă, supt cuvânt că nu poate cere el certificate 
de onestitate personală. 

i * 


Ţărăniştii au mâni adunarea lor pentru colaborare. Imi 
anunță condiții neschimbate, pentru care vor cere răs- 
puns în termen scurt. 

21 Decembre. 


La Oradea-Mare. Intâmpinare la gară de notarul Gheor- 
ghe Popa, de Lazăr, de un student şi de reprezintantul so- 

cietăţii ungureşti „Szigetlegi“. Conferință, la Primărie, des- 
pre „Infrăţirea prin literatură“. 

Urmează reprezintarea, de trupa "ungurească din Cluj, a 
„Fatalităţii învinse“. 

La masa comună vorbeşte, foarte elocvent, îruntaşul ma~ 
ghiar Adorjan. 


24 Decembre. 


La Bucureşti aflu că generalul Angelescu a plecat la 
Veneția ca să readucă pe prințul Carol. 


* 


Generalul Holban e mutat la Institutul Geografic, gene- 
ralul Toroceanu murind chiar acum. Comandamentul Ca- 
pitalei îl are generalul I. Popescu, zis Sanitarul, prieten al 
lui Al Constantinescu. 

26 Decembre. 


Argetoianu şi Gr. Filipescu la mine în chestia Prințului. 

Faţă de atâtea greutăţi care se ridică, neavând incre- 
dere în hotărârea Coroanei, nici într'un partid care în mare 
parte nu mă vrea şi nu mă iubeşte, (căci aflu că Maniu 
a trebuit să mă impuie ca un provizorat la împărţirea con- 
ducerii, majoritatea fiind contra mea, cum e şi acum, în 
momentul când Maniu ar fi dispus să-mi dea conducerea, 
căci Ardelenii sunt la capătul rezistenţii, gata să accepte pe 
Titulescu sau chiar pe Oromolu), declar că voiu sta cât mai 
mult timp în străinătate. 

O situaţie de desperat, din toate punctele de vedere. 


* 


Mai târziu Mihai Popovici îmi dă unele asigurări. N'ar 

fi vorba de susținerea unui Ministeriu Titulescu. 
29 Decembre. 


Zvon că sar fi întors Prinţul, care ar fi fost supărat şi 
de cercetări începute fără voia lui cu privire la avioane. 

„Adevărul“ aduce vestea că Regele ar pregăti o lovi- 
tură care ar mira partidele. 

„Lupta“, vorbind de certele de la Paris între studenţii ro- 
mâni şi evrei, aruncă răspunderea pe sub-directorul şcolii 
mele, Ianculescu, consul al României, contra căruia lucrează 
băieţii liberali de la Legaţie. 


* 


Titulescu cere. izgonirea de la Washington al lui Anton 
Bibescu, care l-ar îi deservit în chestia datoriilor ame- 
ricane. 

31 Decembre. 


Chemat ia Sinaia, aflu că e vorba de un Consiliu de 
Coroană. Tren special la 8 şi jumătate. Mihalache vine 
deosebit, în trenul obişnuit, cu Stere, care îl catehizează, 
plătind poliţa lui Ştirbei. 

La gară un automobil mă aşteaptă: e ceasul mieu de au- 
dienţă. | 

Aflu pe Maniu, pe Vaida. Suntem pentru amânarea ho- 
tărârii în chestia Prințului, care a trimes din Veneţia un 
act de renunțare. 

Cer să văd pe Regina. Mi se răspunde întâiu că e prea 
emoţionată pentru a primi. Colonelul Rădescu mă asigură că 
de fapt n'a primit pe nimeni de două zile. Maniu observă că 
nu trebuie „să mă expun“. Colonelul revine şi mă întro- 
duce. Regina e liniştită şi plină de hotărâre. Scopul stă- 

ruinților mele nu-l pot atinge, de şi am invocat interven- 
ţia mea din 1918. 

La Regele, căruia lacrămi îi lunecă pe obrazul slab; strân- 
gându-mi mâna, îşi revarsă durerea. Nu vorbeşte decât 
inima lui adânc rănită. Şi el refuză intervenția mea. 

După mine, audiența lui Mihalache. Se arată încântat de 
soluția noastră, pe care zice că o împărtăşeşie. 

La „Caraiman“ presa petrece. Plata e în sama guvernului, 
căci nu se poate zice că nu se lucrează cu toată discreţia 
cuvenită. 

La 4, aşteptăm la castelul Peleş sosirea Regelui, care în- 
târzie mai mult de un ceas. Miniştri şi sub-miniştri, unul 
din aceştia din urmă în cea mai neglijată ţinută de stradă. 
Mihalache apare transformat. Constatând că hotărârea Re- 
gelui e irevocabilă, declară că o va aproba. Stere e la în- 
demână pentru a întări această de a doua atitudine. Ge- 
neralul Mărdărescu, întrebat de mine, declară că Prinţul 
ma avut niciun amestec în administraţie, că a stat până mai 
dăunăzi în corespondenţă cu Ministeriul, fiind consultat în 
toate hotărâriie ce s'au luat. 

Vine Regele. I. Brătianu i se pleacă până la pământ. Tre- 
cem în sala de Consiliu. Brătianu i se aşează la dreapta; 
Regele oferă locul din stânga lui Averescu ca fiind „cel 
mai vechiu preşedinte de Consiliu“. Averescu surâde, pe 
când Brătianu îşi cufundă în mâni faţa întunecată. Mare- 


şalul Palatului pofteşte pe Maniu la dreapta Patriarhului, . 


pe mine la stânga. Evident, prefer să iau locul la dreapta 
ceva mai departe. Maniu găseşte că e natural. 

Regele începe cu lacrămile în glas, împiedecându-se. Ho- 
tărârea sa e definitivă. la o bucată de hârtie şi ceteşte de 
pe ea acelaşi lucru. Apoi trece la declaraţia din Veneţia, 12 
Decembre, a fiului său. 

Se dă cuvântul „celui mai tânăr". Mihalache răspunde, 
ca pe de rost, că, odată ce Regele a dispus, partidul său 

ware nimic de obiectat. Regele întreabă care, dintre mine 
şi Maniu, e mai tânăr. El, cu câteva luni. Maniu cere să 
se amâne Consiliul (la redactare, pe u'mă, îndreaptă: să 
se amâne hotărârea), Arăt în ce dilemă he pune pe noi 
hotărârea nezguduită a Regelui. Regele obiectează că aşa 
a fost hotărârea Prințului. Amintesc revenirea de la Bistriţa. 
Arăt însuşirile celui prigonit. Aduc înainte exemplul istoric 
al regenţelor, dezastroase pentru ţară şi dinastie. 

Vaida vorbeşte cald, cam familiar. Când aminteşte de 
Viaţa ce va duce de acuma Prinţul, Regele îl întrerupe: a- 
ceasta priveşte pe tată, nu pe Rege. Brătianu râde; tmi- 
niştrii se cotesc. Vaida urmează, cerând grație pentru pro- 
priul fiu acelui care este răspânditorul grațiilor. 

Prezan nu dă voie nimănui să iubească mai mult decât 
dânsul pe Prinț, pe care de copil l-a cunoscut. Dar, fost 
aghiotant, se supune deciziei Regelui. 

Mitropolitul vorbeşte blând bisericeşte şi e ascultat cu in- 
teres. La urmă o întoarce brusc, şi acel care lăudase ier- 
tările se declară „sluga supusă şi credincioasă“ a Regelui. 

Averescu declară că aşa trebuia făcut din 1918, cum a 
cerut el. Cere să i se ia Prințului drepturile de tată. Cum 
Regele vorbeşte cu Brătianu, necontenit întors spre urechea 
lui, întrebarea se repetă. Regele îl asigură în sfârşit că aşa 
se va face. Averescu se declară satisfăcut. 

I. Brătianu e solemn şi teatral. Ca şi la declararea răz- 
boiului, Regele a ridicat răspunderea până la tron. Cine 
se opune n'are patriotism. Guvernul va executa cu toată 
energia. Pumnul cade pe masă. „Trăiască Regele.“ 

Constantinescu aplaudă. Din colţul lui, Cipăianu repetă 
gestul. 

Regele se ridică. Fără a-i cere cuvântul, Brătianu a- 
nunţă că, pentru a împiedeca tulburări, se va chema încă 
de Luni Parlamentul ca să confirme. Constantinescu adauge 
că imediat se va redacta comunicatul. 

Regele ne trece în revistă, strângându-ni mânile. Ajuns 
la mine, îi spun: „ce mare greşală sa făcut“. Contestă 
profeția mea, care nu se va îndeplini mai mult decât a lui 
Carp, cu care nu vrea să mă compare. — De ce? Era un 
om sincer, dar el nu iubia, şi eu pe Prinţ îl iubesc. 

Regele iese. Ca să i se facă loc, a trebuit luat de mâ- 
necă Orleanu, căruia, reprezentant al Parlamentului, nici 
nu i sa dat cuvântul. 

„E prima piatră la edificiul Republicii“, spune Maniu, 
care a declarat că Regele e gata să puie pe hârtie conse- 
cinţile, care fatal vor decurge din act act. „Mihai nu va 
domni niciodată.“ 

In tren Stere şi Ştirbei sunt laolaltă. 

x 

La Ploieşti, unde mă opresc pentru noapte, aflu că agen- 
jii liberali vorbesc pretutindeni de afaceri pe sama Prințu- 
lui. Aceşti oameni nu pot face nimic fărè a stropi cu ba- 
fele calomniei. 


1 926 


7-iu lanuar. 


La Vălenii-de-Munte. In lipsa mea, la Bucureşti, Maniu 
adună delegaţia permanentă. Se prezintă tot felul de i- 
poteze în ce priveşte. motivele hotărârii Prințului. 


2 lanuar. 


Argetoianu vine la mine pentru a se hotări atitudinea 
noastră. 

La început, în mânia şi revolta mea, declarasem că nu 
voiu veni Luni la Cameră. La Ploieşti încă am scris articolul 
de dezaprobare, ieşit Sâmbătă: „un om mai puţin“, care 
trezeşte pretudindeni o duioasă simpatie, pentru acela, căruia, 
de indivizi de o imoralitate patentă şi scandaloasă, i s'a luat 
tot. Arăt că nu mă pot împiedeca de a vorbi. In zădar in- 
sistă şi Maniu. Li declar că voiu face-o în numele meu sin- 
gur, fără a-i angaja. 

Venise la mine Dinu Cesianu, rămas credincios prieten al 
Prințului. Vorbeşte de. posibilitatea de a mişca garnizona Bu- 
cureştilor. II, disuadez de la un astfel de act. Cum Arge- 
toianu soseşte, discuţia urmează cu participarea lui. Voisem 
să vorbesc şi Principesei, care se teme însă a primi, pe 
cineva. Are o caldă scrisoare de la soţul ei. Ea nu se gân- 
deşte la divorţ. 

Cine n'a venit la mine, până la isterici, cari vorbiau de 
crime? 

Regele ne chiamă din nou pentru a ni cere să nu ne o- 
punem actelor care vin din acela al renunţării. Declar lui 
Jliotu că, dacă mi se cere să părăsesc punctul mieu de 
vedere, prefer să nu merg în audienţă. 

La Palat, Hiotu îmi vorbeşte mie şi lui Maniu, care nu ac- 
ceptă Regența fără a i se discuta valoarea juridică, despre 
întrevederile lui cu Prinţul. I-a adus nişte puncte redac- 
tate, în limba franceză, de Rege. Timp de trei zile a fost o 
adevărată luptă. Nu odată Prinţul a părut mişcat. A amâ- 
nat hotărârea. Au îost şi lacrămi, mai ales când era vorba 
de fiul său. 

Sunt decis să nu ajut pe Rege în conversaţia noastră. 
El începe spuind că e capabil să respecte şi o altă părere 
decât a lui, mai ales când vine din conştiinţă. — Şi din 
inimă, adaug. Imi vorbeşte întâiu de schimbarea statutu- 
Imi Casei regale. Mă întreabă ce cred. — E o consecinţă 
indiferentă, care derivă mecanic dint”'un act pe care din 
fundul conştiinții mele îl dezaprob. Urmează cu Regența. 
— Ce crezi? — E o consecință indiferentă, care derivă 
mecanic dintr'un act pe care din fundul conştiinţii mele îl 
dezaprob. — Crezi că e mai bine acum decât mai târziu? 
— Mai bine acum. — De ce? — Zilele noastre sunt în 
mâna lui Dumnezeu. — O ştiu, şi de aceia o fac. 

O lungă, penibilă tăcere. Stau neclintit şi-l privesc. După 
sforţări fizice, el îmi spune: De aceia am dorit să te văd. 

Mă îndrept spre uşă. Un strigăt de desnădejde mă re- 
chiamă: — Iorga! — Maiestate? 

Revine la chinuitorul act de acuzație. 

Apoi, cu o sforțare de regiditate voluntară, Regele spune: 
Lumea mă crede mai slab decât sunt. — Nu ştiu, dar sunt 
sigur că Maiestatea Voastră se crede mai tare decât este. 
— Eu am făcut-o, eu singur. — Supt influenţa a doi oa- 

meni, cărora niciodată nu li voiu întinde mâna pentru 
partea ce au avut în acest act. — Nu! nu! — O ţară 
întreagă o ştie şi o spune. De azi înainte ţară şi dinastie 
sunt la dispoziţia unei bande de politiciani răufăcători. 
— Sunt oamenii în cari am pus încrederea mea. — Şi o ţară 
întreagă se întreabă de ce nu li retrageţi această încredere 
până nu e prea târziu. 

Am ieşit, 

In urma mea, sumbru, vine Brătianu. Averescu m'a pfe- 
cedat. 


După-amiază enormă îmbulzire la Cameră. Trupă, poli- 
ţie, agenţi. Luptă pentru întrare. -Incinta e ?nvadată. 

Aflu că se va lucra separat la Cameră şi la Senat, apoi 
ambele Adunări reunite vor avea să se ocupe de — ce? 

Orleanu prezidează. Se ceteşte de Brătianu, întins la 
tribună, noul act de renunțare. Puţină emoție simulată la 
vorbitorul sec, cu intonaţii de maiestate teatrală. Zece mi- 
nute de lucru în comisiune. Şedinţa se deschide cu Dan ca 
raportor, după vehementul discurs al lui I. Th. Florescu. 

Cetesc declaraţia care constată irevocabila hotărâre a 
Regelui şi denunţă toată vina guvernului, Maniu şi Arge- 
toianu, după o întrevedere cu ţărăniştii, aveau o alta, scurtă, 
redactată de cel de-al doilea. Refuz să retrag declaraţia 
mea. Cer să o asculte şi la Senat, unde totuşi, în mijlocul 
insultelor şi în fața obiecţiunii lui Al, Constantinescu că e un 
act pur personal, îi dă cetire Buţureanu. Maniu a stă- 
ruit să pun: „nu se poate“, în loc de „e greu“. Mai pe 
urmă, faţă de dinasticismul etalat de ţărănişti, vrea să 
adaug cuvintele despre Rege. 

Mihalache ceteşte o declaraţie mai dinastică şi mai supusă, 
mult mai cruțătoare față de Guvern. Cinci inşi au redac- 
tat-0; între ei de sigur mai ales Stere, care e de faţă, şi 

îi surprind piezişa privire către mine. lunian se opusese 
numirii regenței. 

Averescu îngână o plată adeziune, plină de lucruri ri- 
dicule, ca aceia că suntem, „nu la răspântie, ci la o co- 
titură“'. Majoritatea îl aplaudă. Goga lipseşte. Generalul cu ai 
lui votează, pe când toată opoziţia reală stă la locurile ei, 
neclintită. 

Brătianu strigă răspunderea pe care în fine şi-o ia. 

Lungă zăbavă. Apare proiectul de regență înaintea Par- 
lamentului reunit. Raportor Disescu. 

Cum Maniu nu vrea să părăsească punctul de vedere că 
decizia e prematură, îl îndemnăm să vorbească. Discurs 
scurt şi slab. Călduros, dar dezordonat şi de o teatralitate 
ieftenă, vorbeşte de toate, spre satisfacerea presei şi a tri- 
bunelor, Lupu. Brătianu apare din nou pentru, a cere unire 
şi înălțare, ceia ce provoacă hohote de râs. 

Lumea se scurge nedumerită, fără înţelegerea urmărilor. 
Trupa coboară Dealul Mitropoliei. Se ridică steagurile pen- 
tru Bobotează. Vor asista Regele, Regina. Se anunţă pen- 
tru 9 un bal [a Palat. Pe vremea de primăvară Calea Vic- 
toriei e obstruată de enorma mulţime care se plimbă. N'a- 
vem niti instinctul moral, nici simţul tragic. 

La Cameră sa strigat însă: „Jos Ştirbei“. 


5 lanuar. 


- Mă pregătesc de plecare. In ultimul moment o doamnă 
«din protipendadă apare să mă întrebe dacă merg să caut 
pe Prinț. 

* 


La Club, vorbesc membrilor partidului, arătând, cu sco- 
pul plecării mele, dorinţa de înţelegere cu ţărăniştii şi de- 
cizia de a nu primi puterea ca o pomană de la- liberali. 

Maniu, într'o lungă şi frumoasă cuvântare, subliniază ace- 
leaşi idei, cu apăsare asupra posibilităţii unei guvernări 
fără ţărănişti, pe cari „Adevărul“ îi prezintă ca favoriţi 
ai Regelui... 

6 Ianuar. 


In tren Alexandru Lahovary, ministru la Roma. Pare. 
a duce Prințului un mesagiu, 


9 lanuar. 


Prima lecţie la Sorbona despre călătorii francezi în se- 
colul al XV-lea. 
10 lanuar. 


Seara la societatea „Amis de la Roumanie“, prezidată de 
Louis Marin, unul din şefii Dreptei. Aminteşte că odată s'au 
adus în Lorena ţărani argeşeni pentru a se iniţia în felul de 
lucru de aici. Asistă Diamandi, care îmi spune că n'a ieşit 
câteva zile de jena lucrurilor petrecute la Bucureşti, asupra 
cărora nici vizitându-l nu i-am dat lămuriri. 


12 Ianuar 


Intâia lecţie din cursul despre Societatea românească oglin- 
dită în teatru. 


% 


Seara, d-rul lonescu-Şişeşti îmi vorbeşte de soldaţii hră- 
niţi în războiu cu grăunţe de porumb, apoi cu mazăre 
gârgâriţată. Căutau iarbă bună la gust şi o mâncau. Re~- 
gina a stat în mijlocul primejdiei aproape supt tunul nem- 
tesc şi „primia pe mâna ei balele titicilor“. 


90 N. IORGA 


13 Ianuar. 


Aulard îmi cere să intru în Liga pentru libertăţile pu- 
blice. 


* 


„Cuvântul, pentru splendidele articole ale lui Crainic 
şi Cezar Petrescu, e confiscat, ca şi „Lupta“. 


Pherekyde ar îi declarat că aceia ce s'a făcut cu Prin- 
tul e o „mare greşală“. 


15 lanuar. 


Valul de acuzaţii contra Prințului se revarsă mai departe 
la Bucureşti. Cutare general vorbește neînfrânat în public. 


17 lanuar. 


Profesorul iţeica începe aici, la Paris, lecţii de geo- 
metrie. 


* 


Un tânăr Chaptal, dintre cei veniţi în România cu Bot- 
tinelli, vorbeşte precis şi foarte clar despre România. 


* 


La recepţia noului rector Lapie, Godet, fost bibliotecar al 
regelui Carol, vorbeşte cald de „atitudinea morală“ a lui, 
unită totuşi cu oarecare „strâmtime de spirit". Crede că 


Mörlin, fostul preceptor al prinţului Carol, nu i-a putut da 
decât preocupaţii etice. 

Intâlnesc pe amiralul francez Lacaze, care îmi spune că, 
preşedinte al unei Companii franceze de navigaţie pe Du- 
năre, a întâmpinat împotrivirea Brătienilor. 


19 Ianuar. 


La o recepţie ziaristul Gauvain cere lămuriri despre cele: 
întâmplate la noi: nu-şi poate explica renunţarea Prin- 
tului. 

21 lanuar. 


Mârzescu e aici. Foarte bolnav de ficat — probabil can- 
ceros — îi e interzis să şi iasă de la otel, necum să se 
ducă, aşa cum voia, la Vichy. 


+ 


Ghica, ginerele lui Diamandi, asigură că Prințul a fäcut 
bine, comandând fokkerele, care sunt excelente. Rezultatele 
rele de la început erau datorite întrebuințării unei esențe ne- 
potrivite.. Francezilor, cari protestă că s'a luat din Olanda o 
marcă nemţească, li-a obiectat că fabricile lor lucrează zilnic 
pentru Soviete. Noul contract încheiat cu Franţa e dezas- 
tros. Se prevede un tip ca tipul 61 al aviaţiei franceze şi 
caietul de sarcini al acesteia, dar tipul francez e 81'şi nu 
există niciun caiet de sarcini. Şi acestea sunt singurele ga- 
ranții pentru noi. Ofițerii trimişi pentru primire vor fi te- 
rorizaţi de la Bucureşti. . 
22 lanuar. 


Mitilineu, amicul lui Marghiloman, lasă a se înțelege că. 
nu-l încântă legătura, nouă, cu Averescu. Ar dori unirea 
opoziţiei. 

Seara, mare demonstraţie comunistă contra României. 
24 Ilanuar. 


Profesorul Lot spune că Denis regăsia în cafenelele din 
Belgrad capete romane ca la Nimes, patria sa. 


25 Ianuar. 


Titulescu vine să-mi explice, cu dosare, că înţelegerea 
cu America ne încarcă mai puţin de cât orice nație cu da-. 
torii analoge — afară de Italia, care nu poate plăti enorma 
ei detorie. In Anglia a smuls, după dorinţa lui Vintilă Bră- 
tianu, pe care-l susţine oarecum, fără a-i atribui un merit 
în actele încheiate, milioanele cerute pentru distrugerea 
conductei şi a căpătat reducerea întregii datorii la un 
şiert, iar, pe lângă aceasta, ajutor la alte convenţii, pre- 
cum la aceia care priveşte despăgubirea față de Ungaria 
şi Austria pentru bunuri de Stat. Restul e o polemică îm- 
potriva lui Anton Bibescu şi a ziarului „Cuvântul“. Explica- 
ţii inutile şi penibile. Se plânge că serviciile lui nu sunt 
preţuite nici cât un „discurs la Giurgiu“, atunci când el a 
cruțat milioane ţării. Crede că poate vorbi de „vidul“ care 
se îace în jurul lui. Se leapădă de solidaritatea cu liberalii şi 
mai ales cu Duca. Nu vorbim de situaţia politică şi de rolul 
ce şi-ar rezerva într'însa. 


* 


Stiri din țară îmi fac cunoscut că e imposibilă întelegerea 
cu ţărăniştii, în ciuda negocierilor lui Argetoianu cu Stere. 
Ţărăniştii se plâng că naţionalii îl vreau pe acesta în coadă; 
dar nu-l vreau de loc! Naţionalii mă denunţă că vreau să-i 
duc „la porci“ şi cer „să miroase a parfum“. Maniu e con- 

vins că la el se va adresa Regele; tot aşa şi ţărăniştii. 
Iar eu sunt sigur că Regele va păstra pe Brătianu. 
Telegramă că se fac alegerile comunale, şi să vin. Obo- 
sit, cam bolnav, dar mai ales desgustat, nici nu mă gân-. 
desc. 
26 Ianuar. 


Stelian Popescu îmi spune că a fost la Prinţul Carol, 
care i-ar fi scris o scrisoare duioasă, spunând că e pă- 
răsit de toţi. L-a primit pe Stelian Popescu, dar a refuzat 
orice explicaţii. 


27 lanuar. 


Conferinţa mea la Societatea Naţiunilor. 

Painleve fiind reţinut la Eliseu, prezidenţia o are leaderul 
Stângii la Cameră, profesorul francez Berthelemy. Toată 
imensa sală a Institutului oceanografic e ticsită. Ideia u- 
nei educări către împăciuire a noilor generaţii „balcanice“ e 
îndelung aplaudată. 

28 lanuar. 


La un prânz, de Mailly, fost şef al aviaţiei franceze la 
noi în timpul războiului, păstrează admiraţie pentru sol- 
datul nostru ţăran, inteligent, supus. Intr'un sat unde că- 
zuse cu maşina şi unde un sub-ofiţer francez, luat drept 
German, fusese rău bătut în ajun, o fetiță de doisprezece 
ani, alergând să-i servească de interpretă, l-a scăpat astfel. 
La plecarea misiunilor, generalul Grigorescu i-a spus că Ger- 
manii vin pe la Galaţi să li taie drumul. Berthelot mo 
ştia. A urmat cunoscuta explicaţie cu Regele, care a ame- 
ninţat pe Germani cu reluarea ostilităţilor. Fusese vorba de 
o trecere prin Austria, cu umilinţa a două carantine. El 
asamănă pe Averescu, a cărui pregătire la Mărăşti îi pare 

a fi fost excelentă, cu Sarrail în ce priveşte tendinţile po- 
litice. 

Vorbind de falşificările de bani francezi săvârşite la 
Pesta, i se pare lui de Mailly că în timpul războiului 
umblau şi mărci germane falsificate. 

Se glumeşte pe socoteala pactului de la Locarno, aclamat 
de stânga, dar care nu împiedecă înarmările. 


29 lanuar. 


Se răspândeşte zvonul că I. Brătianu ar fi fost lovit de 
apoplexie. După „Le Temps“ n'ar îi decât o congestie. Mi 
se spune că a mai avut una, anul trecut, care s'a ţinut 
ascunsă. 

Mârzescu are o tumoare la ficat. Pherekyde a murit. 

G. Valentin Bibescu asigură că „prinţul Carol“ va domni. 


30 lanuar. 
Boala lui Brătianu se desminte. 


31 lanuar. 


O telegramă în „Times“ ar anunţa colaborarea. N'am 
primit nimic. 
Prinţul Carol ar fi bolnav de pneumonie. 


+ 


Conferinţă lui Bottinelli despre şansele de unire ale Bi- 
sericii noastre cu Roma. Ne acuză de ireligiozitate, de for- 
malism, de laicism, de naționalism şi aduce în sprijin pe 
Ghibu, pe nu ştiu ce redactor d'inainte de războiu al „Bi- 
sericii Ortodoxe“, pe un senator preot din Piteşti şi un 
egumen de la Sinaia, „fiu de Evreu convertit“, pe Mitropo- 
litul Pimen, care de Anul Nou doreşte Unirea... 

Nimic despre Biserica unită. Dar cere o Facultate catolică 
franceză la Bucureşti. 

Roques vorbeşte de comitetul economic cu care lucrează 
pentru a pregăti activitatea guvernului (legea chiriilor, etc.): 
' ar avea o activitate foarte reală. 


* 


Intreb pe Prințul Carol, bolnav la Milano, de sänátatea 
lui. Imi răspunde îndată, foarte drăguţ. 


2 Februar. 


Din ce în ce mai stăruitoare veşti că, pe vechea bază, pe 
care o declarasem singura acceptabilă pentru ţărănişti, se 
face acordul cu partidul naţional. Averescu stăruie pentru 
atitudine comună de abţinere la alegerile comunale. 


3 Februar. 


Conferinţă despre minoritățile în România la Institutul 
Carnegie. 

* 

Din ţară vestea că din cauza mizeriilor şi a mandatelor 
parlamentare înţelegerea nu se poate face. Călătoriile lui 
Stere şi boala d-ului Lupu sunt bine venite pentru a- 
ceasta. 

5 Februar. 


Comunicaţie la Academia de Inscripții despre lucrările 
Comisiei Monumentelor Istorice şi Comisiei Istorice a Ro- 
mâniei. 

* 

Seara, la serbarea de Sf. Sava a Sârbilor. Perfectă ordine 
în marea mulţime ce asistă. Vorbeşte un delegat al lui 
Herriot, rectorul Lapie, ministrul Spalaicovici, care mă invită 

pe estradă. Fără să fie vorbitor, acesta impresionează prin 
adânca lui emoție. Un preot rus, care oficiază, ni dă 
să sărutăm pânea stropită cu vin pe care a binecuvântat-o. 
Se împarte colivă celor de față. Partea artistică vădeşte, 
odată cu îrumuseţa cântecului şi danţului, remarcabile ta- 
lente, bine pregătite și disciplinate. 


6 Februar. 


La d-na Emile Picot. Soţul ei s'a stins puţină vreme după 
pierderea fiului James, de o boală de intestine, după operaţia 
făcută de un fiu al său. Casa e un muzeu de artă; părţi 
însemnate din bibliotecă se mai păstrează. Vedem copiariul 
scrisorilor lui către d-na Hortense Cornu, despre care 
aflăm că era însăşi fiica naturală a lui Napoleon |. 

D-na Picot tânăra se plânge de legea moştenirilor, care 
se pregăteşte. Se teme de o bruscă luare în stăpânire a 
Franciei de bolşevici. 


'7 Februar. 


Decanul Brunot e dispus să vie la noi, dacă ar îi in- 
vitat. Istoricul Holleaux spune că a fost în România în ti- 
nereţa lui. x 

9 Februar. 


Spalaicovici spune că a fost martor la Petersburg al 
perfectei laşitäți a ofițerilor față de soldaţii bolşevizaţi: 
un amiral în genunchi îşi cerea viața. El, ca Sârb, a inter- 
venit. Diamandi pretinde că Raşal n'a fost ucis de Ruşi, ci de 
Francezi, cari găsiau că-l ţinem prea bine, şi aruncat în Prut. 
De aceia el, Diamandi, a fost condamnat la moarte de bol- 
şevici. Raşal făcuse să se crape ochii ofiţerilor de la Kron- 
stadt; apoi soldaţii, în genunchi, li cereau iertare: 

Masă la Diehl. Intre alţii, ministrul Franciei la Montevideo. 
Imi vorbeşte de mare prosperitate a Uruguayului. Imense 
cantităţi de mărfuri vin din năuntru. Alături Paraguayul e 
pustiu. Germanii vin pretutindeni. ca o armată, cu inginerii 
în cap. Italienii, odată o plebe, prind a se organiza. Bol- 
şevismul găseşte teren, în Chili, chiar în Peru, clasa indi- 
genă fiind strivită. In Argentina bogăţia generală suprimă 
orice avânt. 

11 Februar. 


La dejun la Théodore Reinach. Se discută folk-lore por- 
tughez, greu de prins, ca şi al nostru. 

Apoi la Desjardins, mic cerc pentru „căutarea adevăru- 
lui“ prin discuţii, cu auditoriu plătitor. Nepot al lui Picot, cu 
care samănă. Asistă Eisenmann şi Halecki. Vorbim de sen- 
sul protecţiei minorităţilor. Eisenmann nu prea crede în vii- 
torul lor. Un Polon observă că li sa făcut mai mult rău 
prin clauza de tratat care a stârnit un anume naționalism. 

* 

Seara, conferinţa mea la „Amicii Universităţii“, despre 

Curente Occidentale în arta Sud-Estului European. 


12 Februar. 


Lupta pentru alegerile comunale începe. Primarii şi no- 
tarii sunt puşi să îugă pentru a nu primi candidaturile opo- 
ziţiei şi a nu da certificate de identitate. Opoziția declară 
că va lupta la cuțite. 

14 Februar. 


Veste că 3.000 de Consilii Comunale ale liberalilor au 
fost proclamate alese, împiedecând punerea listelor opoziţiei. 
7 

16 Februar. 


Seara la Bemont, cu Abel Lefrânc şi istoricul Merriman. 
Economistul Rist e contra sistemului actual în finanţele Fran- 
cizi. Prevede lipsa de bani în Tezaur şi inflație monetară. 


18 Februar. 


Seara, la Collinet, cineva de la un Ministeriu vorbeşte 
de proiectele de legi financiare. Camera a votat câteva 
articole, numai fiindcă socialiştii s'au obţinut, fiindcă Her- 
riot şi-a mânat radicalii, iar centrul s'a lăsat atras de per- 
spectiva formării unei majorităţi şi fără dânşii. Prevede că 
Senatul va vota ansamblul. Deci Camera, aducând înainte 
că şi-a făcut datoria de a protesta, va urma. Daumer, au- 
torul proiectului, e sigur că va răzbi la sfârşit. 


19 Februar. 


Plecare spre Danemarca. Drum trist în noapte de la Aachen 
şi Colonia spre Hamburg. Germanii îşi dau osteneala de a 
îi amabili. 

20 Februar. 


La Hamburg, vastă gară goală şi tăcută, mers mecanic 
al trenurilor. Pe o mare foarte liniştită ne îmbarcăm la 
Warnemünde pentru Gjedser prin ferry-boat. 

Seara la Copenhaga, unde mă întâmpină consulul ge- 
nerał al României, un energic director de fabrică, şi, alături de 
dânsul, ministrul Poloniei, cu secretarul său francez. E şt un 
fizician român care lucrează la profesorul Pohr, premiat 
cu premiul Nobel. Ziariştii se interesează de situaţia din 
România, însemnând tot ce li se spune, şi declaraţia mea 
că sunt „o vulpe bătrână“. 

2? Februar. 


La ministrul de Externe, Moltke. Figură distinsă de ve- 
ciu militar: îl jenează piciorul. Vorbeşte de relațiile cu 
Germanii. N'a încheiat un pact pentru tratamentul minori- 
tăților. Nici nu-l vrea. A fost numai un schimb de vederi. 
I se pare că prescripțiile din tratate, provocând plângeri la 
Geneva şi discuții interioare, fac mai mult rău naţionalită- 
ților. Conservator, el constată că ţăranul, îndată ce-şi are 
pământ supt picioare, caută, păstrându-şi aspectul de până 
atunci, a se valorifica mai mult, ca elementul care posedă. 

De acolo la „ministrul“ de Instrucție, Nina Bang. Figură 
încă simpatică, supt părul alb al unei femei care a tre- 
buit să fie frumoasă. Socialistă zeloasă, stăpâneşte adună- 
rile populare. Soţului ei, mort de mult, îi fusese ọ tovarăşă 
de lucru. Lucrează făţiş pentru partizanii ei, răspunzând ce- 
lor cari o critică: „Eu sunt azi ministru şi fac cum cred; 
maveţi decât să faceţi altfel“. Regretă că radicalii din Ca- 
meră nu-i îngăduie realizarea integrală a proiectelor ei. Ad- 
versarii critică pe „studenta“ fără cunoştinţi şi fără orizont. 
Ascultă mai mult decât vorbeşte. Se scuză că, răguşită, nu 
“va putea veni la conferinţă. Titlul de „probleme balcanice“ 
îi face, greșit, a bănui politică. : 


Dejun cu elevele lui Sandfeld, care locuieşte lângă oraş, la 
Holte, în vila numită româneşte „Vatra“. Are un fiu care 
învaţă limbile slave la Praga; altul e zugrav de firme. 
Are treizeci şi cinci de. mii de lei pe lună. Pregăteşte o 
sintaxă franceză. La masă servitoarea stă Minga domni- 
şoara casei. 

Inainte de întâia conferință Sandfeld compară, amabil, 
activitatea mea cu a unui vast copac, adânc înrădăcinat 

însă în pământul lui. A constatat bucuria pe care o 
simte orice tânăr Român, când i se rosteşte numele mieu. 
Adauge cuvinte româneşti. 


Seara, vin să mă vadă Stensgard de lg Aarhus şi Nilsson, 
care a fost şi el la Văleni. 


Cu consulul, la Primărie, admirabilă clădire de artă, cu 
spirit practic, datorită unei colaborări dezinteresate. „Pri- 
marul“, burgmesterul pentru şcoli e un bătrân vioiu şi ve- 
sel, de opinii conservatoare între socialişti: nu e pentru în- 
vățământul de partid pe care-l dau sindicatele; zâmbeşte la 
menţiunea numelui „ministresei“. Frumoasele tapiţerii sunt 
lucrate de doamnele daneze la Palatul Regal. 

Il vedem şi pe bătrânul prefect, foarte demn, care a în- 
ceput ca lucrător. 

* 


La Parlament, azi, Marţi, puţini deputaţi, căci se ia va- 
canța săptămânală de Vineri seara până Marţi. Preşedintele, 
de aparenţă foarte blajină, nu vorbeşte decât, foarte puţin, 
nemţeşte. Imi arată sala de şedinţe, cu bibliotecă şi pu- 
pitrele pline de cărţi, care samănă| a loc de adunare pentru 
academiţieni. Trei bătrâne doamne deputate. Un simpatic de- 
putat tânăr, care a fost şi pe la noi, e soțul unei Turcoaice. 
Sala Senatului are un aier şi mai intim. Camere pentru şe- 
dinţile de partid; colţuri pe culoare pentru discuţii. Două 
restaurante: la unul deputaţii pot să-şi aducă oaspeţii. 

Dejunez cu preşedintele. Apoi asistăm la şedinţă. Un de- 
putat vorbeşte îndelung, obositor, de preţul cărnii. In bănci 

se cetesc jurnale. Stenografele, sprijinite pe uşa laterală, co- 
chetează. Marė atenție la- ziarişti. Câteva paşnice figuri în 
loje. Orătorul are voie să spuie cât îi place. Rari şedinţe 
mai vioaie, Certe, niciodată. Regele, çare asistă la deschi- 
derea anului universitar, nu-şi ceteşte Mesagiul. 


* 


-A doua conferință, despre problemele din Balcani, partea 
istorică. 


O telegramă din Viena anunță că Brătianu a înștiințat pe 
Regele că-i ține la. dispoziție demisia. Pare a fi fost bătut 
în alegeri. E bolnav. La consulat, lipsesc știrile. 


La Bibliotecă, găsesc opera de informaţie artistică asupra 
Turciei lui Soliman cel Măreţ pe care a dat-o Danezul 
Lorix. i 

24 Februar. 


Nu mă opresc la Stockholm. Pâcleanu, ministrul nostru, 
ma organizat conferinţa promisă. Mă invitase telegrafic la 
balul său, adăugând că are pe prinții regali. Imi oferă un 
bun dejun, un prânz, pe care le refuz. Voiu face ambele 
conferinţi la Upsala. Dar la gară buna şi simpatica tfi- 
gută de vechiu prieten al lui Westrin. 

La Upsala mă întâmpină Psilander, puţin slăbit, foarte 
nervos, intoxicat de ţigări şi cafele, cu ochii de poet pier- 
dut în vag; citând pe Eminescu, pe care l-a tradus şi despre 
care, ca şi despre Alecsandri, a făcut un întreg curs încă 
inedit. 

Seara, întâia conferinţă, în sala cea mare a Universităţii, 
despre Carol al XII-lea la Bender. Mă introduce profesorul 
Staaff, a cărui soţie e Pariziană. Destulă lume, de şi in- 
fluenţa reţine pe mulţi în pat. Ascultători foarte atenţi, 
sonsibili la glume. 

Apoi prânz la rectorul Stavenon, profesorul de Istorie mo- 
dernă. Găseşte cuvinte calde pentru a mă. saluta. Promit e- 
levi români acestei admirabile Universităţi. La otel, pe masă, 
trandafiri roşi cu panglică tricoloră de la d-na Piersson, 
soţia unui profesor, care e născută Mirea. Mica femeie brună 
era foarte mişcată la conferinţă; într'o limbă, amestecată cu 
termeni suedezi, îmi spune că, acum trei ani, şi-a dus băr- 
batul, un vestit arheolog, în ţară, pe care mo poate uita. 

Frumoasă zi cu soare peste zăpada imaculată, în oraşul 
cu casele de lemn (la otel, înştiințări pentru caz de incen- 
diu), cu studenţimea clasată pe „naţii“, cu străzile străbătute 
pe skyuri. 

23 Februar. 


La Bibliotecă găsesc Liturghiile lui Dosoftei, precum şi 
un frumos manuscript al lui Teofilact, cu vulturul muntean 
in frontispiciu, dat gde Nicolae Milescu amicului său suedez 
Sparvenfelt. 

A sosit şi Pâcleanu, puţintel jenat. Şi el crede în demisia 
lui Brătianu. Imi aduce ziarele, care constată înfrângerea 
Guvernului în toate marile oraşe, cu toată violenţa, şi îrauda. 
La Bucureşti, opoziţia a mers în masă la Primărie, a gonit 
pe dr. Costinescu şi a bătut pe ajutorul de primar Temistocle 
Alexandrescu. i 

* 


Dejun la arhiepiscopul Nathan Sonderblöm. Nu e de față 
Neander, care stă în parohia lui. Asistă şi capelanul şi a- 
taşatul de Legaţie românesc, fiul lui Iuniu Lecca. La sfârşit 

arhiepiscopul spune cuvinte amabile. [i răspund, atingând 
posibilitatea de colaborare" între Bisericile care nu se poi 
uni. El a organizat Adunarea bisericească „ecumenică" din 
vară. In casa lui, desemnuri de tipuri turceşti” făcute la 
Bender de Axel Sparre. 

Vizită ia Psilander, care-mi arată lucrările lui despre Ro- 
mâni. Apoi la Gustavianum. Conferința mea despre săpături 
preistorice la noi, despre caracterul preistoric al artei popu- 
lare balcanice şi identitatea ei cu cea suedeză. Staaff spune 
cuvinte amicale la despărţire. 

La Stockholm Westrin îmi spune că a păstrat toate scri- 
sorile mele, că le-a recitit. Ce suflet bun! 


26 Februar. 


Prin Malmö spre Sassnitz. Seara la Hamburg, de unde 
plec spre Colonia şi Paris. 
27 Februar. 


La Geneva, unde mă întâmpină soţii Pittard. Aflu că 
Brătianu se îndărătniceşte a nu pleca. Al. Constantinescu 
declară că nu noi, „ciurucul“, trebuie să moştenim, ci ţă-' 
răniştii. Stere dă „Adevărului'' programul său de guvern. 
Ne acceptă, tolerant, ca nişte colaboratori în subordine. Şi 
Maniu, Argetoianu mă chemau să revin imediat... pentru a- 
ceastă porcărie! 

1-iu Mart. 


Intâia conferinţă despre Romaniile în Sud-Estul Europei, 
“precedată de conferirea diplomei de doctor honoris causa. 
Decanul Martin e deosebit de mişcător în simplele cuvinte 
simţite, pe care le spune, apăsând asupra legitimităţii sin- 
tezelor sprijinite pe o lungă muncă de amante, Foarte 
mult public. 

* 

Seara, la Pittard, puţin obosit de multele-i îndatoriri. 
Aceiaşi caldă, veche prietenie. La masă rădică un păHar 
pentru „cele şapte vieţi din pieptul de aramă al Românu- 
lui“, adăugind a opta: a amicului. Stăruiesc asupra acesteia, 
de unde vin celelalte, şi spun că, atunci când sufletele se: 
confundă, patriile, cât de depărtate, se apropie. 

2 Mart. 


Conferinţă făcută studenţilor despre Patriarhul Fotie. 
Foarte bine primită. 

* 

După masă la Coppet. Părăsirea şi umezeala se întind 
asupra castelului d-nei de Staël, ale cării gravuri şi scri- 
sori mucezesc. 

Seara la Chapuisat. Multă lume aleasă. 

8 Mart. 


Vizita Scolii de menaj şi a Şcolii de studii sociale. 

La amiazi, la sir Eric Drummond. Vorbim de cartea mea 
engleză (Mac Cabe, spune el, are un stil al lui, care nu e 
însă neplăcut), de înţelegerea îranco-turcă (el crede că Jou- 
venel începuse a se înţelege la Londra), de conflictele pentru 
locurile în Consiliul Societăților Naţiunilor (el crede că. ne- 
înțelegerile s'au uzat), de jena Ungurilor de a veni la Adu- 
nare (cine poate impiedeca, spune el, un Stat de a-şi tri- 
mete reprezintanţii?). Apoi de Germania, pe care, printr'o 
scurtă şedere la Berlin, o crede preocupată mai mult de 
chestii economice. Are mari aşteptări în ce priveşte confe- 
rinţa financiară, care se pregăteşte. 

Dejun la dânsul. D-na Drummond, născută Norfolk, păs- 
trează blândeţa limpezilor ei ochi albaştri. Sunt invitaţi 'de-: 
legaţi şi funcţionari ai Societăţii Naţiunilor. Este şi Serruys, 
care doria o întâlnire, pe care mam putut-o avea. 

* 

Pe cale, un Georgian îmi vorbeşte de suferinţile ţării - 
lui. Biserica se mai luptă, naţia e mai strivită de cât supt 
Țari. La Paris, Racovschi caută să distrugă Agenţia diplo- 
matică, încă recunoscută. 


y 

Seara, prânz oferit de Comnen. Profesori şi membri ai 
Guvernului, ziarişti. Mi se vorbeşte iarăşi de ajutorul de 
dat Georgiei. 

Comnen ceteşte un discurs de prietenie. Maurioud, şeful 
guvernului genevez, răspunde în bune cuvinte de simpatie. 
Sunt adus a mulţămi, cu sentimentele ce se închipuie. Foarte 
frumos încheie rectorul Werner. 

5 Mart. 

La Genova. 

7 Mart. 


La Rappallo, Bagnara, preşedintele Camerei de Comerţ 
italo-române, povesteşte cum, din simplu copil de lucrător, 
a ajuns marele fabricant de lemne, de vagoane, care este 
astăzi. 

` 10 Mart. 

La Siena. 

La Nazione dă din Viena o telegramă, care mă face pre- 
şedinte al Consiliului român... 

* 

Seara la Florenţa. 

11 Mart. 


Receptie, de ajutorul de primar, la Municipio. De față 
şi sculptorul Romanelli, Pernice, Morselli, preşedintele Entelui 
Toscan pentru literatură şi cultură, Battisti, profesorul de 
limbi romanice, au făcut tot ce se poate pentru o mai plă- 
cută şedere a mea aici. 

La 5, conferinţa mea despre „romanitatea în Balcani“, cu 
foarte largă participare de public. 

Dejun la consulul României, Rossi, om de o mare cultură şi 
cu idei sănătoase în ce priveşte defectele culturii moderne, 
pe care le exprimă cu distincţie şi vervă. 

După amiază, cu Pernice la Fiesole. 

Seara, la 9, înaintea unui public şi mai numeros, a doua 
conferință. Caldă demonstraţie a studenţilor. Se pune la 
cale o excursie de intelectuali florentini în România. 


* 


Apoi, o vizită la ex-regina Sofia a Greciei. 


13 Mari. 

Noaptea, la Ravena. 

14 Mart. 

La Veneţia. 

Găsesc aici o scrisoare care îmi spune că în ţară s'ar fi a- 
juns la jdeia nebună a unui Ministeriu Stere. 

15 Mart. 

Zi liniştită în oraşul atâtor amintiri. 

Seara la teatrul Goldoni văd pe bătrânul artist Zago, 
care-şi serbează jubileul, jucând în „Accidentul“ marelui 
comic din veacul al XVIl-lea. E de un adevăr uimitor. Sala 
îl aclamă. Se arată decorația cu care-l l-a onorat Regele. 


19 Mart. 


Sosire în ţară. La graniţă, „Viitorul“ cu o frumoasă co- 
roană de injurii. larâşi planurile unui Ministeriu preponderat 
de Stere. A fost şi acela al unui Guvern Meissner... Cele 
d'intâiu cuvinte ce spun ziarelor arată profundul mieu dez- 
gust. De altfel, pretutindeni lumea pare că se părăseşte 
întrun marasm. 

La gară toţi prietenii, cu Maniu, Argetoianu şi Vaida. Pe 
lângă ei prea mulţi agenţi electorali scontând puterea, care 
foarte probabil nu-mi va reveni nici acum, nici vre-odată. 


Argetoianu vine după amiază. Regele a fost foarte mânios 
pe mine pentru ultima audienţă. Când l-a văzut, acum mai 
bine de o lună, i-a spus că „nimeni nu i-a mai vorbit aşa“, 
că am plecat fără a-i da mâna. Argetoianu i-a răspuns că 
eu sunt „un grand honnête homme“ şi că: „Votre Majesté 
aurait gagné si on lui avait parle plus souvent ainsi“. Venind 
la Rege pentru Jockey Club, Regele l-a reţinut, dăunăzi, 
pentru a se plânge de Stere: „Il est bien votre ami Stere“. 
— „ll est le mien autant qu'il est celui de Votre Majesté“. Și 
a spus că i-a vorbit ca un proconsul basarabean de azi care 
ar fi să ajungă dictatorul de mâne. I-a expus toate teoriile 
lui revoluţionare. L-a înspăimântat. Totuşi, când Săulescu 
a venit la Regele, el l-a întrebät de ce nu face politică ală- 
turi de ţărănişti pentru a-i transforma. Acelaşi lucru aflu 
că i l-a spus lui Bănescu. Cihodariu mă asigură că Regele 
i-a recomandat să nu ne lăsăm încălecaţi de ţărănişti, noi 
cari am putea guverna singuri. Ce harababură! 

20 Mart. 


Vine la mine Maniu, care ar fi declarat lui Cihodariu că, 
dacă vrea Regele, el se dă înlături în profitul mieu. Crede 
că Ştirbei dă sfaturi bune Regelui şi deci trebuie menajat. 
Dorește unirea cu ţărănişti, dar e dispus şi pentru o. guver- 
nare numai a noastră, pe care Argetoianu nu o vrea, căci 
aşa am fi la discreția Curții şi a lui Brătianu. N'are încredere 
în hotărârile Regelui, dar nu fe crede îndreptate contra 
noastră. 

Argetoianu ceruse să se mai facă o intervenţie pe lângă tä- 
rănişti. Am promis să chem la dejun pe Mirto şi Măcărescu, 
cari m'au primit la gară, pentru a încerca şi o întâlnire, 
seara, cu Mihalache. Maniu îmi cere să nu-l caut pe acesta 
pentru a nu încuraja pretenţii care nu se opresc la aproape 
paritatea mandatelor şi prefecturilor, ci cer şi Ministeriul de 
Interne pentru Lupu, care, la întâia obiecţie ce i s'a făcut, 
a plecat furios, 

Cei doi fruntaşi ţărănişti doresc înţelegerea şi se declară 
adversari ai despotismului sterist. 

Vaida şi M. Popovici vin pe urmă: nu vorbim politică. 


* 


La Cameră, care discută legea electorală, nu vreau să vin. 


Guvernul a fixat ziua de 27 Mart ca sfârşit al Parlamen- 
tului său. Al. Constantinescu, vorbind şi de plecarea gu- 
vernului, a prezis, întrerupând lăudăroşiile lui Vintilă Bră- 
tianu pentru „opera“ înfăptuită, că în mai puţin de şase 
luni partidul va guverna din nou. 


* 


Hiotu vine la 5. Confirma câ Regele a fost foarte supă- 
rat. Mai ales că i-am insultat miniştrii... De atunci pare a se 
îi îmbunat. Laudă pe Rege, care în acest timp ar fi un e- 
rou şi un cavaler. Nu crede în posibilitatea unui Guvern A- 
verescu. Pentru prezidarea unui Guvern naţional, se va a- 
dresa, crede el, partidului însuşi. A fost însărcinat să mai 
împrăştie din iluziile ţărăniştilor. A şi vorbit lui Mihalache, 
care nwa înţeles dintr'odată. 

Mi se' spune totuşi că la Ministerii se găteşte totul pen- 
tru: Averescu. 

22 Mart. 

Argetoianu la mine. 

Ştirbei a lucrat din nou pe lângă Rege. Se formează pla- 
nul unui Ministeriu Ştirbei cu ţărăniştii şi transfugii. Dacă 
Regele zice da, totul e aranjat. Dacă nu, ţărăniştii ni cad 
în braţe. 

x ` 

Răducanu a venit ca .să-mi propună pe Lupu ca ministru 
de Interne, după alegeri. li spun că, atâta timp cât nu 
discut drepturile mele în guvernarea viitoare, nu mă pot 
gândi la ale altora! 

23 Mari. 


Gr. Filipescu îmi spune căldura cu care a fost primită 
foaia lui, „Epoca“. Neveste de ofiţeri veniau să aducă 500 
de lei în numele soţilor săi. Regele ar îi râs pe socoteala 
partidului cu doi şefi, între cari mwar şti să aleagă. Un 
foarte influent liberal ar fi schimbat la o bancă, pentru o 
bursă de studentă, 2.000 de lei, în 2.000 de franci elve- 
tieni, pe cari tot acolo i-a schimbat pentru 85.000 de lei. 

x 

Mai mulţi prieteni, cari nu ştiu nimic asupra situației. Li 
cer a face să se adune delegația permanentă, care decide 
ea cui îi revine sarcina formării Ministeriului, dacă Regele 
ni Sar adresa nouă. Am nevoie de o situaţie clară. 

* 

După amiază. Argetoianu mă înştiinţează că Guvernul 
pleacă Vineri. Maniu va forma Cabinetul. Imi cere „să nu 
fiu nervos“. El a dorit altfel. Voiă, şi cu ţărâăniştii, un Gu- 
vern tare. In acesta va întra dacă se va pune alternativa 

cu Averescu. Crede că ar fi mai bine să iau ca pretext 
neînţelegerea cu ţărăniştii, pentru a nu ieşi ca învins. Re- 
fuz să maschez o înfrângere. Propun să, se arăte delegaţiei 
această perspectivă a Guvernului pentru ca, de acolo, cu a- 
ceiaşi motivare, să-mi vie decizia, pe care numai astfel aş 
putea-o primi. Nu voiu colabora, dar ai miei au dreptul 
la anume situaţii. 

Regele ar fi acordat lui Brătianu un mesagiu de disol- 
vare în care „se pune în genunchi“ înaintea operei li- 
betale. ` 


* 


Seara, îmi retrag propunerea de mai sus, după chibzui- 
rea cu amicii miei cei mai de aproape. 
25 Mart. 


Xeni îşi arată mirarea pentru nemulţămirea mea. 


* 


Lui M. Cantacuzino, foarte amabil ca în totdeauna, îi a- 
răt care e situația, și el îmi spune că ea îl miră. Vorbind 
cu dânsul, găsesc soluţia ca puterea să fie încredinţată unei 
a treia persoane, care ar putea fi el. — In acest caz ați 
colabora? Aşa, ca preşedinte al uneia din Adunări? — Poate 
că aş merge şi până acolo. El declară că va căuta să pre- 
zinte şi altora această ideie. 


* 


După amiază, Argetoianu cu Filipescu. Cel d'intâiu mă 
conjură să „nu aduc pe Averescu“. Imi cere să-i fac con- . 
cesia dorită, pe care sunt silit să o refuz foarte neted. 
— Dar am chemat delegaţia! — Nu-i recunosc hotărârea, 
pe care, de altfel, e liberă să o ia. — Imi cere să pur în 
scris cele trei propuneri: ori Maniu face guvernul fără 

alt demers, şi nu-l voiu susținea, dar nu-l voiu combate, 
şi aceasta va avea urmări asupra relațiilor noastre perso- 
nale, 'ori îmi aduce, public, ca motiv, o hotărâre pe care 
ar îi luat-o Regele, şi atunci, rămânând aceiași situaţie, re~ 
laţiile noastre personale nu sunt atinse, sau o a treia per- 
soană. — El adauge: din partid, căci altfel vine Ştirbei. 

A vorbit cu Hiotu. Şi-a verificat impresiile; nu admite ca 
M. Cantacuzino să vorbească Regelui, — eu nu vreau să 
merg pentru a nu primi o nouă ofensă —, şi va încerca la 
Maniu. 

* 


Spre seară, M. Popovici. Apeluri desperate pentru: a mă 
aduce la un act pe care nu-l poate defini altfel decât: să, 
recomand pe Maniu. — După ce vam servit un an, cum 
puteţi avea această îndrăzneală? Iese fără niciun rezultat. 


* 


Lui Maniu, întors de la Braşov şi care îmi cere o între- 
vedere, îi răspund la telefon că suni bolnav. La toţi el li 
spune că e „înţeles cu mine“ şi ce mai rămâne se va 
aranja răpede. 

* 


Cita Davila recunoaşte „porcăria“. Caută soluţii în situa- 
ţia dată. Mă întreabă dacă, proclamat singur şef al parti- 
dului, aş recomanda pentru Guvern pe Maniu. — Știind ce 
sentimente îmi poartă Regele, da. O soluţie care nu va îi 
acceptată. 


+ 


Filipescu, cu Argetoianu, îmi spune indignat, că tele- 

grama care mă chema de la Paris, era ca să-mi anunţe 
că va îi un Guvern Maniu. . 
Ce grețärie, tot acest Fanar, de Curte şi de partid! 


* 


Soluţia Davilla a fost acceptată, după oarecare discuţii. 
Mi se cere să ajut efectiv şi să nu împiedec pe Maniu în 
Ardeal. 

26 Mart. 

Primele vizite la „şef“. 

Ciugureanu şi Bogos îmi cer, arătându-şi nemulţămirea 
pentru pretenţia de Ministeriu basarabean a slabului Peli- 
van, să li se dea la fiecare dintre ei un număr de trei ju- 
deţe, pentru alegeri. Vor fi siliţi a lucra cu ţărănişti. 


+ 


Maniu a avut o lungă audiență la Regina. 


* 


La Ministerii, ultimul jaf; la Cameră Ştefan loan strecoară 
ultimele proiecte. 
* 


Miniştrii îşi dau un banchet, la care, o clipă, se înfăţişează 

bolnavul I. Brătianu. i 
27 Mart. 

La Principesa Elena. 

O femeie superioară prin nesfârşita ei bunătate şi prin- 
tro înaltă noblețä de sentimente. Imi spune ce a văzut 
la Belgrad: un rege necontenit activ, o ţară regenerată, 
„Spitale ca la Berlin, un Institut bacteriologic. ca la Londra“, 


MEMORII 113 


acum doi ani era cu totul altfel. De ce nu sar ridica şi a- 
ceastă ţară a noastră? In familia ei lozinca e: „religie, da- 
torie, patriotism“ supt acelaşi steag. Se scria şi pe păreţi: 
„Intâia datorie a prinților e să facă a se uita că sunt prinți“. 
Vorbeşte de sforţările ei de a face ca la „„Mărcuţa“ prosti- 
tuatele minore să fie îndreptate. A găsit şi o fată vândută la 
opt ani de părinţi. Se dase adevărate celule de închisoare 
pentru' fiinţe obişnuite cu luxul: a făcut să se schimbe. In- 
firmiriile erau murdare. Intenţiile ei erau luate în râs. Se 
încearcă a'se pune o protejată în locul directoarei numite 
de ea. 


Delegaţia se adună mâni pentru a lua act de acordul mieu 
cu Maniu. 


După amiazi şedinţa de închidere a Parlamentului. I. 
Brătianu, încă bolnav, silit a-şi feri respiraţia, ţine un 
discurs scurt şi demn. Mesagiul regal îi apără opera, dar 
nu chiar aşa de cald. Vorbeşte de cei cari l-au încunjurat 
la Incoronare (aluzie la Maniu, care n'a fost). Un discurs al 
şefului pentru majorităţi, scuzându-se de absența sa din 
Parlament, determinată de preocupaţii continue de om de 
Stat. 


Generalul Anghelescu, are a fost întâiu la Maniu, ca 
preşedinte al Partidului Naţional, şi a fost trimes de dânsul 
la mine, se apără că Regele ar avea o preferinţă între noi 
doi. Imi anunță audiența la 4. 

In astă seară se văd preşedinţii celor două Camere. 
* 


La 6 la Maniu, care voise să vie el la mine. Jenat, în 
cameră de otel goală, cu câteva reviste în colţ şi un urât 
bust al lui Take Ionescu. Nu ating partea gingaşă a 
relaţiilor noastre reciproce. Imi cere să vorbesc cu Regele, 
recomandându-mi a fi dulce cu dânsul, despre programul 
guvernării, Il conving că el singur are această calitate. 
l spun că Ministeriul îl face el, ţinând ori ba samă de re- 
comandaţiile noastre, că acelaşi lucru e cu prefecţii, dar 
listele pentru Parlament le face partidul. Acceptă. Imi cere 
să nu mă amestec în Ardeal şi să nu schimb organizaţiile. 


Seara, Argetoianu. E mâhnit că am crezut cum că el ar 
putea să-l prefere pe Maniu. Dar nu trebuia să vie Ave- 
rescu. Il rog să între în Ministeriu. Spune că nu se va 
ocupa de administraţia unui regim la ordinele lui Stirbei-Bră- 
tianu. Şeful fostului guvern e diabolic de dibaciu: părând 
că luptă cu Maniu, îi impune. Regele se simte liber când 
e mai prins de meşteşugul dominatorului său. 

Eu spuneam că „Sunt mai Rege decât Regele, căci eu 
nu sunt sluga nimănui, pe când el nu e stăpânul nimănui“. 

Argetoianu are lacrămile în ochi când îi vorbesc de prin- 
cesa Elena şi de marea ei pietate. 


+ 


Mirto îmi spune că ai lui părăsesc Internele şi vreau na- 
mai, ca o aparenţă de satisfacție, ceva mai mult la prefec- 

turi şi la mandate. Doreşte să văd mâne la 11 pe Miha- 


lache. 
* 


Aflu că delegația ţărănistă a hotărât în sensul arătat de 
Mirto: o capitulare complectă. Din nou se vorbia, seara, 
despre un Guvern Averescu. Sforţări teribile se cheltuiesc 
în acest moment. Maniu a avut ieri o audiență la Regina, 
căreia i-a prezintat cifre pentru a îndreptăți pretenția par- 
tidului său. Regina a plâns vorbind de fiul ei. 


28 Mart. 


Zi zbuciumată, în cursul căreia mi se aduc tot felul de știri. 
La delegație, Maniu spune că soluția singurului preşedinte 
rămâne „fără obiect“, dacă el nu ia guvernul. Aplausele 
lipsesc. 

* 


La 4, audiența la Rege. Rece şi protocolar, spuind o lec- 
ţie învățată. Criza fiind deschisă, doreşte să se concerteze 
cu mine ca reprezintant al Partidului Naţional. Guvernul a 
fost răsturnat de o coaliţie şi e logic ca ea să ieie puterea. 
l arăt că misiunea mea e strict mărgenită: să arăt că, prin 
reprezintarea sa în Parlament, ca şi prin întinderea sa 
în ţară, partidul mieu e cel mai îndreptăţit la succesiune şi 
că, dacă Regele îi face onoarea de a se gândi la dânsul, el 
recomandă pe Maniu pentru formarea Ministeriului. — Imi 
veţi prezinta o listă. — Când? — Mâne, la aceiaşi oară, 
la 4. Pune însă condiţia să fie de o direcţie unitară şi să 
ofere o perfectă bună înţelegere. 

Observ că aceasta e în contrazicere cu ideia Ministeriului 
de coaliție. — In ce priveşte relaţiile noastre cu alte par- 
tide, ele variază după partid. Cu partidul țărănesc suntem 
în aceleaşi legături ca mai înainte, de şi n'avem o înţelegere. 
Cât priveşte partidul poporului, el sa desfăcut, fără să ne 


116 N. IORGA 


întrebe, din legătura de la alegeri. Regele imi mulţămeşte, cu 
aceiaşi atitudine maşinală, pentru o audiența care a fost... 
„Precisă“, zic eu. „Precisă“, confirmă el. Cu acelaşi aier 
cald şi puţin batjocoritor, el mă întreabă de călătorie şi de 
conferinţi, care au fost bine primite. — Am fost bine pri- 
mit eu, iar conferinţile le pat şti cum au fost aceia cari 
le-au ascultat. Face ca şi cum s'ar interesa de moartea lui 
Toma lonescu, pe care îl preţuieşte ca hirurg. Atât. Au- 
dienţa a durat zece minute. 

Exact acelaşi lucru i se oferă şi lui Mihalache, probabil 
şi lui Averescu, despre care se spune că va scoate un 
număr din „Indreptarea“ în care va arăta că are sarcina de 
a forma Ministeriul şi că e în stare să dea pe acela de coaliţie. 

. x 

La Toma Ionescu. D-rul Demetrescu-Brăila, Plesnilă nu 
vreau să audă de o colaborare cu ţărăniştii. Ne gândim la 
două liste. Maniu, care a văzut pe Mihalache, cu care am 
avut şi eu o întâlnire, în care a cerut ceva mai mult decât 
vechile condiţii (mi-a spus că Stere nu-i stă la inimă), 
dar care nu s'a înţeles cu el, acceptă ideia. 

Seara, Argetoianu aduce vestea că i sa comunicat o 
lovitură militară care s'ar pregăti pentru oarele 2 din noapte, 
cu arestările de miniştri şi alte persoane, a căror listă 
sar putea da. Ofiţeri superiori, dar nu generali, sunt în 
frunte. De fapt, administraţiile, palatele, gara, poşta sunt 
păzite. Chemăm pe generalul Nicoleanu. Ştie şi el. Şeful 
e un colonel Partenie, de la Statul Major al Corpului II. Sunt 
două regimente infectate. S'a luat măsura ca gărzile să se 
schimbe ziua şi cu ordin în scris. Guvernul nu e amestecat, 
de şi se vorbia de Mărdărescu. Poate fi un mijloc de a 
evidenția nevoia unui guvern Averescu. Discuţii cu Maniu şi 
Argetoianu asupra listei ministeriale. 

* 

Mihalache la mine. li propun, după ce-mi spure că pă- 
răseşte pretenţia Ministeriului de Interne, să facem şi o 
listă comună sau s'o anunţăm Regelui în termin de douăzeci 
şi patru de oare, adăugând că un Ministeriu Averescu ar 
ridica ţara împotriva lui. Pleacă la Maniu, cu această 
propunere, spusă în scris, 

Maniu vine, cu totul câştigat pentru Ministeriul comun cut 
ţărăniştii, faţă de care Vaida continuă a face rezerve. 

Se redactează lista provizorie a partidului, în care, din 
vechii miei amici, întră Taşcă şi Buţureanu, dar nu și 
Cihodariu, pentru care cer Direcţia Căilor Ferate; Ţoni e 
dorit de toţi ca subsecretar de Stat şi capât promisiune 
pentru Ifrim. Se face şi lista cu ţărăniştii, cari rezervă nu- 
mele. Au părăsit şi Instrucţia, dar vor Externele. 

* Zi 

La 4, la Regele. Zăboveşte câtva timp apariţia lui. Vor- 
besc de frumoasa bibliotecă. Apoi îi prezint lista noastră, 
cu explicaţii, “după ce l-am întrebat dacă le doreşte. In 
ce priveşte lista comună cu ţărăniştii, îi arăt ce avantagii ar 
oferi o bază mai largă. Spun că pot vorbi orecum în a- 
fară de partide, ca unul care am făcut sacrificiul, despre 
care mi s'a spus că el, Regele, îl voise. Regele obiectează 
că ma arătat nicio preferinţă, ceia ce ar îi rău pentru în- 
suşi partidul în chestiune; greşala s'a făcut altă dată şi cu 
liberalii şi cu conservatorii şi a avut rele urmări. — De altfel 
nici nu sunt aşa de bătrân, încât să nu pot crede că va 
veni o vreme când voiu avea onoarea, care mi s'a refuzat 
până acum, de a servi pe Maiestatea Voastră. li învederez 
că o chemare a lui Averescu, fie şi cu elemente de câr- 
peală, ar provoca nemulţămirile cele mai mari, mai legi- 
time, şi ar duce, cu elementele pe care nu le putem do- 
mina, la scenele cele mai... — Violente. — Da, violente, 
care s'au văzut în România. Insist asupra concesiilor făcute: 
la Interne şi Instrucție de ţărănişti. Aici Regele îmi vor- 

beşte de Stere, revoluţionar ireductibil, care l-a speriat, 
spuind că, om foarte inteligent (şi Regele recunoaşte a- 
ceasta, ca şi cultura lui, despre care adaug: „în sensul 
rusesc“), şi Regele o repetă, ştie unde trebuie să se o- 
prească, de unde vine, că mai are o parte de program. 
Din nou spune că omul mai are o calitate: că nu poate fi 
cumpărat. — Decât prin vanitate. — Nici... — Doch! — Cât 
voiu fi eu Rege, nu pot primi ca ministru pe un om care 
a trădat ţara lui. Adauge că i-a spus lui Stere şi aceia că 
sunt în partid bolşevici legaţi cu Moscova, dacă ni de fapt, 
măcar prin ideologie. li arăt că socot chestia de persoane 
capabilă de a fi evitată prin aceia că ţărăniştii vor pro- 
pune două persoane, între care s'ar alege. El cere să fie 
lăsat a „iibernachten“..... ă 

La urmă îi spun Regelui aceste cuvinte: „Cum mâne 
Maiestatea Voastră poate va avea pe d. Maniu, ţin să-i spun 
că în adeste trei luni am adus Maiestăţii Voastre, într'un 
domenit pe care nu vreau să-l numesc, servicii esenţiale. 
Ceia ce arată că un om de caracter poate combate şi o pă- 
rere a Regelui său fără! a înceta, să-i fie devotat“. 

Cu ochii în lacrămi, şi el, răspunde: Orice mi sar fi 
spus de tine, niciodată nu m'am îndoit şi nu mă voiu îndoi 
de devotamentul tău personal faţă de mine. — Mulţămesc. 

Acasă mă aşteaptă Maniu şi Argetoianu. Cel d'intâiu îmi 
cere să-i pun în scris şi această audienţă. [i răspund că am 
obiceiul de a nu face plăcere de două ori aceluiaşi om în 
acelaşi domeniu. 


* 


Seara, Maniu convoacă delegația permanentă şi îi face 
declaraţii ca şi cum nimic nu sar fi schimbat. Atrag atenția 
lui M. Popovici asupra caracterului inadmisibil a1 acestui 
gest. 

30 Mart. 


Maniu mă întreabă, pe la 9, îngrozit, dacă am îost che- 
mat şi eu la Palat, undei se spune că merge Averescu. 

De îapt acestuia i se încredinţează puterea, cu ajutorul 
fugarilor de la Ardeleni, Goldiş, Lupaş, I. Lăpedatu. 


* 


Incă de-aseară s'a prins la telefon comunicarea de la 
laşi a listei ministeriale. Seara, Derussi a fost poitit la Al. 
Constantinescu, unde i s'a făcut de acesta, de Goga, de Mi- 
tropolitul Bălan farsa de a bea în sănătatea partidului na- 
țional ajuns la putere. Regele ar fi trimis şampanie lui Con- 
stantinescu. Încă de la 8 dimineaţa Averescu era la Co- 
troceni. p 

Cred că hotărârea Regelui, care ieri îmi părea sincer, a 
fost determinată de atitudinea lui Mihalache, care na pre- 
zintat lista lui, pretinzând că are numai o vagă înţelegere 
cu noi. Pe de altă parte, Lupu strigă că mam prezintat 
eu lista comună. E] a avut o întâlnire -cu Duca. 


kad 


După dezastru explicaţii neplăcute între partizani, şi la 
mine acasă, unde vin Maniu şi Argetoianu, care spune că 
a fost „escrocat“ şi o va declara; în ultimul moment avea 
asigurări de la Ştirbei şi de la Hiotu, cel d'intâiu felicitând, 
acum, la telefon, pe cel de-al doilea că Regele a avut cu~ 
rajul de a alege soluţia cea mai rea. Potârcă de la Craiova 
protestă vehement contra conducerii partidului. Ioaniţestu 
îşi anunţă trecerea la ţărănişti. 


x 


După amiază, îngroparea lui Toma lonescu. Nu vine nici 
Maniu, nici Argetoianu. Davilla îmi spune că de-seară par- 

tidul se va strânge în jurul mieu, că se va face fuziunea cu 
ţărăniştii, etc. 
31 Mart. 


Aflu din ziare că Maniu a dat explicații la o adunare a 
Clubului, despre care mam avut nicio ştire. 'Scriu o scri- 
soare prin care spun că nu mai pot admite această situaţie 
şi că pretind adunarea pentru 11 April a Congresului, ca 
să lămurească, i 

Am scris şi lui Argetoianu, care soseşte. Imi spune că 
Maniu, Vaida şi M. Popovici îmi oferă conducerea unică a 
partidului, cu un răgaz scurt pentru a nu se da unor 
Ardeleni pretext pentru deserţiuni. Mi se cere şi o scrisoare 
către Maniu, prin care declar că primesc propunerea şi apre- 
ciez sacrificiul pe care-l face la rândul lui. Mi se cere să 
iau parte la adunarea de azi, la'6, a delegaţiei permanente 
şi să vorbesc. 


Mihalache vine la mine, contestă că mar îi vorbit Regelui 
de lista comună, dar a cerut un ceas pentru a o complecta. 
Explică hotărârea alor lui, cari voiesc a lupta singuri. Atâta 
ajung a-l convinge că e bine să facă: a lăsa o portiţă 
pentru înţelegeri locale. 


După amiazi, Maniu îmi cere să se adune întâiu, pen- 
tru „secţia ardeleană“, „Comitetul de o sută“. Aceasta 
ar fi la 8; la 11 sunt sinoadele ortodoxe şi adunarea la 
această dată a Congresului ar părea că încearcă să ex- 
cludă pe ortodocsi. Propune data de 18. Se informează cu 
oarecare aprehensiune despre ce mi-a spus Argetoianu. Imi 
pare din nou că scrisorile devin necesare. 

* 

* Delegaţia permanentă se va aduna deci fără mine. Ea ex- 
clude pe cei trei miniştri ardeleni, şi, cum sinoadele sunt 
pentru 11, Congresul va fi la 48. 


kd 
Tachiştii îşi reiau numele şi organizația. 
1-ia April. 


La Vălenii-de-Munte. Unii “cred că vreau „să trec læ 
Averescu..“, 
2-8 April. 


In Ardeal, situaţia se consolidează pentru naţionali. Mult. 
mai puţine deserţiuni de cum se credea. 
E 
Goga începe sä confisce ziarele. 


9 April. 


Ţărăniştii îndreaptă către Ardeleni un apel în care de- 
clară că numai ei şi liberalii, partide de clasă, pot exista. 
Plecarea tachiştilor ar ajuta anumite aproprieri. 


* 
Vechii miei prieteni îmi cer voia să încheie 'alianțe elec- 
torale cw cine cred ei mai bine. 


+ 


“Tachiştii mar fi primiți de averescani, ne mai fiind locuri. 
Ei declară + că, făcând politica tachistă, nu vor ieşi 
din partidul naţional decât atunci când vor voi ei. Xeni. 
mi-o spune acasă la mine cu violenţă. 

Filipescu şi alţii dintre vechii conservatori dezaprobă a- 
semenea conspirații. 
A 


Certe în Guvern. Văzându-se puțina aderență a trini- 
täții: Goldiş—I. Läpedatu—Lupaş, averescanii regretă ce 
li-au dat. I. Lăpedatu nu s'ar putea impune la Ministeriul lui, 
unde ar fi în conflict cu Garoflid şi Manoilescu. I se pune 
un Comitet de conducere. E vorba şi de zăbava alegerilor, 
Guvernul nefiind pregătit. 

x 


Mussolini a fost rănit la nas de o Irlandeză nebună. To- 
tuşi el merge la Tripoli. 
i 11 April. 


Aflu ce s'a petrecut la Cluj. Maniu şi-a regăsit soldații, 
foarte entuziaşti şi foarte regionalişti. Deci nu înţelege să 
cedeze şefia unui partid pe care îl consideră ca fiind al 
Ardelenilor săi. Dau o declaraţie pentru Congres, mutat 
la 18, prin care mă retrag de la „co-prezidenţia“ neefectivă 
şi ridicolă, 

13 April 


Taşcă a fost la Cluj şi confirmă aceste ştiri. Maniu i-a 
spus că a voit sincer să „demisioneze“, că ar voi-o şi acum, 
dar nu-l lasă ai lui. Impresia lui Taşcă e că „noi suntem 
consideraţi ca simple anexe“. Argetoianu pretinde că va a- 
duce pe ţărănişti la îuziune supt un comitet de cinci sau 
şase, poate fără Stere. In acel caz, fireşte, declaraţia mea 
n'are loc. E vorba ca, Joi, să fie eliminaţi, prin „delegaţie“, 
tachiştii, cari spun făjiş prin „Universul“ că ei nu merg 
cu ţărăniştii. Introduc în declaraţia mea un pasagiu prin 
care las perspectiva deschisă către aceştia din urmă, cari, 

întrând în Ardeal foarte dârz, declară că mau nevoie de ni 
meni. 
14 April. 


“Ţărăniştii din Covurluiu, cu Spiridon Popescu. cumnatul 
lui Stere, trec la averescani. 
* 


__Halippa şi Cazacliu au fost arestați la Soroca şi retri- 
meşi cu jandarmi călări înapoi. 
16 April, 


Prietenii miei mai de aproape îmi cer să particip la Con- 
gres. Refuz. Dar li dau voie să spuie că retrag scrisoarea 
mea dacă mi se încredinţează alegerile în Vechiu Regat. 


17 April. 


Ei se întorc cu vestea că Maniu e greu bolnav. Cedez la 
cererea de a prezida singur congresul. Argetoianu nu mai 
speră în. fuziunea cu ţărăniştii. 


* 


Maniu fiind rău bolnav de gripă, sunt chemat la Bucu- 
reşti de prietenii miei personali cu cari ieri discutasem si- 
tuația arătând că mi-ar fi imposibil să asist la Congres. 
într'o situație ridicolă. 

18 April. 


„Aflu că în delegaţia permanentă s'a cetit un raport al 
„Secretarului“ Lugoşianu, care raport îmi este total necu- 
noscut. Sa fixat şi un simulacru de ordine de zi, absolut. 
neacceptabil. 

Aceste două puncte vor trebui părăsite. 

Congresul se ţine cu participarea mea. Puţini Ardeleni, 
poate din cauza greutăților drumului. Tachiştii, dintre cari 
au plecat Stelian Popescu, Xeni, Demetrescu-Brăila, ocupă 
locurile din faţă. Mulţi prieteni de-ai miei mai vechi, şi 
tărani, cari vor unirea cu ţărăniştii. După cuvântarea mea, 
raportul. Apoi la moţiune vorbesc Angelescu, A. Vlad, Bră- 
tianu din Bucovina, Pelivan şi un student. Perfectă li- 
nişte. 

La Congres vor veni 60 organizaţii şi 775 de membri. 


xæ 


După-amiază ne ocupăm cu presă. Ziarele se vor contopi. 
Davilla inoieşte încercarea de a mă face să reiau relaţiile 
personale cu Stere. Declar că n'avem a ne amesteca — el 
propune o moţiune pentru Stere — într'un partid pe care 
îl luăm „cum e“. Promit numai „relaţii politice normale“. 
Aşa se votează. 


x 


I. Brătianu, la congresul liberal, a declarat cä niciun Gu- 
vern nu va trăi fără voia lui şi că partidul național s'a di- 
solvat. 

19 April. 


M. Cantacuzino salvează ziarele dând 100.000 lei. 


20 “April. 


Brătianu ar îi vrut să fie vizitat de Maniu. Acesta a re- 
fuzat, dar a trimes pe Vaida. Lui Vaida Brătianu i-a spus, 
ca răspuns la asigurările lui că partidul lui e de ordine, cum 
că-l va âjuta cât timp... va apăra Constituţia. 

* 

Ieri, Hiotu la mine. I-am spus ce se colportează despre 
reaua_ sănătate a Regelui. Asigură că nu e adevărat, de 
şi, de la anuar, sănătatea lui slăbia; şederea la Scrovişte 
i-a făcut bine; Hiotu l-a întovărăşit într'o plimbare la pă- 
dure. Trimet cărţi Regelui, iar, ca politică, nu-i pot ură 
decât să-l lumineze Dumnezeu. 

21 April. 

La Medicină, „se bat Jidanii“. 


* 


Leul e în cea mai mare scădere. „Viitorul“ dă vina pe 
Guvern, 


Seara, la Club, unde îndemn la încredere. 

Ţărăniştii ar dori numai cartel. Ei cred într'un mare succes 
electoral. Pentru fuziune cer să se admită numele lor. Lupu, 
lunian, Bogdan-Duică luptă de. moarte contra alianţei. 


22 April. 


Ti cer lui Mihalache răspuns la propunerea de „colaborare 
sau fuziune“. El răspunde acceptând ideia de „fuziune sau 
colaborare“. 

23 April. 


Mihalache la mine. Fuziunea e imposibilă: el nu e decât 
preşedintele unei delegaţii cu puteri restrânse; în ce pri- 
veşte succesiunea Guvernului, e autorizat, dar atât. Cola- 
borare, da. Dar Davilla i-a propus să se fixeze listele cu 
superarbitri, dintre cari cel din Ardeal să fie naţional, şi 
cel din Regat țărănist. li spun că nu se poate. El ridică 
obiecţii personale: M. Cantacuzino n'ar putea candida la 

Ialomiţa, nici la Ilfov, unde nu-l vrea Lupu, nici la Pra- 
hova. Argetoianu, om inteligent, s'ar ţinea de o parte. Ii a~ 
răt că superarbitragiul său ar mută viaţa noastră politică 
în Ardeal li cer să fie mai mult „omul ţerii“ decât „al 
partidului“ şi să nu se gândească numai la lupta electorală, 
ci şi la posibilităţile de guvern. Oricum, să puie în scris 
ultimele condiţii, ca să nu mai fie „târguieli de bazar“. 

Davilla pleacă la delegaţie. Rămăsesem înţeleși că Miha- 
lache va da răspunsul până la 4 şi de aceia chemasem dele- 
gaţia noastră la 5. Apoi anunţă că nu poate răspunde, până la 
7—8. Il aştept până peste 9. Răspunsul lui face din fuziune o 
chestie de viitor, care ar putea să rezulte din lupta împreună 
în colaborare: semnul lor, lista lor de bază oriunde afară 
de Ardeal; superarbitru Mihalache în Regat şi celelalte 
părţi neardelene, Maniu în Ardeal. Răspunsul până mâne 
la 10. 

La Delegaţie, arăt situaţia. Argetoianu, jignit de excepţia 
făcută pentru dânsul, îşi arată amărăciunea. Taşcă e contra 
propunerilor. Generalul Gârleşteanu semnalează urmările ce 
ar avea primirea lor. Filipescu e pentru primire, dat fiind 
că lumea cere colaborarea. Davila, întrun lung discurs, 
cată a dovedi că neacceptabilă! e numai forma şi că noi nu 
avem o clasă socială la pază ca liberalii şi ţărăniştii. Mă 
declar împotriva acestei păreri. Şi Gh. Pop, Em. Antonescu, 
Lascu se pronunță contra condiţiilor. Trimet totuşi să în- 
trebe şi pe Maniu. E] e pentru o amânare. Ideia o susţine 
şi Mironescu şi Vaida. Se decide să se dea lui Mihalache 
O scrisoare care îi cere să se examineze proporţia reală de 
puteri. O vor duce Davilla, Aurel Lazăr şi Taşcă. La ple- 
care Cicio Pop e vehement contra înțelegerii. 


24 April. 


Taşcă îmi aduce răspunsul că s'a scos partea privitoare 

la listele -de bază şi la separarea Vechiului Regat ca parte 
țărănistă, primindu-se, în acelaşi timp, ca punct de plecare 
înțelegerile locale. Mi se cere o scrisoare pentru Mihalache, 
şi o dau bucuros. 

Rămâne admiterea celor .patru „capete de listă“, plus un 
loc la Senat, pe care le cer ţărăniştii în Ardeal, şi anume 
în scris, şi cu semnătura lui Vaida. După două ceasuri 
Taşcă-mi anunţă că nu se dau. Şi totul e rupt. . 

La 2, la Club. Arăt că noile condiţii sunt acceptabile şi a- 
mintesc negocierile rupte, în dauna ţării, cu liberalii, la 
1922, pentru cinci locuri. , Contra înţelegerii vorbesc:, Do- 
brescu, Gh. Pop; se găteşte şi Em. Antonescu. Davilla lip- 
seşte, loaniţescu e călduros pentru înţelegere, pe care o 
vrea şi Argetoianu. Cicio Pop continuă atitudinea de a- 
seară, fără a vorbi. Ardelenii cer să se negocieze întâiu a- 
supra judeţelor de dincolo. Refuz această încercare de a 
da vina pe noi. „Ni îngrijim noi pielea.“ Nu admit măcar o 
nouă adunare a delegaţiei. Dacă Ardelenii nu vor, nu se va 
face. Mecanic, la oarele 9, se va comunica presei. 

Stăruinţile lui Davilla şi loaniţescu răzbesc. Indemnat şi 
de Aurel Lazăr, Maniu cedează, Vaida nu poate fi găsit. 
E bănuit că tratează cu Guvernul. 

25 April 


Soseşte Ettore Pais, marele istoric italian. Trenul lui s'a 
ciocnit la Caransebeş cu unul de marfă, care avea luminile 
stânse. Doi morţi. Şi el a fost lovit în tâmplă. 

Durazzo, ministrul Italiei, se formalizează că figurez în 
liga „contra dictaturii“ a lui Aulard. Crede că ţărăniştii, cu 
programul lor ascuns, sunt periculoşi. E vădit influenţat 
de Guvern. 

* 


Davilla mă asigură că, nereuşind Guvernul în alegeri, se 

va instala dictatura, cu Prezan, Mircescu şi alţi ofițeri în 
frunte. 
* 


Seara mi se dă asigurarea că, nu fără voia lui Maniu, s'ar 
fi discutat de Stelian Popescu, în ultimele zile ale lui Mart, 
cu Al. Constantinescu, pentru un Ministeriu cu şase tachişti. 
Vaida ar fi dorit-o. 

26 April. 


Foarte frumoasă conferinţă, plină de tinereţă, a lui Pais. 


Dejun la Legația italiană. 
+$ 
Vaida vine să-mi povestească discuțiile lui cu Goga, carę-i 
oferia treizeci de locuri îni Ardeal şi „fuziunea“, dacă Ar- 
delenii părăsesc pe cei din Vechiul Regat. 


+ 


Taşcă îmi spune că ţărăniştii înţeleg să facă mici corecturi 
la listă lor — şi atât. Davilla şi-a asigurat ambele capete de 
listă la Vlaşca. Incolo toţi transfugii noştri sunt puşi în cap. 
Pe mine Lupu mă trimite să candidez la Galaţi... 

Recomand să se aştepte toate rezultatele discuţiilor lo- 


cale înaintea de a lucra Comisiunea. 
27 Mart. 


Prigonirea alor miei continuă. Wam gândit un moment 
să fac a se rupe, măcar în ce priveşte pe aceştia, acordurile. 
Aştept să se termine întreaga comedie. 

Maniu vine să mă vadă. Nu pare prea indignat de ceia 
ce se întâmplă. 

Stelian Popescu destăinuieşte toate negociaţiile oculte, dez- 
onorante, pe care, fără ştiinţa mea, membri ai partidului, — 
cine nu! — le purtau cu toată lumea. 


Lungi, desgustătoare negocieri de interese personale pen- 
tru listele de Parlament. Se pare că ajungem la un rezultat. 
Din partea lui, Guvernul îşi urmează târguielile. 


2-4 Maiu 


Tovărăşia de alegeri sa terminat cu ruina amicilor miei. 

La 4 Maiu a apărut ultimul număr din „Neamul Românesc“ 
cotidian. „România“ Ardelenii o continuă şi mă insultă cu 
un articolaş de regret ipocrit. 

Pretutindeni dezertări şi înşelăciune. Niciodată această so- 
cietate politică n'a căzut aşa de jos. 


5 Maiu. 


Necroloage reci pentru dispariţia „Neamului“ cotidian. 


Pe iubiții miei tovarăşi îuzionaţi nu-i mai văd de mult. 
6 Maiu. 


La Palat, după masa diplomaților. Puţini liberali. E foarte 
nemulțămit d-rul Angelescu, oprit în propaganda sa electo- 
rală. Regele îmi vorbeşte de ajutorul ce dă cursurilor şi şco- 
lilor de la Văleni, de Pais, pe care l-a primit foarte bine, 
conducându-l până jos, etc. 

7 Maiu. 
Conferinţa lui Pais la Academie. 


Incep a veni daruri pentru ziare: 15.000 lei lunar de Ar- 
getoianu, 10.000 de la Mironescu. Seara, ne sfătuim asupra 
apariţiei lui săptămânale. 


In judeţe se sechestrează automobilele. Dicescu a fost dus 
pe jos cu jandarmi. 


8 Maiu. 


Pavlovici, secretarul Legaţiei Sârbeşti, povesteşte despre 
refugiații ruşi din Serbia, vre-o 50.000. La Vârșeț au şi gim- 
naziu rusesc. Mulţi profesori distinşi vorbesc la Universitate. 
Opera, prin Ruşi, `a ajuns cea d'intâiu în Balcani. Căsătorii 
ruso-sârbeşti nu se fac. Viaţa e grea: cutare general vinde 
gazete pe stradă. 

Despre refugiații sârbi de odinioară. El, Pavlovici, a fost 
funcționar la Căile Ferate. Strângea ştiri din ziare. Şefii 
nu erau mulţămiţi: îi cerea să gâcească influenţa grindinii 
asupra transporturilor. Birocraţia franceză îl privia chio- 
râş. Paşici l-a descoperit şi l-a scăpat din aceste încercări. 

Pavlovici nu poate înţelege cum Regele, văzând populari- 
tatea mea în ţară şi în afară, îmi poate da cu piciorul, cum 
o face, 

10 Maiu. 


Revista la Cotroceni. Multă lume aleargă şi acolo. S'au 
făcut economii mari. Nimic din vechiul entuziasm. 

11 Maiu. 


Noi migraţiuni la Guvern: tachiştii din Roman, din Piatra, 
etc. 


13 Maiu. 


Guvernul a renunțat să participe la expoziția din Phila- 
delphia. Clădirea rămâne pe jumătate făcută. Banii îi tre- 
buiau “pentru alegeri. 

L 
Se anunţă un împrumut italian de 200.000 lire. 


14 Maiu. 


Mihalache vine la mine. Ii arăt indignarea mea pentru fe- 
lul cum au fost trataţi amicii miei în cartel şi pentru ati- 
tudinea d-rului Lupu, care a făcut din Mihalache un „vi- 
car permanent“ al lui, eu fiind numai „vicarul provizo- 
riu“ al lui Maniu. Partidele au ajuns numai simple adu- 
nări de ambiţioşi: nu se mai poate numi „țărănesc“ par- 
tidul care scoate înainte latifundiari, profesori de Universi- 
tate, prinți. Refuz să iscălesc o adresă către Rege, pe care, 
ca şef al armatei, ţărăniştii îl fac responsabil pentru bat- 
jocura electorală. 

* 

Vin apoi Mironescu şi Davilla. Acesta din urmă, acuzat 
că 2 vrut să tragă asupra jandarmilor cari închid satele, 
vorbeşte despre sălbătăciile electorale, neruşinate. 


* 


Mişcarea antisemită câştigă teren şi în oraşe. In Ardeal 
țăranii sunt juraţi în biserici de acest nou fascism. 


15 Maiu. 


Am ştiri, din cel mai bun izvor, că Regele se căieşte 
că nu mwa ascultat în lanuar. 

16 Maiu. 


Refuz să iau parte la întrunirea de la „Dacia“ a d-rului 
Lupu. Nu pot să ajung şi agent electoral. 


Clinton Logio se întoarce din Bulgaria. A fost la Constan- 
tinopol. Acolo nu mai sunt fesuri şi iaşmace; doar femeile 
au rămas puţintel timide. Merg la cinematograf şi la teatre 
ca altă lume. Dar ura e mare împotriva regimului, căruia, 
nefiind capi pentru rezistenţă, i se supun în tot ce vrea. 
Preferă orice dominație acesteia. 

In Bulgaria plata despăgubirilor a încurcat Finanţele. Lu- 
mea de la ţară e sărăcită. Dacă ar continua aşa în doi, trei 
ani, ţăranii ar ataca oraşele şi ar măcelări pe intelectuali. 

Se teme de un atac bolşevic la noi şi deploră reaua stare 
a finanţelor publice. 

x. 


Urgia electorală urmează şi se înteţeşte. Prinţul Nicolae 
a fost întors înapoi cu automobilul în margenea Bucu- 
reştilor. 

* 


Regele pleacă pentru o săptămână pe Dunăre. 
18 Maiu. 


Nimeni nu călătorește decât cu ausweisul de la prefect. 
Goga a răspuns d-rului Angelescu, care se plângea de 
ingerinţi: „ce vrei, d-le doctor, dacă Regele ni-a ordonat 
să biruim în alegeri?“. 
23 Matu. 


La Văleni. Afişe mari cu „Regele şi generalul Averescu 

vau dat pământ“, cu acelaşi Averescu în trei ipostase: elev 
la Şcoala de meserii, absolvent al Şcolii din Bistriţa, şef 
de guvern. Toată valea e plină de soldaţi. 

Un inginer îmi spune că s'a mâncat nu numai fondul 
pentru expoziţia de la Philadelphia, dar şi cel pentru repa- 
raţia Căilor Ferate. 

* 


In gară un beţiv cu decorația de tinichea a generalului, 

La Ploieşti doi delegaţi ţărani, păziţi de jandarm, care-i 
duce la concentrare, de şi sunt trecuţi de vârstă, se roagă 
se intervin să nu-i bată. 

Un puternic curent țărănist ar bântui ţara. 


25 Maiu. 


In Bucureşti alegeri relativ liniştite. Fiul lui Zelea cu- 
treieră secţiile în fruntea studenţilor. 
26 Maiu. 


Taşcă se întoarce de la Râmnicul-Sărat, stâlcit, cu două 
räni la cap. A fost atacat la întrarea sălii de vot, cu în- 
găduirea ofiţerilor, Alegerea a fost un scandal. Răspunde- 
rea o are şeful averescan de acolo, Brăescu. 


* 


La Galaţi am foarte multe voturi. La Sibiiu iese lista 
noastră. 
* 


La Club se denunță sălbătăciile comise, Miercuri, din or- 
dinul formal al Guvernului. Ofițerii l-au ascultat fără rezis- 
tenţă. Magistraţii mar fi fost mai independenţi. 


134 N. IORGA 


28 Maiu. 


Alegerea la Senat, unde sunt „cap de listă“. Adversari 
P. P. Negulescu şi Vintilă Brătianu, al cărui chip, înfrumusețat, 
se vede pretutindeni. 

x 


Cihodariu a fost oprit de jandarmi la secţiile rurale. Mă 
adresez ministrului de Războiu, care declară că jandarmii 
sunt ai Internelor. Eu observ că el are totuşi grija onoarei 
celor cari poartă uniforma armatei. Dă un ofițer în civil, care 
constată alături de Cihodariu abuzurile. 

29 Maiu. 


Guvernul mă întrece cu o mie de voturi şi în oraș. In 
judeţ e o batjocură. In toată ţara se pare că numai două 
locuri, Alba şi Tulcea, au fost luate de cartel. Vintilă Bră- 
tianu are jumătate din ce am eu. 

Apar listele definitive, care dau cartelului 77 de locuri 
la Cameră. 

31 Maiu. 


Supt pretext de a discuta o nouă plângere la Rege, Mad- 
gearu îmi oferă fuziunea, pe care ar şi îi discutat-o ai lui. 
Vorbeşte de Basarabia. La Tighinea i s'au furat unsprezece 
urne. Noaptea, cum le păzia, au întrat doi agenţi provocă- 
tori. Recurgând la ofiţer, soldaţii l-au gonit şi pe dânsul, 
zvârlindu-l de pe scări. A trebuit să facă apel la simţul lor 
de legalitate ca să cheme pe judecător. Lumea a ajuns a 
ne uri pe noi, cei din Bucureşti. Țăranul Codreanu ma vrut 
să candideze, pentru că „de şapte ani înşelăm lumea“. Cu- 
tare preoteasă, ruinată de administraţie, refuză a vorbi ro- 
mâneşte. Pelivan nu mai cutează să vină la Orheiu. Basara- 
benii strigă că supt Ruşi era respect de ordine şi de lege. 

l-iu lunie. 


Argetoianu imi spune că alegerile au fixat în Ardeal 
centrul de gravitate al partidului (adaug: electoral şi provi- 
zor), că el vrea să facă o politică reală şi că o să cheme 
telegrafic pe Maniu. E, contra înţelegerii cu ţărăniştii 


41 unie. 


Averescu vine la Academie cu Goga şi Goldiş şi oferă 
cinci milioane pentru lucrările ei. 


5 Iunie, 


Hiotu îmi aduce de la Rege pentru „fondul Ferdinand“ 
30.000 lei şi un automobil. 


Argetoianu anunţă în „Adevărul“ lupta pentru desființa- 
rea „intrun fel sau altul“ a „monstrului picetal““. 


9 Iunie. 


Vizita lui Maniu. li arăt greşelile ce a făcut partidul lui 
prin legătura cu liberalii şi fuziunea cu tachiştii, de unde a 
rezultat legătura mea cu o parte din partidul poporului. EI 
face necontenit deosebirea între „ai noştri“ şi „ai dumitale“ 
Nu e vorba de congres, dar el vrea să se adune delegaţia. 
Declară că mare nimic cu liberalii. Eu îi arăt soarta celor 
ce s'au băgat la ei: Nădejde, Panu. Şi el e pentru restrân- 
gerea discuţiei la Cameră. La plecare îi arăt nevoia reor- 
ganizării şi în Ardeal, succesul de acum fiind mai mult de 
rasă. 

Maniu nu e contra înţelegerii cu ţărăniştii pentru fuziune, 

dar, ca şi mine, e contra unei colaborări, parlamentare sau 
altfel. 
10 Iunie. 


Camera de Comerţ din Bucureşti, care acordase un mi- 
lion pentru „fondul Ferdinand“ de la Văleni, declară, prin 
preşedintele ei, d-rul Cerchez, că a înţeles fondul oficial... 
incă o intrigă, 

12 lunie. 


Sadoveanu i se oferă colaborator lui Goga. 


13 Iunie. 


Şedinţă regală pentru recepţia lui Racoviţă la Academie. 
Discurs frumos şi mişcător al acestuia. Imediat Racoviţă e 
ales preşedinte. Bianu, care stătea la îndoială să primească, 
a avut cinci voturi; Babeş, ridicat de pe boală şi afectat, 
fiindcă avea nevoie de diurna de senator, cam tot atâta. 

Regele a mulţămit bine la un discurs stângaciu, improvizat 
de Pârvan, în lipsa lui Negruzzi, venit prea târziu. După 
discurs a venit la mine ca să-mi spuie ce mulţămit a fost 
de Reşiţa: de regiune, de atitudinea muncitorilor, de străi- 
nii cari i-au vorbit româneşte. Imi promite să intervie la 
Camera de Comerţ pentru milionul „fondului“. 


14 Iunie. 


Şedinţa la Academie pentru aniversara de şaizeci de 
ani a Regelui. Vorbesc, pentru cele trei secțiuni: Bianu, Ma- 
rinescu şi eul. 

Seara, serbătoarea lui Bianu, care vorbeşte emoţionat de 
copilăria lui la coarnele plugului, de învăţătura lui prin Ion 
Ghica şi D. Sturdza. 

15 lunie. 


La Academie se discută comemorarea unei jumătăţi de 
veac de la războiul de Independenţă. 

Se votează un bust al lui Sturdza în incintă şi, alături 
de placheta lui Franz-Joseph, aceia a întrării Regelui în Bu- 
cureşti la 1918. 


* 


Seara, banchetul dat de Rege Academiei. Sunt la stânga 
lui. Foarte amabil, vorbeşte, cu obişnuita lui competență de 
cefitor zelos, despre subiectele ştiinţifice cele mai variate. 


19 Iunie. 


Vine Maniu, mai în vervă ca de obiceiu. Se simte sprijinit 
de ţăranii săi ardeleni, cari plângând sărutau hainele „Mă- 
riei Sale“. E pornit contra Regelui. Când „să prindă pasă- 
rea cu căciula“, el intervine, şi totul se strică. Nu atribuie 
Reginei niciun amestec. El nu tratează cu liberalii, caută 
numai pe „oamenii cari pot să-l ajute“. E rezervat faţă de 
ţărănişti, cu cari vrea să se înţeleagă numai cu privire la 
absenţa de la şedinţa de deschidere a Camerei. li cer ca, 
la delegaţia permanentă, să se fixeze în ziua de 25 — data 
pe care o voieşte el — numai lucruri privitoare la activita- 
tea parlamentară, restul putând trezi nemulţămiri, care nu 
Sar putea potoli. Maniu se desvinovăţeşte pentru. starea în 
care se află, electoral, Vechiul Regat, spuind că asupra lui 
sau făcut presiuni în numele mieu. 

La Cluj, Regele a oprit automobilul ca să întrebe ce sunt 
steagurile negre la Clubul Naţional. A ascuitat cu indife- 
renţă răspunsul. Seara, şi-ar fi bătut joc înaintea tuturor de 
noi toţi. 

20 lunie. 


Comunic lui I. Brătianu, prin d-rul Anton lonescu şi 
Gh. Brătianu, că aş fi dispus să colaborez la răsturnarea 
guvernului Averescu, dacă el îşi iea angajamentul public 'că 
nu doreşte succesiunea şi cel particular că înţelege a păstra 
în viitorul Guvern, prin mine, supremaţia Vechiului Regat. 


23 Iunie. 


Argetoianu, acuzându-mă că din cauza mea nimeni nu 
vrea să se lege de partid, vrea pe Maniu şei, el însuşi a- 
vând să se îngrijească de Vechiul Regat, şi alianţa cu li- 
berali. 

25 Iunie. 


Deschiderea Camerei lui Averescu. Mesagiu în care se 
uneşte uscăciunea generalului cu rezerva Regelui. Să fie o 
influenţă a lui I. Brătianu? Mi-a răspuns prin fiul său că 
propunerile sunt foarte serioase şi vor trebui discutate în 
Septembre. 


Delegaţia permanentă se adună. De fapt e un mic con- 
gres. la parte la el cine vrea. Sosit târziu, ascult, nevăzut, 
din odaia de alături, strigăte contra ţărăniştilor, un sfat 
de orientare spre Guvern, opunerea lui Davilla la războiul cu 
„aliaţii“ din stânga şi o cerere formală ca eu să fiu îmbăl- 
sămat „şei de onoare“. 

Când văd că Maniu consimte ca şi celelalte două chestiuni 
să fie discutate — unii zic după amiază — în cursul se- 
siunii parlamentare, apar. Mulţămesc pentru sinceritate, arăt 
că sa călcat ordinea de zi şi că Adunarea nu se poate 
substitui unui Congres. lar Congresul, ca să, se adune, are 

nevoie.de un statut. Până atunci să se înţeleagă în provin- 
ci. lar, la centru, decât un șef cu două păreri, mai bine doi 
cu una singură. Fac pe Maniu să declare că între noi 
nu e motiv de a rupe pactul. Cu ţărăniştii, între cari sunt 
oameni cari au scopul şi mijloacele noastre, nu se poate 
primi hotărârea, mai ales că, de fapt, până la isprăvirea 
validărilor, suntem totuşi „aliaţi“. A li izbi uşa în nas nu 
e nici elegant, nici practic. Cum Maniu voiă să continue 
discuţia, reuşesc să-l fac a o închide. 


* 


Din Cameră, din tribune, Regele s'a ales cu pasionate a- 
plause. 
* 


Am văzut ieri pe d-rul Gaster, filologul, acum rabin la 
Londra. Vine pentru vânzarea bibliotecii lui. Vorbeşte de 
tradiţia samariteană, pe care a găsit-o în texte arameene şi 
care explică pe Isus fără intervenţia spiritului Indiei. 


* 


Am văzut noua Cameră, cu grandioasa ieşire a lui Zelea 
Codreanu, cu strecurările timide de salutări ale fripturiştilor, 
cu zăpăceala celor noi, în mare parte tineri. 

27 Iunie. 


La Blaj, pentru Congresul Ligei Culturale. 

Foarte frumoasă slujbă la Mitropolie, cu păstrarea vechi- 
lor rituri solemne. Mitropolitul ţine o lungă predică, puţin 
cam vagă. Asistă cei opt foşti elevi 'ai şcolilor de aici, cari 
şi-au dat cuvântul, acum cinzeci de ani, să serbeze totdeaună, 
orice ar fi, ziua revoluţionară de 3/15 Maiu. 

Şedinţă de deschiderea Congresului Ligii. Vorbesc de da- 
toria Blajului, cu nerecunoştinţă părăsit, de a păstra tine- 
retului ceva din vechea sărăcie sănăatoasă. Urmează salută- 
rile societăţilor. Mitropolitul iea cuvântul ca să spuie, masiv 
şi tragic, povestea mizeriilor de supt Unguri şi a celor de 
supt regimul românesc, hotărât fiind a cerşi şi a trăi pe 
„rândul satului“, iar şcolile să şi le ţină. 

La masa comună, toast al mieu pentru Regele, care, în- 
tregitor de ţară şi împroprietăritor ai ţăranilor, trebuie să 
fie acum „purificatorul“, şi pentru „stăpânul de aici“, Vodă 
al tovărăşiei de sate, Mitropolitul. 

Vizitez „Institutul Recunoştinţii“, din jertfa foştilor elevi. 
Se găteşte biserica şi cripta episcopilor. In față, splendidă 
privelişte a Văii Târnavelor. 

La 6, conferinţa mea despre punctul de vedere ardelean în 
Istoria Românilor. Cer tratarea organic-unitară, nu regio- 
nalist-mecanică. 

28 lunie. 


La nouă deschiderea congresului. Niciodată discuţiile n'au 
n'au fost mai reale şi mai de folos, ca de data aceasta. 

Masă prelungită, în „Sala Vlădicilor“ la Mitropolie, 

Vizită a expoziţiei bibliotecii Cipariu. Splendide lucruri: 
manuscrise cu miniaturi, româneşti, slavone, greceşti, per- 
sane, vechi tipărituri, uneltele de odinioară ale tipografiei, 
clişee de ilustraţii, icoane. Aşezământul e îngrijit cu iubire 
de bibliotecarul Lupeanu-Melin. 

29 Iunie, 


La Cetatea-de-Baliă. Mişcătoare primire ţărănească. La, 
fiecare pas calde cuvântări pline de miez: un preot bătrân, 
un ţăran... Din pridvorul şcolii, o expoziţie de lucru de mână 
şi de viaţă ţărănească (o femeie işi leagănă copilul, de toată 
frumuseţa). Vorbind poporului, îi cer un mănunchiu de flori 

stropit de lacrămi pentru mormântul lui Ştefan-Vodă, odată 
stăpânul acestor locuri. Acolo şi un fiu de Rege a îngenun- 
chiat, acela pe care soarta rea ni l-a luat şi ni-l poate da 
soartă bună. Un' imens strigăt se desface din mulţime. 
Pe tânărul scriitor blond, Cârlogea, ţăranii îl cred  focio- 
rul Craiului“, pe care li l-am adus. 

Vestea trece din om în om. 

Vizita castelului contelui Haller. Bibilioteca, arhivele mi 
se prezintă înadins ca după devastare. Haller acuză pe un 
ofiţer de jandarmi că ar fi luat două care pline. Nu arată 
partea locuită din casă de familia lui. 

Masă cu ţăranii, cari cântă versuri de la alegere, cu cei 
trei cari şi-au trădat partidul „pe friptură şi pe bani“ şi 
cu „Maniu, Iorga şi Carol“ înlocuit cu: ai lor, cari fac drep- 
tate poporului. Extraordinară pasiune în puternicele gla- 
suri. 

- Prin sate. La Boian mai ales, caldă întâmpinare. Şi Sa- 
şii, cari serbează Simpietrul, defilează, cu fanfară, în a- 
plause. 

Tot lungul drumului aclamații pentru Liga şi pentru partid. 


+ 


Seara, vine un ziarist grec de la „Eleutheros Typos“, cu 
care vorbim de regimul Pasngalos. El îl crede încă asigurat. 


* 


La Cameră, Vaida mi-a cerut imperios să optez pentru 
Galaţi, — şi am refuzat. 


S'a iscălit convenţia cu Franţa. 

2 Iulie. 


Camera îşi continuă scandaloasele validări. 
Intâlnesc pe Argetoianu, care şi-a reunit prietenii pen- 
tru dorita lămurire. Tot aşa şi cu M. Popovici. 


* 


La Academie, lacob Negruzzi povesteşte drumul său de 
şase zile la Berlin ca elev de liceu. A văzut acolo pe 
Frederic Wilhelm al IV-lea şi pe Franz-Joseph tânăr în- 
trând la Berlin, supţirel şi admirat de femei, între regele 
prusian gros, şi solidul lui frate Wilhelm. Povesteşte cu 
elan şi vervă la peste optzeci de ani. 


4 Iulie. 


O deputaţie de Ardeleni vine să-mi ceară să optez pentru 
Covurluiu. Refuz. 
* 


Wam plâns lui lunian de purtările alor lui cu partidul 
mieu şi în special cu amicii miei şi cu mine. 


7 Iulie. 


Maniu stăruie pentru ca să las locul din Sibiiu generalu- 
lui Boieriu. Incă odată refuz. Lungă explicaţie penibilă, în 
care-i spun ce urmăreşte el în adevăr şi îi cer să-mi dea 
voie ca şi eu să apăr ţara în care m'am născut şi pe 
amicii miei. 


După amiază întru întâia oară în incinta Camerei, foarte 

populată, care se ridică în picioare când vorbeşte Goga, 
cu aiere de Cezar. 
8 Julie. 


Pentru că nu se îndreaptă calculele greşite ale alegerilor 
din Bihor şi Ialomiţa, Maniu îmi cere să nu se mai ia 
parte la lucrările Camerii. 

Propunerea, făcută şi ţărăniştilor, nu e primită de a- 
ceştia. 

9 Iulie. 


Mai ieri Lupu şi astăzi Davilla sunt loviți în Cameră. 


* 


Bogdan-Duică şi Emil Panaitescu atacă prin „Cuvântul“ 
pe Stere. Il văd pe acesta la Cameră, elegant în costumul 
de vară, destul de încunjurat şi cu o mască de perfectă im- 
pasibilitate. Basarabenii cer satisfacţie pentru dânsul. 


10 Iulie. 


Se alege preşedinte P. P. Negulescu, în locul preşedintelui 
de vrâstă Meissner. Lung discurs, cuprinzând şi un apel la 
colaboraţie. Arăt, în tăcerea Camerei, de câte ori, în folo- 
sul liberalilor, a pierdut ocazia generalul Averescu. 


11 Iulie. 


Averescu spune că mi-ar fi răspuns el, dacă nu plecam în- 
dată. 
Liberalii strigă că i-am făcut oferte generalului. 


17 Iulie. 


Vizita la Văleni a societăţii cehoslovace â „Amicilor Ro- 
mâniei“, condusă de avocatul Bohacek. Se arată uimiţi de 
frumuseţa danţurilor noastre. 

18 Iulie. 


Manbilescu, subsecretar la Finanţe, face o fierbinte laudă 
a fascismului la noi. 


21 Iulie. 


Vestea că d-rul I. Cantacuzino a fost greu rănit la pi- 
cior într'o gară din Elveţia. 


Moartea fiziologului Atanasiu. 
I-iu August. 


Amicii miei îmi cer învierea vechiului nostru partid. 

Li răspund că nu e niciun motiv. In Vechiul Regat ţără- 
niştii trec printro criză. Tachiştii nu există. Guvernul e u- 
rât. Se caută raportul cu alegătorii. Fațada de partizani 
declaraţi nu e esenţială. Ca direcţie avem de luptat cu li- 
beralii: ei vor şi pot să ni facă rău. Sunt neacceptabili şi 
ca program şi ca mijloace şi ca disciplină. Cine vrea poate 
pleca la ei. Noi rămânem: partidul fuzionat e şi casa noas- 
tră. Faţa de Guvern n'am niciun angajament. N'am discutat 
politică cu Manoilescu. N'am interese personale de; satisfăcut. 
Din partidul poporului utilizabili sunt Garoflid şi Mitilineu, 
ca energie creatoare Manoilescu. I-am putea ajuta, în criza 
supremă, să nu cadă în folosul liberalilor. Cei ce au păcătuit, 
aceia au să se gândească la felul cum s'ar putea drege ra- 
porturile. 

2 August. 


„Lupta“ spune că aş fi recomandat alor miei să meargă 
cu Guvernul, iar „Viitorul“ mă şi prezintă „fripturist“. 

8 August, 


Profesorul sârb Miodrag Ibrovac soseşte, cu soţia sa, pen- 
tru un curs despre cultura poporului său. 
10 August. 


Ministrul Serbiei, Ciolac Antici, vărul lui Ibrovac, descrie 
pe Radici ca pe idolul Croaților, față de cari întrebuinţează 
mijloacele religiei, debutând prin „Isus, Maria“. E beţiv 
şi fără cuvânt. Regele l-a întrodus în Ministeriu, sperând 
să-l îmblânzească. 

“Vorbim de posibilitatea legării de relaţii intelectuale între 
cele două popoare, de o convenţie pentru împrumutul de 
profesori. 

17- August. 


Cu cursiştii, drum spre Cetatea-Albă prin locuri curioase 
şi admirabile. La miezul nopţii, primire cu muzică. Sunt 
găzduit la preotul-profesor Tăureanu, fost senator în Par- 
lamentul Unirii şi vice-preşedinte al Partidului naţional. 


18 August. 


Vizita liceului şi a cetăţii, într'adevăr măreaţă. E bine în- 
treţinută, sprijinită cu ziduri nouă. Ofițerii armatei şi floti- 
lei ne întâmpină. Fostul mieu elev Avachian, profesor de 
istorie aici, îmi arată şi biserica grecească şi cea armenească, 
aceasta cu foarte frumoase lucrări în metal şi interesante 
lespezi de mormânt. 

Apoi la Şaba, unde regăsesc doi Elveţieni francezi, cari au 
luat parte la un congres al Ligii în Galaţi şi pe d-şoara 
Anselme, care a fost la cel din Timişoara. Fratele ei a 
scris despre trecutul coloniei. 

La Volintirovca, unde e o secţie a Ligii, maiorul, admi- 

10 


146 N. IORGA 


nistratorul sunt Ardeleni. Preoţii se plâng de schimbarea 
calendarului. Acesta, apoi voia, dată de Goga, de a face fie- 
care ce vrea au distrus orice ordine religioasă, orice res- 
pect faţă de cler. O foastă misionară îmi arată că la Sculeni 
Paştile s'au serbat, nu de două, ci de trei ori. 

Festival al cursiştilor. 

Mi se spune că lumea se teme de ţărănişti, ca împărți- 
tori de pământuri. Există simpatii pentru naţionali, dar ele 
slăbesc, din cauza lipsei de hotărâre la centru. Adminis- 
traţia noastră e inutil complicată. Tot aşa fiscul. Se re- 
gretă vremea când satele procedau înseşi la încasări şi 
țineau samă de împrejurările fiecăruia. 


20 August, 


Picturile spălate la mănăstirea din Râmnicul-Sărat sunt 
o adevărată revelaţie. 


22 August. 


Madgearu şi loaniţescu la mine. loaniţescu îmi aduce scri- 
soarea lui Maniu şi cu dânsa cartelul încheiat cu ţărăniştii 
pentru alegerile parţiale din Septembre. 

Madgearu vrea să ştie ce cred eu de fuziunea cu ai lui, 
pe care o vrea cu toată hotărârea. li răspund: un program 
minim, respectarea drepturilor câştigate de amicii miei, in- 
stituirea unei conduceri cu preşedinţi de provincii şi un pre- 
şedinte comun ales pe un 'an cu atribuţii strict fixate. 
Aşa, având eu Vechiul Regat, aş accepta şi pe Maniu, dar 
fără angajament formal în favoarea lui. 

Mi se obiectează că Ardelenii nu voiesc fuziunea decât 
cu întronarea lai Maniu şi mi se cere să admit organizarea 
pornind de la celulă, baza ţărănească. Declar că n'o pot 
accepta, dar mă voiu supune majorităţii, rămânând în par- 
tid: voiu dovedi însă ce greşală sa făcut majorându-mă 
pentru a mă înlătura. 

Maniu mi-a scris că nici el, nici alții mau discutat vre-o 
fuziune cu liberalii. 

Madgearu crede că, din cauza neînțelegerii dintre mi- 
niştri, guvernul lui Averescu nu poate dura decât până în 
primăvară. 

Am convingerea — şi li-o spun — că fuziunea nu se va 
face, într'o atmosferă de ambiţii exagerate. 

Vorbim de Regele, Madgearu îmi spune că, după ce cu 
mine îşi bătuse joc de dânsul, și-a bătut joc şi de mine în 
fața lui, pe care îl copleşia cu amabilităţile. 


23 August. 


La amiazi, un redactor de la „Universul“, speriat de ho- 
tărârea lui Maniu de a fuziona cu ţărăniştii, îmi cere un in- 
terview şi i-l dau larg, arătând continuă sacrificare a Ve- 
chiului Regat de către Ardeleni. Aflu că preotul Man cere 
fățiş unirea cu liberalii. 

+t 


Seara, Cihodariu îmi arată „România“, care dă asupra mea 
pactul electoral cu ţărăniştii, Maniu fiind „bolnav“ 
Rectific imediat. 
26 August. 


Aurel Dobrescu desminte în „Universul“ explicațiile mele 
cu privire la vinoväția înlăturării în alegeri a membrilor din 
Regat ai partidului. Sunt silit la noi explicaţii. 


29 August. 

La Grozeşti. 

Admirabil sat de munte, cu o grijă de biserică fără pă- 
reche (jumătate din sat sunt Unguri cu biserică deosebită). 
Vizitez şi Bogdăneştii vecini şi mănăstirea Caşinului, repa- 
rată de Comisiunea noastră. 

1-iu Septembre. 


Vizita la Văleni a principesei Elena, cu d-na Plagino şi 
maiorul Mardare. 
* 


Maniu îmi scrie ca şi cum n'ar fi fost nimic. Crede în 
putinţa, în necesitatea înţelegerii cu ţărăniştii. A luat con- 
tact cu dânşii şi s'a ajuns la o înţelegere ca pentru dânsul 
personal. A zăbovit — din cauza alegerilor parţiale, el 
ducându-se în Bihor pentru candidatura lui Lascu — pac- 
tul. Crede că sunt şi eu înţeles. Vrea răspuns telegrafic. 

Răspunsul e acesta: cred necesar, ca, la 15, să se voteze 
statutul, de delegaţia permanentă. Decizia față de propu- 
nerea ţărănistă o poate lua numai Congresul. 


5 Septembre. 


Mă vizitează, condus de Vasile Stoica, Ardelean desgheţat, 
care vorbeşte bine franţuzeşte, vechiul mieu coleg de studii 
american Herbert Adams Gibbons. Bună figură de om gras, 
cu păr rar alb şi cu ochii zâmbitori. Vorbeşte destul de 
greu îranţuzeşte. Vine de la Florica, unde Brătianu, care 
l-a găzduit o noapte, i-a făcut un solemn discurs despre Ba- 
sarabia, unde Americanul se duce pentru studii (abia a fä- 
cut ca, în comisia cartografică americană, Basarabia să nu 
fie trecută la Rusia; a obţinut să se claseze ca teritoriu dis- 
cutat). 

Povesteşte râzând de Liga Naţiunilor, despre rapoartele 
secrete ce au privitor la Germani. Cei 100.000 de soldaţi 
cari li s'au permis sunt de fapt ofiţeri — ultimele manevre 
au dovedit-o —, soldaţii se formează, ca ansamblu şi dis- 
ciplină, în societăţile de gimnastică. La 1931 Germania, 
spune el, va avea o armată mai tare decât în 1914. 

7 Septembre. 


Cihodariu îmi scrie că, la întrunirea din Bucureşti pentru 
susținerea candidaturii lui Halippa, erau numai ţărănişti. 
A vorbit şi o comunistă. Mihalache ar îi fost „impecabil ca 
fond şi ca formă“. Lupu şi-a râs de program. Stere, îm- 
piedecat de doctor de a vorbi, şi-a scuzat absenţa prin Mi- 
halache. 


La Ialomiţa, a reuşit Răducanu, tolerat şi de Guvern; în Bi- 
hor a căzut Lascu față de Sadoveanu. 


8 Septembre. 


Veste din Viena că bunul mieu prieten Bogrea, care fu- 
sese operat, e în starea gravă. 
9 Sepiembre. 


O telegramă din Viena anunţă încetarea din viaţă a lui 
Bogrea. Sufletul care mă înţelegea mai mult nu mai este. 


11 Septembre. 


Seichter povesteşte din războiu. In Galiţia Ruşii, mânaţi cu 
mitralierele din urmă, formau ziduri de trupuri moarte, în 
care bătea artileria austriacă. Spionagiu pe toată linia. Unită- 
tile mergeau între dealuri unde focuri li semnalau înaintarea. 
O chelneriţă ascundea în pivniţă un întreg aparat telegrafic 
de comunicare cu Ruşii. 

12 Septembre. 


Cihodariu la mine, stăruind pentru refacerea vechiului 
partid. Insistenţă ca ei să susție, în cazul fuziunii, pe care 

mo cred posibilă, candidatura mea la şefie. Ii spun că n'o 
doresc cu astfel de oameni. şi astfel de moravuri. 


13 Septembre. 


Averescu ar dori să ştie ce vreau. Propunerile lui sunt 
prezintate de Papacostea. Li-a spus: — Trataţi cu Iorga? 
— Nu. Dar dorim să ne înţelegem cu dânsul. — Luaţi sama: 
e un om care odată spune una şi altă dată alta. 

E 

Argetoianu mă anunţă că nu e contra ţărăniştilor, dar 
vrea un program convenabil. La 1-iu Octombre se aşează 
la Bucureşti. 

x 

Mi se anunţă pentru 20 înmormântarea lui Bogrea la 
Cluj. 

19 Septembre. 

La Cluj. 

Dureroase ceasuri ale înmormântării lui Bogrea. Vor- 
besc, foarte mişcaţi inaintea greoiului cosciug care-l închide 
cu totul şi pentru totdeauna, Silviu Dragomir, ca decan, şi 
Bănescu, în numele studenţilor. In numele Academiei, Bog- 
dan-Duică, acela care ieri îl ataca așa de crud. Mulţi Un- 
guri; Bitay vorbeşte în numele lor. La bisericile -ungurești 
trag clopotele ca pentru o pierdere a lor. Atât de mare 
era prestigiul ce-şi câștigase acest om incomparabil. 


x 


Averescu, care şi-a aranjat o mare primire la Roma, a 
făcut cu Mussolini un tratat care ne asigură numai de un 
sprijin „politico-diplomatic“, dacă am fi atacați. Nimic des- 
pre Basarabia şi despre hotarele ţării. Averescu a avut o rea 
inspiraţie de a provoca o scrisoare a lui Mussolini, care, 
vorbind de protocolul din Paris privitor la Basarabia, pe 
care Italia nu l-a ratificat, declară că mar putea face aceasta 

decât dacă i-ar permite-o politica „generală“ a ţării sale. 
iar Averescu ia act că ratificarea e o chestie de „timp şi de 
oportunitate". 

Liberalii ca şi ţărăniştii deschid campanie pe această temă. 
Brătianu s'a dus şi la Regele. 

Şi Averescu trimisese pe Papacostea cu vestea că a bi- 
ruit... Acesta se plângea chiar că Ştirbei, pe care l-a întâlnit, 
nu se bucură destul. 


22 Septembre. 


Pornire generală contra tratatului cu Italia. Liberalii speră 
să revie astfel în fruntea mişcării politice. 


Regele e bolnav. I se face o operație de hemoroizi. 


Maniu declară fuziunea făcută şi, pe de altă parte, îmi 
scrie că au fost numai conversații particulare între dânsul 
şi Mihalache şi doreşte a vorbi cu mine. La 26 se va discuta. 

li răspund aşa; ă 

„Precum vam comunicat prin telegramă, delegaţia per- 
manentă nare chemare de a discuta fuziunea. Ea revine 
congresului, iar, pentru ca să avem Congresul, trebuie sta- 
` tutul, conform cu care să-l alcătuim. De aceasta şi numai 
de aceasta se poate ocupa, la 26, delegaţia. Ori ce alta sar 
face, mar fi decât un schimb de vedere între prieteni, la 
care, evident, prezenţa mea ar fi superiluă, precum, de altfel, 
cu multă dreptate, aţi judecat-o până acum. 

Loaialitate şi legalitate sunt principiile de care mă conduc 
şi, sunt sigur, ne conducem amândoi. In afară de ele nu 

poate îi decât intriga şi abuzul, pe care le urâm de o po- 
trivă şi cărora niciunul, nici altul nu ne-am putea supune. 
Venirea la Bucureşti înainte de 26 mi-e imposibilă, având 
zilnic datorii față de şcoala pe care am întemeiat-o şi o con- 
duc aici“. 
* 


Cihodariu şi Taşcă au venit să mă consulte. Li spun care e 
hotărârea mea. Primul ar vrea o desfacere imediată. Celălalt 
admite că e mai bine să aşteptăm rezultatele, neapărat hao- 
tice, ale fuziunii, 

23 Septembre. 


Printr'un redactor al „Țărănismului“, Maniu şi Mihalache 
îmi trimet două scrisori şi pactul. 

Maniu îmi cere răspuns la scrisoarea lui şi atât. Mihalache 
mă asigură de stima lui şi alor lui: se scuză că nu el 
şi ai lui au vrut să fie Maniu preşedinte al partidului fu- 
zionat şi nici chiar Maniu însuşi, ci aceia de cari mi-a vor- 
bit Madgearu. 

Actul recunoaşte situaţia de la 1924, ca şi când noi nu 
am fi trecut pe acolo. Aceasta înseamnă însă eliminarea 
noastră. Maniu, preşedinte, îşi rezervă Ardealul şi Banatul, 
dă lui Vaida Bucovina, lăsând ţărăniştilor Basarabia şi, fără 
a o spune, şi Vechiul Regat. Preşedintele execută numai ho- 
tărârea comitetelor reunite. Sovietism în toată forma. Si 
bietul om primeşte... 

Nu dau niciun răspuns, ci iscălesc plicul. 

Foii ungureşti din Timişoara Maniu i-a declarat că eu 
eram pentru fuziune, dar îmi pare rău de şetie şi că totuşi 
se va trece peste supărarea mea personală. 


26 Septembre. 


Mi-e scârbă să povestesc scenele de ipocrizie care s'au 

petrecut la delegația permanentă, pregătită prin votul pre- 
mergător de la Braşov, pentru împlinirea fuziunii. Toţi 
tachiştii sunt gata s'o aclame. Argetoianu, care prevede 
după această „prostie“, douăzeci de ani .de opoziţie, nu 
vrea să-şi supere prietenii, dar, „nesentimental'', se des- 
parte de mine, ca de unul „cu care nu poate face politică“. 
Asigură că Regele i-a spus, la capătul audienței în care îi 
cerea să facă prefect în Ardeal pe nu ştiu cine: „Da, Arge- 
toianu, nu Iorga! nu lorga!“. Apoi: „Dar să nu mă spui, 
fiindcă voiu zice că nu e adevărat“. — Mai că aş crede. 


28 Septembre. 


Prin Lugoşianu, Maniu îmi anunţă Congresul, întrebân- 
du-mă dacă iscălesc. 

Aflu de la Munteanu-Râmnic ce s'a petrecut. Argetoianu 
a cerut ironic votarea statutului. Totul s'a făcut în câteva 
minute. Cu „statutul“ în mână au decis Congresul. Apoi au 
votat fuziunea. Fără niciun aplaus. Argetoianu a stabilit că 
astfel de căsătorii de rațiune durează mai mult. 

Am răspuns: 

„Văleni, 28 Septembre 1926. 


Scumpe Domnule Maniu, 


Domnul Lugoşianu, care funcţionează ca „secretar po- 
litic“ al partidului naţional fără să-l fi numit nimeni în 
formele legale, îmi comunică un brulion de convocare a 
„Congresului general“. De oare ce delegaţia permanentă n'a 
ținut samă de cererea mea de a se vota un statut, care nu 
poate fi acela al desfiinţatului partid naţional român, cum 
pare a crede neautorizatul „secretar politic“, Congresul nu 
se poate convoca. 

Orice adunare care şi-ar da acest titlu nu poate repre- 

zinta partidul, şi hotărârile ei sunt pentru mine nule şi 
neavenite. 

Toţi oamenii cu simțul legalității şi loaialitäții vor fi a- 
lături de mine ca şi aceia cari, oricât ar dori o concentrare 
democratică, nu pot iscăli propunerile partidului țărănesc, 
pe care atât de uşor le-a primit o parte din delegaţia per- 
manentă, de şi mavea căderea să se ocupe de ele. 

Primiti, scumpe d-le Maniu, încredințarea sentimentelor 
care corespund acelora pe care mi le-aţi păstrat totdeauna. 

N. Iorga, 
Preşedinte al partidului naţional“. 


x 
Cer organizaţiilor să-mi arăte punctul lor de vedere. 
1-iu Octombre. 


Argetoianu a chemat pe Cusin ca să se explice. Din nou 
afirmă că, în scena povestită mai sus, Regele nu m'a vrut. 
S'a despărţit de mine, la plecarea în străinătate, în cele mai 
bune relaţii. Intors, a fost vizitat la Sinaia de Maniu, care 
i-a cerut părerea asupra fuziunii. A amânat-o ca să vadă 
împrejurările. Acuma o primeşte fiindcă nu se poate altfel. 
Doreşte însă relatii personale. 

Maniu rezervă naţionaliştilor două judeţe: Râmnicul-Să- 
rat pentru Taşcă, Dorohoiul pentru mine. — Dar dacă d-l 
Iorga nu primeşte?.... — N'are decât să plece. 

Se plânge că nu l-am cercetat la Cluj pentru a-i cere pä- 
rerea... 

Brătianu a cercat pe ai noştri. I sa spus că ei rămân le- 
gați de mine. Răspunde că mä vrea şi pe mine, în fuziune 
sau altfel. De şi nu vin la dânsul, el ar veni la mine, dar 
„l-am dat afară“ şi se teme... 

Averescu a dictat lui Papacostea, şi Cihodariu-mi aduce 
nota, cele ce urmează: După cuvinte dezagreabile pentru 

Argetoianu, mulţămeşte pentru felul cum am tratat chestia 
cu Italia, doreşte să mă vadă undeva. Ar veni el singur, 
dacă aceasta n'ar putea da loc la interpretări, Ii răspund că 
ar putea veni cu Regele la Aşezământ, sau şi singur fără 
Regele, pentru a se informa cu privire la Fundaţia oficială. 
Ca răspuus la mesagiul amabil, îi trimet „Istoria Românilor“, 
cu această dedicație, datată: „Biruitorului de la Mărăşti a- 
ceastă Istorie a ţării în care a înscris o pagină de glorie“. 


2 Octombre. 


La laşi Cananău merge cu fuziunea, rugându-se lui Ma- 
niu, să mă îacă a reveni... Amicii miei s'au abținut. Pro- 
fesorul Dragomirescu a adunat pe ai săi şi a răspins fu- 


ziunea. 
* 


Regina, cu princesa Ileana şi prinţul Nicolae, pleacă în A- 
merica, lăsând în urmă un mesagiu. La Cotroceni se fac. 
transformări. Pe Regele, abia operat, îl duc pe Dunăre, 
ca să-l instaleze apoi la Constanţa. 

Regele a adus în ţară pe nepoţii săi Hohenzollern. 


5 Octombre. 


Averescu îmi răspunde cu o dedicație amabilă pe fotogra- 
fia lui şi alta pe o carte. 
6 Octombre. 


Argetoianu îşi dă sama abia acum că ţărăniştii au căl- 
cat de a doua zi acordul. Neadmiţând declaraţia lui Miha- 
lache că preşedinţia e numai provizorie şi nu ştiu mai ce alte 
pretenţii, el se retrage din partid. 

* 

Regina ar fi văzut, după „Universul“, la Paris, pe prin- 
tul Carol. 


Din Craiova mi se anunţă că toată organizaţia e contra 
fuziunii. Din Cernăuţi şi din Caliacra telegrame de ade- 
ziune. 

7 Octombre. 


Urmează scrisorile şi telegramele de aprobare. 
Toţi vechii miei amici sunt la datoria lor. 


9 Octombre. 


In fața unui număr din ei, pe lângă cari şi câţiva foşti 
aderenţi ai lui Argetoianu, cetesc apelul către ţară şi pro- 
gramul. Li asigur că nu mă gândesc a-i închina nimănui, dar 
că sunt gata a sta de vorbă cu oameni oneşti. 


10 Octombre. 


Congresul „fuziunii“. In mijlocul insultelor la adresa mea, 
„România“ bate toba pentru marele eveniment. 


14 Octombre. 


Cihodariu îmi spune la gară, aspru, pomenind „cercul 
de admiratori“, că partidul se destramă dacă nu se face o 
colaborare cu cineva. 

15 Octombre. 


La Congresul Bisericesc. Discuţii obiective supt excelenta 
prezidare a Patriarhului. Mă opun la încercarea lui Lupaş 
de a preface mănăstirile în şcoli de infirmiere, la proiec- 


MEMORII 157 


tul de a clădi catedrala pe locul halelor Bibescu, la fixa- 
rea sediului eposcopiei din Cetatea-Albă la Ismail. 


* 


Seara, adunare cu prietenii. Li spun că m'am intenția de 
a deveni „staroste de cerşitori“. Decidem asupra noului 
statut al partidului. 


16 Oclombre. 


Dimineaţa şi după amiază la Congres. Chestia dacă noua 
Facultate de Teologie trebuie să fie la laşi sau Chişinău. 
Episcopul Puiu răspinge violent Chişinăul, şi Lupaş răspunde 
cu vehemenţă. Arăt că nu suntem aici pentru a asista la 
un' scandal şi că oraşul care vrea Facultatea trebuie să u- 
nească religiozitatea cu naționalismul, dar şi religiozitatea cu 
naționalismul. Patriarhul încheie în cuvinte frumoase. Do- 
reşte ca o asemenea înţelegere să fie şi în luptele politice. 
Răspund în numele Congresului, lăudându-i tactul şi spiri- 
tul de dreptate şi arăt că viaţa politică a şi profitat de a- 
ceastă atmosferă: dovadă reconciliarea mea cu Vintilă Bră- 
tianu. 


Pe i 


La amiazi la deiun la princesa Elena. Participă regina 
Sofia, prinţul Cristofor, o soră a regelui Constantin, Ma- 
ria, văduva unui Mare Duce, asasinat, remăritată cu ami- 
ralul Ioanid, princesa Irina şi prinţul Pavel. 


Seara, cineva-mi aduce ziarele care vorbesc de apropiata 
întoarcere a Prințului. 

Princesa Elena mi-a spus că Regele e foarte slab, îngri- 
jitor de slab. 

Copilul regal a intrat, în momentul conversaţiei. Voinic 
şi vioiu, cu păr des, creţ, blond, pe fața rotundă, cu ochii 
mici şi şireţi, e foarte drăguţ. Ştie englezeşte şi româneşte, 
dar nu vrea să vorbească. Se lasă sărutat. lar când îi dau 
două icoane, spune, după cerere: mulţumesc. 


Pais îmi scrie că la Roma au sosit rapoarte din Florenţa 
cum că am făcut acolo propagandă anti-tascistă! Ridicul... 
Aminteşte pe Rabindranath Tagore, care, primit de Statul 
italian, a batjocurit apoi regimul. Poate sa înşelat asupra 
intenţiilor mele... „Crede că invitaţia la Roma va fi menţi- 
nută.'“ 

Răspund, arătând că am fost la Florenţa două zile, că 
mam văzut decât fascişti, că am primit un “redactor fascist, 
că, fără a fi dator, ca un străin, am făcut lauda lui Musso- 
lini. Cum se poate crede că ar fi vorbit, în ţară prietenă, 
contra guvernului ei, un om politic, şei de partid, care era 
să fie şei de Guvern? Dacă am fost invitat, am zis: mul- 
țămesc; dacă se va da crezare unor asemenea pâri, mă 
voiu înclina şi voiu zice iar: mulţămesc. 

Comunic scrisoarea lui Al. Lahovary, ministru la Roma, 
care vorbeşte ministrului Italiei. 


17 Octombre. 


La Turnul-Măgurele pentru inaugurarea Ateneului local. 
Sătenii îmi iese înainte cu preoţii şi învățătorii. La Ale- 
xandria primire cu şcolile şi muzică. La Turnu, întâmpinare 
de primar şi slujbă în marea şi frumoasa biserică. 

Denize la mine. Vorbim de Rege. I se pare vioiu şi sprin- 
ten, dar, de la tragedia Prințului, parchemin€. 

Alţii îmi spun că scade zi de zi. 

Invitând la Haţeg, în numele Comisiei Monumentelor Is- 
torice, pe princesa Elena, mi se spune, după o lungă aş- 
teptare, că a fost chemată la Sinaia, de Regele; „mai cu- 
rând de cum se credea“. 

Seara, pleacă familia grecească. 

19 Octombre. 


La Simeria, unde mă întâmpină ministrul Grozea, odată la 
Comunicaţii, iar acum, pentru a face loc lui Meissner, rä- 
mas fără atribuţii reale. E nemulţămit de situaţie şi pare 
dispus la o legătură mai strânsă cu mine. 

Mă întovărăşesc: Balş, Drăghiceanu şi Meteş. 

Se văd înainte de amiază bisericile din Sângiorz, din 
Streiu şi din Ostrov. 

La masă de la Haţeg iau parte şi unii naţionali, cari 
îmi spun cuvinte bune, şi răspunsul mieu e primit cu prie- 
tenie. i 

După amiază la Peştiana, de unde ne întoarcem la Deva, 
unde Grozea are o splendidă locuință. Omul e din toate 
punctele de vedere remarcabil. 

20 Octombre. 


La Gura Sadului, unde afläm continuarea peste patru se- 
cole, parţială, a picturii, aşa de originale, din Sud-Vestul 
Ardealului, 

Aceiaşi bună primire la Brad, unde, iarăşi, îndemn să 
se reducă politica la singurele proporţii la care are drept. 
Lumea pare a fi de aceiaşi opinie. Grozea arată public că 
Sar putea să fim politiceşte laolaltă. 

După masă vizită la Crişcior şi Ribiţa. Aici ca şi la Peş- 
tiana, vechea pictură a fost rasă sau acoperită cu var. 


21 Octombre. 


Aflu în tren moartea d-rului Babeş, căruia Vineri seara 
îi strângeam mâna la Academie. L-a luat un atac de anghină 
de piept. 


22 Octombre. 


Inmormântarea lui Babeş. Patriarhul găseşte ca de obiceiu 
cuvinte simple, potrivite şi frumoase. Pe când celelalte dis- 
cursuri se deşiră în culoarul cel mare al Facultăţii de Me- 
dicină, se vorbeşte, se cetesc ziare. 


* 
Guvernul desminte întoarcerea Prințului. 
24 Octombre. 


Adunare politică la Galaţi, şi cu ţărani. Unul, Traian 
Ichim, din Tutova, a venit pe banii lui de-a dreptul de la 
plug, după ce a,aflat din ziare că se ţine întrunirea. In- 
cheie discursul său aşa: „iar cei cari s'au dus la Satana, cu 
Dracul să rămâie!'“, 


27 Octombre. 


Mareşalul Angelescu mă asigură că Regele „mare nimic“ 
afară de o colită veche, pentru care a fost pus vre-o zece 
zile la regim şi în pat, ceia ce-i face bine. 

In chestia prinţului Carol, nu sunt decât zvonuri. 

28 Octombre. 


Doctorul Gomoiu spune că Regele continuă a fi în foarte 
rea stare, Diaree, lipsă de alimentaţie, gemete. 


30 Octombre. 

Adunare politică la Focşani. 

Conferinţa pentru Societatea studenţilor putneni despre 
Vrancea adună foarte multă lume. Antisemitismul, atacat şi 
în cursul conferinţii, pare în scădere. 

3 Novembre. 


Argetoianu îmi scrie: „„Urmăriam acelaş scop: ne-am putea 
regăsi“. Averescu să vie la mine. Răspund pe o carte de vi- 
zită că: „oricând, cu cea mai mare plăcere, sunt la dispo- 
ziţia amicului mieu personal, d. C. Argetoianu, pentru orice 
alta decât chestiuni politice“. 

* 


Regele e întro stare de sănătate foarte tristă: „o fan- 
tomă“, străveziu. 


* 


Seara, masa Academiei pentru de Martonne, care răs- 
punde simplu şi ironic la valul de discursuri căzute a- 
` supra lui. 


La „fuziunea cercurilor de studii“, Maniu declară că men- 
ținerea de către mine a partidului național e o „glumă“, că 
toate s'au făcut legal, cu voia mea... Explică täränismul lui 
prin „doctrina claselor producătoare“, iar naționalismul prin 
chemarea la conducere a naţiei întregi şi prin recunoaşte- 

11 

rea altor drepturi naţionale. Asigură că mânile lui sunt 
„vrednice, cinstite şi tari“. 
4 Novembre. 

Sosirea ducelui de Spoleto. 

Un ofiţer superior de la Curte îmi spune că starea Re- 
gelui e foarte rea: pare un manechin pe care flutură hai- 
nele. Azi, pentru primirea prinţului italian, era doar mai 
sprinfen. 

Taşcă îmi spune că a aflat un plan brătienist-averescan 
pentru a mă scoate din partid: să-mi ofere un loc în Re- 
genţă... 


5 Novembre. 


Recepție la Legația italiană pentru ducele de Spoleto. 

Averescu vine către mine. Fac şi eu câţiva paşi către 
dânsul. „Avem un teren neutru.“ „Nu, unul pe care-l 
iubim şi unul şi altul“. li arăt bucuria pentru această vi- 
zită. Averescu îmi spune că ea pregăteşte vizita în primă- 
vară a Regelui. „„Durează până atunci?“ Averescu asigură că 
Regele mare nici cancer, nici ciroză a ficatului, că a abuzat 
numaj de mâncare după cura de la Vichy, că acuma creşte 
din nou în greutate. Aduc vorba de prinţul Carol. Dar nu 
sa schimbat nimic în atitudinea lui? „Nimic.“ „Păcat“, 
spun eu, „ce însuşiri distinse! Şi dumneavoastră toţi aţi 
greşit în noaptea aceia. Şi d-ta în particular ai fost îoarte 
dur“. „Dar ştii d-ta ce am spus înainte?“ „Ai fost pentru 
amânare?“ „Da, şi am designat ca să încerce a-l întoarce, 
mai crede pe cine...“ „Eu l-aş mai fi adus odată înapoi“. 
„Pe princesa Maria, Mignon... Dar dumneata eşti senti- 
mental“. „Mi se pare că dumneata ai dat în viaţă mai multe 
dovezi de centimentalite“. „„Greşeala dumitale e că eşti 
sentimental“. „Crezi d-ta?“ li cer să spuie sincer dacă 
e vorba că Regina să între în Regenţă. „Sincer, nu.“ Apoi, 

cum altă lume se apropie, încheiu spuindu-i: „Dar avem 
vreme destulă ca să vorbim aiurea de acestea“. 

In tot timpul, pe fața lui acelaşi neliniştitor zâmbet. 

Argetoianu e în sală. Vine la mine. „Deci fără politică... 
Eu nu mai fac politică, dar trebuie să vin la d-ta să-ţi explic 
ce a fost“. „De altfel“, îi răspund, „nici cu celalt n'am 
vorbit politică.“ li dau Vineri dimineaţa. 

Am fost prezintat şi prinţului italian, foarte înalt şi drept. 
Faţa mamei lui, Elena de Orléans. Câteva cuvinte banale 
despre „Storia dei Romeni“, cartea mea, pe care a foi- 
letat-o. 


Seara, audiție muzicală la Palat pentru oaspete. 

Obositor ca totdeauna. Ceva muzică vocală mai înviorează. 
Regele e foarte schimbat: sprinceneie par foarte groase şi 
negre, barba mare înîoiată. Se ţine însă drept şi are în- 
iăţişare elegantă. După concert vorbeşte vioiu cu cineva, 
îndelung. Princesa Elena şi Irina îac onorurile. Inainte de 
parele 11, din cauza oboselii Regelui, adunarea se îm- 
prăştie. i 

Mă duce acasă un şofer străin. Vreau să-i plătesc. „Aţi 
făcut atâtea pentru ţară; de ce să nu fac şi eu ceva pentru 
dumneavoastră?‘ 

7 Novembre. 


La Craiova. Intrunire cu delegații, nu prea mulți. Arăt 
că naționalismul mieu s'a dovedit în riscurile războiului, ca 
țărănismul în î907, pe când adversarii miei de azi erau 
ori aiurea ori nesimţitori. Cei de faţă sunt adânc mişcaţi. 

Intr'o conferinţă iau apărarea „Semănătorului“ contra de- 
tractorilor lui. 

Seara, la banchet, răspunzând toasturilor, arăt cât de mult 
s'a schimbat ţara, şi prin influenţa ideilor noastre. Aceasta 

trebuie să-i facă optimişti. S'au realizat atâtea puncte de 
programele noastre! Dar e bine ca acei ce au emis ideile să 
şi lucreze, Cred că şi protivnicii noştri se vor convinge că 
e bine a se face şi această încercare. Nu vom muri fără a 
ni fi dat partea. 

8 Novembre. 


La un regiment, unde nuvelistul Dongorozi, noul direc- 
tor al Teatrului din Craiova, întroduce reprezintaţii educa- `° 
tive. Asistă şi doi generali. 

9 Novembre. 


Punerea pietrei de temelie a Palatului Ligei. Vorbesc fru- 
mos: Patriarhul, primarul Anibal Teodorescu, Mitilineu şi 
Goldiş. Princesa Elena a prezidat serbarea. 


10 Novembre. 


Vizita în Ardeal la Băieşti, Nucşoara, Sălaşul-de-sus, Râul 
Alb şi Petroşani. 
11 Novembre. 


Cu princesa Elena la Inidoara, Sarmisagethuza şi Orlea, cu 
frescele frumoase, lângă casa contelui Kendetiy, unde e a- 
dăpostită în taină fiica arhiduceluii Frederic venită pentru 
o reclamaţie de moşie. 

14 Novembre. 


Deschiderea Camerei. Opoziția se abține. Dintre minoritari 
numai Sandor, în jachetă neagră, 

Regele apare. De fapt foarte slab, puţin palid, dar vioiu, 
sigur de sine, cu ochiul clar. Ceteşte hotărât un lung Me- 
sagiu, bine făcut. E vorba de călătoria Reginei şi de „ma- 
rele popor american“, de tratatul cu Franţa, aplaudat, de 


MEMORII 165 


cel cu Italia, şi mai mult, fiind de faţă mareşalul Badoglio, 
căruia i s'au făcut mai înainte ovaţii. Mai departe are inte- 
res pasagiul în care ameninţă presa şi acela care promite 
bună înţelegere cu naţionalităţile. 

La plecare, Regele se scuză că nu l-am putut încă vedea. 
Aminteşte de repausul ce i s'a impus, de cura ce trebuie 
să facă. — E bună“, zic eu, „dar cu condiţia de a ieşi 
une ori dintr'insa. — De te-ar auzi medicii miei..." 


Se pare că Al Constantinescu, bolnav de dublă pneumonie, 
e pe sfârşite. 


Cihodariu îmi repetă ce mi s'a spus prin altul acum două 
zile, că Petrovici doreşte relaţii personale cu fostul său pro- 
fesor, că el îşi dă sama de ce s'ar întâmpla după dispariţia 
generalului, că nu vrea „sä cerşească un loc de deputat la 
uşa liberalilor“, că am putea face ceva printr'o colaborare, 
eu luând vice-prezidenţia Consiiiului, care s'ar termina prin- 
tro fuziune. li arăt că aceasta nu poate pleca decât dintr'o 
declaraţie formală la Mesagiu în numele lui Averescu că 
se doreşte o politică nouă, ale cării baze le-am pune în 
comun. Indic şi persoanele care ar fi să între în Ministeriu. 
Totul atârnă însă de recunoaşterea necesităţii unui „curs 
nou“, 


La Cameră, Guvernul înțelege să păstreze fără alegere 
biroul din Iunie. Naţional-ţărăniştii arată nelegalitatea pro- 
cedeului. Liberalii se rostesc în acelaşi fel. Se audaugă cu- 
ziştii. 

De două ori revin şi eu asupra chestiunii. Majoritatea pare 

zguduită, dar votează după ordin. Astfel s'a salvat... vice- 
prezidenţia unui amic personal ai preşedintelui de Consiliu. 
Maniu îşi ceteşte declaraţia cu privire la fuziune. 


* 


Inaugurarea Academiei de Comerț. Patriarhul a vorbit cu 
accente de cald naționalism, mergând până la aluzii cu 
privire la cazul Berkowitz (frustarea fiscului de aceşti ban- 
cheri), călduros aplaudate de studenți şi de sală. Ministrul de 
Comerţ Berlescu a atacat îngusta concepție economică a 
liberalitor. 

16 Novembre. 


Argetoianu la mine, emoționat. Imi spune că din aceşti doi ani. - 
şi jumătate un singur lucru plăcut îi rămâne în minte: relațiile cu 
mine. Nu mai face o politică militantă, dar se îngrijeşte de soarta 
mandatului său; încolo e gata a servi ţara, fie şi ca „simplu 
comisar“. Imi povesteşte din nou cazul cu Regele, care ar 
îi cerut înlăturarea mea. După afacerea Prințului, i-a spus 
că am calităţi politice, iar pe urmă, în Mart, i-a trimis pe 
Hiotu, ca şi cum acesta ar fi venit din propria lui iniţiativă, 
ca să-l îndemne a cere o audienţă. Cum totul era pregătit, 
i-a fost acordată peste două ceasuri. Regele i-a vorbit de 
politică, i-a recomandat ca „unui ministru al său“ să nu nu- 
mească prefecţi politici; i-a vorbit de un tovarăş de vână- 
toare din Ardeal, Truţia, care i sar părea potrivit. La 
plecare, în prag, l-a rechemat pentru a-i spune că preşedin- 
tele de Consiliu trebuie să fie Maniu, cerându-i concursul 
pentru, a regula lucrurile în partid chiar. El a arătat greutatea 
lucrului, şi Regele a insistat. A adaus că, dacă s'ar zvoni a+ 
ceasta, el ar desminţi că a spus (întocmai cum au însemnat 
mai sus). Mergând la Maniu ca să-i spuie că are „impresia“ 
că Regele ar dori unitatea de conducere, acesta i-a declarat: 

»Știu, Regele mă vrea pe mine“. — De unde ştii?“ „Am 
informaţiile mele“. Pentru atitudinea sa în ultimul timp dă lă- 
muriri. 

* 


La Cameră, declar că, nimic nepetrecându-se legal şi valabil 
în partidul mieu, rămân ce am îost. 

Seara, la majorităţi, Averescu, făcând o pedantă analiză a 
deosebirilor de partide, jignitoare şi pentru liberali, ne con- 
sideră ca un partid al cărui nume nu-l ştie şi care, slăbit prin 
desfacerea „alianțelor lui“, nu poate decât să-l] susţie în 
„momentele mari“. Aviz amatorilor de portofoliu. Iar Anibal 
Teodorescu, în numele majorităţilor, se declară contra „co- 
laborărilor“ cu opoziţia, asigurând că ai hý sunt „tari“. 


18 Novembre. 
Se refac declarațiile lui Averescu. Pe alocurea e şi mai rău. 
mai rău. 
20 Novembre. 


A murit Al. Constantinescu. Politicianismul întreg îi împle- 
teşte cununi şi-i pregăteşte o înmormântare regală. 


Mare scandal la Cameră în jurul alegerii din Bihor. Gaşpar 
e pus să vorbească pentru Lascu, „candidat“ căzut. Obişnui- 
tele injurii se schimbă, dar nu s'au bătut. 


21 Novembre. 


La Chişinău, unde vorbesc despre învățământul superior 
în trecutul nostru. Caldă primire, la şcoala eparhială de fete, 

care-şi serbează hramul. Arhiepiscopul vorbeşte. Episcopul 
Dionisie îşi aminteşte cu mândrie coborârea din răzeşi mol- 
doveni. 

La o adunare cu „naționali noştri“ Ciobanu asistă nu- 
mai pentru mine. li spun că n'am intenţia de a-i sili con- 
ştiinţa. 

Gore e tot nemulţămit. Crede că lumea care ne ură ne 
despreţuieşte acuma. Țăranul e mai sărac astăzi; mulți mau 
primit pământ. Ce dezastroasă e influenţa hamletismului 
rusesc! 

22 Novembre. 


Academia de Inscripţii din Paris mă deleagă la congresul 
de bizantinologie din Belgrad. 


Zvonuri tot mai multe de întoarcerea prinţului Carol, 
susţinut de unii generali. Brătianu ar fi declarat public că-l 
va opri... ca la Mărăşeşti. 


După alţii, Regele ar fi mai bine. 


24 Novembre. 


Dinu Cesianu îmi spune că Prinţul a avut o întrevedere 
cu Regele la întoarcerea acestuia, şi că ea a fost plină :de 
eiuziune. A văzut şi pe Regina. 

La gară Regina a fost auzită spunând: „J'espère que bien- 
tôt tout sera pour le mieux". 

De Sf. Mihai o sută de Cavaleri ai Ordinului, cu generali 
în frunte, au scris Prințului că speră să serbeze la anul supt 
prezidenţia lui. 


MEMORII 169 
28 Novembre. 


La Sinaia” generalul Tăutu îmi spune cum, la 9 Novembre, 
dupä masa la Palat, auzind pe Rege toastând pentru cava- 
lerii Sf. Mihai din ţară şi străinătate, cei prezenți, vre-o 
sută de ofițeri, au înțeles că e vorba de Prinţ şi de aceia 
i-au trimis adresa. f 

Regele e silit să declare printr'o scrisoare către Averescu, 
publicată în „Monitoriu' şi cetită de Coandă la Cameră că, 
„puterile revenindu-i“, cere să se concentreze toate partidele, 
cu „sfetnicii“ foşti şi actuali în frunte, în jurul tronului 
pentru a apăra „hotărârile lui" contra „rătăcirilor şi şo- 
văielilor unui copil iubit“; 

2 Decembre. 


Ciolac Antici, căruia îi cerusem să fiu primit de regina 
Serbiei, pentru a interveni în chestia Prințului, îmi spune 
că Regele, care ia masa cu dânsa de două ori pe zi, e slab, 
glumeşte însă. Prefectului de Poliţie, mi se spune de aiurea, 
i-a vorbit de zvonul ce umblă că e „impăiat“. De fapt mulţi 
îl cred mort, păstrat până la venirea Reginei. 

Incetul pe încetul ministrul vorbeşte în numele lui: ni 
trebuie un Rege, nu o Regenţă; Serbia s'a găsit rău de 
cele două Regenţe ale ei, de şi acolo era, în cazul al doilea, 
şi Milan, tatăl Regelui, care, mai ales în armată, a făcut 
mult bine. Serbia are nevoie de o Românie consolidată. 
Deputăţii liberali i-au spus că e vorba. de o Regenţă în tim- 
pul bolii Regelui, participând şi Regina şi unii oameni po- 
litici. E contra ideii ca oamenii politici să între în Regenţă: 
Ristici a pierdut partizani ca Mijatovici şi Novacovici toc- 
mai de aceia, şi astfel puterea partidului liberal a încetat. 

Nu s'a trimis încă de la Paris rezultatul analizei chimice. 
3 Decembre. 


La Regina Serbiei. Wa întâmpinat în odăița ei: „Ce zici?“ 
— „Ce am zis. Dar mă ţin de ce am promis. Nu întreb 
nimic“. — „Nici eu maş putea răspunde nimic.“ Apoi vor- 
bim de noua ediţie a „României în Icoane“, de biserici 
sârbeşti vechi şi nouă, ca a lui Alexe Comnenul, Sf. Sofia 
de pe lacul de Ohrida, pe care ea le descrie cu interes şi 
cu o perfectă competinţă. Apoi de congresul de bizantino- 
logie, de o vizită la Belgrad a fetelor de la şcoala mea. 
Intrebând-o de sănătatea Regelui, îmi spune că se nu- 
treşte cu: ouă, carne crudă, peşte, făinoase; n'a avut niciun 
moment de depresiune; are vervă şi humor. Acuma merge la 
recepţia ministrului Spaniei. 

4 Decembre. 


Discursul lui Lupaş la Mesagiu provoacă obişnuitul scan- 
dal între Ardeleni. 


Intoarcerea Reginei. 
6 Decembre. 


Regele a fost operat prealabil. Cancerul sa evidenţiat. 
Starea, mulţămitoare. Peste patru zile se va extirpa partea 
bolnavă din intestine. 

7 Decembre. 


La Cameră M. Popovici îmi spune că anturajul lui Vin- 
tilă Brătianu, considerând dinastia compromisă, ar visa de 
o dinastie „septentrională“, engleză, M. Popovici vorbeşte 
de republică. 

8 Decembre, 


ĪA ars toată partea centrală a Palatului Regal. Lumea 
o crede de rău augur. 
A doua operaţie făcută Regelui a reuşit. 


* 


Pentru o conferință la Botoşani. Un ziar constată că, 
în oraşul jocurilor de cărţi, cartea mea nu mai e cetită de 
mult. Se simte. Găsesc admirabile fresce la Sf. Nicolae: de 
jur împrejur, noroiu şi negligenţă. 


13 Decembre. 
Adunare la Cernăuţi, urmată de o conferinţă. 
14 Decembre. 


Sunţ silit să iau cuvântul la Cameră, unde generalul 
Mărgineanu, îndemnat de prieteni puţin inteligenţi, aduce la 
tribună cazul său, atacând violent pe generalul Lupescu, ca 
şi pe generalii Mărdărescu şi Stratilescu. Observ imposibi- 
bilitatea morală a unor asemenea critice în şedinţă publică. 
Averescu recunoaşte dreptatea mea, dar observă că nu tre- 
buia să vorbesc de „curățirea“ armatei. Arăt sensul în care 
am cerut-o. Insinuări politice ale lui cu privire la legea 
presei mă fac să-i spun că „n'am făcut nicio înţelegere 
politică cu el“. 


Discuţie la Mesagiu, cu patimă, totdeauna “pretențioasă, 
une ori ridicolă. 


172 N. IORGA 
15 Decembre. 


Davilla a încercat, la tribună, o înţelegere a fuzionaţilor 
cu Guvernul. Atacul contra liberalilor trebuie să provoace 
legături. 

17 Decembre. 


Cuvântarea mea la Mesagiu e ascultată în tăcere. 
19 Decembre. 


Adunare a partidului mieu la „Dacia“. . 

Se zice că Regele a fost foarte mulţămit de interviewul 
Prințului şi că, la o telegramă nervoasă a lui cerând ştiri 
despre boala părintelui, ar îi ordonat să i se dea ştirile cât 
de des. 

După izvoarele cele mai sigure, Regina e foarte abătută 
de starea Regelui. Intreabă de ce nu s'a recurs mai răpede 
la un medic mare (eu o cerusem lui Averescu). Şi princesa 
Elena dorise o astfel de consultaţie. 


20 Decembre. 
Argetoianu vorbeşte la budget, cu un amestec de sfială 


şi de ironie. 
* 


Naţional-ţărăniştii negociază, cu Davilla în frunte, şi Cu 
Guvernul. Maniu s'a văzut cu Goga. 


Liberalii iau notă în „Viitorul“ că aş admite un Ministeriu 
naţional cu dânşii. 

21 Decembre. 


Hiotu vine ca din partea Regelui, cerându-mi sfaturi pen- 


tru Fundaţia lui. 
22 Decembre. 


Princesa Elena spune că li s'a dat prinților greci o educaţie 
foarte grecească: ea însăşi a fost doar vre-o câteva săptă- 
mâni la o şcoală în Anglia. Găseşte că e bine aşa: creşterea 
să fie ca pentru ţara în care ai să trăieşti. Laudă cunoştin- 
tile prinţului Carol; ştia tot, cetind şi ascultând. Prinţul Ni- 
colae spune râzând: „aşa se deosebesc fraţii: Carol ştie 
tot; eu nu ştiu nimic“. 


Argetoianu îmi spune că Regele e rău: boala înaintează. 


Sa renunțat la o nouă operaţie. 
23 Decembre. 


Mitilineu îmi spune că Regele, care a primit ieri Camera şi 
Senatul în ţinută militară, cu sabia, cu mănuşa în mână şi 
a glumit cu primarul asupra lipsei de presiune a pompelor 
lui, ar putea să meargă în Franţa pentru cura cu radiu 


recomandată de Hartmann. 
28 Decembre. 


Ştiri contrazicătoare despre prinţul Carol. 


29 Decembre. 


Prinţul a imes daruri de Crăciun fiului său. 


1 927 


4 Ianuar. 


La Averescu pentru lotăria Ligii. 

Se arată dispus să o sprijine din răsputeri. Prefecţii vor 
merge din sat în sat. Ce nu se va face va fi din vina 
orientalismului lor. 

Mă reţine pentru a vorbi de prințul Carol. Pretinde că 
wa fost la 4 Ianuar contra lui. Chemat fără să ştie de ce, 
a găsit la Sinaia, în gară, pe Brătianu, care i-a spus că e 
din nou situaţia de odinioară, cu circumstanţa agravantă a 
recidivei. Va trebui să se ceară Regelui o.amânare. In au- 
dienţă, Averescu i-a spus Regelui că împrejurările îl fac 
să schimbe atitudinea sa din 1918: atunci, cu prinţul Ni- 
colae, nu era perspectiva unei lungi Regenţe ca acum, dar 
Regele, plângând, i-a vorbit de hotărârea sa irevocabilă şi 
i-a cerut sprijin. Atunci el a cedat. 

In şedinţa Camerelor el era contra instituirii Regenţei şi 
voiă să se vorbească în acest sens. L-a oprit Brătianu, 
luând cuvântul cel d'intâiu, pentru a-i spune că e o deci- 
ziune a Regelui. 

li worbesc de greutăţile situaţiei. Şefii de partide, fără 
a ţinea samă de Maniu, sunt de oarecare vârstă. Noua 
generaţie mare un singur om pe care să recunoaştem că 
sar putea sprijini ţara. Regenţii, afară de prinţul Nicolae, 
sunt oameni bătrâni. Succesiunea la Patriarhie ca şi la Curtea 
de Casaţie va fi disputată serios pentru participarea la Re- 
genţă, pe care o implică. Ce e de făcut? 

Regina, Regentă? E o femeie de foarte mari talente, care 

12 

câştigă şi farmecă. Dar îi lipsesc cunoştinţile politice nece- 
sare şi simţul necesar al realităţilor politice. 

Atunci mar rămânea decât readucerea Prințului, ori Re- 
genţa, după obiceiul ţării, a mamei Regelui. 

Prinţul e un om de mari calităţi. Popularitatea lui e i- 
mensă; dacă nu în împrejurările de acuma, în altele reve- 
nirea lui se impune. 

Altfel, Princesa, străină, mare legături personale. 

Averescu găseşte că această soluţie e pentru dânsul o 
suggestie. 

In ce priveşte pe prințul Carol, el, Averescu, îl doreşte în 
aceleaşi condiţii ca şi mine. 

De altfel a trimes Prințului pe colonelul Manolescu pentru 
a discuta asupra formei întoarcerii lui. 

I-am spus generalului că astăzi ar putea lua o mare hotă- 
râre. Mâne, poate nu. 

Aflu de aiurea că Manolescu s'ar fi întors cu această de- 
claraţie a Prințului: „faţă de imprejurările actuale mă de- 
clar gata să mă pun în serviciul ţării“. Nicio condiţie. 


7 lanuar. 

La Paris. 

In cursul zilelor următoare îac tot ceia ce pot pentru ca 
să grăbesc singura soluţie care mi se pare potrivită față de 
boala Regelui. Cu vremea se vor cunoaşte toate greutăţile 
pe care le-am întâmpinat. 

10 Ilanuar. 


Deschiderea cursului despre Călătorii turci în Franţa se-. 
colului al XVIII-lea şi primilor ani ai secolului al XIX-lea. 
Prinţul este de față. 
12 Ilanuar. 


Din ţară vestea că Regele a luat. parte la o serbare de re- 


giment în onoarea lui şi că ar fi vorbit îndelung. 

7 Februar. 


Ziarele venite din țară vorbesc de atacul naţional-țără- 
niştilor la Cameră şi la Senat, în chestia Prințului. 

La Cameră, Madgearu prezintă decizia partidului, tare 
cere, pentru stricarea actului de la 4 lanuar, un nou Còn- 
siliu de Coroană. A răspuns, şi foarte bine, având un mare 
succes, Averescu. Arată atitudinea trecută a partidului lui, 
manevrele lui mai nouă, nerealitatea soluţiei. Maniu, M. Po- 
povici, care a pus la cale totul, absolut nedibaciu, nu surit 
lăsaţi să vorbească. Intriga cade în ridicul. 


11 Februar. 


La Dunkerque cu N. Cantacuzino şi alte persoane. 

A doua zi, vizităm măreţul port. Excursia în România a 
Camerei de Comerţ e pregătită pentru 2 Maiu. Va îi pre- 
cedată de deschiderea liniei „Neptos“ cu porturile noastre. 
Inginerul constructor ar dori să fie invitat a le vedea. 

La Primărie, primarul socialist trece cu vederea prezenţa 
lui Cantacuzino. Trebuie să răspund eu. Arăt că, după le- 
găturile de sânge, după ale gândului, între clasele culte, 
trebuie să fie şi legăturile de muncă între clasele laborioase. 
In Consiliul Comunal de aici este şi un simplu „docker“. 

Dejun la fiul lui Félix Coquelle, Eugene, consul al Ro- 
mâniei. După-amiază, conferinţă asupra României econo- 
mice, înaintea unui public restrâns de oameni de afaceri. 


13 Februar. 


Vizită la Lille, unde suntem invitaţi de contele Theiiler 
de Poncheville, care, la o excursie de vânat, a cercetat şi 
România, despre care a vorbit în' mai multe conferințe. 
Cercetare a frumosului Muzeu. 

Dejun la bogatul industriaş Scrive. La Camera de Co- 
merţ mi se vorbeşte cu căldură. Relevez motivele, străine 
de orice calcul, ale legăturii noastre cu Franţa. Nu-i ce- 
rem să ni recunoască nimic, dar: de la sine vom fi acolo 
unde vor fi interesele ei morale şi materiale. 


Conferinţa mea despre România economică, mai ales fe- 
sătorie şi mine. Mi se dă medalia de membru al Socie- 
tăţii Geografice. 

Masă la Poncheville. Copiii lui apar în costume româ- 
neşti. Masa e acoperită cu ţesături de ale noastre. 


14 Februar. 


Conferință la Facultatea de Teologie protestantă din Pa- 
ris despre „Adevărata schismă a Răsăritului de Apus“. 
Asistă bunul mieu vechiu profesor Bémont. 


15 Februar. 


Seara, dineu la Bémont cu profesorii Petit-Dutaillis şi Bru- 
nel. Se vorbeşte şi de Francezii din Canada, cari, după 
Petit-Detaillis, se ţin şi singuri şi mau nevoie să fie culti- 
vaţi de Franţa. Vorbim de caracterul şicanator fără folos 
real al examenelor universitare. Aceşti oameni de tradiţie 
isprăvesc prin a o recunoaşte. 

17 Februar. 


Aflu că I. Brătianu a chemat la dânsul pe Ifrim, Fă- 
geţel şi Cusin, ca să se plângă ca i-am refuzat totdeauna 
colaborarea. Dictez un răspuns în care arăt că niciodată 
nu mi-a cerut-o şi n'a voit-o serios. Dacă o vrea măcar 

acuma, ware decât să scrie, cerând o înţelegere publică, 
fără nicio aprobare pentru trecut şi fără garanţii pentru 
viitorul care este incalculabil. 

19 Februar. 


Dormim la graniţa Spaniei, în mica localitate Irun. Biet 
otel de gară, rece şi murdar. Dar ce aier, ce lumină supt 
Pirineii înalţi! 

20 Februar. 


De la Irun la Madrid. După ţara industriei aceia a pânii. 
Peste Gaudarama ninsă spre Capitală. 
21 Februar. 


Cu bunul nostru consul Lanuza, lăsat de Creţeanu, care 
lucra cu banca lui, vedem Palatul Regal. Paradă splendidă, 
arhaică şi melancolică. lar după amiazi expoziţia vechiu- 
lui Madrid, foarte remarcabilă (şi colecţia de artă a lui La- 
nuza însuşi). 

Apoi la Junta de cultură, condusă de Canalejas. 

Profesorul de filologie prezintă Universitatea ca neexis- 
tentă; sunt numai Oameni remarcabili, pe lângă alţii cari 
lucrează izolaţi, cu zece studenţi. Despre România îmi de- 
clară că nu ştie absolut nimic decât cartea franceză a lui 
Ovidiu Densusianu. Aici se simte nevoie de filologia spa- 
niolă, lăsată până mai ieri în sama Germanilor. Laudă 
monumentala lucrare a lui Menendez i Pidal. 

Mi se vorbeşte de tifosul endemic, datorit răului Serviciu 
Sanitar, despre situaţia creată de guvernul actual Spaniei 
în lume, despre ieşirea ei din Societatea Naţiunilor. 

Consulul mi-a spus că Regele e la Bordeaux cu un fiu 
bolnav. Prinţul Asturiilor are hemofilie, boala adusă de 
Regina de la Casa de Hesa, prin Battenbergi; nu se trans- 
` mite de cât fiilor. E slab, idiot, tânărul cel blond, odată 

îrumos.. -Al doilea- fiu e 'surdo-mut. Regina nu face de loc 
politică. 

Viaţa populară e extrem de interesantă. Copii inteli- 
genţi şi foarte obraznici. Işi râd de orice trecător, de străini, 
fireşte, ceva mai mult. 

23 Februar. 


Vizita marelui Muzeu de pictură şi sculptură Prado. Am 
găsit într'o pânză flamandă, de la începutul secolului al 
XVII-lea, figura lui Mihai Viteazul. 


* 


După amiazi conferinţa mea franceză despre „tara latină 
cea mai depărtată: România“, la cercul de studii istorice. 
Multă lume, foarte aleasă, dar, la mijloc, apare. o bizară Bu- 
cureșteancă, plecată din ţară, fiindcă „ii era greu să în- 
grijească răniții“ şi care trăieşte prin mijloace invuabiie, pom- 
pând pe consul. 

25 Februar. 


La Orşova. Seara, splendidă privelişte a largii platforme 
din strada (paseo) „Del gran capitan“. Oraş curat şi in- 
teresant de la prima vedere. 

26 Februar. 
* 

Vizita admirabilei moschei, imensă şi de o atât de ele- 
gantă discreţie. Călăuzul ni spune că a cetit „operele Re- 
ginei României“ (Carmen Sylva). 

La Sevilla vedem în grabă îmensa catedrală şi Alcazarul 
încunjurat de grădini admirabile. E un întreg basm de 
Orient. 

27 Februar. 


Cu durerea de a nu vedea operele lui Murillo, "plecăm 

spre Grenada. Drum lung de o zi întreagă, cu opriri dese, 
dar permițând să se vadă în toate amănuntele o ţară în- 
treagá. Sosire noaptea la otelul care din Paris are numai 
titlul. Carnavalul umple de zgomot şi de veselie străzile. 


28 Februar. 


Vederea Alhambrei dimineaţa. Ne conduce cu prietenie 
însuşi arhitectul clădirii. După amiazi, la catedrală, cu mor- 
mintele „regilor catolici“. 


{-iu Mart. 


La Madrid. 

Amicul mieu de Bastera e încă la Ministeriu, de unde va 
veni numai către seară. 

Consulul Lanuza îmi arată că nu se poate avea audiență 
la Rege. Secretarul regal mă primeşte. Vorbim de năcazurile 
din familia noastră regală. El spune că nu poate fi ceva mai 
bine pentru o dinastie decât să găsească oameni cari spun 
tot adevărul. 

Diamandi nici na fost acreditat pe lângă, această Curte, 
care ţine cu atâta grijă tradiţiile ei de strictă etichetă. 
După amiază vedem splendidul Palat Regal. Un profe- 
sor al Universităţii de aici critică violent nu numai pe „ca- 
nalia“ de Primo de Rivera, care s'a ridicat prin desgustul 
de politică a naţiei, ci şi pe Rege. Şi-ar fi pregătind pen- 
tru efect subiectele de conversaţie. Ar fi dispărut senti- 
mentul de care se bucura, în 1913. Ca şi Ferdinand al 
VIl-lea, ar îi în stare să dea răspunsuri deosebite la trei 
oameni. Regele s'ar îi înţeles cu generalul ca să răstoarne pe 
blajinuj Garcia Prieto, încapabil de a rezista, de şi unii ge- 
“ nerali, la miezul nopţii, se şi credeau descoperiţi. Socialiş- 
tii sprijină, ca şi clerul, regimul, care a suspendat fără 
termen libertăţile publice. 

Vizită la colecţia de artă a ducelui de Alba, cu amintiri 
ale împărătesei Eugenia. 

Cineva pretinde că, la un moment dat, Regele nevrând 
să iscălească un act prezintat de Primo de Rivera, acesta 
a amenințat să proclame republica din balcon, şi Regele a 
cedat. 

2 Mart. 


La întoarcerea în Franţa străbatem Catalonia iranceză, 
aşa de asemenea cu cea spaniolă. Prin Narbonne, suită pe 
eolina-i galbenă, prin Cette şi Tarascon, prin Marsilia, ne- 
prietenoasă la miezul nopţii, prin Toulon, zărit la lumina 
stelelor. 

3 Mari. 


Aspect gătit şi pregătit al Rivierei Franceze, fără carac- 
ter, pe care o văd întâia oară, plină de Englezi şi de bol- 
navi. Nimic original în clădire şi costume. Flori şi arbori 
din ţările calde. Nenumăraţe otele imense. Monaco şi Monte 
"Carlo, cu palatele şi speluncile lor de joc. La Vintimille tre- 
cem graniţa italiană, unde natură şi locuinţă sunt în voie. 
Marea devine adânc albastră şi-şi zbate solzii la soare ca 
un peşte mulţămit de hrană. 

4 Mari. 


Lupu a retăcut, pentru a colabora eventuai cu Brătianu, 
partidul țărănesc. Ciorovăială cu Mihalache la Cameră, 


* 

Madgearu s'a dus la Londra: se zice că pentru.a sonda 
ca şef pe Titulescu. Vaida spune că d-rul „e întâiul care 
pleacă din lupii partidului“. Halippa rămâne cu Stere. Ade- 
ziunile care-i sosesc lui Lupu nu sunt, deocamdată, multe. 
„Adevărul“ rămâne credincios lui Stere. 


MEMORII 185 


Regele a creat o Fundaţie la laşi şi un aşezământ pen- 
tru fetele de militari. 

E i 

Excursie cu Al Lahovary la Rocca di Papa şi la Castel 
Gandolfo, la Marino, cu lucrători anarhişti, pe jumătate săl- 
bateci, pe cari-i ţine în frâu doar teroarea. De pe ziduri 
s'a şters „Viva Lenin“, dar nu şi un „Viva Matteoti“. 
Foarte rele şosele în toată această parte a oraşului. O 
murdară rusticitate degenerată. Lahovary îmi spune: de la 
panes et circenses au trecut la gustarea ofrandelor venite 
din pelerinagiile întregii lumi catolice. 

Americanii, după cele 20.000.000 aur aduse de catdi- 
nalul lor, au căpătat biserica Sf. Suzana, care fusese pro- 
misă în scris Românilor: uniţii ardeleni vor primi în schimb 
o biserică la Forul lui Traian. 

à i 

Dimineaţa, vizită la rectorul Del Vecchio, un tânăr activ, 


încrezător, plin de tact. 
5 Mart. 


Prinţul Mihai e aici, găzduit la Palatul Regal. 
% 

A doua audiție a „,Cântării României“. Public mai puţin 
în sala imensă, dar foarte mare succes, mai ales pentru 
bucăţile populare, care nu se pot bisa, cum se cere, din 
cauza timpului. 

6 Mart. 


La Ostia, minunat înviată, de şi numai pentru o cincime. 
Apm condus la gară pe prinţul Mihai. Il întreb ce să spun 
acasă. Se gândeşte: „să spui că sunt cuminte“. 
t * 
La 5, studenții din Roma îmi aduc pergamentul de membru 
de onoare a societăţii lor. Au invitat şi foarte mulți distinși 
membri ei societăţii romane: Pais, Errico Ferri, directo- 

rul „Noii Antologii“, de Francischi şi alţii. Pais îmi spune 
că denunţul contra mea (că am făcut în Italia propagandă 
anti-fascistă) vine din Bucureşti. Tot de acolo sa oprit 
decorarea lui Bianu. 

7 Mart. 


La Regele Italiei. Pretutindeni vechiul ceremonial. Saluturi 
de uniforme supt scări şi anticamere. Multă lume care se 
strecoară răpede la primire. Ochiul sur al Regelui e cerce- 
tător, rece, cu oarecare bănuială. Mă întreabă ce carte 
scriu despre Italia, şi povesteşte de călătoriile lui când 
putea călători. Unde na fost: pe Marea Neagră, în 
Balcani, la Nânta pe Vardar şi în părţile vecine! Vrea să 
ştie de unde sunt Românii macedoneni. Apoi, trei şterturi 
de ceas e vorba de Orientul latin, cu privire la care, prin 
monede, e admirabil informat. Imi vorbeşte de cele, neştiute 
de mine, din Caffa şi din Asia Mică a emirilor. Promite 
a-mi da un studiu rusesc pe care îl are „acasă”. Termină 
scuzându-se că mai sunt alţii, „o mulţime“. Mulţămeşte el 
la plecare, şi eu răspund cu călduroase mulţămiri. 


* 


La 6, conferința mea despre „sinteza românească în la- 
tinitate". Rectorul Del Vecchio mă primeşte foarte căldu- 
ros înaintea unei săli pline de membri ai Corpului diploma- 
tic şi de profesori. 

Tocmai în acel moment Mussolini anunţă lui Lahovary, 
venit la el ca să-i spuie despre nerăbdarea opiniei publice 
de la noi în chestia Basarabiei, că s'a făcut. Cameniev, 
ministrul rusesc, a fost chemat pentru a i se spune că, So- 
vietele zăbovind în această chestie, Italia nu mai poate 
aştepta. La oarele 11 ziarele vor primi ştirea. 

La ambasadorul Franciei, Besnard, avocat din Tours, mult 
timp ales în Cameră ca deputat de stânga. Trăieşte singu- 
ratec în imensele sale de piatră sură ale Palatului Farnese. 
Il întreb dacă nu se teme de fantome. 

Imi vorbeşte de relaţiile cu Italia, constatând o bănuială 
grea de înlăturat, mai ales că presa franceză jigneşte ne- 
contenit pe Mussolini. El face ce poate ca să îmbunătă- 
țească raporturile. 

Apoi la Mâle, directorul Şcolii franceze din Roma, pe care 
îl găsesc instalat călduţ, burghez, în odăile unde acum pa- 
tru ani vorbisem pentru ultima oară cu Monseniorul Du- 
chesne. 

$ 


La 12 şi jumătate sunt primit în audiență de Papa, care, 
arătându-i-se, ieri, dorinţa mea, a acceptat îndată, decla- 
rând că mare nevoie să i se dea lămuriri personale. Mă 
conduce Penescu, decorat cu ordinul Sf. Sepulcru, de şi or- 
todox. Trecem prin şirul tradiţionat al gărzilor, de la Svi- 
terii de jos la garda nobilă. Intru după un abate francez, 
care a adus un şir de volume pentru o bibliotecă de pietate. 
Mi se recomandă cele trei inclinaţii şi sărutarea inelului. Gre- 
şesc puţin pe cele d'intâiu şi mi se pare că am uitat complect 
pe acesta din urmă. 

De după un paravan de sticlă apare în bibliotecă Piu 
al X-lea. Calm bătrân, care nu își arată cei şaptezeci de ani. 
Nici sever, nici zâmbitor: o perfectă seninătate blândă, 
sprijinită pe un perfect echilibru de cugetare şi simtire.’ As- 
cultându-şi ritmul cuvântului abundent, ales şi foarte plă- 
cut, lăsând abia din când în când loc unui scurt răspuns 
sau unei suggestii uşoare, el vorbeşte, pe rând, de revista 
mea franceză, de greutatea studiilor de ansamblu în Sud- 

Estul Europei, de literatura rea, sprijinită de editori — zic 
eu — dar — adauge — şi de public, de fasa actuală a scri- 
sului mondial, îngrijitoare. Se opreşte îndelung asupra fe- 
lului de a lucra al oamenilor din evul mediu, aşa de ne- 
drept uitaţi. Şi noi, „cari ne supărăm că ni lipseşte un mo- 
ment lumina electrică, nu ni dăm sama ce însemnează să 
lucrezi singur, fără cărţi, fără comunicaţii, fără contort, 
într'o biată odăiță, la lumina unei candele. Cum ziceai 
d-ta, nu este un ev mediu, ci un ev. Incorporarea lui în 
catedrale întrece măsura puterilor noastre“. Incepuse a vorbi 
de romanitatea noastră şi revine necontenit asupra ei: atâ- 
ţia pelerini români au venit la dânsul, pe lângă cei de alt 
sânge, până şi din Suedia! li pomenesc de mitropolitul Su- 
ciu, de suferinţa lui; e un prelat care „pontiiică strălucit“. 
-~ Da, l-am văzut şi eu pontificând; poate continua cu un 
picior mecanic; oricum, poate administra. Cum afirm, în legă- 
tură cu dânsul, caracterul nostru rural, Papa face o splendidă 
laudă a ţăranului, citând patru admirabile versuri din Man- 
zoni, care, zice el, cuprind toată morala vieţii. Contactul 
cu natura face pe ţăran bun şi religios. După fiecare pe- 
rioadă Papa se opreşte pentru a confirma: „Da, aşa e", şi 
caută, fără a privi pe interlocutor, alt subiect care să-i per- 
mită a desfăşura aceiaşi măestrie. Bibliotecarul de la Ambro- 
siană, cardinalul de la Milano, Achille Ratti, trăieşte încă, 
şi puternic, în Papa. Siințenia misterioasă e distrusă puţin, 
măcar umbrită, de această punere în valoare a cugetării şi 
talentului său. E un foarte înţelept şi cuminte, foarte simplu, 
foarte precaut om de bine, cu sufletul foarte modest. Se a- 
rată asigurat de sănătatea Regelui şi mântuie dorind toată 
fericirea mie şi familiei lui. Sărut inelul la plecare. In urmă, 
un conte Stolberg, cu soţia, se prezintă în veşmântul de 
cavaler de Malta şi, dincolo de prag, ambii îngenunche; 
copiii aşteaptă alături binecuvântarea. 
* 


MEMORII 189 


La 4, conferinţă despre Eminescu la „Stanze del libro“. 
La 5, aspecte pitorești din România la Universitate, îna- 
intea unui public tot aşa de numeros ca şi înainte. 


* 


La 8 şi jumătate la Mussolini. In Casa Chigi aşteaptă 
multă lume; puţină dezordine: şi contele Sammartino, direc- 
torul Şcolii de Bele Arte, vestit călător, cu o doamnă. Pri- 
mit cu zăbavă, găsesc. un simpatic om, sigur de sine, dar cu 
privirea blândă, de şi ochii i se mişcă une ori într'o învâr- 
tire care ar putea să aibă o influenţă magică asupra parti- 
zanilor săi. Ii arăt gratitudinea noastră pentru Basarabia, 
şi el repetă explicaţiile date lui Lahovary. li vorbesc despre 
stările de lucruri din Spania, şi el ascultă cu deosebit in- 
teres. S'ar putea face acolo mult, şi anume chiar prin Italia. 
O comunicaţie răpede Barcelona-Genova s'ar impune. — 
S'a şi făcut. Pentru calea pe uscat, Francezii pun piedeci. 
Ceva despre credinţile lui. „Nu e adevărat că aş repre- 
zinta clasa capitalistă. - Câţi capitalişti sunt în Italia? Dacă 
ar fi atâţia, am fi ţara cea mai bogată. Eu reprezint o 
democraţie prin aceia că poporul mă vrea. Cearcă pretu- 
tindeni şi vei vedea-o, Cearcă în toate straturile. Dictatura 
nu e anti-democratică. Altă democraţie duce la starea a- 
narhică. Libertatea individuală nu are voie să pericliteze 
Statul“. Se ridică. La despărţire, văzând marea fotografie a lui 
Averescu pe masă, îi spun că în a doua guvernare aq lui 
s'a arătat mai de înţeles ca Brătianu, care era dispus la o 
existenţă retrasă şi.cu hotărâri ţinute secret. Mussolini su- 
râde, în timp ce mă petrece până la uşă. Audienţa lui Sam- 
martino se amână. 

* 

Seara, prânzesc cu Pais la fiul lui, medic, inventatorul 
tratării malariei cu radiu. Pais arată ce grea a fost străba- 
terea lui. De la accidentul din România s'a ales cu slăbirea 

vederii la ochiul stâng. Dar continuă a publica volume din 
„Istoria Romanilor“, la care singur face corectura. Are ve- 
deri asupra timpului întreg al istoriei. Se teme de viitorul 
revânşei germane. Regretă că Italia nu se gândeşte la a-~ 
ceasta. 

9 Mari. 

La Neapole. 

Sunt primit de rector, un distins fiziolog, Bottazzi, de 
bogatul consul al României, Girardi, de De Giorgio, fost co- 
mandant de vas în războiu, şi câţiva alţii. De pe terasa 
măreţului otel nou Bertolini se vede toată panorama u- 
riaşului oraş de 1.200.000 locuitori. 

Vizităm Castelul Angevin şi Palatul Regal de la Capodi- 
monte, unde acum locuieşte ex-regina Portugaliei, Maria A- 
melia. Cedat de rege oraşului, acesta l-a dat ducelui de 
Hosta. 

10 Mart. 


După-amiază, conferinţa despre „Italia de Sud şi Româ- 
nia: raporturi şi influenţe“. Asistă şi comisarul pentru pro- 
vincia Neapole şi colonelul Bosi, care îmi revelează o tra- 
ducere a lui din versurile mele de la 1907. 


11 Mart. 
La Pompeii plăcuta surprindere a „noilor săpături“, foarte 
îngrijit făcute. 


12 Mart. 
La Milano. 


13 Mart. 


Conferinţă despre „Italia şi România“ la oarele 5. Publicul 
cel mai călduros pe care l-am avut vre-odată în viaţa 

mea. Imi smulge cuvintele din gură. Manifestaţia pentru 
România e înduioşătoare. 

Seara, banchetul oferit de Camera de Comerţ italo-română. 
Vorbeşte senatorul Conti. Mulţi Italieni cunosc foarte bine 
țara. 


16 Mart. 


La Bucureşti. 
La Cameră atmosferă de cafenea obosită, 


Regele ar fi mai bine. La Teatru i s'au făcut mari mani- 
festaţii. Vrea să meargă la Taormina, în Sicilia. Regina 
stăruie în acest sens; liberalii, cu dreptate, se opun. 


17 Mart. 


Madgearu îşi desfăşoară revelaţiile despre aeroplane. E 
corectat de un specialist. Ministrul de Războiu dă asigurări 
satisfăcătoare. Atmosfera politică e piină numai de intrigi. 
Totuşi Averescu e considerat ca stăpân pe situaţie. Li- 
beralii ar regreta că l-au adus. 

19 Mart.. 

Conferinţă la Institutul economic despre „Căile de co- 
merţ creatoare ale -Statelor româneşti“. Imens public şi 
îoarte călduros. 

* 


I: Lăpedatu e învins în lupta cu Manoilescu. Majoritatea 
aplaudă călduros cetirea, de Goga, a decretului regal care 
face din Averescu noul ministru al Finanțelor. 


* 

Seara, conferința mea la Institutul Italian despre „impresii 
din Italia de azi“. Acelaşi public şi aceiaşi căldură. Caut a 
explica prin poporul italian însuşi marea schimbare de la 
partidism la creaţiune. 

E 


Dejun la Brâncoveanu, cu ministrul Spaniei, Cardenas, şi 
cu nunciul. Vorbesc cu acesta despre iluzia unirii Biserici- 
lor. Ar trebui o prezidenţă, zic eu, nu o monarhie a Papei. 
Cu Cehii s'ar putea reveni asupra procesului lui Hus. 


21 Mart. 


La Cameră s'au făcut declaraţii pentru Franţa, cu ocazia 
venirii escadrei franceze de la Constanţa. Toate partidele 
participă. 

La curs, vre-o douăzeci de studenţi. Au alte cursuri. 

Seara, recepţie la Francezi. Enorm de multă lume înghe- 
suită. 

22 Mart. 


Duminecă, între d-rul Anghelescu şi Boydan-Duică, I. 


Brătianu a spus că ia conducerea ofensivelor culturale care 
se înscriu de dânsul în prima linie a programului de mâne. 


Moartea lui Sandu-Aldea. 


Sedinţi goală la Cameră. Discuţie inutilă, asupra unui 
proiect al ministrului de Războiu. 

Conferința întâiu despre Spania la Teatrul Naţional. 

Seara, sunt chemat să prezidez adunarea Sindicatului pre- 
sei, care protestă contra proiectului de lege al lui Goga-Cu- 
dalbu, în care sunt clauze care prevăd diplome pentru re- 
porteri, amenzi în lei aur, înlăturări de la meseria re- 
glementată, pentru că „s'a împiedecat politica guvernului“, 
etc. Arăt că, dacă există un plan de dictatură, ridiculă dată 
fiind valoarea oamenilor, legea e inutilă; altfel, e tot inu- 
tilă, căci s'a putut trăi supt vechiul regim. Votată chiar, 
legea nu va putea fi aplicată. Dacă sar încerca, ar trebui 


ca ziarele să înceteze. 
23 Mart. 


Inmormântarea lui Sandu Aldea. Vechiul mieu amic pare 
adormit în mijlocul arborilor bătrâni din curtea şcolii lui: 
alb ca marmora, pleoapele parcă tremură. Multe discursuri. 
Ministrul Goldiş caută să improvizeze. Foarte frumos şi 
mişcat vorbeşte directorul Academiei din Cluj. 


L i 
La Cameră, obişnuitele certe şi răcnete. 


* 


La 6, a doua conferință despre Spania, şi mai cercetată. 
25 Mart. 


Filipescu îmi spune, vorbind de propriul său partid, că 
împărtăşeşte starea de spirit de odinioară a lui Venizelos: 
„Sunt ca un preot care şi-a pierdut credința“. 


$ 


La Cameră luptă între Goga şi Mihalache, cel d'intâiu 
13 

spunând făţiş cât de bună este părerea sa despre el în- 
suşi. Azi beligeranţii se tratează mai blând. 


- In seara de 24 Hiotu a fost la mine. Am vorbit de orice, 
numai de prinţul Carol nu. Il înștiinţasem. Filipescu îmi 
spune acuma că, prin Ballif, Prinţul a cerut să vază pe ta- 
tăl său. Răspunsul: „în străinăţate“. 

trt. 


Tot nu e hotărâtă plecarea Regelui în Italia. Brătianu a 


disuadat-o. 
* 


Ieri, Făgeţel mi-a dat alte ştiri asupra vizitei sale, cu 
Ifrim şi Ţoni, la Brătianu. S'ar fi mirat cum se poate păstra 
Maniu după atâtea falimente şi cum nu s'a putut înţelege el, 
Brătianu, cu mine când, fiind dispus a se retrage la pace, 
dar reţinut de disciplina necesară în partidul său, nu ve- 
dea alt urmaş posibil decât pe mine. Fără a crede în sin- 
ceritatea acestor declaraţii, autorizez pe Făgeţel să-i cetească 
scrisoarea pe care am dictat-o pentru dânsul,.când eram în 
Franţa. 

27 Mari. 


Dimineaţa, conferinţa despre istoria Spaniei, foarte frec- 
ventată. 
x 


Mi se comunică din partea Regelui că refuzul mieu de a 
da lămuriri cu privire la întrevederile mele cu Prinţul l-a 
jignit. Hiotu i-a arătat răspunsul mieu ca şi cum aş îi spus 
că Regelui şi Reginei n'am nimic să li spun. Declar că s'a 

comis un abuz de încredere. Şi arăt în scris care a fost rea- 
litatea. Regele ar fi avut ochii în lacrămi. 


La 6, la Averescu pentru călătoria mea în Belgrad, unde 
se ţine Congresul de bizantinologie. A fost bolnav în timpul 
din urmă; are aierul jenat. Imi acordă vasul cerut. Vor- 
bind de chestia Prințului, care a devenit pentru mine ne- 
actuală, aprob răspunsul dibaciu pe care i l-a dat lui Mad- 
gearu. Dar nimic nu e definitiv. Pe Averescu Regența îl 
sperie prin lungimea ei. Vom căuta, zice el, să ne adaptăm 
Cum vom putea. El pune în discuţie dispariţia posibilă, a 
Regelui. Ar vrea să întărească tronul copilului. Nu i s'ar 
putea găsi origini genealogice româneşti? Ii spun că da, prin 
Movileşii. El ar vrea un Mihai al II-lea, cu un predicat ro- 
mânesc. Răspinge ideia Regenţei cu un frate al Regelui. 

Vine vorba de studenţi. El vrea să-i stăpânească. A 
împiedecat venirea de la Cluj a celor cari voiau să demon- 
streze la Chişinău, — nu ştiu cu ce rost. Cei din laşi s'au 
strecurat însă. La Chişinău armata i-a încunjurat şi i-a 
trimis înapoi. 

26 Mari. 


La Cameră, Cuza ridică din nou chestia Jui „numerus 
clausus“. Petrovici răspunde că s'a făcut ceva pentru reven- 
dicările studenţilor, dar că nu primeşte lecţii şi „nu tratează 
de la egal la egal“ cu „minorii“. Aproape toată Camera 
aplaudă. i i 

Vine, apoi chestia catedrelor universitare. Protest contra 
creaţiunilor personale şi arăt care sunt în adevăr catedrale 
necesare şi de care, din cauza lipsei stăruinţelor obraznice, nu 
se îngrijeşte nimeni. 

30 Mart. 


Seara la Taşcă. Vorbeşte de şederea la Bucureşti a lui 
Keyserling. Ciudatul propagandist mistic răpede pe un La- 
hovary care i se pare „neestetic“ şi trebuie să se ducă din 
sală. Se jenează când un domn Ghica îi aminteşte umilii ani 
de boem la Viena. La conferinţă vine călcând apăsat, cu 
ochii la cer. Toţi snobii fac sluj înaintea lui. 


31 Mari. 


Titulescu la mine. A venit ca să aducă ştiri de la ser- 
viciul de Informaţii din Geneva. Sar găti, de către Ruşi, 
la moartea Regelui, ceva contra noastră; avioane ar în- 
cerca să provoace o răscoală. De alminterea cineva îmi 
spune că amatorii de republici umblă prin Ardeal. 


* 


Incă de alaltăieri, Regele e bolnav de gripă, grav. 
1-iu-2 April. 


Agravarea bolii Regelui până Vineri; de 'Vineri o uşoară 
îmbunătăţire. S'ar fi concentrat jandarmii noaptea. Intre A- 
verescu şi Brătianu ar fi intervenit o nouă înţelegere. 

La Cameră, Garoflid apără cu pricepere legea pescuitului. 
Spune lui Madgearu că informaţia nu şi-o ia din literatură, ci 
din realităţi. 

3 April. 


La amiază se adună îruntaşii partidului mieu. Li arăt cum 
se prezintă situaţia dinastică. Sunt contra pesimismului a- 

rătat de unii din ei. Ideile noastre, nesincer şi necomplect 
aplicate de unii, caricaturate prin exagerări de alţii, sunt mai 
necesare ţării decât oricând. Nu-mi dau sama ca eu însuşi să 
inferior faţă de ce am fost în trecut: atunci de ce desamă- 
girea? Fiindcă Regele- n'a avut voinţa? Fiindcă masele 
ţărăneşti s'au dovedit nesigure şi fricoase? Mi s'a cerut în- 
ţelegeri cu alte partide. N'am făcut-o, pentru a li satisface 
legitima dorinţa de a veni la putere, cu Argetoianu, cu Ma- 
niu? Am ajutat pe ţărănişti! Şi cu ce rezultat? De la a- 
verescani şi de la liberali n'a venit nicio ofertă serioasă şi 
făţişă. Cu cine deci mi se cere să negociez? 

Taşcă arată că nu opoziţia poate face asemenea propuneri, 
ci cei cari sunt la Guvern. Dar această nu s'a produs. 

Se aprobă o hotărâre în care na declarăm gata de a 
servi ţara şi a ajuta Coroana potrivit tu dreptatea şi în 
margenea legilor ţării. 


+ April, 


La Cameră, Madgearu îmi spune că ţărăniştii aveau le- 
gătură cu Prinţul printr'un medic, îrancez, care se oferise a-l 
trata pe Rege aliiel decât prin radiu, provocător de me- 
tastase, şi căruia Legația din Paris i-a refuzat posibilitatea 
de a veni la Bucureşti. Imi arată scrisoarea medicului, care 
laudă caracterul bun al Prințului. 


* 


Zvon că Regele sar fi stins. In Cameră este însă o pe- 
trecere ca la un club vesel. Râd toate partidele, pe când 
Cuza vorbeşte despre concurenţa dintre agticultură şi in- 
dustrie, cu prilejul legii lui Garoflid, care creiază Consi- 
liile de agricultură. 

Madgearu îmi spune că un străin, ştiind cât suntem de 
Pândiţi, se mira de optimismul nostru uşuratec. 


5 April. 


Ministrul cel nou al Franciei, Clinchant, la mine, pentru 
a-mi mulţămi de ce am spus la Cameră despre Franţa. 
li explic de ce Legația a ajuns impopulară: alianța cu 
clasa pseudo-boierească şi politicianii. Il lămuresc asupra 
originilor unor reforme pe care le credea un act de gene- 
rozitate. 


La Cameră, Madgearu vorbeşte îndelung despre agricul- 
tura .socială şi cooperaţie. 


* 


Buletinul stării Regelui constată revenirea la normal, dar 
Titeanu de la „L'Independance' îmi cere cartea mea despre 
Suveran pentru articolul de comemorare. 


8 April. 


Vasul „Basarab“, cu care mergem către Beigrad, se o~ 
preşte la Moldova Veche. 

Suntem primiţi cu „jivio“. Detestabilă cântare, necontenit 
întreruptă, a imnului regal, pe care nici nu ştiau când se 
mântuie. Corul de săteni cântă însă foarte bine bucăţi po- 
pulare şi religioase, în limba lor. Autorităţile îmi vorbesc de 
dorința de a învăţa românește a sătenilor, de nevoia ce ar 
fi de a trimete la şcolile noastre superioare pe copiii lor. 

Mergem la târgul românesc vecin, Moldova Nouă, al 
cării preot m'a primit la debarcader. Impresionantă denie 
înaintea mirenilor. 

Prim-pretor e un Ungur din Secuime, Gidofalvi. Ar fi 
fost ofițer în armata de ocupaţie austro-ungară. Lumea se 
simte încă supt străini. Anume oficii au fost date, în Moldova 
Veche, Sârbilor. 

9 April. 


Pe Dunăre. Impozante ruinele castelului de la Semendria. 
* 


La Belgrad ne întâmpină ministrul României, Teodor la- 
mandi, un fost coleg de Universitate la Iaşi. 


10 April. 


Duminecă de Belgrad, populară şi mulțămită, în oraşul 
transformat de o ambițioasă şi rodnică muncă. 

Deschiderea Congresului. 

Regele asistă, lângă Patriarhul octogenar şi lângă nun- 
tiul papal. După învoiala de ieri, ca să se evite ciocnirea 
între Francezi şi Germani, veniţi cu Heisenberg în frunte, 
vorbeşte întâiu prelatul francez trimes de Sfântul Scaun, 
amintind de legăturile Slavilor de Sud cu Roma, de Ciril şi 
Metodiu, de crucea pe care Nemania a dăruit-o Papei şi 
pe care vorbitorul a găsit-o. Produce o foarte bună impresie. 
Apoi eu spun cele câteva cuvinte pe care mi le impunea si- 
tuaţia. Millet vorbeşte foarte delicat, dar cu glas slab. Cu 
gesturi mari, cerând legături internaţionale de solidaritate 
şi de frăţie, Heisenberg, pe care studenţii îl aplaudă înde- 
lung. Foarte bine Munoz, reprezintantul Italiei, care arată ` 
cum ţara lui are cele mai frumoase monumente bizantine 
şi mântuie cu afirmaţia că Bizanțul şi Roma au fost su- 
rori. Murmure la început; studenţii râd în galerie. Aplause 
repetate salută pe Bulgari, şi ele se înoiesc şi la profe- 

sorul din Cracovia, de fapt un Sloven, care vorbeşte în 
limba germană, spre mirarea tuturor. Ele devin delirante 
când apare reprezintantul emigrației ruseşti, care strigă cre- 
dinţa lui că, oricât ar fi ruptă în două de împrejurări, 
Rusia rămâne „una şi indivizibilă“. 


+ 


Masă la Legația României cu delegaţii străini. 

După-amiază recepţia oferită de Academie la clubul a- 
şezat în măreţul local, care raportează o chirie enormă. 
Cunosc pe Tagliavini, foarte simpatic tânăr, care vorbeşte, 
ca şi Skok de la Agram, foarte bine româneşte. 


x 


In audienţă la Regele. Mă primeşte la ceasurile 6. Mă scuz 
că l-am deranjat. El se scuză că m'a făcut să aştept. Ar 
vrea o conversaţie dezagreabilă (aici criza continuă). Imi 
spune că sănătatea regelui Ferdinand e mai bună, dar că 
e foarte slab: de aceia Regina Marioara va mai zăbovi 
trei zile. I se pare că ar trebui un Ministeriu de coaliţie, 
față de greutăţile ce se prezintă. li arăt că Averescu 
nu-l voieşte de loc, iar Brătianu l-ar voi pentru el. Şi Re- 
gelui i se pare că Ministeriul de coaliţie sar putea face fără 
şefii de partid. li arăt după cerere ce este în Italia: ordine 
şi muncă, zdrobirea complectă a curentelor rele. 

Regele îşi arată dorinţa veche de a colabora cu Italia pen- 
tru a opri unele primejdii comune. Un eventual conflict, „stu- 
pid“, ar deschide porţile rasei asiatice şi bolşevicilor, cari ar 
năvăli în cursul războiului chiar. Lumea, spun eu, nu mai 
poate tolera asemenea lucruri grozave. 

Cu cuvinte amabile pentru mine se mântuie audiența. 

E 3 

Seara banchetul congresiştilor, peste 300 de persoane, la 
Otelul Bristol. 
Anastasevici celebrează în toastul lui întâia adunare a ce- 
lor două tabere. 
12 April. 


Intâia şedinţă a Congresului. Vorbesc Balş şi Drăghiceanu. 
Interesantă comunicaţie a Rusului Ocunev, acum în Praga, 
care vorbeşte despre stilul vechilor picturi sârbeşti. 

Primire la Palat, unde se dă un concert. Princesa Elena, 
fiica prinţului grec Nicolae, reprezintă pe Regina. Soţul ei, 
vărul regelui, prinţul Pavel, fiul prinţului Arsenie, cunoaşte 
unele mănăstiri din Bucureşti, ca Văcăreştii. Vrea să facă 
un Muzeu de pictură nouă: şi-a cumpărat pânze în Anglia 
şi aiurea; de la noi, de Ştefan Popescu. Se gândeşte şi la 
adunarea odoarelor bisericeşti, dar se teme de împotrivirea 
clerului. Conservă o veche căsuţă turcească pentru aceasta. 

Deploră ciădirile imense, fără sens, de astăzi. 

Seara, la Teatru, un act dintr'o piesă, istorică din epoca 
lui Duşan, unul din „Boris Godunov“ şi un balet rusesc cu 
subiect chirghiz. Splendidă montare. 

Sunt în lojă cu istoricul Radonici, care se plânge că şase 
ani de viaţă politică l-au slăbit. Partidul lui radical a ră- 
mas fără şei, după moartea lui Paşici. 


13 April. 


Şedinţă a secţiunilor reunite. Vorbeşte întâiu trimesul Pa- 
pei. Dibace propagandă catolică, în care caută, a se arăta că 
întâile relaţii bisericeşti consolidate ale Slavilor au fost cu 
Roma. Astăzi nu lipseşte nimic pentru a atrage la Roma 
pe tinerii lor. Urmează lunga exppunere a lui Ehrhard din 
Bona, odată la Strasbourg. Comunicarea mea despre ce 
e evul mediu bizantin e primită cu simpatie. Pe urmă 

Lhéritier despre chestia Orientului la Bizanţ. Munoz pre- 
zintă limpede, cu proiecţiuni frumoase, raporturi de artă. 
Strzygowski, lăsat pe Sâmbătă, se.supără şi pleacă. 

Seara, banchetul Primăriei. Vorbeşte foarte bine prima- 
rul- Kumanudi, fost ministru de Finanţe, Răspunde Pernot. 
Apoi un Austriac şi Cehul Kadlec. 


14 April. 
A doua comunicaţie a mea. 


* 


Vizită la Topcider, unde e o frumoasă colecție de cò- 
pii ale frescelor din mănăstiri, făcute de pictori ruşi. 

Seara, masa ministrului de Instrucție. Pomenindu-se ini- 
țiativa mea pentru adunarea primului congres, ating, pe 
lângă ospitalitatea largă de care ne bucurăm şi pe lângă 
importanţa artei ce ni se va arăta, valoarea istoricilor sârbi, 
de la Raici la Radonici şi Stanoievici, eroismul acestui po- 
por, unic în suferinţile lui, care dă un exemplu de virtuţi 
morale umanităţii. Germanii consideră aceasta ca o demon- 
straţie contra lor. După Milet, Heisenberg vorbeşte de 
buna întâmpinare şi doreşte colaborarea cu Universitatea 
sârbească în necontenit progres. Urmează Slavii şi Grecii. 


* 


La oarele 6, a fost comemorarea lui Cvijc. Francezul 
Haumant a pomenit pe larg legăturile lui personale cu dân- 
sul. Apoi, la rândul mieu, l-am arătat pe scurt ca un creator 
prin iubire. Rusul Caletinschi, Cehii Kadlec şi Murko, apoi 
bulgarul Işircov au urmat. 

15 April. 


Comunicaţii, bine primite, ale lui Gh. Brătianu şi C. Ma- 
rinescu. 

După amiazi, vizita muzeelor. 

Contra amicilor noştri francezi, declar că voiu merge să de- 
pun o coroană la eroul necunoscut al Sârbilor. 

Fetele de la Văleni au succes cu cântecele şi danţurile 
lor, înaintea unei săli pline. Duioasă înfrățire cu fetele din 
Serbia, şi ele în costumele lor variate şi pitoreşti. 

Seara, recepţie la „Amicii Franciei“. 


15 April. 


După şedinţa de dimineaţă mergem la soldatul necunoscut. 
Francezii au adaus o panglică la coroana noastră. Ceho- 
slovacii au adus una de flori naturale. Catalanii alipesc un 
buchet de violete la coroana latină. Nu se ţine niciun discurs. 
Dar trimesul Papii rosteşte o rugăciune slavonă. 


Accident al membrilor delegaţiei româneşti: păr. Popescu, 
Balş şi Bănescu. 


La masa dată de Radonici principalilor delegaţi, nu se ţin 
cuvântări, 
* 


Congresul ţine ultima şedinţă. Vorbesc: Millet, Réau. După 
învoială_ s'a trecut prezidenţia îui Heisenberg. Se votează 
propunerea greacă a congresului viitor la Atena în 1930. 
Bulgarii cer oficial pe cel din 1933. Heisenberg, în cuvin- 
tele finale, aminteşte vremea când era în tranşee şi retia 
cărţi cu dedicaţia franceză. Primire la Ministrul Franciei 
Dard. 

Plecare în excursie. In vagonul nostru: Millet cu d-na, Zeil- 

ler, Br6hier, episcopul francez, părintele Salaville, Ger- 
land şi Murko. 

Intâia zi, prin Ciupria, la Ravaniţa. Satul de lângă mănăs- 
tire e românesc. Oamenii rezistă desnaţionalizării. Nu ştiu 
de unde au venit. Se cred Sârbi. 


18 April. 


Prin Cumanovo la Nagoriciani. Splendide îresce în mă- 
năstirea cu cupola înaltă. Mănăstirea din vecinătate are un 
preot care a fost patrusprezece ani în România şi a în- 
văţat acolo a ceti şi scrie. Are doi fraţi în ţară: li zice 
Dudescu. Doreşte să revie la noi ca să-i găsească. 


19 April. 


La Gracianiţa, de o şi mai complicată arhitectură, a ace- 
luiaşi secol al XIV-lea. 

Intors la Priştina, întâiul cuib turcesc. 

Seara, la bisericuţa din Liplian. Un negustor român se 
prezintă: e vărul d-rului Ghiulamila din Bucureşti. Are mi- 
lioane depuse la Bucureşti, unde ap voi să se aşeze la sfâr- 
şitul vieţii. Pretutindeni, spune el, negustorii sunt dintre ai 
noştri. 

20 April. 


La Scoplie. Ne întâmpină primarul renovator al vechiului 
oraş turcesc, Sapungi, care e din Cruşova-şi vorbeşte ro- 
mâneşte. Incă mai bine farmacistul Şcodreanu, care a făcut 
studiile la Bucureşti. In bazarul interesantului centru de 
viaţă orientală trei sute de negustori aparţin rasei noastre: 
sunt cei mai bogaţi şi mai în vază; unul vinde punguliţe de 
mărgele cu colorile româneşti. 

E 3 

La banchet. După înţelegere, vorbeşte episcopul d'Her- 
bigny, apoi Br6hier. Se îndeamnă reprezintanţii diferite- 
blor naţii. De şi declarasem că nu vorbesc, defilarea nea- 
murilor mă sileşte să iau cuvântul. Lepădând orice pretenţie 
personală, dar amintind că ţara mea îşi avea locul ei, arăt 
legăturile noastre cu Serbia în trecut şi ridic pănarul pen- 
tru soldatul sârb, creator şi întregitor al țării. Un general 
medic, Staici, îmi vorbeşte de studiile făcute la Nothnagel, de 
cuvântul acestuia că inima e mai scumpă decât mintea, de 
mila pe care o arăta soldatul sârb duşmanului. 

Incercare de a trece Vardarul spre mănăstirea lui Marco 
Cralievici nu reuşeşte. Apele mari sunt în creştere. 

La întors vizita hanului acoperi! cu plumb, băii, moscheilor. 
Splendidă vedere de pe cetăţuie a oraşului la căderea serii, 
cu miile de lumini larg semănate. 


21 April. 


La Cruşevaţ, pentru biserica regelui Lazăr, prefăcută. 
Orăşel plăcut, ca ale noastre mai mici. 

La 3 după amiază suntem în Belgrad. Mulţi dintre ex- 
cursionişti au plecat spre Saraievo şi Dalmația. 

Cercetez frumoasa bibliotecă a Universităţii, făcută cu 
banii Americei. Plăcută seară în casa prietenilor Ibrovac. 


22 April. 


Plecarea pe „Basarab“ cu familia Pernot, cu Smets, profe- 
sorul la Bruxelles şi familia lui, cu Puig şi abatele Moyse, 
cu d-ra Rouillard, cu Collinet, cu Réau, cu Kubitschek, nu- 
mismatul din Viena, şi familia lui, cu Tagliavini, cu ziariştii 
„Sârbi Milan Popovici, de la „Vremea“, şi Radovanovici, 
de la „Politika“. 

La Semendria se coboară soţii Ibrovac, cari au ţinut să ne 
întovărăşească. 

La Severin vizita castelului roman. Puig, Réau pleacă 
înapoi. 

Cu ceilalți mergem la Topolnița, iar, după amiază, la Gura 
Motrului, la Strehaia. De aici pleacă Smets, cu familia. 


24 April. 


Orientez în Bucureşti pe oaspeţii miei. 

Aflu că Făgeţel, poate şi alţii, la capătul răbdărilor de a 
ajunge, sunt pe cale de a trece la liberali. Se vorbeşte de 
un memoriu pe care mi l-ar pregăti. 


25 April. 


Vizita muzeelor cu oaspeţii. Sârbii sunt uimiţi de ce gă- 
sesc. 
26 April. 


Conduc pe oaspeţi la Vălenii-de-Munte şi la Snagov. 
27 April. 


Primă conferință a lui Pernot despre literatura greacă po- 
pulară, în prezenţa princesei Elena şi a Marii Ducese Maria. 


28 April. 
A doua conferinţă a lui Pernot, despre stilul Evangheliilor. 


x 


Am vorbit cu Mitilineu, care îmi spune că Ungurii erau 
gata să ne atace, dacă se producea moartea Regelui. Ni 
lipseşte aviația. 

„Cuvântul“ vorbeşte de propuneri liberale ce ni s'au şi 
făcut: două Ministerii (Instrucţia şi Cultele; alţii zic şi 
Munca), vice-preşidenţia Consiliului, etc. Arăt că nimic se- 
rios nu mi sa spus pe calea directă, singura acceptabilă. 


* 


Popovici mi-a povestit, în calea spre Strehaia, următoa- 
rele: în ziua asasinării lui Alexandru Obrenovici, era recepţie 
la Curte. Cutare, apoi senator, s'a dat înapoi ca să nu să- 
rute mâna Dragei; ea a observat şi i-a întins-o. Seara, o- 
fiţerii erau beţi. Ţara era nemulţămită, armata neplătită. Se 
dădeau timbre în loc de bani. Dar trebuia, spune el, o ex- 
pulzare, nu omorul. Pe mormintele Regilor morţi, mareşa- 
lul Curţii reginei Natalia a adaus: „ambii au fost ucişi de 
mână criminală“. 

30 April. 

Papacostea, directorul Poştelor, întimul lui Averescu, îmi 
spune că acesta se gândia dacă să primească în condițiile 
date, cu  balastul celor trei Ardeleni. Na fost liber 
decât după plecarea lui I. Lăpedatu, bănuit de simpatie 
pentru liberali. Averescu ar îi spus că, dacă Maniu va pre- 
zinta lista comună, acesta va guverna. 


* 
Dejun la Legația franceză cu Collinet, Drouhet, Densusianu 
şi vre-o câţiva alți Români. 
I-iu Maiu. 


La 6, la Averescu. Imi spune că sunt al patrulea după 
Regele, Vintilă Brătianu, Titulescu, căruia-i arată ce sar- 
cini nou descoperite apasă asupra Tezaurului. Două miliarde 
vin de la trecerea, de două ori, în doi ani, a aceloraşi ve- 

nituri în budgetul liberal. Se adaugă iurnituri pentru armată, 
a se plăti din Tezaurărie, tot supt liberali, şi unele datorii 
din străinătate. El a trebuit să se îngrijească şi de mantălile 
în timp de pace ale soldaţilor, care erau insuficiente. Su- 
mele se vor eşelona pe mai mulţi ani. Excedentul se va 
fixa, prin lege, în Septembre. Aşa cere legea Contabilităţii: 
şapte luni şi jumătate după terminarea anului financiar. 

Are nevoie de împrumut. Il negociază în Germania. La 
Geneva a văzut pe Stresemann. E om de înţeles. Se do- 
reşte de ambele părţi apropierea. Până la războiu, ma- 
veam a ne plânge de Germania. In războiu au făcut ca toată 
lumea. A ieşit la iveală vechiul fond germanic. Nu erau 
destule secole de civilizaţie, destulă pătură de instinct civi- 
lizat pentru a o acoperi. Greutatea împrumutului e a Băncii 
Generale. Pentru opinia noastră ar îi acceptabilă una din 
propunerile de la Berlin: aceia de a prezinta o sumă de 
rentă a Austriei ca fiind cumpărată din banii noştri; alta, 
să se fixeze o dobândă mai mică sumei împrumutate. 

„Ligei Culturale“, pentru interesele căruia venisem, e gata 
a-i da ajutor supt forma unui împrumut la Casa de De- 
puneri, garantat de Stat. 

* 


Seara, Făgeţel îmi spune că nu se gândeşte încă a pleca. 
Dacă nevoile materiale l-ar sili, ar spune-o. Caută să a- 
pere pe liberali. Odată, I. Brătianu i-a spus: „Crede Iorga 
că Prinţul ar guverna cu dânsul? Nu, cu mine!“. 


2 Maiu. 


Seara, banchet, la şcoala Fi ipescu, excursioniştilor olandezi. 
Ne întrecem în discursuri, după obiceiul nostru. Un profe- 
sor Glandez spune că în adevăr Apusenii ne socot uşori, „dar 
se ştie cum a murit cu un zâmbet soldatul d-voastră, apă- 

rător al ţării“. Din nenorocire, aceleaşi prostii pe sama fe- 
meilor noastre. 
3 Maiu. 


Lecţii, despre armată şi nobleţă în evul mediu, ale lui Lot 
1a Universitate. Urmează şi a doua zi. 


6 Maiu. 
Collinet e primit la Academie. 
7 Maiu. 


„Cuvântul“ continuă a face intrigi pe tema conversaţiei 
ce aş fi avut-o cu Averescu. 

Papacosţea mi-a vorbit de condiţiile în care Averescu 
şi-a început guvernarea. Cu câteva zile înainte, credea 
că nu va fi chemat. Lista deosebită a lui Maniu a hotărit 
în favoarea lui. Până la ieşirea -din Ministeriu a lui Lăpedatu 
a avut mânile legate. ` 

x 


Lot a fost la Argeş, unde reparația lui Leconte de Noüy 
a trezit indignarea lui şi a colegilor lui francezi. Apoi la 
Florica, unde I. Brătianu l-a reținut la masă, i-a arătat 
cărțile rare. Venind vorba de mine, Lot spune: „C'est 
un très ancien et très cher ami de' moi“. Brătianu se in- 
clină şi spune: „C'est un bonheur que je vous envie“. Ex- 
plic lui Lot câtă ipocrizie şi dorinţă de a mă denigra se 
cuprind în aceste cuvinte. 

* 


Seara, masä la Legația Americană, cu foarte distinsul 
nou ministru zl Poloniei, Szembek, venit din Pesta. 
* 

Şedinţă festivă a Camerelor, precedată de slujbă la Mitro- 
polie. Pe străzi ceva lume, în mare parte necunoscută. 

La Mitropolie a fost Regina, Princesa, prinţul Mihai şi 
princesa Ileana. Sau prezintat căţiva veterani ai Independen- 
tei. Regele permisese această prezenţă. Se aştepta Regina 
la Cameră. N'a venit. Şi I. Brătianu lipseşte: se zice pentru 
că generalul face din serbare începutul unei sesiuni extraor- 
dinare. 

Averescu, în noua uniformă de proprietar al unui regi- 
ment de roşiori, apare, foarte aplaudat. Vorbeşte lung, 
fără coloare, făcând istorie, fără adevăr adesea. Apoi Vin- 
mā Brătianu, şters. In al treilea rând se dă cuvântul lui 
Maniu, care vorbeşte cu formule democratice şi ameninţări. 
Venind în al patrulea rând, observ nedreptatea ce se face 
persoanei mele şi partidului mieu. Adăugind omagiile mele . 
Regelui şi Reginei, amintesc că am obiceiul de a săruta bu- 
zele amare şi că am făcut-o în ceasurile grele pentru di- 
nastie. Apoi: Lupu, Cuza, Sandor, care strecoară apeluri 
la libertatea şi unitatea maghiară, H. O. Roth foarte bine, 
de şi, la o greşeală de limbă, râd toţi prosteşte şi, în sfâr- 
şit, foarte lung, P. P. Negulescu. 


* 


Cu privire la sănătatea Regelui care a dat o masă intimă, 
Szembek îmi spunea că la primit ridicându-se, de şi cu 
oarecare greutate, şi stând zece minute în picioare. 


71 Maiu. 
Reincepe Camera, cu nimicuri. Oteteleşeanu aduce un 


proiect de lege pentru ca Averescu, care refuză, să poată 
purta uniforma toată viaţa. 

12 Maiu. 


Discuţie la Cameră asupra proiectului armonizării sala- 
riilor. 
13 Maiu. 


Comunicaţii la Academie despre cei patru factori ai in- 
dependenţei. 
14 Maiu. 


Discuţii la Cameră cu privire la deschiderea Cazinoului 
de la Sinaia. 
15 Maiu. 


Cu prilegiul conferinţei mele despre relaţiile anglo-ro- 
mâne, spun d-rului Angelescu că liberalii ar trebui să pro- 
clame public, întrun congres, noua politică şi să ceară o 
colaboraţie care, atunci, s'ar putea discuta. 


* 


Vineri a fost înmormântarea arhitectului Gr. Cerkez, In 
căsuţa elegantă, abia isprăvită, puţină lume. El, deosebit de 
frumos şi fin pe catafalcul cu flori. Doi vorbitori au avut 
cruzimea de a pomeni văduvei de moartea fiului unic, că- 
zut în războiu. Un funcţionar de la Poştă a vorbit o ju- 
mătate de oară. 

16 Maiy. 


Lung discurs al lui Vintilă Brătianu. Atât de vag că nu 
înţeleg nimic. 
17 Maiu. 


Cuvântarea mea la legea armonizării. Ministrul care pre- 
zintă proiectul vine târziu. 

Memoriile lui Marghiloman au apărut. Interesante pentru 
cele două războaie, dar îmbâcsite de anecdote proaste şi de 
patente minciuni. Omul asculta pe oricine şi îl credea. E 
o jale să-l vezi în acest costum de casă... 

Argetoianu e indignat. N'a putut spune Nemţilor că nu 
primeşte anumite propuneri ale lor numai ca să nu piardă 
portofoliul. Imi aminteşte de cererea lui Kiihlmann, despre- 
țuitorul de Austrieci: acel simplu batalion cu steagul şi Ro- 
mânia va rămânea neatinsă. Tot aşa şi răspunsul lui: că are 
un mandat precis, aşa încât, pentru orice alta, ar trebui 
să întrebe la Iaşi, adăugând că, personal, poate spune a- 
tâta: că nu Sar găsi în Moldova nimeni care să coh- 
simtă ja aşa ceva. 

Tot aşa de îalşă e aserţiunea că el ar fi zăbovit inten- 
ționat să-i aducă lui Marghiloman dorinţa Regelui de a-l ve- 
dea. Dar, comunicând Germanilor, cari-l păziau cu doi ofi- 
teri, daţi ca însoțitori, dorinţa de a întâlni pe Marghilo- 
man, i sa răspuns că bărbaţii politici din teritoriul ocupat 
sunt consideraţi ca prizonieri de războiu şi pentru a-i ve- 
dea trebuie învoirea comandantului suprem. Abia după două. 
zile s'a acordat aceasta. In odaia de alături păzia un colo- 
nel german. Argetoianu e hotărît să răspundă. 

Şi ştirile despre mine sunt falşe. Niciodată, n'am pus con- 
diţii de şefie lui Maniu, cum i-ar fi spus-o lui Marghiloman 
Coltor, niciodată nam intemeiat un partid pentru „naţiona- 
lizări“ şi „socializări“, niciodată mam tratat public — „bâ- 
tement“ sau ba —, pe Regele de „paravan ai liberaliior“. 
Am tăcut la intrusiunea lui Averescu în 1920, şi la căderea 
lui Take Ionescu, fiindcă maveam niciun rost să intervin, 
într'o situaţie pierdută, pentru o ultimă paradă. 


20 Maiu. 


La Târgul- Murăşului pentru Congresul Ligei. In tren cu 

profesorul Anthony, anatomist care se ocupă şi de costumul 
popular al provinciei sale, interesându-se şi de întinderea u- 
nei anume „,coifie“ şi cere lămuriri cu privire la originea, 
poate greacă, după dânsul, a unor anumite cuvinte. Vor- 
beşte latineşte cu clericii din Blaj cari vin la Congres. 

„Aceşti clerici îmi par sinceri când îşi arată părerea de 
rău că m'am despărțit de Maniu. 


21 Maiu. 


Imtâia zi a congresului. Oficialii asistă, dar nu vorbesc. 
Doi parlamentari ai Guivernului n'au vrut măcar să primească 
oaspeţii. 

In schimb, pe lângă episcopul Nicolescu, sosit anume 
pentru aceasta şi pe care îl propun preşedinte de onoare, pe 
lângă profesorul Bozdoc şi câţiva alţi Români, vorbesc trei 
Unguri, în tonul cel mai cald pentru ţară. 

Mulţămindu-li, insist, în ce priveşte pe Unguri, asupra 
datoriei ce au de a păzi la acest hotar răsăritean, alături 
de noi, civilizaţia veche a Europei, contra amenințării ste- 
pei barbare. 
oraşului, ridică un imn culturii şi, în mozaicul naţional din 

La masa comună primarul Bernady, creatorul defapt al 
care se compune Ardealul, face un loc propriei noastre acti- 
vități în acest domeniu. 

La 6, conferinţa mea despre graniţile noastre: arăt nepo- 
trivirea între opera de expansiune a celor de jos şi ne- 
gligenţa celor de sus, cari wau ştiut să întărească naţio- 
nal nici baza din Vechiul Regat. Opun popoarelor isto- 
rice, cu sate, burghezie sau patriciat şi nobilime, scursu- 
rile etnice, în care însă oricine are drept la scutul legilor 
şi la ocrotirea umanităţii. 

Corurile maghiare îmi cântă, la Primărie. 

Seara „concert, foarte îngrijit al unor profesori ai Conser- 

vatoriului. Urmează, pe dreptate foarte admirat, corul de la 
Sălişte, din care dihonia a dispărut. 
2? Maiu. 


Aceiaşi mulţime enormă asistă la şedinţa consacrată mă- 
surilor pentru Palatul Ligei. Unele donațiuni sunt impre- 
sionante. Țăranul tutovean Traian Ichim, făcându-şi so- 
cotelile de drum, dă şi pentru Palat şi pentru clădirile de 
la Văleni. 

Alaiul popular al satelor vecine, cu „turca“ şi colacul 
urărilor de Anul Nou. Oamenii arată însă năcăjiţi: se plâng 
că, li s'au luat pădurile. 

Seara danțuri populare. Numai Săliştenii ştiu să le joace 
nobil şi pur. Ceilalţi sunt prea adesea smunciţi şi triviali. 


23 Maiu. 


Plecare pa Valea Murăşului spre Gheorgheni. Cea mai 
splendidă. natură, cu vechi păduri de brazi şi plute pe apa 
lină. 

In oraş vedem căminul făcut de o misionară de la Vă- 
leni şi de câţiva învăţători. Directorul Liceului e un Ro~ 
maşcan, care a făcut studii de fizică la Berlin. Arată multe 
lipsuri: şcoala de sat e adesea o simplă formă. La bise- 
rica unită se predică ungureşte pentru credincioşi români 
cari şi-au uitat limba. 'Agerul, spiritualul protopop arme- 
nesc Sigismund Gordg (de fapt: Grecul), senator, s'a în- 
scris la recensimânt ca Maghiar, împreună cu toată co- 
lonia. Armată nu este. Toţi funcţionarii sunt Unguri. 

Li vorbesc despre rostul istoric al oraşului, care este de 
fapt un Sânmiclăuş al Gurghiului şi despre originea Secuilor, 
grăniceri de toate neamurile, cu predominanţa maghiară. Nu- 
merosul public, pe trei şterturi măcar minoritari, înţelege 
şi râde la glume. 

Excursie la „Ghilcoş'“, locul „ucigaș“, şi la Cheile Bica- 
zului, pe şoseaua făcută de Unguri în timpul războiului. 
Intoarcere noaptea supt fulgere, pe când pe culmi se a- 
aprinde luceafărul şi glasul cânilor iese din adăposturile: 
ciobăneşti. 

Târziu, masă oferită de localnici fără deosebire de na- 
ție. Vorbeşte, după directorul Liceului, care se fereşte să 
precizeze ceva, deputatul ungur Viller, căsătorit cu o Popo- 
vici din Lugoj. Karacsonyi, proiesor tânăr, care a fost 
la Văleni, la cursurile de vară, află accente de o poezie 
delicată, într'o cuvântare de o ireproşabilă formă româ- 
nească. Scuzându-se că nu ştie destul limba noastră, pro- 
topopul Gorăg găseşte cuvinte foarte alese pentru a arăta 
simpatie şi încredere. 


23 Maiu. 


Cu automobilul prin - Mircurea Ciucului şi Sân-Gheorghiu 
la Braşov. Aceiaşi regiune de brazi, de o neasămuită fru- 


museţe. 
24 Maiu. 


Dejun la ministrul Angliei, care îmi spune că mari decât 
inimici. Vorbim despre Regina, rămasă foarte activă în 
mijlocul îngrijorărilor pe care trebuie să i le inspire sănă- 
tatea Regelui. La telegrama din Târgul-Murăşului, în care 
vorbiam de „Regina care a crezut, a luptat şi a suferit“, ea 
a parafrazat, răspunzând că „va gândi, va lupta şi va su- 
feri“. Soţia ministrului cunoaşte Axgeşul şi multe părţi din 
țară. Crede că Bucureştii nu reprezintă România „sans lui 
faire tort“. 

* 

Deschiderea sesiunii Academiei Române. Preşedintele Ra- 
coviţă constată. deficitul de trei milioane. Atmosfera este de 
totală indiferenţă 

Camerele s'au închis azi. Regele a fost dus la Scrovişie. 
Pare, că, în ciuda asigurărilor, se stinge încet. Consemnul 
este să se ascundă starea lui. 

26 Maiu. 


Altă ştire, că Regele ma fost dus la Scrovişte. Cineva 
de la Curte îmi spune că el şi-a pierdut acea frumoasă în- 
credere în sine care-l susținea. 

27 Maiu. 


LaK Universitate condamn „mişelia“ care s'a iăcut cu un 
biet student basarabean, căruia doua bande i-au spart ca- 
pul. După fecţie un student are impertinenţa de a-mi cere 
socoteala de „acuzaţiile“ şi „calomniile“ care li s'au adus, 
şi, fireşte, îl dau afară. Cum ceilalţi refuză să-i spuie numele, 
li anunţ că nu voiu lua parte la lucrările Universităţii, a 
cării anarhie creşte din zi în zi. 

28 Maiu. 


Lungi discuţii la Academie cu privire la deficit, datorit 
şi lipsei de interes a Statului. Câte unul: din membri arată 
un optimism nejustificat. 

29 Maiu. 


La conferinţa de la Societatea anglo-română asistă şi 
Seton-W oatson, care începe a nu mai crede în Ardeleni. 

Imensă îngrămădeala la concursul de aviaţie. 

Mi se spune că Averescu a căutat să împiedece, pentru 
o veche rivalitate, proporţiile primirii lui Berthelot. 


30 Maiu. 


Hiotu, care doria să-mi vorbească încă de Sâmbătă, vine 
spre seară la mine. Imi spune, din ordinul Regelui, că i 

s'a arătat lui Averescu dorința de a se face un Ministeriu 
naţional şi că mi se cete să-i ajut. — Ca să dau un ajutor 
trebuie să mi se ceară, dar nimeni nu mi l-a cerut. In- 
trebat ce cred de situaţie, răspund că totul atârnă de la 
cuminţenia şefilor de partid. Hiotu îmi vorbeşte de tele- 
grama Reginei şi-mi comunică părerea ei de rău că, după 
serviciile pe care i le-am făcut şi relaţiile de odinioară, sunt 
„contra ei“. Răspund că mam arătat aceasta niciodată în 
public, dar că am găsit, de sigur, de rău atitudinea Reginei în 
cazul Prințului, în călătoria din America, şi aş face tot 
aşa dacă ar voi Regența. Hiotu asigură, că nici nu se gân- 
deşte la aşa ceva. Imi cere câteva cuvinte pentru Regina. 
li spun şi îi repet că-i poate arăta acelaşi respect pentru 
Suverană cum am spus-o şila Zece Maiu, iar, în ce priveşte 
inima omului, Regina ştie mai bine decât oricine cum -se 
câştigă, cum se pierde şi cum, eventual, se poate recâş- 
tiga. Nu uit să amintesc pasagiul din Memoriile lui Marghi- 
loman în care sunt acuzat, dintr'un anume loc, că, după ce 
aş fi criticat pe Rege, am cerut mobile şi... cuie de tablouri. 
Hiotu răspunde evasiv. Şi el critică Memoriile, în care 
se spun grosolănii şi despre femei. 


* 


In cursul nopţii se confiscă ziarele. „Universul“ singur 
scapă. 
Ce vrea generalul? 
31 Maiu. 


Scriu un articol, în care arăt exact ce s'a petrecut ieri. 
Și ziarul mieu e confiscat. 

Merg la Hiotu. In cale întâlnesc pe Duca. Recunoaşte gre~ 
şeala făcută cu chemarea lui Averescu. Nu pare mişcat de 
ce se petrece. Admite că dictatura se instalează . 

Hiotu, căruia îi duceam o scrisoare, cerându-i confir- 
marea mesagiului de ieri, „ca să ştiu în ce ţară trăim“, îl 
confirmă. Da, înainte de a pleca la Scrovişte, de unde aflu 
că abia s'a întors, Regele i-a dat această misiune. li pun 
înainte declaraţiile din „Politica“ şi „Indreptarea'“. Duca îi 
spunea că prima formă era şi mai dârză, în care „„Ministeriul 
Naţional, pe care îl recomandă, de altfel, şi „Viitorul“, e 
taxat de zvon neserios. Va raporta Regelui. 


* 


Prefectul de Silistra a fost împuşcat în cap de şeful jandar- 
milor. Studenții au bătut pe corhisarul regal. Intr'un restau- 
rant, un bătrân parlamentar a fost snopit de banditul care 
vinde foaia antisemită şi care işi continuă meseria. In Te- 
leorman ţărani cu revolvere, scoşi de pe pământul care li 
se dase, au atacat pe jandarmi, comandaţi de doi căpitani, şi 
pe procuror. Soldaţii au tras: doi morţi, mulţi răniţi. 


* 


Goga s'a întors din Focşani, unde mersese pentru ser- 
bări culturale: măsurile de confiscare vin de la îngâmfarea 
lui. 
Sunt decis să suprim ziarul în aceste împrejurări, înlocuin- 
du-l prin „Naţionalul“, fără direcţia şi colaborarea mea, şi să 
dau în judecată organele administrative. 


1-iu lunie. 


Averescu mă caută pentru a-mi spune că regretă con- 
fiscarea şi asigură că nu se va mai face aşa. După do- 
rința mea se pune şi în scris. 

Tot felul de zvonuri umblă, care nu merită să fie con- 
semnate. 

Averescu vine la mine dimineaţa. Mă asigură că Regele 
nu i-a dat o misiune expresă şi n'a invocat starea lui de 
sănătate (cântăreşte 55 de kilograme; cu toate că are „moar- 
tea într'ânsul“ şi e foarte palid, nu arată demoralizat) şi 
viitorul ţării. l-a vorbit de o campanie violentă pe care ar 
pregăti-o toată opoziţia, campanie, pe care el, Averescu, 
m'o crede cu putință, căci nu-i află o bază, dat fiind că unele 
lucruri s'au îmbunătăţit, şi şi-a arătat, ca şi la precedenta 
cădere a lui, dorinţa de a se face un Ministeriu naţional, 
fără a-i da expres însărcinarea de a-l pregăti. 

A bănuit o intrigă liberală. Când Regele era mult maj 
rău, de i se aştepta moartea din moment în moment, el, 
Averescu, a avut o întâlnire cu Brătianu, care nu simţia 
nevoia Ministeriului naţional. Aceasta pentru că şi-l credea 
infeodat. Acuma nu i-au plăcut anume atitudini şi g'a de- 
cis să-l sacrifice. Proiectul de lege privitor la situația lui 
Averescu în armată a fost redactat de Regele fără vre-o 
influenţă a lui Averescu. Intr'însul nu e nicio primejdie. In- 
scrierea în Anuariul armatei e o simplă formă; ofiţerul trecut 
în rezervă rămâne în alară de cadrele ei De altfel, el mä 
vrut şi nu vrea dictatura. Pentru a o voi, ar trebui multă 
hotărâre, dar puţin cap, şi el are cap. Legea a fost mo- 
dificată apoi tot de Rege, cu mâna lui, şi anume exact 
în sensul dorit de Brătianu. 

Revenind la dorinţa Regelui, ea i-a fost comunicată în 
scris. El nu ştie cum să se hotărască. Ministeriul naţional 
nu-i convine. Strecoară de două ori ideia unor miniştri fără 
portofoliu, şi îi arăt că niciun om serios n'ar primi o a- 
semenea situaţie. Vădit se teme de partizanii cari, în cazul 
Ministeriului naţional, ar trebui să plece. Crede că Parla- 
mentul i-ar îi o piedecă — şi-i spun cât de uşor se poate 
cineva acomoda cu dânsul. Işi închipuie că până în toamnă, 

în loc de a se înţelege, miniştrii ar ajunge a se duşirăni. 
Vede posibilitatea înlătutării Ministeriului naţional la cea 
d'intâiu demisie pregătită, pentru a se aduce liberalii. Se 
îngrijeşte şi de repartizarea portofoliilor. 

li spur că l-aş prefera pe dânsul ca prezident. Evideni 
că Ministeriul ar trebui să fie veşnic pe pază. Dar regenţii 
mar îndrăzni; el îi crede complect infeudaţi liberalilor şi ca- 
pabili de a da lovitura. 

E de părere că, de şi Brătianu mar veni, sar face o 
chemare a şefilor de partid, pentru a spune ce cred. Arăt 
credința mea că s'ar putea ajunge astfel la un bun re- 
zultat, conseinându-se părerile. 

Intrebându-l de Regina, el spune că ma văzut-o. Goga 
merge la dânsa. 

Fac rezerve în ceia ce priveşte devotamentul acestuia. 
Averescu recunoaşte că i-a fost impus, cu insistenţă, la 
Interne, după sfatul liberalilor. Dar acum Brătianu nu e 
mulţămit de Goga, care nu-l serveşte. Ar fi spus că s'a în- 
şelat asupra lui. Admite şi aceia că atitudinea obişnuită a lui 
“Goga ma fost cea mai bună şi că Ministeriul e foarte rău 
condus. 

Se plânge de I. Lăpedatu, care primeşte să meargă cu 
cei doi tovarăşi ai săi dacă iese, dar nu dacă întră în 
partidul poporului. A fost devotat liberalilor. Glumind pu- 
țintel cu privire la ambiția politică a lui Lupaş, îi arăt ce 
greşală face neitilizând pe Grozea. A vorbit în treacăt 
de greutăţile ce ar întâmpina. cu Ministeriul naţional, u- 
nele puncte de program: chestia Prințului, la care, în fond, 
mar îi renunţat naţional-ţărăniştii, şi aceia a regenței, pe 
care unii ar voi s'o schimbe. 


2 Iunie. 


La 6 şi jumătate la Consiliul de Miniştri, afară de Cuza, 

Averescu îmi arată motivul acestei absențe. Ar fi impo- 
sibilitatea de a distinge între un însărcinat cu formarea 
Ministeriului naţional şi un prim-ministru în funcţiune. 
Scrisoarea lui Brătianu n'a venit încă. A lui Maniu, adusă 
de Meissner, pune condiţii: alegeri libere, preşedinte şi mi- 
nistru de Interne afară de partide, dar cu voia lor, a tu- 
turor; pe urmă s'ar discuta. Generalul observă ce inferior 
e omul. Lupu se va explica tot în scris. Generalul se tân- 
guie: „A, Regele, Regele...“. Mulţămeşte că am venit la 
dânsul şi altă dată. Cum e acuzat că a venit numai la mine, 
generalul arată că venise numai pentru confiscarea ziarului. 
Inţeleg, şi-i spun că explicaţia e inutilă. 

Cu asemenea pretenţii, nici dracul mar putea face ceva! 


4 lunie. 

Primirea lui Berthelot la Academie. 

Fel de fel de zvonuri politice: Ministeriu Brătianu „L/In- 
dépendance“ răspinge ideia, Ministeriu Titulescu, Ministeriu 
Hiotu. 

xx 


La oarele 8 seara, Averescu mă chiamă la telefon. — Am 


iscălit decretul noului prezident. Gici cine e? — Brătianu. 
— Nu. — Titulescu. — Nu. — Prezan. — Nu. — Barbu 
Ştirbei. — E o oiensă care se aruncă ţerii. E de ne crezut 
să fii înlocuit cu un asemenea om. — Asta e. 


Chem pe Taşcă şi pe Cihodariu. Primul e, hotărât, contra 
participării. Celălait are şovăieli, pentru a reveni răpede la 
părerea noastră că e o sfidare. 

Ministeriul se alcătuieşte răpede. Se vorbia de... Gh. 
Brătianu la Instrucție. Lupu primeşte; îndoială despre Ar- 
getoianu. Pompiliu loaniţescu vine să-mi arăte nesiguranţă 
în ce priveşte pe ţărănişti. 

E un râs toată seara — şi o tristeță! Ciuceanu de la 
„Universul“ îmi relatează cele petrecute. Regele, care ar 
îi în stare de a fi dus în cărucioară, a ascultat o expunere 
scrisă a lui Averescu. Acesta a plecat fără a demisiona. 
Peste vre-un ceas, Hiotu s'a prezintat la Prezidenţia Con- 
siliului. A cerut să fie primit de „generalul“. Intrând, a scos 
din plic decretul lui Ştirbei. Generalul a refuzat să iscă- 
lească înainte de a redacta, cu Goga, în termeni tari, de- 
misia lui. 

5 Iunie. 


La 7 dimineaţa, Pompiliu loaniţescu îmi anunţă că ai 
lui întră în guvern. 

Foile aduc lista primilor cari au depus jurământul. Nu 
e Gheorghe Brătianu. Instrucţia o are Lupu. 

După amiază vor pertracta naţional-ţărăniştii, ajungând 
la desemnarea lui lunian, M. Popovici şi Sever Dan. 

Tot dimineaţa, la 9, generalul Nicoleanu vine să mă în- 
trebe când îl primesc pe Ştirbei. li arăt că douăzeci şi şapte 
de ani i-am fost prieten. Pe urmă, a intervenit ce ştie şi el. 
N'avem relaţii personale. Prin ei, îi spun un nu, hotărât şi 
definitiv. Totuşi el lasă cartea: „Prince Barbo Stirbey“. Ii 
răspund că nu se poate. Regretă foarte mult, 

* 

La 6, ai miei, noi şi vechi. O parte dintre dânşii sunt 
adânc nemulţămiţi că n'am folosit ocazia. Cutare cere ab- 
ţinerea de la alegeri. Amintesc, la sfârşit, infierând opoziţia 
cu caracter personal care mi se face, că partidul a fost creat 
contra politicianismului, pe care în cea mai urâta formă îl 
reprezintă Ministeriul. Se iea hotărârea de a lupta în ale- 
geri fără legături cu averescanii. 

ka 

Comnen la mine. Vorbim de situație. El crede că era bine 

să mă înțeleg cu Ştirbei. Ii spun că sunt dispus să evit tul- 

burarea unei lupte electorale invierşunate: dacă Guvernul face 
liste naționale, o poate spune şi lui Ştirbei. Venind, la I. 
Brătianu, îi povestesc cât folos a avut el de la mine. I-o 
poate şi spune. Vreau să ştiu de la dânsul taina ciudatului 
Ministeriu şi aş dori să-mi declare dacă vrea luptă, ori, 
de unde nu, să nu mă prezinte ca omul cu care nu se poate 
înţelege nimeni. 
, $% 

La amiază, Taşcă îmi spune că Ştirbei regretä refuzul 
mieu şi că ar dori, faţă de lista separată a ţărăniştilor, 
simpli observatori, gata să se retragă, participarea cu noi 
la aceiaşi listă. N. Georgescu îmi spune aceleaşi lucruri din 
partea lui Argetoianu, care vrea să mă vadă. 

* 

La 7 şi jum., Argetoianu. A vrut să-şi plătească numai 
o poliţă (se vorbeşte de intenţia ce a fost de a se aresta 
la nevoie miniştrii. Se dăduseră ordine de ocuparea 
gărilor cu jandarmi, dar în loc au apărut vânătorii ge- 
neralului Popescu, comandantul Bucureştilor, care e libe- 
ral). Nu ştie alta. Nu înţelege cum Brătianu s'a putut ex- 
pune unui succes al ţărăniştilor la alegeri: trebuie să mai 
aibă un plan. Mie îmi cere să reiau raporturiie cu Ştirbei. 
— Imposibil! După legăturile pe care le-am avut cu Prinţul, 
ar fi o infamie să stau lângă calăul lui. Şi eu nu pot să 
mă expun unei priviri de despreţ din partea nimănui. Vor- 
beşte de Rege: redus la schelet, are toată luciditatea de spi- 
rit, verva, voioşia. De pe scaunul pe care e pironit, a dat 
dovezi de o puternică memorie şi de un perfect echi- 
libru. Numai privirea de la urmă spunea tot ce nu atinsese 
cu un.Singur cuvânt. 

Seara Comnen îmi spune că Ştirbei nu se amestecă în 
alegeri. Brătianu se miră că mă cred prigonit de dânsul. 
Din contra, eu am vrul să-l distrug pe dânsul şi partidul 
lui. Nam venit odată la el; el a fost de două ori la mine. 

La observaţia că i-am lăudat fiul, el întreabă de ce nu şi 
pe dânsul. „Impresia mea“, spune Comnen, „e că vei avea 
zile grele“. 

8 lunie. 


Averescu la mine. Spune că ai săi nu tratează în alegeri 
decât cu amicii miei. Imi vorbeşte de nevoia ca eu să fiu 
în Parlament. Repudiază ideia de dictatură. Dacă ştia că 
era vorba să-] aresteze, aştepta „pentru a-i primi în palme“ 
pe cei ce ar fi venit: Brătianu, pe care îl face responsabil, 
ar fi spus despre mine: „E un om pe care toţi îl întrebuin- 
ţează, dar nimeni să nu-l ieie în serios“. Regina sar fi plâns 
că am cerut Princesei să dea jos portretul ei: i-l arăt în 
biuroul mieu. Crede că mergem spre Republică ori spre 
Carol al [Il-lea. Ar prefera regența Princesei, femeie cu- 
minte. Imi cere răspuns până a doua zi seara. 

* 


Făgeţel şi Oltenii pregătesc trecerea la liberali. 
* 


Adunarea Comitetului executiv. Făgețel, Ifrim au curajul de 
a asista. Apoi Ifrim declară că sar fi înţeles pentru cartel 
cu liberalii. Adunarea decide lupta, Comitetul electoral a- 
vând să chibzuiască alianțele. 

+ 

Brătianu se declară gata să iea guvernul şi, când l-a 
cerut, spune el, l-a avut. Cine vrea, poate colabora, dar el 
va fi centrul. 

* 


Zvon că ţărăniştii vreau să plece din guvern. Se numesc 
prefecţi agenţi liberali din administraţie şi ofiţeri activi sau 
de jandarmi. Maniu declară că miniştrii lui sunt simpli „con- 
trolori“. In Prahova, Consiliile comunale de sate nu se 
confirmă decât cu chitanţa agenţilor liberali. 


= 

10 lunie. 


Inştiinţat că ai noştri nu-i primesc apelul, Averescu de- 
clară că voiă doar să-mi facă mie personal pomana de 
a mă alege.. 

* 


La Academie comemoraţia războiului. 


+ 


Caragea „de la Nedelea şi Dori Popovici mi se prezintă. 
Sunt hotărâți, chiar contra lui Averescu şi, evident, contra 
lui Goga şi a altor vre-o doi, să se puie la dispoziţia mea. 

Sunt gata să schimbe chiar numele partidului. Mă în- 
treabă: ce. cred. N'am .nimic împotrivă. Anunţă o altă vi- 
zită, oficioasă. . 

15 Iunie. 

Ţărăniştii pun listă separată. 

Ed 


Petroviei vinė, cu Dori Popovici. li spun cât a: întâr- 
ziat hotărârea pe care în sfârşit 'sunt dispuşi s'o iea. Vor- 
beşte de un cartel; îi arăt că ai miei nu-l vor. Popovici 
pomeneşte de un „bloc“. Ii amintesc caracterul exact al 
propunerii. Adaug că n'ar trebui jignit generalul. Cele două 
congrese ar manifesta dorinţa fuziunii şi s'ar instala o 
conducere provizorie, așteptând ca în toamnă congresul 
comun să aleagă un preşedinte cu termin. Partidul s'ar numi 
„naţionalist al poporului“. De fapt, se pare că Petrovici 
ar dori numai cartelul electoral. El, spune că asistăm la 
„restabilirea dinastiei pământene“, cu cea străină ca pa- 
ravan; i se pare enormă situaţia unui guvern numit şi con- 
trolat de adversarii săi; crede că e necesar să se reducă 
rolul lui Goga. l 


e 15 

Din Craiova, secretarul partidului averescan îmi cere 
să candidez contra listei liberale, la care e să se adauge 
Făgeţel cu amicii lui personali. Primesc. 


14 lunie. 
Pentru lista comună liberalii dau un ultim asalt. 


* 


De la Curte mi se spune că Regele ar întâmpina greutate 
numai la coborârea scărilor; altfel umblă singur. 


17 lunie. 


Goldiş mă întreabă ce e de făcut. li recomand un cartel 
pentru Ardeal cu ai noştri. Cere timp pentru răspuns. 


18 lunie. 


Ovidiu Hulea, directorul liceului de la Aiud, şi alţi doi 
profesori se înscriu la noi. 
* 
Goldiş a căutat pe Cihodariu pentru răspuns, şi nu l-a 
putut găsi. 
* 


Ziarele liberale anunţă că, neputând să se facă înţelegere 
cu ţărâniştii pentru lista -comună, legătura se va rupe. Li- 
beralii se plâng de tonul manifestelor ţărăniste. Ţărăniştii 
de numirile de prefecţi şi alte uneltiri ale guvernului. 


* 


Prin judeţul Ilfov. Țăranii sunt nedumeriţi. E o jenă să 
li se vorbească. Ce pacoste şi pe capul oamenilor şi alege- 
rile! Cutare ţăran, dârz, îmi spune că „tot satul e liberal" 

şi-mi dă înapoi manifestul, cu brutalitate. Lângă Olteniţa, 
pe care o văd întâia oară, ţărani cari se întorc de la în- 
trunirea lui loaniţescu, cred că suntem împreună, şi, când li 
arăt semnul mieu, exclamă: „atunci ne încurcaţi“. La Fun- 
dulea un bătrân strigă: „Trăiască d. lorga, dar şi d. Bră- 
tianu, că a făcut multe“. 

* 


Satul Obilești a devenit „I. I. C. Brătianu“. 


Ziarele dădeau ieri lista viitorului Guvern Brătianu. 


In Ardeal, prefecţii prezidează întruniri liberale, şi zia- 
rele partidului o şi spun. 


La Mănăstirea, moşia prinţului Carol, sătenii abia-şi a- 
duc aminte de dânsul. 


21 Iunie. 


In Dâmboviţa agenţi ţărănişti pretind că lunian şi Mad- 
gearu sunt „ţărani“. In margenea judeţului, un mic grup 
de averescani rămân în jurul fostului prefect, care a lăsat 
bune amintiri. In Muscel, la Boteni, femeile îmi spun că 
fac pentru Bucureşti covoarele cele proaste, iar pentru dân- 
sele ştiu să lucreze altfel. 

+ 


La Câmpulung aflu vestea că Guvernul Brătianu s'a in- 
stalat. Ştirbei ar fi recomandat însă pe Hiotu. 

22 Iunie. 


Cercetez bisericile câmpulungene. Șubeştii e foarte bine 
reparată şi bine îngrijită. La Domnești, o bisericuţă veche. 


+ 


„Viitorul“: a publicat scrisoarea, în care, pentru că „sunt 
negativ“ faţă de „actul de la 4 lanuar“, Cusin, Ifrim, Fă- 
geţel, nu ştiu ce Moscu de la Teleorman şi Meza de la 
Vasluiu, în fruntea a câtorva sute de anonimi, trec la I. I. C. 
Brătianu, pentru a participa la „realizări“ (începând cu plata 
datoriilor lor...). Se pare că mai era un pasagiu, în care 
îmi trimiteau vorbe bune; aşa eram asigurat. Cum pasagiul a 
fost apoi suprimat, rămâne în aier invitaţia lui Brătianu să-i 
dau şi eu ajutor în interesul ţerii. 

Scriu un articol prin care declar că, nefăcând afaceri şi 
neavând nevoie de scont, nu pot urma invitaţiei. 


23 lunie, 


De-a lungul Teleormanului, ici şi colo ţărani cuminţi, 
cari ascultă bucuroşi. La Rușii-de-Vede găsesc o frumoasă 
biserică din veacul al XVIII-lea, oribil maltratată. Se adună 
alegători din toate partidele, mai ales liberali, şi aprobă a- 
desea. Ajungem prea târziu la Turnu, unde nu găsim mai 
mult decât un grup căruia să-i putem vorbi. 


24 Iunie. 


Spre Alexandria, unde e bâlciul de Drăgaica: ţăranii ni 
cer necurmat afişul. Unul spune că ei sunt „ca iarba la 
vânt“. In cale, oameni de mai multe sate, cu steaguri, între 
jandarmi, ascultă democraţia lui Victor Antonescu. Alţii vin 
însă la trăsura noastră. 

* 

La Bucureşti, înfrigurare şi haos. Duca are Internele. 
D-rul Angelescu a scos de la Instrucție pe Lupu, care trece 
la Muncă. Rămân Argetoianu şi Stelian Popescu, ca şefi de 
grupe, pentru că Regele a făcut un nou apel la unire. 


* 


N. Georgescu l-a văzut pe Regele când sosia la Sinaia. 
Micşorat în haina-i civilă, făcea în dreapta şi în stânga 
semne de prietenie. 

26 lunie. 


_Străbatem douăsprezece sate din Covurluiu: la Bujor, la 
.Mästäcani, pe locul codrului Chigheciului. 


27 Iunie, 
Intrunire la Galați. 


* 


Aflu moartea lui Vasile Pârvan de pe urma unei operaţii. 
Cine îl va înlocui? 
28 llunie 

La Bucureşti. 

Cele d'intâiu plângeri despre sălbătăciile electorale sosesc. 
La Focşani şeful țărănist Graur e tocat cu cărămida pe nas 
şi pe obraz. Duca ordonă păzirea legalităţii. Regretă că nu 
voiu avea doi la sută. 

Multe adeziuni nouă la partid. 


29 Iunie. 


Foarte frumoasă adunare la „Dacia“, cu oameni de is- 
pravă, în locul obişnuitei plevi de la întruniri. Se vorbeşte 
poate prea deschis asupra chestiei Prințului. La rostirea nu- 
melui acestuia, sala se ridică în picioare. 


Li 

La dejun, eruditul partizan Macler, care a ţinut despre 


Armenia o frumoasă conferinţă. 
E i 


După-amiază, înmormântarea lui Pârvan. Multe discursuri 
lăudătoare, dar reci. Se spune că moartea ar îi venit de 
pe urma pansamentului infect la Sanatoriul Elisabeta! 

* 

Seara, tânărul Gatosky, fost prefect la Bacău. A fost la 
prințul Carol, care a refuzat să-i facă declarații privitoare la 
liberali: el e pentru toți fără osebire. 

30 lunie. 

Stavri Brătianu la mine. 

E nemulţămit că „vărul“ nu l-a pus pe listă la Dâmboviţa. 
Ar fi supărat că mi-a comunicat cutare; ştire despre scoaterea 
lui Averescu din guvernul liberal. Mă consultă; dacă să de- 
misioneze din partid. 

Imi povesteşte lucruri interesante. Când canonicul Baud a 
spus că Mitropolitul "Calinic a murit catolic, Stavri Bră- 
tianu e acela care, pentru a-şi servi „vărul“, a făcut pe ca- 
nonic să se deszică şi să plece. Tot el a împiedecat pe 
Baud de a reveni, de şi ministrul Germaniei „pariase că-l a- 
duce. La Paris, Baud i-a arătat raportul clericului francez, 
care, chemat de Calinic, l-a asistat în ultimele momente. 

. x 

Abuzurile electorale continuă. Batzaria a îost arestat şi 

despoiat de primarul din Cislău. 
E i 

Se asigură că urnele vor fi schimbate, singura soluţie 
pentru a scoate pe Brătianu din impasul în care sa bă- 
gat. 

1-iu Iulie. 


Prefectul de Poliţie mă caută. Are ordin de la Duca să-mi 
spuie că, de oare ce la întrunirea noastră sa vorbit de 

„actul de la 4 anuar“, nu ni se va mai permite să ţinem 
alta, oriunde, dacă nu dau în scris că nu se va vorbi mai 
departe despre acest subieci. Dacă ziarul mieu ar duce o 
campanie pe această chestie, se vor lua măsuri. 

li răspund, amical, că nu ne gândim la o nouă întrunire 
în Bucureşti, dar n'am dat şi nu dau nicio declaraţie în scris. 
Ne ţinem în margenile legilor: dacă le-am călca, să ni se 
facă proces. Iar, oficios, îi răspund că, dacă Excelenţa Sa 
d. Duca are să-mi spuie ceva, să se adreseze direct în $o- 
seaua Bonaparte, 6, cum, în locul lui, Excelenţa Mea ar face 
aşa față de dânsul. 


2 yulie. 


Prin Prahova, la Homorâciu, Balta Doamnei, unde e o 
interesantă biserică de lemn, şi Potigrai. Liberaiii menţin pe 
trei sate şi un preot paralitic, care nu poate vorbi. 


3 Iulie. 


La Craiova. Prin sate adesea sunt recunoscut. Jandarmii, 
cari mă lasă să vorbesc ţăranilor, chemaţi ca să asculte pe 
Argetoianu, mă întreabă pe urmă cine sunt eu şi mă lasă 
să plec cu condiţie să nu împart manifeste şi să nu fac pro- 
pagandă, fiindcă au ordin să iasă Guvernul. La Băileşti pri- 
marul pândeşte pe şosea automobilele şi bicicletele auto- 
mate, dar nu şi frăsurile, ca să le ducă la Poliţie. E frate 
cu un candidat. „Autoritățile“ sunt silite să ceară scuze. 


x 
La întors în Craiova, splendidă întrunire. 
* 


In drum spre Târgul Jiiului, un cârciumar mă salută ca 

„omul lumii“. „Dar nu vă prea sârguiți cu politica“. — „Dar 
I. L Brătianu?“. 
Statuia lui Tudor Vladimirescu e căptuşită cu afişe li- 
berale şi sabia eroului are unul în vârf. 
7 Iulie. 


Paşnică zi de alegeri la Bucureşti, unde se prepară ma- 
rea victorie liberalä.. 

La ţară, delegații şi candidații sunt arestați. Nu mai e 
nicio ruşine. Ai noştri sunt bătuţi în margenea Bucureş- 
tilor. Lupu, căruia i s'a spus aceasta, înlătură plângerea 
cu un gest: „Excese de zel“... 

Bună ţară! T 

8 Iulie. 


Rezultatul ce se putea aştepta. Cu toate sforțările despe- 
rate din, Covurluiu, „Râmnicul-Sărat, Brăila, Prahova, nu 
vom avea niciun reprezintant. Liberalii au strivit, prin mij- 
loacele lor, pe naţional-ţărănişti, dar Ardealul lui Maniu se 
ține. 

70 Iulie. 


Munteanu-Râmnic îmi scrie că fiii lui, studenţi, pentru pă- 
catul de a fi lipit manifeste, au fost duşi la' Poliţie, bătuţi 
cu vâna de bou şi călcaţi în picioare. La Odobeşti prietenii 
noştri fug pe câmp. Unul a telegrafiat ministrului Americei. 
Pretutindeni, aşa. 

11 lulie. 


Cineva vine din' partea “lui Duca aducând regrete: Nu 
mă credea aşa de slab! Alegerile la Senat s'au făcut în 
liniştea desgustului. Am avut câteva voturi şi aici. Ardelenii 
singuri scot câţiva senatori. 

713: lulie: 


"Vizita la Văleni a profesorului american - Muzzley, care 
a scris o „Istorie a Statelor Unite“, şi cu o colegă. Muzzley 
nu pare încântat de căldura şi vulgaritatea din Bucureşti. 
li place de munca pe care o cheltuim aici. 


14 Iulie. 


Henric Oteteleşeanu, fost secretar la Instrucție, şi Ga- 
tosky vin, după cât se pare, ca să mă sondeze în ce pri- 
veşte o iminentă şi violentă acţiune carlistă. Imi vorbesc de 
lipsa de respect faţă de general a ăcoliţilor lui. Li spun că 
mam nimic de schimbat în atitudinea mea. 


Starea Regelui de vre-o trei zile încoace ar îi foarte rea. 
De aceia Camerele sunt chemate la 17, în loc de 27 Iulie. 


15 Iulie. 


La deschiderea cursurilor, întrebat de-un ziarist, îi răspund 
că mam intenţia de a mă prezinta la alegeri parţiale şi că 
atitudinea avută în alegeri față de mine taie toate podurile 
față de dânşii. 

17 lulie. 


La o nouă adunare a prietenilor miei politici, arăt si- 
tuaţia. Aş fi dorit colaborarea tuturor oamenilor de is- 
pravă, dai pentru aceasta dr trebui un stăpân, şi el lip- 
seşte: Aş dori un' al doilea partid. Dar unde sunt cele cu 
program, autoritate şi garanţie? Aşa, rămâne a munci pen- 
tru-a ne întări pe noi. Afară de unul singur, care ar dori 

să facem un pas către averescani, ceilalţi sunt de aceiaşi 
părere — şi cu căldură. 
Bârlea îmi cere să-l autorizez a face o organizaţie în 
Maramureş. 
19 Iulie. 


O doamnă îmi spune că Regina şi Princesa sunt inspăi- 
mântate de rezultatul, apropiat, al bolii Regelui. „Ce pot 
două femei neputicnioase şi un copil?“ Lui Brătianu începe 
a i se zice: „loan-Vodă cel Cumplit“. 

Adaugă: „Acuma, după deschiderea Parlamentului, pe Re- 
gele îl pot lăsa să moară“. Stă toată ziua în cortul din 
fața Palatului de la Sinaia. Un mort: abia poate să vor- 
bească. De Sâmbătă e foarte rău. Unele doamne de la 
Curte au oroare şi-l evită. 

20 Iulie. 


Aflu prin ziare vestea morţii Regelui pe care n'am avut 
onoarea de a-l servi vreodată. 
* 


Moartea Regelui produce o complectă debandadă. Nu 
s'a dat nici măcar ordinul de a suna pretutindeni clopotele 
şi de arbora drapelul negru. 

Cursurile noastre sunt însă. oprite de Prefectură, ele fiind 
considerate ori ca „reuniune“ ori ca „spectacol“. 


22 Iulie. 


Abia acum îmi vin ştiri din Bucureşti. Telegrama mea 
către prinţul Carol a fost oprită, ca şi oricare alta în acea 
direcţie. Guvernul nu l-a înștiințat pe Prinţ de moartea ta- 
tălui său, care prin testament îl lasă fără moştenire şi 
printr'o scrisoare către Brătianu îl acopere de învinuiri. 

Prințul ar fi telegrafiat surorii sale Maria, spunând să 
punä crini albi pe sicriu „pentru a risipi ipocrizia de care 
a fost încunjurat“. Starea de asediu a fost restabilită. Mi 
sa tăiat jumătate din articolul despre Suveranul mort şi 
sa cerut să se umple golul. Niciun ziar nu cutează a vorbi 
despre cenzură şi starea de asediu, despre măsurile mili- 
tare. „Cuvântul“ e la picioarele dictatorului şi Pamfil Şei- 
caru admiră părul alb imaterial şi crunta căutătură in- 
vincibilă a lui. 
23 lulie. 

Sosesc la Bucureşti. 

La Cotroceni, unde e expus corpul Regelui, imensa sală 
„bizantină“ e prea largă pentru colțul unde pe catafalc 
doarme Ferdinand al României. O mică figură palidă, nä- 
vălită de pete negre. Pe jur împrejur multe flori. La pi- 
cioare coroana prinţului Carol. Un ofiţer, înduioşat, mi-o 
arată. Unul din miniştri se plimbă ca acasă la el, în cipici 
roşii şi ciorapi cenuşii, la spate cu o pălăriuţă galbenă. 
La vederea mea caută o uşă pe unde să dispară. 

O nesfârşită lume, curat îmbrăcată şi exemplar de cu- 
minte, îşi aşteaptă rândul să-l vadă. 

Pe coroana mea: „Regelui Unităţii naţionale, al împroprie- 
tării ţeranilor, modestul său colaborator moral“. 


. 94 Iulie. 


La 8, începe slujba la Cotroceni. Aşteptăm sosirea fami- 
liei regale. In colţul mieu e Ştirbei, impasibil, şi P. P. Ne- 
gulescu. Soseşte apoi Maniu cu Vaida, care se aşează în 
rândul întâiu, lângă Averescu, obosit şi stângaciu în haine 
civile de doliu, care nu-l prind. 

In jurul sicriului se aşează, cu săbiile scoase, Alexandru al 
Serbiei, foarte distins în uniforma vânătorilor de munte, 
prințul Nicolae, prinţul de Hohenlohe şi unul din fiii lui 


236 N. IORGA 


Wilhelm, fratele Regelui, în uniformă germană roşie. Ser- 
viciul e scurt. li tulbură frumuseţa exerciţiilor de bas ale 
preotului rusesc, adus de la catedrala din Chişinău. 

Foarte duios, cu glasul înecat în lacrămi, Pimen al Moldo- 
vei spune cel d'intâiu rugăciunea deslegărilor. E foarte emo- 
ționant. 

La catafalc, de două ori, Regina îngenunche. Princesele 
au faţa plânsă, dar o atitudine stăpânită, 

La uşă, foarte îngrijorat, I. Brătianu prineste strânge- 
rile de mână. 

Lungă defilare de un ceas şi jumătate. Enormă lume -cu- 
viincioasă la fereşti şi la balcoane. Pe trotuare un public de 
o foarte bună ţinută. Pe alocuri, pe unde e o şcoală primară, 
copiii în genunchi, cu lumânările aprinse, cântă. E amă- 
nuntul cel mai impresionant. 

Lumea politică merge în dezordine. Vaida mă întreabă 
ce „simbol“ reprezintă pălăriile lacheilor. Averescu s'a a- 
gâţat de Maniu şi pertractează: la un moment se opresc 
unul în faţa altuia şi, foarte bine dispuşi, râd, supt miile 
de ochi. Târziu. apare Vintilă Brătianu, întrun frac pătat şi 
soios, cu mânile la spate, şi se intercalează în cortegiu. Apoi 
ia locul fratelui său la cordoane. 

Negulescu, un om cuminte, îmi spune că, la venirea. lui 
Averescu, i-a propus în zădar, cu stăruinţă, să facă Mi- 
nisteriul naţional. La gară, Averescu, zdrobit de oboseală, 
se retrage. Va reveni la Argeş. 

In drumul spre Argeş, mulţi săteni, cari caută să vadă 
la fereşti pe Mihalache. Par a fi fost aduşi. Pentru alt- 
ceva nu arată simţire. . 

La Argeş, scurt serviciu. Apoi o nebună îmbulzire tri- 
vială. Arhiepiscopul catolic, episcopul de Gherla şunt . în 
grămadă cu toată adunătura. De pe o „tribună oficială“. de: 
scânduri, liberalii locali privesc cu o. comică importanță. 
In fund numai, ca o chemare plină de mustrări, pe afetul 

de tun sicriul acoperit de purpură, şi, lângă un bucheţel 
care se usucă de soare, surguciul alb al pălăriei Regelui. 

E atâta lume, goniiă pe laturi, cu strigăte, de nedi- 
baciul prefect de Argeş, încât maiorul de jandarmi ordonă 
închiderea porţilor mănăstirii. Riscă să strivească pe Gheor- 
ghe Brătienu. Trebuie muncă pentru a linişti pe sălbatec. 

Incă un scurt serviciu în aier liber. Pătrundem în biserică. 
Se caută în zădar arhitectul Ghica, zidarii. Familia regală 
sè închină şi pleacă. 

In  semi-întunerec, sicriul rămâne părăsit la marge- 
nea groapei. Pe peronul gării trenul regal pleacă. Bră- 
tianu, Duca apar la fereşti şi salută zâmbind. Nu i-a 
chemat nimeni. Miniştrii sârbi: Perici, cel de la Muncă şi 
suboecretirul de la Externe stau singuri. Oficialii noştri 
au altceva de lucru. Misiunea militară sârbească se pierde 
în gloată. Sub-secretarul de Stat Tătărescu îndeplineşte cu 
stângăcie, misiune de ordine. 

+ 


Cum cenzura funcționează cu neruşinare, suspend ziarul 
mieu şi înştiințez telegrafic pe regenți de măsura ilegală care 
întrerupe publicarea foii care a dat încredere şi avânt răz- 
boiului. 

* 

Acasä aflu telegrama de răspuns a prințului Carol: „Cu 
sufletul şi mai îndurerat de depărtare mulțämesc pentru cu- 
vintele mângâietoare, trimese de acela care în orice clipă 
sa arătat un prieten. Carol“. 

Prințul ar fi primit ştirea printr'un ziarist american. Frun- 
tea, mânile i sar fi îmbrobonat de sudoare. Ar fi pus 
fruntea în mâni. Sar fi plâns că-i sar fi dat ştiri falşe 
despre sănătatea părintelui său. In „Le Temps“ un intim 
"ar fi. vorbit de manifestul, zăbovit pentru motive de do- 
liu, al „regelui Carol“. Prinţul ar îi cerut.să poată asista 

la parastasui din biserica românească. Brătianu se laudă că 
ar avea o nouă scrisoare de renunțare. 

Denize îmi povesteşte moartea Regelui. Ar fi stat sprijinit 
de Regina, care plângea asupra lui — el credea că sunt pică- 
turi din băutura ce i se dăduse — câteva minute în care, 
arătându-se foarte obosit, adăugia că se va reface. Apoi 
a întins braţele în cruce: murise. 

26 lulie. 


Şedinţă solemnă la Parlament. Brătianu comemorează în 
termini precişi, fără emoție, pe Regele. Bate cu pumnul 
în masă, când afirmă că actul de succesiune e „incontesta- 
bil“. Maniu, contra promisiunii date, ceteşte şi o critică 
asupra Guvernului ilegal, sprijinit pe un Parlament ieşit din 
silă. Se înşiră Banu, Săveanu, Roth, contele Bethlen, Fil- 
dermann... Brătianu deplânge criticile ţărăniste. La Senat 
Averescu se raliază la Mihai l-iu: Brătianu îi strânge 
mâna. Averescu se plânge că l-au răsturnat pe zvonuri. 
Uimire generală. „Al doilea partid“ se mişcă spre general... 


27 lulie — 3 August. 


La Cameră, sfânta prostie naţională în toată splendoarea 
ei. Stelian Popescu se luptă cu Madgearu. Lupu arată cum 
democraţia vine de la dânsul şi-şi trăsneşte foştii prieteni. 
Duca apare ca pacificatorul viitorului, lăsând la îndoială 
„ce va face mâne” „colaboratorul“ său Argetoianu. Titulescu 
tace plin de înţelesuri. 

x 

„Neamul Românesc“ fiind suspendat, din cauza cenzurii, 
Cihodariu vrea să-l facă a reapărea supt alt titlu (pro- 
pun: „Onoarea Naţională“). Cusin îmi trimite sfatul „amical“ 
să nu înfrunt „Jilava“. Generalul Tăutu e ameninţat de 
prefectul de Prahova cu închisoarea, pentru că vorbeşte 
de „prinţul Carol“. 

Prinţul nu se decide, de şi o persoană din jurul lui îl 
intitulează „rege“ în „Le Matin“. El desminte: deocam- 
dată se consacră doliului. A mers la biserica românească, 
pentru parastas, în frac şi decoraţii. Oficialii îi strâng 
mâna. Afară, studenţi şi public francez strigă: „Vive le 
Roi“. El răspunde Reginei, care l-a oprit să vie, cu confir- 
marea deciziunii de „a-şi ţinea cuvântul“. Un comunicat al 
Legaţiei, iscălit de bunul Cantacuzino, -căci Diamandi e 
la Bucureşti, anunţă ziarelor că renunţarea Prințului a fost 
liberă şi definitivă. 

Pentru regele Mihai, Brătianu nu face nimic. Prezintân- 
du-şi demisia Regenţei, care l-a confirmat, el i-ar îi spus 
că nu primeşte altă soluţie. 

3 August. 


N. Georgescu îmi cere să. las ca ziarul să se cheme nu- 
mai „Neamul“. Imi cere colaboraţia supt cenzură, şi eu o 
refuz. 

4 August. 


Prinţul a vorbit. Printr'o scrisoare în „Le Matin“, el 
se plânge că ma fost lăsat să-şi vadă tatăl, care nu e a- 
devărat că ma dorit să-l mai întâlnească odată. Anunţă 
că renunţarea i-a fost smulsă de anume ameninţări. A- 
runcă de la dânsul legătura „sentimentală“. Face deose- 
bire între împrejurările de atunci şi cele de acum. Regele mort, 
situația externă tulbure. Nu va provoca un războiu civil, 
dar, dacă ţara se va adresa la dânsul, e gata să se pună 
în serviciul ei, pentru a transmite la rândul său moştenirea 
lui Ferdinand I-iu fiului său propriu. 

„L'Oeuvre“ glumeşte asupra regeiui Mihai şi asigură că 
am trimes pe cineva să negocieze cu acela care va domni 
ei, sau România va deveni republică. 

* 

Foştii miei amici politici se caută pentru a formă un grup 
parlamentar capabil de a şantaja pe liberali. 
x 


Brătianu şi-a închis Parlamentul. Unii se plâng că n'a 
spus nimic opoziţiei, alţii observă că totuşi i-a surâs. E 
ceva pentru ireductibilui Maniu... Tachiştii pun în ilustrație 
porumbelul care vine de la liberali spre dânşii. In acelaşi 
timp, „România“ mă insultă pentru „,descălecarea“ în Ar- 
deal, şi „Viitorul“ reproduce. Par nobile! 


6: August. 


La cursurile de vară Manoilescu face o conferinţă, în care 
vorbeşte de legalitatea falsă, viciată la origine, contra că- 
reia se poate ridica, dacă nu individul, societatea. Se dis- 
cută mijloacele în care ea o poate face. Sunt evidente alu- 
ziile. Sala aplaudă, de mai multe ori, călduros. li dau statul 
de a-şi lămuri atitudinea în ce priveşte legătura de partid. 
Stă la îndoială: promite să revie. 

* 


Fratele lùi Manoilescu a revenit de la Paris, unde l-a pri- 
mit Prințul. Aduce cu dânsul forma românească, adeverită de 
el, a declarației Prințului către Sauerwein de la „Le Matin“. 

Intrînsa el arată că e falş cum că Regele mar fi vrut 
să-l vadă, că plecarea lui mar fi fost din motive „senti- 
mentale“, că a fost silit de oameni şi prin procedee de care 
îi e greu a vorbi, că sau schimbat împrejurările, ţara fiind 
azi periclitată, că nu va veni ca s'o tulbure, dar că e da- 
tor, ca Român şi ca tată, să nu lase a se pierde truda 
a două generaţii şi a două Domnii glorioase pentru a o 
transinite fiului, „la vremea lui“, că, „înfocat patriot“, e 
gata a-şi servi ţara când ea o va cere. 

Prinţul a vorbit amical de mine. Evită orice discuţie a- 

supra partidelor, păstrând principiul că e mai presus de 
ele. 

Declaraţia o avem, trimească din Franţa. Opinia publică. 
franceză, şi încă mai mult cea engleză, a primit-o cu cea 
mai mare satisfacție. Mi se aduce şi un admirabil articol, is- 
călii „Carol de Roumanie“, prin care în Revue des vivants 
sè adauge, cu un tact perfect şi cu cea mai mare stăpânire 
de sine, un duios omagiu „Regelui loaial“. 

Mă bucur că sfaturile mele au fost aşa de bine şi cu a- 
tâta talent urmate. 

17 August. 


D-rul Topa afirmă că Regele îşi cerea fiul. Brătianu l-ar 
fi minţit că e pe drum. Lumea are îndoieli asupra autenti- 
cităţii câdicilului. 

Munteanu-Râmnic a vorbit cu câţiva coloneli. Toată ar- 
mata a rămas pentru Prinţ. 

Mi se spune că atitudinea mea e pretutindeni aprobată. 

Pentru întâia oară, pe când alţi studenţi; adunaţi la Mănăs- 
titea Neamţului, se solidarizează cu asasinul Corneliu Co- 
dreanu, Oltenii, de la Râmnicul Vâlcii; îmi trimit o foarte 
călduroasă telegramă, subliniind rolul care îmi revine: 

Regentul Buzdugan ar îi — şi după destăinuiri din ,Cu- 
vântul“, care iese cu largi pete alpe de la Cenzură, — în 
conflict cui faimoasa şi incorigibila aroganță a lui I. Brătianu. 
Acesta a făcut pe ruda sa, Bébé Brătianu, subsecretar de 
Stat la Prezidenţie. Observând lui Buzdugan: că nu e con- 
stituţional, i s'a răspuns, insolent, că n'are de dat explicaţii, 
la care riposta a fost că altă dată să se facă reprezintat 
prin altcineva care é capabil să le dea. Patriarhul 'mar fi 
răspuns aşteptărilor. Prinţul Nicolae ţine măi mult la viaţă 
sa de până acuma. 

Greutăţi se ivesc, criticate aspru de public, în: ce priveşte 

16 

deosebitele dotaţii şi regulele de etichetă. E evident că Re- 
gina dorește un rol activ. 
8 August, 


Papacostea, profesorul, venit la cursuri îmi aduce această 
scrisoarea: . 


„Stimate Domnule Profesor, 


Cred că vi s'a spus că aveam dorinţa să vă vorbesc. 
Nu am putut realiza această dorinţă pentru două motive: 
nici nu am apucat a lua contact împreună, şi ziarele inte- 
resate au dat curs liber la felurite invenţiuni. 

O vizită a mea la Văleni, chiar în cazul că ar îi fost 
urmată — după cum eram convins — de un rezultat fe- 
ricit, încă ar fi fost obiectul la tot felul de comentarii, 
între care cu siguranţă cel mai de căpetenie că doi nou- 
fragiaţi speră să mai însemneze ceva dacă îşi vor da mâna. 

Credinţa mea este că, departe de a fi naufragiaţi, noi 
reprezintăm o forţă, de care nu numai că va trebui să se 
țină sama, dar care mai târziu se va dovedi că atârnă în 
cumpănă mai mult decât se bănuieşte chiar de cei mai op- 
timişti. ` 

Nu mai puțin ultimele evenimentele eu exercitat o in- 
îluenţă deprimantă asupra naturilor impresionabile şi din 
acestea am descoperit câteva şi la mine în partid, pentru 
care motiv s'au ' semnalat, mefe atitudini în dezacord cu 
disciplina serioasă de care a dat dovadă până acuma par- 
tidul. Ziarele fireşte au exagerat realitatea. Nu mai puţin 
ceva a fost. Am crezut de aceia că este în interesul viitoa- 
rei acţiuni să repun ordinea în partid. Ceia ce este deja pe 
foarte bună cale şi timpul, topind mărunţişurile şi făcând 
să se profileze mai accentuat faptele esenţiale, va împrăştia 
şi restul efectelor datorite şocului brutal din Iunie. 

Pe de altă parte, un partizan politic ma asigurat că 

d-voastră veţi veni pentru unele afaceri în Bucureşti. In 
asemenea condițiuni o întâlnire ar fi fost mai la adăpost 
de a îi comentată şi amânarea intenţionată de mine nu ar 
îi luat numai decât caracterul unui eşec. 

Am crezut necesar a vă da aceste explicaţii, adăugind în 
acelaşi timp că am dorinţa să ajungem la o înţelegere, căci 
sunt încredințat că interesele ţării ni-o impun atât parti- 
delor noastre, cât mai cu samă personal d-voastră şi mie. 

In speranța că vedeţi lucrurile în acelaşi mod, vă rog, 
stimate d-le profesor, a primi încredințarea înaltei şi afec- 
țioasei mele considerăţiuni. 

General Averescu." 

Răspunsul: 

„Vălenii-de-Munte, 9 August 1927. 

„Stimate Domnule General, 

A fost pentru mine o vie şi statornică dorinţă să se 
poată alcătui în această biată ţară, care mu trebuie ro- 
bită unui partid, cu atât mai puţin unei clici de familie şi 
tiranicului ei şef, un partid care să contrabalanţeze greu- 
tatea de bani şi de intrigi a liberalilor. 

Această dorinţă mă însufleţeşte cu atât mai mult acuma, 
când liberalii reprezintă şi o sălbatecă patimă împotriva 
cuiva căruia calitatea lui de fiu de Rege nu-i poate răpi 
'cele mai elementare drepturi în ţara lui. E necesar ca al 
doilea partid — care poate fi prin moralitate şi loaiali- 
tate primul — să ţie deschise uşile ţării aceluia care, azi, 
cu atâta înţelepciune reclamă ceia ce după orice omenie 
i se cuvine. i 

După ce v'am putut cunoaşte personal, ştiţi ce atitudine 
am avut față de d-voastră în momentul când omul nu află 
între prieteni chiar un prieten. Orice discuţii în jurul acestei 
chestiuni care interesează ţara sunt aşteptate cu o preve- 
nitoare plăcere de mine. La întoarcerea d-voastră, când şi 
eu voiu fi în Bucureşti, în ajunul deschiderii sezonului politic, 

vom găsi uşor mijloeul de a ne întâlni pentru a comunica 
apoi amicilor noştri politici rezultatul convorbirii noastre. 
Primiţi, vă rog, stimate d-le general, încredințarea celor 
mai bune sentimente şi a aprecierii marilor servicii pe care, 
în clipa când se hotăra viaţa însăşi a ţerii, i le-aţi adus. 


N. Iorga.“ 


Indreptarea“ va avea notițe prietenoase pentru noi. 


11-12 August. 


Asumpţionistul Salaville de la Halchedon vine să ţie o 
o conierinţă asupra Constantinopolului” şi Turciei în ultimul 
timp. Nu vrea să ni-lase paginile pentru a nu fi bănuit ca 
autor al eventualei lor publicaţii. 

Bulgarii nu mai au exarh la Constatinopol, ci doar un 
Mitropolit. Patriarhul Grec, Vasile, are peste optzeci de 
ani; e fost director al revistei „Adevărul ecleziastic“. 

Şi biblioteca societăţii greceşti a „Silogului“ a fost mutată 
oficial la Angora. 

Salaville e Provenţal. El regretă că prin şcoală limba 
provenţală, în care s'a scris o aşa de bogată literatură, e 
pe cale să dispară. 

13 August. 


Duca ridică în sfârşit cenzura preventivă, dar în schim- 
bul angajamentului ziariştilor că nu vor pomeni de subiectul 
oprit. Frumos articol de protestare al lui N. Georgescu, în 
„Neamul“. 


Liberalii desmint că Buzdugan li-ar face dificultăţi. 

Subsecretarul de la Căile Ferate, Perieţeanu, e silit să 
plece. Instituţia e din nou politicianizată. 


16 August. 


La Moreni cu excursioniştii cursurilor de vară. Frumos 
început de iniţiative culturale. 

Seara la Târgovişte, pentru o conferinţă. Suntem pri- 
miţi de Asociaţia preoţilor dâmboviţeni, cari organizează 
masa de seară. 

x 


De dimineaţă spre Câmpulung, unde, la Şcoala Normală, 
ascultă cursuri româneşti, prea programatice, vre-o trei sute 
de minoritari. - 
18 August. 


Conduc pe Salaville la Peştera Dâmbovicioarei. Seara la 
Piteşti. 
.19 August. 


La Vieroş, ţărani cari se plâng că nu venim la ei să-i 
luminăm. Cutare mare proprietar li-a promis reparația pe 
sama Statului a bisericii, dar s'a opus să li dea, după lege, 
pământ pe moşia lui. 

k 

La Curtea-de-Argeş. Pentru a acoperi mormântul Re- 
gelui s'a luat şi s'a ciocârtit perdeaua de purpură de pe al 
Regelui Carol. Mulţi vizitatori dintre îmbogăţiţii de războiu, 
cari se..uimesc de aurul lui Leconte de Noiiy şi nu ştiu că 
există Biserica Domnească. 

20 August. 


Despărţindu-mă de Salaville, trec cu trăsura la Râmnicul- 
Vâlcii şi'de acolo pe Valea Oltului. La Cozia se repară 
şi se .spală pictura. S'au desgropat oscioarele lui Mircea şi 

ale mamei lui Mihai Viteazul. Se încearcă o poartă de 
beton armat, pe care eu o opresc. In schimb, la Cornet, sin- 
guratecul egumen, care ştie franţuzeşie şi englezeşte şi a 
iost în America, a creat un adevărat raiu. Abia a plecat 
prinţul Nicolae, venit incognito, cu o înfăţişare modestă. 


+ 


La Sibiiu aflu că am fost aşteptat, pentru o conferinţă, de 
o sală plină, trei ceasuri. 

21 August. 

Parastas pentru Andrei Bârseanu. 

Apoi, înaintea unui mare public, conferinţa despre Parti- 
dele politice după războiu. Atac drept şi pe naţionali. Nicio 
protestare. Din potrivă, o deosebită căldură. 

La Sălişte, unde un student mă salută ca în vremea 
veche. Critic negativismul steagurilor negre şi crucilor bâr- 
lizate. Apoi stăruiu pentru păstrarea vechii datine sme- 
rite, în case, port şi danţ şi pledez pentru biata biseri- 
cuţă unită din veacul al XVII-lea, care e ameninţată să fie 
cistrusă pentru clădirea Şcolii Comerciale. 


22 August. 


La Braşov imensă îngrămădire de lume, încă mai căldu- 
roasă decât la Sibiiu, în sala Gimnaziului, pentru aceiaşi 
expunere. Asistă şi Caiu Brediceanu, care mă felicită şi 
crede că vechile legături ar putea să revie. 


23 August. 


La mănăstirea Cheia aflu preoţi veniţi pentru „recule- 
“ în cele mai bune dispoziţii sufleteşti. 


gere“, 
24 August. 


Am dat să se publice în „Neamul“, ca o încercare, arti- 

colul mieu despre Regele Ferdinand, şi el a trecut. O încer- 
care de cenzură contra foii, deosebit de curagioasă, a fost 
retras. Autorizez deci reluarea „Neamului Românesc“, cu 
eceiaşi directori Taşcă şi N. Georgescu, eu rămânând di- 
rector politic. 
* 
Brătianu, cu Ştirbei, vânează capre negre în munţi... 


25 August. 


Se răspândeşte zvonul că Regina va pleca din nou în 
America. 


26 August. 


Aflu de la cineva care sa întors din Paris că Prinţul 
continuă a duce o viaţă demnă şi discretă. 


* 


Am găsit admirabilă publicaţie a lui Tagliavini, Studi 

Romeni. 
x 

Spurcata revistă pariziană Fantasio apare cu o carica- 
catură ignobilă a prinţului Carol şi cu un articolaş hrănit 
cu infamii. 

Liberalii s'au îngrijit ca pamiletul să ajungă în 5.000 de 
exemplare... i 

1-iu Septembre. 


Arhiepiscopul catolic Cisar, oprindu-se în drum spre Câm- 
pina, arată că e mai mare avantagiul pentru noi decât pen- 
tru Biserica lui, şi aşa împlântată de secole aici, în încheia- 
rea concordatului. 


Regina face o călătorie în Secuime. 

Nouă încercări de a nu vorbi în ziar despre Regență. 
Tot aşa şi pe lângă Nae Ionescu. 


* 


In Ardeal sunt invitat de învățătorii cari îşi țin Congresul 
{qa Careii Mari. 
10 Septembre. 


La Cluj, întro sală a Universității, conferință despre Fa- 
zęle istoriei Ardealului. 
Seara, în sala societăţilor populare, despe „Program şi 
acţiune politică“. 
11 Septembre. 


La Zalău, primire de câțiva protesori şi de minoritari cari 
dală şi bisericească a Românilor ardeleni. Oficialitatea a 
fost oprită de a asista. O regretă. In auditoriu mulţi din 
frumoşii ţărani ai împrejurimilor. 

Seara, la Carei, unde sa încercat oprirea conferinței mele 
despre hotarul de Apus al nostru. In sală sute de învăţători 
veniţi ca să serbeze cinzeci de ani de viaţă a societăţii lor. 
Şeful naţionalilor ar îi arătat o dorinţă de colaborare. 

In acest timp naţionalii calomniază şi ameninţă. Unul 
din şefii lor vorbeşte de gloanţele pe care mi le rezervă! 


12 Septembre. 
Veşti: din Paris că prinţul Carol ar fi slăbit. 

20 Septembre: 
Profesorul Motru îmi cere să candidez la alegerea de se- 


nator al Universităţii. Accept pentru a nu mi se ţinea în 
nume de rău refuzul. 

21-22 SCLER: 

La Constanţa. 

Inaugurarea clădirii ridicate de Desi Tranulis pe 
locul Ligii Culturale, căreia îi va reveni într'un număr de 
ani. Vorbesc: episcopul Gherontie şi preşedintele Ligii, Stoi- 
cescu. 

Seara, conferință despre Românii de pe malul drept al Du- 
nării. 

23 Septembre. 

La Mangalia. 

Frumoasă regiune, care până acum îmi rămăsese necu- 
noscută. 

De acolo spre Cavarna şi Balcic, care e în adevăr o mi- 
nune a celei mai frumoase Mări. La colonia Ciairlighiol 
demobilizaţii noştri trăiesc ca nişte camarazi lângă vechii 
locuitori bulgari. Se fac şi căsătorii. Bazargicul vecin ar 
fi însă centrul iredentismului bulgar. E vorba să se mute 
capitala la Balcic, locuită mai mult de Găgăuţi. 

La întors, oprire le proprietarul Banciu, din Topraisar, 
A fost repartizat la Turci, cari l-au dus lä Chiutaie. Acolo 
1.500 de bieţi ai noştri mor de tifos exantematic, care nu 
atingea pe Turci. Au fost îngropaţi întâiu la Greci, apoi mor- 
mintele lor s'au risipit pe toate câmpurile. Prizonierii lu- 
crau la şosele. De la o vreme trăiau bine, îndrăgiţi de fe- 
mei şi permiţându-şi şi alte atentate la proprietatea aproa- 
pelui. 

“1-iu Oclombre. 


La Bucureşti pentru alegerea de senator. Titulescu nu. 
sa înscris candidat, totuşi Duca asigură că văd primi. Pré- 
şedintele alegerii, Boroianu, nu ţine samă de călcarea legii. 
Şi rectorul o 'admite. Automobilele oficiale aduc pe vo- 
tanți. Motru poartă candidaturii mele mai mult interes decât 
mine. 

La 4, merg la Congresul presei latine. Puţină ordine. 
Prea se amestecă ai noştri. Rapoarte nestudiate. Dar se 
împărt bune cărţi tipărite de Români. 


* 
Titulescu are vre-o nouă zecimi din voturi. 
$ 


Se zvoneşte că Guvernul ar avea de gând să suprime 
şcoala de la Fontenay. | 
* 


Numai ziarul „Cuvântul“ crede că la Universitate mi s'a 
făcut o nedreptate. „Lupta“ tachistă mă atacă: mai-mai să 
spuie că mi-am căpătat catedra prin „bileţele de recoman- 
daţie“. lar „Viitorul“ mă declară „un mic izolat“. 


* 


Tot felul de intrigi circulă: conflicte în familia regală, a- 
mestec al lui Brătianu, schimbare a Regenţei, cu plecarea lui 
Buzdugan, conflict şi între Regina şi Patriarh. 


Averescu, întors în ţară şi primind în audienţă pe mem- 
brii „Dirctoratulu“ său, a spus lui N. Georgescu că ar veni 
la mine, dar că i-i teamă să.nu fie refuzat. Căci vrea să-mi 
ceară o fuziune, în care el ar îi şef, iar eu vice-preşedinte 
şi preşedinte al Comitetului executiv. Ridic înainte chestia 
luptei cu liberalii şi a Prințului. Recomand ca, întâiu, trei 
dintre ai miei: Cihodariu, Taşcă şi Munteanu-Râmnic, să 
ia contact cu averescanii. Pe urmă, voiu vedea. 


* 

Membrii congresului Presei au fost aşa de iute mânaţi, 
încât unul spunea, la un toast, că „i-am învățat a trăi fără 
a mânca şi dormi“. 

710 Octombre. 


Cineva dintre ai miei ar fi fost la Maniu, care ar re- 
greta ruperea relaţiilor şi ar fi pentru colaborare, susţi- 
nându-se candidaturile noastre. Spune că la Guvern sunt 
neînțelegeri între preşedintele Consiliului şi al Camerei. Ma- 
niu ar fi gata să ia atitudine în chestia Prințului. Miha- 
lache afirmă că i-ar fi pus condiţia şefiei lui, a lui Maniu.’ 


12 Oclombre. 


Mi se spune, de Taşcă şi Cihodariu, că Averescu socoate 

fuziunea cu noi ca îndeplinită, pe baza unei declaraţii a 
lui N. Georgescu, că-l accept ca şef, celelalte condiţii fiindu-i 
aproape indiferente. Aş fi dat această misiune în ziua în- 
mormântării Regelui. Nu-mi aduc aminte de loc. O spun 
prietenilor miei, cari au avut o întrevedere cu P. P. Negu- 
lescu şi Anibal Teodorescu. Arăt că nu sunt opus ideii 
de colaborare cu ţărăniştii, dându-ni-se garanţii pentru 
„viitor. 

13 Octombre. 


In trenul spre Văleni aflu pe M. Popovici, revenit de la 
Paris, unde cercurile politice franceze mar considera ca se- 
rioasă candidatura prinţului Carol. Deci Popovici vede per- 
spective de republică. Prinţul se menţine într'o atitudine 
pasivă, .aşteptând ca ţara să-l cheme. 

Aseară, după cererea lui Manoilescu, care pleacă să-l vadă 
şi care a primit în acest sens o telegramă, eu am scris Prin- 
tului, cerându-i să-mi confirme declaraţia sa din „Le Ma- 
tin“. 

Popovici e cu totul contra lui Averescu, care nu face 
politică, ci tactică şi n'are' nicio sinceritate. Cu noi „în 
trei minute“ se poate face colaboraţia. I se pare că în par- 
tidul lui sa mântuit cu tachiştii şi nu-şi ascunde anarhia 
zmbiţiilor tărăniste. 

£0 Octombre. 


Conferinţă la Galaţi, pentru cercul de muncitori „Arta şi 
Meserii“, înaintea unui public cum, recunosc şi adversarii, 
nu sa mai văzut în oraş. 


* 
La Londra se publică Memorii ale Reginii. 


* 


La Cameră, în loc de înțelegerea dorită de Guvern cu tä- 
răniştu, necontenite ciocniri, fără niciun plan, ca de obi- 
ceiu. Ţărăniştii mar dori, în înțelegerea cu noi, precizarea 
atitudinii în chestia dinastică şi asigurări pentru guvern. 


% 


interviewul dat de I. Brătianu la „Figaro“, cu atacuri 
contra stângii franceze şi a marii finanţe evreieşti din New- 
York, îi atrage neplăceri şi-l sileşte la desminţiri. 


„Uniiversul'' se face a apăra, în litere groase, pe acela 
care e „fostul Moştenitor de tron“, pentru o anume hotărâre 
de natură intimă. 


Titulescu, întors acum, asigură că n'a ştiut de condida- 
tura mea, — dar mandatul tot îl păstrează. 

25-31 Octombre 


Secreiarul lui Manoilescu apare seara târziu ca să-mi 
anunţe arestarea acestuia în trenul cu care venia din Paris. 
După ce i sau luat scrisorile Ptinţului Carol către şefii de 
partide, 'a fost trecut în alt vagon şi pus supt pază. 

Afacerea Manoilescu va ocupa, singură, atenţia timp de 
două săptămâni. O inscenare ridicolă, preftăcând transmiterea 
unor scrisori, în care Prinţul se plânge de nedreptatea ce i 
sa făcut, dar nu apare ca pretendent, într'o conspirație. 
Se reţine supt pază şi maiorul Teodorescw de la Aviaţie. 

După aspre măsuri, pentru a impune tăcerea — foaia 
mea e iarăşi cenzurată — Brătianu deschide în Cameră due- 
lul cu Maniu, afirmând intangibilitatea „actului de la 4 Ia- 
nuar“. Maniu răspunde în doi peri. Ripostă batjocuritoare a 
lui Brătianu. La Senat Averescu, care îşi laşează tânărul 
aghiotant, se pierde într'o discuţie cu Orleanu. Zăpăceala 
isprăveşte .în comedie. 


T-iu Novembre. 
D-na Manoilescu îmi arată ce brutal i-a fost perchiziţio- 


nată casa şi cum colonelul Carapancea i-a vorbit ca ne- 
vestei unui borfaş. 


4 Novembre. 


După ce, ieri, sa dat drumul unui interview al Prinţu- 
lui, Tătărescu publică în facsimile o pagină, din carnetul lui 
Manoilescu despre vizita la Prinţ, un proiect pentru zia- 
rul lui, „Craiu Nou“, şi nu ştiu ce naivă telegramă cifrată. 
Se afirmă tot odată că armata nu e amestecată. 


6 Novembre. 


La Sibiiu. Vizitez Ocna Sibiiului, cu foarte frumoase i- 

coane de la începutul secolului al XVII-lea în vechea bi- 
sericuță unită. 


Nouă vizită la Sălişte. Apoi, la Sibiiu chiar, conferinţa 
mea, foarte cercetată, despre „Scoala naţională, originile şi 
decadenţa ei“. 

10 Novembre. 


Incepe procesul Manoilescu. Sunt admis, în loc de martur, 
apărător. In sălița urâtă, multă lume. Chestii de proce- 
dură. „Acuzatul“ e liniştit ca acasă la el. Preşedintele, foarte 
decorat, cu faţa rotundă, aspră: colonelul Vlădescu. Intre 
membrii Curţii doi elevi ai miei dela Școala de războiu, u- 
nul ginerele lui Şt. C. Pop. 

11 Novembre. 


La proces, Averescu îmi arată o scrisoare a Prințului, în 
care păstrează acelaşi ton de perfectă măsură. Manoilescu 
începe apărarea sa. Foarte frumos discurs, dar prea multă 
politică. 

12 Novembre. 


Spre searä la proces. Aflu că în continuarea de azi Ma- 
noilescu a fost mişcător până la lacrămi. Sa prezentat o 
scrisoare a Regelui din ultimele zile, prin care ryga pe 
Brătianu să-i redea tiul, în intereseie terii. Averescu, care a 
declarat că „actui de la 4 Ianuar“ e supus revizuirii, a vă- 
zut fotografia scrisorii. El îmi spune că odată Regele îi zi- 
cea în această privință: „Ni jamais, ni à tout prix“. Ave- 
rescu era gata să găsească o soluție. 

Cum alaltăieri Mihalache şi Răducanu au venit să-mi vor- 
beascä de o colaborare fără Averescu, în care ei nu se 
încred (M. Popovici e şi mai categoric), am adresat lui Ma- 

niu şi lui Averescu o scrisoare îndemnându-i ja unirea for- 
telor. Averescu răspunde imediat, foarte amabil. Maniu în 
răspunsul său va face rezerve jignitoare pentru general. 


14 Novembre. 


La proces, comisarul regal isprăvind, ia cuvântul Ave- 
rescu, deosebit de precis, găsind şi expresii potrivite. Apoi 
e rândul mieu, care arăt că Manoilescu avea tot dreptul 
să aducă orice scrisoare de la oricine, şi cu atât mai mult 
de la acela pe care îl numesc, cum şi are dreptul, „fiul mai 
mare al Regelui Ferdinand“. Din partea mea, eu aş îi făcut 
acelaşi lucru şi, dacă s'at fi făcut încercarea să-mi iea 
scrisoarea, acela care ar fi încercat ar fi primit o memorabilă 
corecţiune. Isprăvesc spuind că e mai mult patriotism la 
acela contra căruia, de fapt, se duce procesul. 

După-amiazi urmează avocaţii, apoi acuzatorul, fără ta- 
lent şi putere de convingere, şi, la sfârşit, Manoilescu, deo- 
sebit de impresionant. 

După un şfert de ceas se aduce, cu trei — tinerii — contra 
doi, sentința de achitare. 

Duca, Tătărescu, Brătianu au aşteptat până în ultimul 
moment achitarea. Erau furioşi. 

1i Novembre. 


La oarele 10, miniştrii s'au adunat în Consiiiu. Dau un 
comunicat, care, vorbind de excesiva indulgență a Consi- 
liului, atacă de fapt armata. 

Manoilescu vine să-mi mulţămească. 

După răspunsul târzielnic al lui Maniu îi scriu acestuia şi 
lui Averescu, arătându-li că nu pot îi decât cu acela care 
nu ridică rezerve. 

17 Novembre. 


Maniu face să apară răspunsul lui. 

Averescu vine la mine. Dă voie să se publice scrisoarea 
lui, dacă o cred necesară, dar cere să se puie, acolo unde 
apreciază guvernul: „orbiţi“, .în loc de „inconştienţi“. 

Imi explică de ce natură i-a fost „pactul“ cu Brătianu. 
Când cu demonstraţia de la Arenele Romane, el voiă să 
„cucerească“ Bucureştii cu trei grupe, pornind din trei părţi, 
supt conducerea a trei generali, dintre cari Mărgineanu. Bră- 
tianu l-a chemat: admite defilarea la Arene, nu la Ateneu, 
cum, era planul. Altfel, va-.opune forţa, şi nu se ştie dacă 
Averescu va birui. In caz contrar, promite să-l susţie „după 
puteri“. pentru succesiune. Afară de generalităţi ca: dinastie, 
integritaţe teritorială, etc., nu i-a cerut măcar angajamente 
în cele economice. | 

Maniu a tratat cu dânsul când era la Guvern, de şi avea 
aceleaşi amintiri despre trecut. Acuzând pe Averescu de 
înţelegere cu Brătianu, el însuşi s'a înţeles cu acesta pentru 
Guvernul naţional. Dar, văzând Averescu pe Maniu,.pentru 
chestia Manolescu, i-a deciarat că a făcut tot ce trebuie 
ca să-i scurteze lui Brătianu guvernul. , 


19 Novembre, 


Conferinţă la Severin despre „Oltenii în afară de Ol- 
tenia“. 
20 Novembre. 


Conferinţă despre Politică şi cultură la Institutul social. 

In aceiaşi zi se ţine Adunarea naţionăl-ţărăniştilor la 
Club. Maniu declară că vrea colaborarea cu noi, dar păs- 
trează neîncrederea în Averescu, făcând apel la partidul lui, 
ca el să dea garanţii. Cum manifestanţii de la conferinţa 
mea stau în faţa Clubuiui — şi armata îi va risipi—, Maniu 
face declaraţii asămănătoare asupra colaboraţiei cu mine. 


* 

Dori Popovici vine să-mi spuie că e sătul de politica gene- 
neralului şi a lui Goga. Răspunsul mieu e să rezolve între 
ei afacerile interne ale partidului în aşa fel încât să poate 
oferi garanţiile cerute. 


21 Novembre. 


In Prager Presse un articol contra lui Brătianu. Se pre- 
vede un Guvern naţional, prezidat de... Ştirbei. ” 


24 Novembre. 


La ceasurile 6 de dimineaţă, stând Să plec spre Văleni, 
aflu în gară moartea lui I. Brătianu, bolnav de mai multe 
zile de o anghină infecțioasă. 

Indată Regența trece puterea lui Vintilă Brătianu. 

Se va schimba ceva în aceasta ţară a tuturor răbdărilor şi 
sclăviilor ? 

* 


Seara, mă întorc la Bucureşti. Regența mă invitase ia a- 
miază. 
25 Novembre. 


M. Popovici vine să-mi spuie că Maniu, æ pretins Regenţei 
disolvarea Parlamentului şi alegeri libere. Din partea lui, 
Vintilă Brătianu a vizitat pe Maniu şi i-a cerut declaraţii cu 
privire la „actul de la 4 Ianuar“ şi continuitate, cu accepta- 
rea punctului de vedere liberal în politica economică. EI vrea 
să păstreze Parlamentul. 

Merg la Regenţă la oarele 5. Amintesc relaţiile mele 
mele cu aceia cari o compun: lecţiile la mine acasă ale 
prinţului Nicolae, vechea cunoştinţă, încă de când era pro- 

17 

tosinghel la Sibiiu, cu Patriarhul, pe care l-am ajutat la 
alegerea lui răpede şi unanimă ca Primat, cele, mai nouă, cu 
Buzdugan. Li declar că şi situaţia mea, în urma legii e- 
lectorale a liberalilor, îmi impune o sinceritate deplină şi 
modestă, cum mar putea-o avea Maniu, cu cât posedă în - 
Cameră. 

Patriarhul doreşte un Ministeriu naţional, ca în Franţa, 
Ministeriul de capacităţi (cel de rangul al treilea și al pa- 
trulea, „Negrii“, se opun la înţelegere). Ii spun că şi eu 
recunosc lipsa deosebirii reale între partide: cele de clasă 
sunt imposibile într'o ţară unde oricărui fiu de ţăran 
toate drumurile îi sunt deschise. Dar în Franţa este un 
Parlament ales, la noi unul numit. Francezii au destul simţ 
patriotic, pentru a vota după soluţii, la noi sclavii aşteaptă 
porunca. Oare sar încrede cineva serios într'o situaţie în 
care colegii de Ministeriu l-ar majora şi majorităţile par- 
lamentare ar fi gata să-l zugrume? 

Dar, obiectează Patriarhul, pe care-l complectează Buz- 
dugan, Maniu cere disolvarea şi alegeri nouă, care, în 
starea de tulburare a ţării, ar fi periculoase. — Tot pericu- 
loase ar fi după ce s'ar adăugi la tulburare efectele unei noi 
guvernări liberale. Aşa cum sunt lucrurile, cum le-a făcut 
votul universal (pe care Patriarhul şi Buzdugan îl critică, iar 
eu observ că I. Brătianu, care l-a dàt fără a-i prevedea ur~ 
mările, putea fi un distins om politic, iar nu, cum zicea la 
început Patriarhui, un mare om de Stat; arăt şi cum con- 
cepeam eu, cu „curii“ de clasă ca în Austria, reforma e- 
lectorală), nu e decât o singură soluţie pentru Regenţă, care 
mare autoritatea răposatului Rege — și tustrei o recu- 
nosc —: să dea puterea aceluia pe care-l încunjură credinţa 
Ardealului şi părerea ţăranilor că „ţărăniştii“ sunt partidul 
lor, Maniu. 

Cu Vintilă Brătianu, cu Maniu, cu un Guvern naţional, 
Camerele ar putea fi puse să voteze budgetul (şi legea contra 

furturilor funcţionarilor, adaugă Patriarhul şi Buzdugan) 
pentru a li da vacanţă peste câteva zile, iar, la reche- 
marea lor pe ziua de 1-iu Februar, să fe disolve şi să se 
facă alegerile în a doua jumătate a lui Mart. 

Revenind regenţii la ideia Ministeriului național, arăt că 
prezidenţia lui Ştirbei e, în toate privinţiie, o imposibilitate. 
— Dar Titulescu? — Nu i sar putea cere o muncă urmată 
Poate fi bun pilot pentru un yacht înir'o regată, dar nu 
pentru o luntre putredă în mijlocul valurilor tulburate. 

Prezan ar fi excelent, dar nu-l vrea Averescu. 

Fiindcă e vorba de tulburare, arăt că Maniu nu vrea re- 
voluţia şi war putea-o face. Eu pot, oricând, — Regenţii o 
recunosc: „da, dumneata eşti animatorul“ —, dar con- 
ştiinţa mea mă împiedecă. Am simpatii pe care nu le reneg. 
Tin la un punct de drept pe care nu-l părăsesc; orice 
lege se poate revizui,.orice om poate fi util la ceasul lui; 
dar chestia la care se gândesc ei nu e pentru azi, poate 
nici pentru mâne, şi eu nu bag sabia în ţară (Buzdugan re- 
cunoaşte că aşa am spus totdeauna). 

Cer să fiu scuzat că nlec, Vintilă Brătianu aşteptându-mă 
acasă. 

Explicaţiile mele par fi produs impresie. 


k 


Aflu pe Vintilă Brătianu sosit. Ii prezint condoleanţe. 
Incepe a vorbi, fără pretenţii, recunoscând că poate să aibă 
lipsuri şi îi se pot aduce critici. Spuindu-i că nu pot să co- 
laborez cu dânsul, el declară că nu urmăreşte o colaboraţie. 
— Din mândrie? — Nu, dar nu e în planul mieu. Ce vrea 
el, este întâiu' îmbunătăţirea raporturilor personale. — Nu 
sunt eu vinovat că am ajuns aici. — Să lăsăm trecutul. Eu 
eram un ministru“ de resort; relaţiile cu partidele erau în 
sama şefului de guvern. Şi, cum eu critic morga lui Duca, el 
zice: Duca s'a schimbat; acum el are răspunderea, atunci o 

avea şeful lui. In al doilea rând Vintilă Brătianu declară 
că doreşte înţelegerea asupra chestiilor mari. — V'am dat-o 
la laşi, doi ani de zile. El tace, pentru a trece apoi la ches- 
tia prinţului Carol, față de care găseşte cuvinte aspre. li arăt 
că astfel de critici se puteau aduce şi regelui Ferdinand. De 
fapt, ei, liberalii, s'au temut că viitorul Rege va fi contra lor. 
El neagă. Eu observ că Hohenzollernii urmează totdeauna 
linia lor şi liberalii ar fi putut să-l influenţeze pe Prinţ, ba, 
chiar acum, at avea mijlocul să-l câştige vorbindu-i clar şi 
loaial. Vintilă Brătianu revine şi asupra împrejură.ilor de 
la Iaşi: Orice suggestie pentru prezent îi înfăţişez, e în ză- 
dar. Chiar părând a recunoaşte că măsurile de la 31 De- 
cembre, luate fără a înşiiinţa pe nimeni, nu sunt perfect 
legale, el stăruie să se păstreze situaţia astfel creată, fiindcă 
aşa cer interesele ţării, fiindcă aşa e potrivit cu înţelep- 
ciunea populară a poporului nostru, începând cu Ştefan-cel- 
Mare, „care nu e liberal“ („nu se ştie“, observ eu). Ajun- 
gem la amintiri: la lungă bucată de vreme care l-a dus pe 
dânsul la Prezidenţia Consiliului, lăsându-mă pe mine pro- 
fesor părăsit şi sărac. I se pare că nam ţinut samă de 
realităţi. „Pentru a mă umili?“ Nu ştiu ce-mi obiectează. 
Discuţia deviază în anecdote şi predici. 

Colaborarea e pentru dânsul un lucru de viitor, după 
înţelegerea în „chestii mari“. 

La plecare 'e amabil: crede că deosebirile vor dispărea 
cu timpul şi astfel vom putea lucra împreună. 


* 


Manoilescu pure dispus să reia „aventura“. Mă asigură 
că în jurul Prințului nu există un rău anturagiu. 


26 Novembre. 


Profesorul Victor Papacostea vine în numele lui Ave- 

rescu, care îmi cere să mă pronun între dânsul şi Maniu. 
Răspund că am dreptul să aştept răspunsul generajului la 
acuzările şi restricţiile lui Maniu, care a declarat că, neincre- 
zător în Averescu, nu înţelege să ofenseze pe nimeni şi 
e gata să negocieze cu partidul, dar cu oameni cari pot fi 
bine primiţi acolo. — Cine? — Nu eu am să-i designez. Pot 
adăugi că la ţărănişti se doreşte ca Averescu, păstrând un 
loc cât de înalt, să nu rămâie elementul determinant. Ar- 
bitru prin forța împrejurărilor, eu voiu fi acela care va face 
mai multe concesii ca să se ajungă la scopul pe care-l ur- 
măresc. Îl asigur însă pe general, ca un „prieten mai tâ- 
năr“, că impresia culeasă de mine nu e că liberalii ar voi 
să-l prezinte, nici că Regența e gata să-l accepte. Necesita- 
tea lucrurilor ne îndreaptă către ţărănişti. 


* 


leri seara, pentru o şedinţă la Universitate. In public nu 
2 tristețä sau îngrijorare. Dar un imens şir de mulţime trece 
la Ateneu înaintea sicriului lui Brătianu. 

Intreaga presă românească şi străină se închină înaintea 
amintirii celui dispărut, trecând peste toate greşelile lui. 


x 


Argetoianu şi Stelian Popescu s'au înscris la liberali. 


27 Novembre. 

Inmormântarea lui Ion Brătianu: 

Impresionantă ceremonie religioasă. Un ciudat amestec de 
muzică apuseană între rugăciuni. Trei noi aderenți ai pärtidu- 
Jui, Lupu, Stelian Popescu şi Argetoianu, fac garda la sicriu. 

Discurs rece al Mitropolitului Bălan, după care caldele ac- 
cente cu glas vibrant ale d-rului Angelescu. Solemn, gene- 
ralul Coandă, familiar, Vaida; curagios în osebirea adevă- 
ratelor merite şi în subliniarea părţii noastre în politica 

ţării, Taşcă, ascultat întâiu cu antipatie. Apoi, pentru d-ruf 
Lupu, Borcia, pentru „provincii“ Al. Lăpedatu, Inculeţ şi 
Nistor. Inginerii au crezut că trebuie să vorbească deosebit. 
La sfârşit, Moşoiu şi I. T. Florescu, Un student nu păstrează 
discreţia vârstei sale. Pe stradă multă lume, curioasă şi 
rece. 


29 Novembre. 


Seara, la Taşcă, reintâlnesc pe Maniu, care vorbeşte de 
conversaţia sa cu Vintilă Brătianu, întru toate asemenea cu 
a mea. Se vorbeşte şi de Titulescu. Maniu întreabă cu in- 
sistenţă, poate ca să lămurească bănuieli ce are faţă de mine, 
cine ar putea să formeze un Ministeriu de coaliţie. Vrea 
să-mi ştie părerea: ce e preferabil, un Ministeriu al lui sau 
acela al unei coaliţii. li arăt ce infern ar fi acesta din urmă. 
şi cum m'ar putea răspunde la anume greutăţi de politică in- 
ternaţională, care tocmai pentru a-l încurca i sar pune 
înainte. 

El a refuzat, pentru a nu provoca „încurcături“, inţelege-- 
rea de guvernare. 

Intre altele îmi spune că, în Iulie 1917, Prie îi spunea la 
Blaj, unde, în concediu, el vorbia de apropiata cădere 
a Centralilor, că în Regat toţi au cedat şi că o spun şi. 
eu în foaia mea. In 1914 el se întreba dacă să nu treacă 
dincolo şi pentru aceia a făcut să se întrebe Brătianu, Take: 
lonescu şi Filipescu. Primul i-a zis: nu; cel de-al doilea: 
da; cel de-al treilea: să-şi facă datoria unde este, dar pen- 
tru acelaşi scop. 

* 


In comitetul executiv averescan sa votat şefia generalu- 
lui şi, după o grea luptă, o moţiune contra liberalilor. 
Dori Popovici se arătase deosebit de pornit contra politi- 
cei nehotărâte a lui Averescu. 

2 Decembre. 


Răducanu şi lunian vin să-mi spuie că liberalii au prezin- 
tat condiţii de colaborare cu naţional-ţărăniştii, care le răs- 
ping. 

9 Decembre. 


Regina Maria primeşte pe Maniu şi pe Vaida pentru a li 
da nişte bronzuri ca amintiri despre Regele Ferdinand. 


+ 


După-amiază se dă în scris liberalilor răspunsul partidu- 
lui lui Maniu. E fixarea pe scurt a unei atitudini de drept. 


4 Decembre. 


Taşcă vorbeşte la întrunirea naţional-ţărănistă. 


6 Decembre. 
i i li 
De ziua mea, prințul Carol îmi trimete felicitări. 


7 Decembre. 


Cu ministrul Cehoslovaciei la Cernica. In drum oprire la 
Mărcuţa: ce temniţă pentru vagabonzi şi pentru „prosti- 
tuatele minore!“ 

8 Decembre. 


Câteva ceasuri după o scrisoare amicală a lui Pavel Gore, 
aflu moartea lui, de inimă, 
9 Decembre. 


La Oradea Mare şi la Cluj congresiştii studenţi au săvâr- 
şit ne mai pomenite devastări, distrugând sinagoge şi ră- 
nind pe proprietarul unui otel. 

La Cameră şi la Senat, unde interpelează curagios Romul 
Boilă, Duca dă explicaţii care nu spun nimic. Deviază ată- 
când pa Vass, locţiitorul de prim-ministru la Pesta, care, 
în chestia hotarelor de la Trianon, s'a unit cu protestarea 
Parlamentului maghiar. 

10 Decembre. 


Cu prilejul „serbătorii studenţilor“ trupe străbat oraşul. 
* 


Vass a repetat discursul său în Camera Magnaţilor. „L'In- 
dépendance“ ia tonul cel mai războinic. 


12 Decembre. 


La Botoşani, conferinţă despre „Ce este un oraş“. 


13 Decembre. 


La Roman. Pictura spălată de la biserica episcopală e 
din trei epoci: prima, jos în pronaos; o a doua, de pe la 
1620, sus, în bolțile cu ciubuce; o a treia, relativ recentă 
dar foarte frumoasă, sus şi în altar. Păcat că s'au introdus 
inovaţii moderne. Regăsesc în turn cartea, de mult căutată, a 
lui Nicolae Milescu despre Mohammed. In tot oraşul, bi- 
serici bine îngrijite, cu covoare îrumoase. 

E] 


In trenul de întors, generalul Holban aruncă; de la el bă- 
nuielile că ar fi incercat mişcarea fascistă care i s'a pus în samă, 
zdrobindu-i cariera. Ideia banchetului pentru Bacalbaşa a 
fost a unui tânăr liberal, Marius Roşca. Cu Zăvoianu mavea 
nicio legătură. Mărdărescu a avut o atitudine duşmănoasă 
faţă de dânsul. 

17 Decembre. 


Tulburările de la Oradea au fost deosebit de grave: 

tore stau întinse ca nişte covoare la Căminul studenţesc 
din laşi, unde se poartă în batjocură haine bisericeşti ale 
Evreilor; broşuri de agitaţii se vând prin trenuri. Lupu ar 
vrea să se retragă pe această chestie. 

S'a închis, prin rezoluţie ministerială, încă de ieri, Uni- 
versitatea, dar eu continuu cursurile, oprite ilegal. 


92 Decembre. 


Un prieten al mieu a văzut pe Vintilă Brătianu. Era au- 
torizat să-i spuie că maveam şi nu am niciun pact cu Ma- 
niu, ci lucrez numai la dărâmarea unui regim care, supt im- 
pulsul lui I. Brătianu, a uzurpat puterea şi ma izgonit din 
Parlament, că întoarcerea Prințului trebuie să se facă în 
anumite condițiuni. Dacă aş primi puterea de la cineva, n'ar 
fi ca să-l trădez, dar aş fi liber să plec când n'aş mai 
putea fi loaial cu dânsul. Vintilă Brătianu ar fi ascultat 
timp de un ceas, răbdător, cele ce i s'au spus. Declară că 
până acum el ma făcut decât să execute o politică de care 
în liniile lui generale nu este răspunzător. 


23 Decembre. 


Vintilă Brătianu vine la mine supt pretext de a-mi vorbi 
despre Adunarea naţională. Când îi amintesc de Institutul 
de bizantinologie pe care-l înţelege ca o simplă anexă a 
Universităţii din Bucureşti, şi de ajutorul cuvenit Liei Cul- 
turale, el strecoară că ar face multe dacă „între mine şi 
dânsul mar fi nicio rezervă“. Formula o repetă. F pur şi 
simplu un mijloc de a mă aduce la „actul de la 4 anuar“. 
Ii explic care sunt relaţiile mele cu Prinţul, îi repet ce mi-a 
spus prietenul mieu, ca să isprăvesc aşa: „eu nu fac decât 
declaraţiile pe care mi le cere ţara mea şi conştiinţa mea“. 

In cursul conversaţiei el a spus că nu cunoaşte decât „u- 

tilități „încadrate“ şi că va rezista până la ultima tranşee. 
Ca şi fratele său, vorbeşte singur, nu ascultă, şi predică 
în numele principiilor eterne. 
26 Decembre. 


Ataşatul comercial din Sofia laudă munca Bulgarilor. Să- 
tenii se aşază de-a rândul Căilor Ferate şi îşi zidesc case cu 
mai multe rânduri. Se deschid bulevarde. Funcţionarii îşi 
fac datoria cu zel. Tribunalele sunt deschise toată ziua. 
Regele e un om de toată isprava. Dar stăpâni pe situa- 
ţie sunt Macedonenii. 

50 Decembre. 


Și lui Davilla, acum ministru la Varşovia, i s'au trimes. 
cartea contra prințului Carol, în traducere evreiască. El a 
refuzat să o împartă. 


Se discută aprins interviewul dat de Maniu, prin Lugo- 
şianu ca interpret, lui Bourguès de la Petit Parisien. Spune 
că, dacă Regența nu-i face dreptate, e liber să se gândească 
şi la Republică şi la prințul Carol. E decis la luptă prin orice 
mijloace. Liberalii pârându-l, el sfârşeşte prin a desminţi. 

Aceluiaşi Bourgues i-am spus că nu cred în autenticita- 
tea scrisorii Regelui pentru Prinţ şi, întrebat dacă, fiind che- 
mat la guvern, eu l-aş rechema, i-am spus că, în aceste mo~ 
mente, nu. 

Intrebat din partea Princesei dacă să divorțeze, cum o 
sfătuiesc liberalii — şi ea crede că trebuie să întrebe 
pe şefii de partid —, răspund că ar pierde astfel prestigiul 
ei, că s'ar arăta şi ea legată de liberali şi s'ar aduce iarăşi 
înainte toată chestia dinastică. 


1 928 





J-iu lanuar. 


An cu triste prevestiri în toate privinţile. 
+ 


Princesa Elena declară că, de şi Vintilă Brătianu per- 
sonal a fost contra divorțului, ea acceptă această soluție, 
dar numai peste câteva luni. Maniu a sfătuit-o numai la 
amânare. Lungile mele silinți rămân cu desăvârşire ză- 
darnice. 

11 lanuar. 


D. Ghica, numit la Roma pentru a aranja puncte precise, 
îmi spune că Durazzo “a prezintat un memorand pentru 
chestiile în litigiu, mai ales comerciale, aşa încât tratatul 
de comerţ nu poate fi încheiat deocamdată. Vorbim de trans- 
portul de mitraliere pentru Ungaria: se întreabă cum s'a 
putut ridica de acolo controlul militar. Se teme de un con- 
flict italo-sârb. 

12 lanuar. 


Cardenas îmi spune că ar dori o catedră de spaniolă aici şi 
doreşte să ştie condiţiile de realizare. 
13 lanuar. 


Durazzo stă să plece în curând şi, ajungând de înţe- 
lege ziarele şi cărţile româneşti, îi pare sincer rău. Nu ştie 

cinc îl va înlocui. Regretă polemicile de presă între cele 
două ţări. Admite şi el că sentimentul este un fapt, de 
care şi calculele diplomatice trebuie să ţie samă. 


* 


Văd şi pe Manoilescu, care îmi dă ştiri despre atitudines 
familiei regale italiene în chestia Prințului. 


15 lanuar. 


Maniu crede, după spusele lui Titulescu, că Ungurii şi 
Ruşii gătesc un atac simultan contra noastră în Mart. Cum 
îmi spune că niciun şfert din mobilizați mar răspunde la 
chemate, eu protest: aşa ceva nu se va întâmpla în Ve- 
chiul Regat, orice ar îi. Toate acestea şi le închipuie el, vă- 
dit, din ură contră liberalilor. Nu-vrea ca aceştia să se e- 
ternizeze întrun războiu care ar izbucni. Imi arată un 
plan de întruniri şi-mi cere concursul nostru. Pe urmă, a- 
dauge el, noi vom avea să creştem din afară prestigiul 
guvernării sale. 


22 lanuar. 
Conferinţă la Galaţi. 


24 lanuar. 
Recepție le Legația italiană pentru senatorul Corradini, 
venit la reprezintarea piesei lui, Giulio Cesare, 


Li 
Argetoianu îmi vorbeşte de repararea casei Goleştilor şi 
a bisericii din Viero. 
* 


Mihalache la mine. Vorbim franc. li arăt că mențin acor- 
dul, de şi ştiu lipsa de bună credință a lui Maniu, cu care 

o adevărată discuție e imposibilă, şi vechile sentimente ale 
lui Madgearu. Dacă însă ar interveni împrejurări anormale, 
sunt liber pe acţiunea mea, şi chiar ei m'ar prefera pe 
mine unei improvizații. Mihalache o afirmă. N'am cu dânşii 
niciun angajament de Guvern, pentru că la momentul opor- 
tun nu mi sa spus nimic, ba încă, la întrebarea prieteni- 
lor miei, li s'a arătat, după ce candidatura mea la Bălţi a 
fost înlăturată de dorinţa lui Mirto, că „nu trebuie complicată 
chestia“, iar Popovici a găsit formula că noi trebuie să 
gătim plăcinta ca să o mănânce ei. 

Mihalache îmi declară că el doreşte participarea noastră 
la noul regim, care, din cauza lipsei de omogeneitate, de 
şi pretinde că între Ardeleni, tachişti şi ţărănişti ar îi un 
început de „armonizare“, ar îi slab şi nu Sar putea susținea 
luptând şi cu liberalii şi cu intelectualii, mai ales că toţi ne- 
mulţămiţii lor s'ar imbulzi la noi. El nu precizează, şi nu 
precizez nici eu. li spun doar că un mare număr de naţio- 
nalişti în Parlament, cum se crede el capabil a reţinea zelul 
electorilor săi, ar impiedeca o îmediată întoarcere, pe cine 
ştie câţi ani, a liberalilor, cari s'ar prezinta ca o necesitate 
naţională. 

l-am spus că în ceilalți n'am încredere. Din partea lui, 
mi-a explicat că o stabilire a condiţiilor de amănunte ar 
aduce de la început conflictul. Recunosc că poate fi ceva 
adevărat în aceasta. 

27 lauuar. 


Conferinţa lui Corradini, a cărui piesă, plină de idei şi de 
lungimi, a îost splendid reprezintată. 
28 Ianuar 


La Facultatea de Litere discuţii asupra excluderilor de 
studenţi amestecați, după rapoarte confuze ale Poliţiei, în 
urâta afacere de la Oradea. 

intrunire naţional-ţărănistă la laşi, cu multă lume adusă 
puţintel de pretutindeni, dar ţinută în rânduială. Basara- 
benii aclamă pe Stere, care i-a prelucrat d'inainte ceasuri 
întregi. Stere ţine un discurs, în care cere să se sfărâme 
zidurile închisorilor. E purtat pe sus şi bătut cu flori. 
In numele mieu vorbise Taşcă. Maniu a strigat: „Trăiască 
N. Iorga“. Sala, care nu era a mea, i-a răspuris cu aclamații. 
Guvernul nu se arată impresionat. 
4 Februar. 


Mihalache mă întreabă dacă e bine să primească pe so- 
cialişti în tovărăşie.: Ei ar voi să combată din punctul lor 
de vedere pe Rothermere şi pe optanţii unguri. Răspund: 
— Da, dar cu ochii deschişi. 

5 Februar. 


Congresul nostru are un succes strălucit. Cea mai căl- 
duroasă asistenţă. Dau lămuririle necesare, afirmând şi 
dreptul partidului mieu de a exista şi dreptul mieu personal 
de a guverna. Banchet de 300 de persoane. 

„Lupta“ tachistă atacă şi insinuiază. 

713 Februar. 

La Paris. je îi 

Intâlnire cu Roques, care pleacă la Bucureşti. Mă în- 
treabă de „starea de spirit“ de la noi. — Niciuna, — Atunci 
agonie? — Nu tocmai. Dar lumea ştie ce e în dosul acestei 
simple lupte pentru putere. Ii arăt cum aş înţelege un 
guvern de activitate creatoare. Pe vremuri, în numele lui 
Albert Thomas, el a avut o conversaţie cu Maniu: nu mi-a 
spus «efectul. 

Aici foile iau puţintel la vale marile proiecte ale lui Ti- 
tulescu. 

15 Februar. 


Deschiderea cursului mieu. 


* 


O persoană oficială, trimeasă de la Bucureşti, îmi spune 
<ă, întrebând pe Prinţ, formal, dacă vrea să se întoarcă, de 
mai multe ori i s'a spus: ni. 

20 Februar. 


Fac o conferință despre România cu proiecţiuni înaintea 
unui auditoriu de şcolari. 
Incercarea mi sa părut deosebit de interesantă. 


21 Februar. 
* 


Diamandi îmi propune, prin avocatul Legaţiei, la telefon, 
un dejun cu ziariştii Micii Inţelegeri, prezidat de el. Refuz. 


x 
Neculce mă asigură că în cercurile financiare nu e nicio 
dispoziţie de împrumut pentru noi. 
* 
Lui Gatosky, secretarul prinţului Carol, îi recomand ca 


Prinţul să caute a se semnala priutr'o călătorie, prin re- 
dactarea unei cărţi, prin amestecul viteaz într'o luptă. 


* 


Din ţară veşti de scandaluri parlamentare, urne răstur- 
nate, injurii, excluderea lui Vaida, retragerea Ardelenilor 
din Cameră, condamnarea de către Maniu a politicei „bal- 
canice“ a Guvernului. 


18 

25 Februar. 


Am ajuns ia a patra lecţie. Suflete bune din ţară spun că 
m'am decât trei ascultători şi întreabă dacă nu vorbesc 
prin interpret. 


2 Mart. 


La Institut, comunicaţie despre lucrările de la Vodița şi 
Popăuţi, 


* 


Intrunirile continuă în ţară. La Cernăuţi s'a vorbit în toate 
limbile. A fost readus pe scena politică, şi Grigorovici. Mo- 
țiunea votată de naţional-ţărăniști ne ignorează ca partid. 


4 Mart. 


In medii universitare franceze găsesc admiraţie pentru Pa- 
nait Istrate. 


5 Mart. 


Conferinţă despre raporturile de arta Orientului şi Italiei 
la „Amicii Univa sităţii“. 
8 Mart. 


Diamandi se declară fără alte legături de partid decât prie- 
tenia pentru I. Brătianu. 


9 Mart. 
La Madrid. 


11 Mart. 


Conferință despre mănăstirile Popăuţi şi Hurezi la Le- 
gație. Asistă şi infantele, soțul surorii Reginei. 


Oo 
—] 
a 

Conferinţă despre politica spaniolă faţă de Turcia şi de 
țările noastre la Residencia studenţilor. Asistă ducele de 
Alba, rectorul şi multă lume intelectuală. 


13 Mart. 


La Regele, Aşteptare în spiendide saloane din secolul al 
XVIl-lea, cu doamne în toalete de bal şi domni cu feţe 
grave, înfăşuraţi în redingote şi fracuri solemne. 

Rândul mieu vine la amiazi. Regele, extrem de amabil, 
începe îndată a se informa. Imi mulţămeşte că, odată, fiind 
atacat de Blasco Ibanez, i-am luat apărarea. Observ că 
politica poeţilor mare însemnătate. El citează proverbul spa- 
niol: „gura care tace nu întră multe limbi într'însa“.. I se 
pare că la noi acum e un adevărat haos. Arăt că el putea 
fi înlăturat dacă, la un moment, Regele victorios ar fi luat 
o hotărâre. Despre prinţul Carol spune că l-a cunoscut acum 
vre-o câţiva ani şi i-a părut inteligent şi de o bună ți- 
nută. 

14 Mart. 


La Lisabona. Cu consulul nostru Santos Bastos, vizităm 
foasta mănăstire Belem. 

Este aici şi o colonie românească de vre-o douăzeci de 
persoane, „funcţionari“. Au trecut şi nenorociţii de emi- 
granţi basarabeni în Brazilia. 

15 Mari. 


La Santos Bastos întâlnim pe un tânăr profesor de la 
Drept, care a luat la Galaţi pe o d-ră Macri şi îi place a 
reveni în ţară. Cu ochii în lacrămi fostul consul portughez 
la Galaţi îmi vorbia de prietenii lui, a căror moarte o află 
prin mine: Caramiil, Carnabel, dall'Orso. 

La Evora, unde aflu o icoană bizantină şi un nou por- 
tret al lui Mihai Viteazul. 
17 Mart. 
x 
Conferința mea despre căile de penetrație ale latinităţii 
în Sud-Estul European. 
La ministrul de Externe, medic format la Paris, în curent 
cu toate. 
19 Mart. 


+ 
La Coimbra, unde mă conduce tânărul profesor francez 
Raymond Bernard. 
20 Mart. 


Vizită ia Universitate, unde vorbeşte Millardet, care a 
fost şi la noi, dar şi Germanii, Berlinezii Wechsel şi Ga- 
milscheg, în oraşul unde o Germană, Carolina de Vascon- 
cellos a inaugurat — şi cu câtă strălucire! — cursurile de 
romanistică. 

21 Mart. 


Cercetez oraşul Porto. Aflu în suburbii, ţinuţi. de filantro- 
pia portugheză, cei treizeci şi cinci de nenorociţi emigranţi 
basarabeni în Brazilia. Acasă sunt numai femeile. Una sin- 
gură. vorbeşte româneşte. Toţi se zic Români şi găsesc că 
„e mai bine acasă“. 

* 


In trenul spre graniţa spaniolă, un comerciant din Porto 
vorbeşte contra vechii aliate, Anglia, care ia tot şi nu dă 
nimic în schimb. A cerut la începutul războiului artilerie 
portugheză şi instructori artilerişti. 

Pe frontul francez la Lille, ei au părăsit apoi sectorul for, 

lăsând pe Portughezi singuri, cari, după o zi de luptă, 
au avut 2.000 de morţi şi mulţi prizonieri, toţi răniţi. La 
ofensiva Aliaților, Portughezii formau grupuri de artilerie cu 
paritate de participare, dar cereau pentru ofiţerii lor co- 
manda. — Nu ne lăsăm comandaţi de elevii noştri englezi. 
Din cauza părăsirii sectorului, Portughezii evitau legăturile 
personale cu Englezii. 

Nu iubeşte pe Spanioli, de şi, în timpul războiului, a- 
ceştia lăsau să treacă spre Franţa ofiţeri portughezi în u- 
niformă, doar fără chipie. Pretinde că şi trenul e mai prost 
în Spania. 

22 Mart. 


Ziarele anunţă îndâriite lupte politice la noi. Figura lui 
Maniu apare ca a unui zeu pedepsitor. 
23 Mart. 


„Secolo“ vorbeşte de „cele patru naţii bolnave“: România, 
Iugoslavia, Cehoslovacia şi Polonia. 
Seara, la Milano. Ninsese. Acum plouă. Iarnă... 


25 Mart. 
Conferinţă la Circolo +Filologico din Milano despre „Pie- 


montul şi Lombardia Românilor“. 
26 Mart. 


Titulescu nu pare a se bucura, după ultimele lui intervenţii 
diplomatice, de o mare consideraţie în Italia. 


28 Mart. 


În ţară aflu lupta învierşunată pentru putere. Maniu a 
considerat întrunirea la Bucureşti ca o Adunare Naţională, 

care, după şedinţa ei plenară, s'a declarat disolvată pentru 
<a, apoi, actele ei şi chestiunile constituţionale să treacă la 
noua Adunare de la „Alba-lulia“. O cale pe care n'o pot 
aproba, şi o spun deschis, încă de la gară. 


x 


Se validează alegerea mea, fără a candida, la Ismail. 
Anunţ că voiu veni mâne la Cameră, de şi ,,Aduriarea“ 
m'a oprit de la aceasta. 
* 
y t 


După amiazi Mihalache cearcă să mă abată de la acest 
gând. Maniu a plecat, tocmai azi, în Ardeal, de unde 
nu se mai întoarce până la „Alba-lulia“, pentru care s'ar 
fi dat plicuri închise, ca unor comandanți de unități în răz- 
boiu. Mihalache se oferă a negocia, dar în secret, fără a 
trăda ştirea la ziare, pentru a satisface dorințile prieteni- 
lor miei. Despre mine îi spun limpede: că doresc sä guver- 
nez eu, cu metodele mele şi potrivit cu concepțiile mele. 


x 


Regina a plecat în Cipru, de unde are intenția să meargă 
la lerusalim. Mihalache se plânge că ea trimete și dă sfaturi 
ca un Rege. A chemat pe Stere, care a şi fost de două 
ori la dânsa, declarându-i că-l urăşte de douăzeci şi 
cinci de ani şi chiar până în acest moment, dar totuşi îl 
înţelege; nu poate da însă de rostul Ardelenilor. S'a -prezin- 
tat ca apărătoarea îndrituită a drepturilor Coroanei. 


29 Mart. 


La regentul Buzdugan. Ii arăt cum văd eu situaţia. Din 
partea lui, imi spune că mare legături de partid. Când a 
intrat în Regenţă, a părăsit tot ce era înainte. Inţelege să 

iea şi tot riscul situaţiei. A încercat, timp de două ceasuri, 
să aducă pe Maniu la o atitudine conciliantă. In zădar: el 
vrea puterea pentru dânsul, şi imediat. Totuşi Vintilă Bră- 
tianu i-a arătat că ar fi dispus să-i cedeze locul mai târziu. 
In ce-l priveşte, Buzdugan nu va ceda înaintea străzii. Şi 
Patriarhul e de această părere. Reginei nu i se recunoaşte 
niciun rol politic, şi i s'a lăsat îndestul s'o înțeleagă. Mă 
întreabă dacă aş putea lucra cu averescanii. — De ce nu? 


30 Mart. 


Vorbesc la Cameră. Dimineaţa, d-rul Angelescu m'a ru- 
gat să nu atac pe Titulescu în chestia hotărârii de la Ge- 
neva în afacerea optanţilor unguri. Ieri, Mihalache ma ru- 
gat să nu mă leg de naţional-ţărăniştii lui. Eu însă vorbesc 
aşa cum îmi este datoria. Răspunsul lui Vintilă Brătianu e 
peste măsură de stângaciu. Incepe spunând că am făcut un 
răspuns la Mesagiu întârziat, la care se va răspunde nu- 
mai la toamnă. El nu vrea să admită ce-i spun eu: că Gu- 
vernul lui nu apucă toamna. Stârşeşte prin a recunoaşte şi 
el că înuintea străzii nu va ceda. 

2 Apri. 

“Dejun la Princesa Elena, itind de fața princesa Olga al 
Serbiei şi îoasta Mare Ducesă Maria. Aceasta dă perfecte a- 
mănunte despre asasinatul regelui Carol în Portugalia. Apare 
şi micul Rege, care isprăvia abia o gripă. E voinic şi cu un 
oarecare aier de precoce demnitate regală. 


x 


Teatrul Naţional e plin pentru prima conferinţă despre 
Poitugalia. 
3 April. 


Seara, Madgearu şi Mihai Popovici vin amândoi la mine, 

la ceasul la care, nu fără o intenție malițioasă, i-am poftit 
şi pe unul şi pe altul. Par a îi dorit să fie deosebit. Vorbesc 
de atitudinea lor față de mine în trecut. Dau vina pentru 
lucrurile neplăcute pe d-rul Lupu. La plecare, Popovici mă 
asigură că nu „partidul“, ci „partidele“ ar fi să ieie moşte- 
nirea. Eu îi amintesc ce se cuprinde în moţiunile lor. 

De altfel ei regretă hotărârea lui Maniu de a scoate opozi- 
ţia din Cameră. Asigură că, la Alba-Iulia, „nu va îi nimic“. 
Atunci, de ce mai ţin adunarea? Li spun cu hotărâre că 
refuz absolut să colaborez la ceva care este pentru mine 
o îaptă rea. 

4 April. 

Vorbesc la legea Cultelor. 

Inainte, Istrate Micescu atacă pieziş pe Titulescu, care n'a 
pus bine chestia optanţilor, neconsultând pe specialiştii ro- 
mâni. Argetoianu apără pe colegul său şi cere Camerei a- 
plause pentru dânsul. 


Conferinţa a două despre Portugalia, la care asistă şi 
prinţul Nicolae, care s'a anunţat el însuşi prin aghiotantul 
său. Aplaudă la atacul contra „monşerocraţiei“, care e cald 
subliniat de sală. E toarte bine ca înfăţişare, dar se sfieşte 
încă a vorbi. 

5 April. 


Azi Hans Otto Roth la mine. E hotărât contra politicei 
liberale de îmbulzire, dar şi contra uneltirilor revoluţionare. 
Maniu, care vrea un „bloc ardelean“, i-a chemat şi pe 
Saşi la Alba-lulia. Roth nu iea asupră-şi acest păcat. Aurel 
Dobrescu l-a asigurat că „va dezarma o divizie“. 

Saşii au convins cu greu pe Vintilă Brătianu să nu se 
atingă de cooperaţia lor, la legea pe care o prezintă Lupu, 
dar e făcută de doi tineri liberali. 

Arăt la Cameră intenția pe care o au unii exploatatori 
proşti de a strica, printr'o clădire fără sens, frumoasa piață a 
Mediaşului; alţii vreau să se înstăpânească pe Biserica Dom- 
nească din Câmpulung. Argetoianu e şi el indignat de ca- 
zul de la Mediaş, care, spune el, e complicat cu un şantaj. 

= 


Sesiunea se mântuie cu un cald mesagiu al Regenţei. Vin- 
tilă Brătianu mă asigură că o să rămâie. Lupu îl proclamă 
un „sfânt“, Argetoianu un „şef“ respectat, ale cărui ordine 
se execută de „soldaţi“. 

8 April. 


Şi la ultima conferinţă despre Portugalia foarte multă lume. 
* 


Vizita lui Marcel Pernot de la Débats. Are de gând să 
meargă şi în provincie. Vine din Grecia, unde l-a speriat 
„etatizarea“, pe care Zaimis o crede necesară pentru un a- 
nume stadiu al unor anume popoare. In ce priveşte România, 
e rezervat asupra naţional-ţărăniştilor. La Cluj va vedea pe 
Maniu, care a adresat un adevărat mesagiu lui Halippa cu 
privire la cei zece ani de stăpânire românească în Basa- 
rabia. 


18 April. 
Mari cutremure în Bulgaria şi Grecia. 
26 April. 
Venirea abatelui Zavoral. 
"27 April. 


Primirea lui Zavoral la Academie, cu un discurs al d-rului 
Marinescu. Abatele, care vorbeşte româneşte, ni dă sfaturi 
de a iubi limba noastră. 


282 N. IORGA 


La Fundaţie, primirea solemnă a lui Zavoral, în asistenţa 
Patriarhului. Nistor îl salută în numele Guvernului, primarul 
Costinescu în al Capitalei. Urmează cuvântarea mea, extra- 
ordinar de cald primită. Vasile Stoica vorbeşte în numele 
legionarilor ardeleni, relevând ajutorul dat revoluţiei din 
Praga. Se adauge şi un student. Abatele se exprimă foarte 
corect, spre uimirea auditorilor. Patriarhul îl săruță. 

Seara prânz la ministrul cehoslovac. Hiotu mă face să 
reiau relaţiile cu Duca. El îmi anunţă că prinţul Carol se 
află la Bruxelles. 

28 April. 


In drumul spre Chişinău, generalul Istrate, care a coman- 
dat ca general de corp de armată la ocuparea Basarabiei, 
îmi spune că nu face politică, fapt pentru care I-a felicitat 
regele Ferdinand, al cărui aghiotant a fost. 


29 April. 


La Chişinău Regența ajunge ceva mai târziu. Bună ti- 
nută, la gară, a Prințului Nicolae. Discursurilor de întâm- 
pinare li răspunde Patriarhul. 

La Sobor, impresionant discurs, foarte înţelept, al Patriar - 
hului, care face apel la unire şi regretă absenţa național- 
ţărăniştilor. Incunjurat de amicii săi, general Averescu, ve- 
nit încă de aseară, caută să se menţie vizibil în locul Wintâiu. 
Vorbesc cu generalul Coandă, cu care împart trăsura, şi îi 
arăt că un Guvern al lor, la început, e imposibil. Ar îi 
un crâncen războiu cu naţional-ţărăniştii.. Pe urmă, ar fi 
un mijloc de a se înţelege cu mine. — Şi cu Goga? — La 
Culte; ce ştiu eu! — La Interne ar îi bun Mitilineu. Gene- 
ralul îmi cere voie să comunice şefului său conversaţia. 
— De ce nu? Dar sunt sigur că nu va înţelege astfel de 
lucruri. 

La Sfatul Ţării, clădire în stil napoleonian, ca mai tot ce 
a dat aici oficialitatea rusească. Sală strâmbă, urâtă. Vor- 
beşte Prinţul. Apoi discursuri liberale: al lui Vintilă Bră- 
tianu, cu un întreg program ca pentru un lung viitor de 
guvernare, al lui Nicolescu, preşedintele Senatului, fără co- 
loare, al lui Săveanu, mai nou ca stil. Averescu face o: 
lungă expunere a felului cum, lucrând cu „Puterile centrale“, 
în trista vreme de la Buftea, ar fi putut să unească Basa- 
rabia, care i se oferia. Amintind astfel de lucruri, el nu-şi 
dă sama de deplorabilul efect pe care-l face la o serbare 
de demnitate şi mândrie românească. Nu ştiu de ce Mihali, 
de la' Cluj, crede că trebuie să-şi facă un fel de auto- 
biografie. 

Dezvelirea, cu discursuri, al lui Buzdugan în frunte, care 
însă nu se aud, a statuii lui Ştefan-cel-Mare, măhăloasă 
creaţiune a Basarabeanului Plămădeală, care a luat chipul 
fixat de Costin Petrescu, acesta însuşi urmând pe Bucovi- 
neanul Epaminonda Bucevschi, de acum trei şierturi de: 
veac. 


Supt aeroplanele numeroase — se zvonise, fiecare dând 
răspunderea pe altul, că vor veni avioane bolşevice şi 
vor bombarda statuia... — se primeşte defiarea, care e 


splendidă. Excelentă ţinută a şcolilor, şi a celor de fete. 
Evreii se prezintă numeroşi, şi ca socoli, cu steag zionist, 
purtând doar o panglică românească. Armata e ireproşa- 
bilă: soldaţi voinici, cai zdraveni, arme care par înoite. 
E o mândrie so vezi. La urmă, pe căluţii lor, ţărani 
supt dârze căciuli. 

Masă de 400 de persoane. Averescu, încântat, e la u- 
rechea Patriarhului. In față, Prezan îl priveşte cu curiozitate. 
Vintilă Brătianu toastează pentru familia regală. Prinţul 
Nicolae ceteşte apăsat răspunsul, în care se cuprinde o scri- 
soare a Reginei. Pomenind pe soţul ei, ea deciară că omul 

politic care se poate stăpâni pe sine, acela câştigă: aluzia 
e evidentă. Senzaţie. 

Oficialii pleacă la 5. Eu rămân pentru reprezentarea, cu 
o foarte bună artistă, a piesei mele „Domn pribeag“. Ur- 
mează o conferință a mea, în care relevez rolul mulțimilor 
pentru păstrarea caracterului românesc al Basarabiei. 


30 April. 


Cu Inculeţ, Pântea şi Ciobanu şi cu doamnele lor, cerce- 
tez satele Goiana şi Vadul-lui-Vodă. Rare ori câte ceva 
vechiu în bisericuţele cu covoare splendide, pe care reco- 
mand să le adune întrun Muzeu. In ultima localitate, îru- 
moasă catapeteasmă, cu icoane de o inspiraţie în parte oc- 
cidentală. 

Apoi la şcoli. La Facultatea de Teologie, foarte cerce- 
tată, refuz să fiu întâmpinat de scriitorul Gala Galaction, 
din cauza atitudinii lui din timpul războiului. 

La întoarcere trenul e întâmpinat cu muzică militară, 
şcoli, urale, pentru d-rul Angelescu, care e înăuntru. 


1-iu Maiu. 


La Bucureşti aflu rezultatul alegerilor franceze, cu un mare 
succes al moderaţilor, comuniştii pierzând unsprezece locuri. 


* 


Societatea Urban Jarnik dă un dejun lui Zavoral. Intre 
asistenţi, şi Madgearu, care stăruie pe lângă mine pentru 
înţelegerea înainte de 6 Maiu. -Ef ar voi să, vorbesc la a- 
dunarea din Bucureşti, unde promite 40.000 de oameni. 
La Alba-lulia oficialii vor încerca să-l împiedece. Madgearu 
asigură că se va păstra liniştea. 

Hrătasem lui Zavoral dorinţa mea de a colabora cu so- 

cetaitea lor ceho-română, stăruind să se aleagă bine solii 
culturali. El vorbeşte ioarte cald de Urban Jarnik. 


* 


Universitatea nu e închisă de „ziua muncii“. 


2 Maiu. 


Dejun la Afacerile Străine. Duca îmi strecoară ştiri triste 
despre Prinţ, „un om căruia i se oferia rezultatul a o mie 
de ani de muncă prin Coroana României Unite“. 

Lăpedatu crede şi el că legea electorală se va schimba. 
Vintilă Brătianu nu vrea însă: i se pare că actuala lege 
înfrânează interesele locale în folosul celor generale. Dacă e 
contra panaşagiului: ori un sistem, ori altul! Lăpedatu re- 
cunoaşte că sistemul de acuma dă ţara pe mâna organizato- 
rilor de alegeri, cari-şi fac de cap. 


* 


Seara, masă la Hiotu, cu Zavoral. Ştirile rele comunicate 
de Duca m'au impresionat adânc, provocând un proces de 
conştiinţă, pe care admit să-l comunic Reginei, fără ca 
pentru aceasta să doresc o audienţă. 

Hiotu mă asigură că vizitele lui Stere „la câte trei zile“ 
se datoresc numai insistenţei acestui om, care crede că a 
găsit în sfârşit reabilitatea aşa de mult dorită. 


3 Maiu. 


Cu abatele Zavoral şi ministrul cehoslovac la Văleni. La 
Ploieşti abatele e primit de 500 de fete de şcoală în cos- 
tune naţionale. Primarul îl anunţă că o stradă va îi numită 
după oaspetele iubit. 

J,a Văleni aflu că ministrul a fost aghiotant al Impăratu- 
lui Carol. 


286 N. IORGA 


Cineva din Ploieşti îmi spune că acolo se prind la telefon 
adevărate conversații între Stere şi Ştirbei. Ar fi vorba ca 
primul să între în Ministeriu. 

4 Maiu. 


In cursul unei discuţii Ja Patriarhie, pentru noua clădire, 
între membrii Comisiei Monumentelor Istorice şi Patriarh, 
acesta îmi spune că sar putea ca eu să fiu ministrul care 
să ordonanţe cheltuiala. 

5 Maiu. 

„Alba-Iulia.“ 

Trimet lui Maniu o telegramă în care „recunosc partidului 
său dreptul de a fi valorificat într'un viitor guvern cum va 
înțelege Regența“. Maniu îmi räspunde cu frazele vage pe 
care le aşteptam. 

In oraş, unde manifestația e condusă de Madgearu şi de 
generalul Holban, domneşte o linişte perfectă. La Şosea se 
îmbulzeşte lumea săracă, profitând de vremea bună. 


7 Maiu. 


Cetesc moţiunea de la Alba-lulia. Vechiu stil de ideologie 
revoluţionară ardelenească. „Guvernul inimic al Patriei“, 
îndemn la neascultarea de legi, repudiarea împrumutului, etc.; 
se vorbise de coloanele ţărăneşti care merg pe jos... la Bu- 
cureşti... Amestecul steagului roşu a fost evident, şi tindea 
să fie decisiv. Bine că s'a afirmat măcar caracterul înviolabil 
al unităţii naţionale! 

Un învăţător din Muscel, care a fost de faţă, îmi spune 
că a rămas scârbit de sentimentele de duşmănie față de Ve- 
chiul Regat. La lumina focurilor înalte, 100.000 de oameni, 
ca la 1784 sau la 1848, strigau: „Azi să se schimbe gu- 
vernul, azi!“ „Murim azi, şi aici!“ Trenurile au fost luate 
cu asalt. 

Ziarul Saşilor declară că pentru ai săi nu este nimic de 
aşteptat de la acest partid, afară doar că pune problema 
de drept, ceia ce trebuie salutat. i 

10 Maiu. 


Cu Suedezul Mohl, de la un ziar din Stockholm, şi cu 
Clinton Logio, la Văleni, unde şi Lăpedatu. 

La masă, acesta spune că la Alba-lulia au venit mai mulţi 
țărani din judeţul Alba şi muncitori. Puţini din Cluj, vre-o 
două sute din Braşov. Trimes să vadă situaţia în Ardeal ina- 
inte de întrunire, Lăpedatu s'a întors cu ştiri asigurătoare. 
N'ar îi vorba de o succesiune a lor. Se lucrează mai mult 
în direcţia mea. Naţional-ţărăniştii fac imposibilul mai ales 
pe lângă Patriarh, ca să împiedece guvernul mieu de ,„des- 
tindere“. S'a prins o comunicaţie a lui Stere către Maniu, 
la întoarcerea mea din străinătate, în acest cuprins: „spu- 
sesem că va trăda în patruzeci şi opt de oare; a făcut-o în 
douăzeci şi patru“. Observ că acest om e cel mai bun ex- 
pert în materie de trădare. 

Ziarele, informate de Guvern, sunt pline de ştiri cu pri- 
vire la un complot în Anglia al prinţului Carol, care ar fi 
fost să se întoarcă în momentul de la Alba-Iulia. Prinţul, 
bolnav, a trebuit să părăsească Anglia. 


x 


In Le Monde Slave din Paris un Rus, Adamov, e primit 
să falsifice şi să înjure şi pe Poincaré, în chestia Basarabiei. 
Intreb pe Eisenmann supt ce presiune s'a primit acest pam- 
flet. 

15 Maiu. 


Beza doseşte din Londra, aducându-mi ştiri liniştitoare 
cu privire la afacerea din Londra, care mi-a räscolit tot 
sufletul. 

La Afumați cercetez biserica lui Constantin Cantacuzino 
Stolnicul. 

Seara, la Legația italiană, cu profesorul Maragliano din 
Geneva, descoperitorul serului anti-tuberculos, şi noul mi- 
nistru al Belgiei Guilaume, al cărui tată pregătise o bibiio- 
grafie a Istoriei Românilor, pe care fiul spune că ar fi 
dispus să o continue. 

Noul ministru al Italiei, Preziosi, ginerele lui Tittoni, arată 
o mare admiraţie pentru Averescu. 


* 


La o întrunire din Dobrogea, V. Sasu a dat ca sigur un 
viitor guvern Averescu. i 
28 Maiu. 


Princesa Elena, la care dejunez, a primit pe Maniu, care 
i-a făcut timp de două ceasuri un „expozeu“ fără s'o lase să 
adauge un cuvânt. 

29 Maiu. 


Mi se acordă în unanimitate premiul de proză de 100.000 
de lei. 
30 Maiu. 


Şedinţă de comemorare a Regelui Ferdinand la Acade- 
mie. Cum aş fi trebuit să vorbesc de politica unui Suveran 
care nu mi-a îngăduit nicio participare la conducerea ţării, 
am refuzat. Sarcina i s'a dat lui Mehedinţi, fost ministru. 

Sunt de față Prinţul Nicolae, care a răspuns bine salu- 
tării preşedintelui Racoviţă, şi ceilalţi doi membri ai Regen- 
teii, precum şi regina Maria, care sa apropiat de mine, 
observând că e mult de când nu ne-am văzut. Bianu a 

vorbit, mişcat, despre legăturile răposatului Rege ca Aca- 
demia. 
i 2 Iunie. 

La Academie şedinţă pentru Alecsandri, în prezenţa Re- 
ginei, a princesei Elena şi a prinţului Nicolae. Discursul lui 
Goga a fost bine clădit şi ferm. 

3 Iunie. 


La Târgovişte, pentru Congresul Ligei Culturale. 

Seara, un deputat liberal îmi spune cât de adânc simţia I. 
Brătianu criticele mele. Era rău informat şi adesea aţiţat 
de oameni interesaţi să. producă şi să menţie. duşmănia. 
Mă credea invierşunat contra lui personal, căutând să-l 
scad. 

4 Iunie. 


După-amiazi, la Dealu. Mormântul lui Mihai Viteazul e 
acoperit de un praf gros. Colonelul comandant al şcolii 
vorbeşte frumos membrilor Ligii în faţa celor 500 de elevi, 
cari defilează. Până ajungem la poartă ei se coboară -pe 
cărări ca să ni dea o ultimă bună-ziua. 

* 


Seara, festival foarte reuşit, cu corul din Târgovişte, în 
care întră bărbaţi şi femei din toate clasele, având drept 
conducător un contabil şi.un băcan ca solo. Iţi face plă- 
cere. Corul din Sălişte e condus de însuşi Timoteiu Popo- 
vici. Studenţii prezintă frumoase danţuri. . 

5 Iunie. 


La Cobia, gingaşă clădire de la 1572, înveşmântată în 
cărămizi smălţuite. Apoi la Butoiu, cu resturile unei mă- 
năstiri din veacul al XIV-lea, refăcută supt Matei Basa- 

19 


290 N. IORGA 


rab, apoi stricată de negligenţa egumenilor greci. Mergem 
şi până la Ludeşti, unde piatra soţiei lui Stoica, logofătul 
şi cronicarul cantacuzinesc, e oribil maculată de ceara lu- 
mânărilor proaste. 

7 unie. 


La telegrama trimeasă în numele Ligii Culturale Regina 
răspunde sec prin d-na Mavrodi, princesa Elena, direct, 
foarte călduros, Regența, convenabil. 

9 Iunie. 


La Văleni cu d-na Quensel, soţia unui profesor universitar 
în Suedia, care a fost în Rusia sovietică, despre care a scris- 
două volume, şi a mai trecut prin România pentru studii. 
E îoarte rezervată în tot ce priveşte Basarabia. 


12 lunie, 


Duca-mi arată telegrama prin care prinţul Carol arată la 
Paris-Midi că el se va apăra în procesul de divorţ şi că a 
fost silit să plece de conrupţia regimului românesc. 


153 Iunie 


La d-na Novian, căpitanul de aviaţie francez pe care l-am 
chemat ca sfătuitor îmi spune că accidentele dese vin din 
lipsa unor buni mecanici şi, în genere, a unei baze sănă- 
toase. Prinţul Carol organizase o mare aviaţie, căreia după 
plecarea lui i s'au luat mijloacele. O mică aviaţie bună 
poate produce aproape instantaneu, în caz de războiu, una 
de proporţiile cerute. 

* 


Averescu răspunde articolului mieu despre Guvernul de no- 

tabilităţi naţionale cu altul în care cere colaborarea de par~ 
tide, adăugând că, de altfel, el n'are nevoie de niciun aju- 
tor ca să vie la putere. 

14 lunie. 


Lăpedatu imi spune că ar trebui „să mă mişc“, să expun 
Regenţei drepturile mele. Regența s'ar teme să dea ţără- 
niştilor, gata de răzbunare, Guvernul, iar Averescu ar fi 
făcut, şi acum în urmă la Mărăşti, o rea impresie. 


17 Iunie. 


Cu Lăpedatu Ja Cluj, pentru inaugurarea, âdecă trecerea 
de la „Fundaţia Regelui Mihai“ la Stat a Muzeului, atât de 
bine, şi de greu, alcătuit de Romul Vuia, care m'a invitat 
în cuvinte mişcătoare. Şi în cuvântarea: lui el spune că pre- 
zenţa mea acolo face pentru dânsul mai mult decât toate 
discursurile şi distincţiile. In: discursul său Racoviţă răs- 
pinge concluziile istoricilor şi asigură că toată civilizaţia 
românească era gata încă din epoca pietrei. 


* 


In tren, Lăpedatu, şi la întors, Franasovici, spun multe 
lucruri interesante. Lăpedatu îmi arată că înfrângerea în 
procesul Manoilescu a fost pentru I. Brătianu cea mai 
grea lovitură. In Consiliul: de miniştri a fost o uimire când 
Tătărescu a adus ceia ce el numia probele. Şi Duca îndem- 
nase la proces. Brătianu mă privia ca omul în stare să 
deslănţuiască o mişcare carlistă. Sa crezut că Regina lu- 
crează la un Ministeriu Ştirbei, care ar deschide calea tă- 
răniştilor. Prinţul Nicolae a vorbit liber, bine, la Timişoara. 
Amândoi miniştrii iau în uşor pretenţiile de succesiune ale 
lui Lupu. 

Lăpedatu îmi spune în ce condiţii sa format guvernul 

Ştirbei. Brătianu l-a chemat pe Lăpedatu şi i-a spus ce 
pregăteşte; l-a rugat să nu plece din Bucureşti. Lui C. 
Dimitriu i-a vorbit mai vag. Noii miniştri au fost înştiinţaţi 
noaptea. Ştirbei era cu Nicoleanu, cu comandantul Bucureş- 
tilor şi directorul Poştelor. Intenţia lui Averescu de a da o 
lovitură îi pare evidentă. Ştirbei n'avea nicio autoritate: se 
silia să pară imparţial. Lui Brătianu i-a părut rău pe urmă 
că ma pornit de-a dreptul. 
20 lunie. 


La Belgrad, un Muntenegrean, insultat de opoziţie, ucide 
pe Pavel Radici şi încă un opozant şi răneşte grav pe 
Ștefan Radici. 

21 lunie. 


Dejun la Legația sârbească pentru conferinţa Micii In- 
ţelegeri. 

Beneş recunoaşte că a vorbit „Dimineţei“ de factori per- 
manenţi şi factori schimbători în politica naţională, dar cu- 
vintele lui au fost complectate, şi el n'a dat autorizaţia 
de publicare. Spune că e obosit de când, tot pe drumuri, 
reprezintă ţara lui. 

Marincovici asigură că în luptele politice de la dânşii e 
mai ales dorinţa lui Pribicevici de a reveni la guvern. A 
constatat caracterul superficial al luptelor:de la noi, dar în 
străinătate zgomotul lor ni face mult rău. 


%* 


Seara, prânz la Externe. Ştirbei se închide o jumătate de 
cea cu Duca. Hiotu îl laudă ca pe un om „cu scaurt la 


ti 


cap“. 


Ei 


Curtea de Apel a pronunţat divorţul Prințului. 

28 lunie 


Titulescu cercetează pe şefii de partide pentru a li da oa- 
recare informaţii în chestia optanţilor. 


29 lunie. 


La Brăila, conferinţă despre „Bazele României noi“. 
+t 


Mi se dă asigurarea că împrumutul nu se face. 
T-iu lulie. 


Prefectul de Prahova mă asigură, din potrivă, că de azi 
dimineaţă s'a trimis înştiinţarea iscălirii împrumutului. 


x 


Deschiderea cursurilor în prezența princesei Elena şi a 
verelor ei, fiicele prințului Andrei, Margareta şi Teodora, 
care trăiesc la' Paris. Ă 

Asistă şi d-rul Angelescu, care găseşte cuvinte bune pen- 
tru mine şi opera mea. 

7 lunie. 


Manoilescu mă asigură că intriga guvernului Ştirbei înain- 
tează. 

Acuma câtva timp a avut loc o întrevedere între Vintilă 
Brătianu şi Maniu. Cel d'intâiu a început prin a declara 
că nu ştie pentru ce e pus în fața celuilalt, că poate gu- 
verna şi că ar admite succesiunea naţional-ţărăniştilor nu- 
mai în anume condiţii, între altele respectarea comerciali- 
zărilor. Işi închipuie cineva capul lui Maniu! 


9 lulie. 


La Sinaia pentru un şir de conferinţi despre literatură 
şi artă la noi. 

N. Georgescu îmi spune că presiunea asupra Regenței e 
mai mare. Buzdugan însă n'ar voi să mă jignească. 


14 15 Iulie. 


La Braşov. Ce străin pare oraşul! Ai noştri abia cutează 
a vorbi pe stradă şi se semnalează prin negligența îmbră- 
căminţii şi încetineala mersului... 

= 


Arăt unui grup de Unguri din Făgăraş lucruri de artă 
din Sinaia. Perfectă înţelegere. Invitaţi la conferinţa mea, 
ei vin cu plăcere. Vorbesc curat româneşte. 

28 Iulie. 


Congresiştii învăţământului secundar vin la Văleni, cu 
Claviăre şi Rey în frunte. Mulţi Cehoslovaci şi Poloni, dar 
nu văd niciun Sârb. Un interesant Bulgar, Caţarov. Doi 
Englezi şi patru Americani. Vre-o doi Greci. 


24 Iulie. 


Tătărescu vine să-mi explice ce s'a petrecut în Ardeal. 
De îapt a existat o conspirație cu lucrătorii din mine, în 
mare parte străini. Un Consiliu instituit pentru a trata cu 
fabricanţii a funcţionat; înginerii au fost bătuţi, jandarmii 
atacați cu pietre, etc. El, Tătărescu, a dat ordin să nu se 
tragă; oamenii au fost speriaţi numai cu mitraliera, tră- 
gând în aier. Jandarmii şi-au răzbunat bătând pentru câte le 
înduraseră. Tătărescu, îmbrăcat ca ţăran, a fost el însuşi 
la Alba-lulia. A cunoscut deci psihoza. Cum se vede şi din 
depuneri, lumea ţărănească era convinsă că Maniu vine 
cu altă Constituţie, ale legi şi alţi funcţionari. 

li învederez lipsa de autoritate a regimului, imposibilitatea 
de a se menținea, ca şi aceia de a aduce pe Averescu ori, 


MEMORII 295 


cum însuşi © recunoaşte, de a se juca de-a Titulescu ori 
de-a Prezan. O guvernare a mea.ar atrage ce e mai bun 
Ja ţărănişti. Ar însufleţi ţara. Pe urmă, înainte de alegeri, 
partidele de autoritate sar putea lega într'o Uniune na- 
țională, precum cere programul. Fiecare cu organizaţia sa, 
dar cu o repartiție a rolurilor în Parlament şi în Guvern. Ar 
ținea, cu putinţă de revizuire, dacă împrejurările ar schimba 
proporţiile, cinci ani, zece. — Până la majotitatea Rege- 
lui. — Până la majoritate! Tătărescu crede că, dacă aşa 
ceva — cum îi arăt că a fost cu putinţă de patru ori până 
acum — nu s'a făcut, era părerea fermă a lui I. Brătianu 
că nu se poate Guvern de coaliţie. Dar sistemul lui, slăbit 
prin reaua stare fizică din ultimul an, nu se poate menținea 
şi după dânsul, lipsind şi sprijinul unui rege totdeauna la 
dispoziţie. Va îi deci „ceva nou“, şi în curând o voiu ve- 
dea in Septembre, la întoarcerea mea din Oslo. 


26 Iulie, 


La Bucureşti pentru Cameră. Deschidere cu entuziasmul de 
comandă. Toată lumea în picioare la cetirea, de Vintilă 
Brătianu, a Mesagiului. 

După-amiază, cetesc declaraţia noastră. Vintilă Brătianu 
ia cuvântul ca să se arăte consecvent. Mă sileşte să-i do- 
vedesc contrariul. Sunt adus a vorbi de „legalitatea contes- 
tată“ a unora şi de „popularitatea nemeritată“ a celor- 
Talţi. 

27 Iulie. 


Sosirea studenţilor italieni aduşi de Isopescu. [i conduce 
profesorul Bartoli de la Turin şi geograful Riccardi. La Bu- 
dapesta întraseră cu tricolorul nostru lângă al lor. Uimire. 
După sfatul lui Isopescu au scos pe cel românesc, 

9 Augusi. 


Berlinul apare cam murdar la margene, cu oarecare de- 
cadență în înfăţişarea oamenilor, mult mai politicoşi, ‘ba 
chiar foarte serviabili. In centru, perfectă ordine şi o ex- 
cepţională muncă. Părăsitul, melancolicul Potsdam, plin de 
socialişti. Lucrează aici delegaţia financiară românească, în 
frunte cu Oromolu. 

10 August: 


Plimbări prin cartierele muncitorești, admirabil organizate. 
11 August. 
La Oslo n'a sosit incă mai nimeni dintre congresişti. 
14 August. 


Deschiderea congresului, cu 1.500 de participanţi, între 
cari mulţi sovietici : şi! destul diletanţi. Preşedinţii naţionali 
he expunem pe estradă. In sală, Regele, pe un simplu scaun 
între banchetele pline; lângă el un aghiotant. Trebuie să 
asculte lungimea discursuri:or şi: a comunicatelor. Muzica l-a 
primit cu o bucată străină oarecare. 

Koht, preşedintele norvegian, vorbeşte, nu prea lung, cu 
humor, în englezeşte, franţuzeşte şi nemţeşte, regretând că 
nu cunoaşte şi „frumoasa limbă italiană“. Urmează discursul 
englez 'al rectorului Universităţii, în aula căruia ni ţinem şe- 
dinţele. Koht însuşi tratează despre ideia naţională în e- 
poca modernă. Monseniorul Baudrillart se ocupă de in- 
fluența d-nei de Maintenon asupra bătrânului Ludovic al 
XIV-lea. In față Regele protestant nu zimbeşte. Elegantă 
expunere cu orizont a Germanului Brandi de la Göttingen, 
despre Carol Quintul. Apoi, expansiv, tumultuos, agresiv, 

ofensiv, elocvent şi pitoresc, Belgianul Pirenne, care face ca 
Regele, cu toată oboseala lui, să râdă. El datează evul me- 
diu de la întreruperea de circulaţie maritimă pe care ar îi 
provocat-o invazia arabă. La urmă, scurt, Americanul Kid- 
der. 

Seara, recepţia primăriei la .Ankershus, cu o bogăţie de 
bufet ca în ospeţele medievale. 

15 Augusli. 


Recepție la Palat. Suntem înşiraţi câte doi după. hazardul 
sosirii. Regele şi Regina, prinţul Olav aşteaptă în dosul uşii. 
Suntem prezentaţi, fără nume, după naţiune, ceia ce face că 
Puig e bănuit a îi Român. Regele găseşte câteva cuvinte: 
ştie că eu eram, dimineaţa, „acolo sus“. Obiceiul cere să 
se strângă mâna şi aghiotantului şi dommişoarelor de o- 
noare, care păzesc altă uşă. Se trece la bufet. Regina, 
cu Curtea ei, iea ceaiul la o mesuţă deosebită, unde sunt 
chemaţi Englezii. Regele trece la întâmplare printre con- 
gresişti. 

Două banchete. Unul e oficial, cu discurs al preşedintelui 
Consiliului. Guvernul e libera!-socialist. Deci mult pacifism 
spus pe englezeşte. Răspunsul lui Pirenne în aceiaşi notă. 
Stau lângă un German din Riga şi lângă un Elveţian. In 
față, Vulici e obosit şi foarte plictisit de opoziţia croată, care 
se afirmă şi aici. 

După masă, în salon, plimbare ostentativă a d-nei Kol- 
lontay, ambasadoarea Sovietelor, în căutare de conversații. 
Femeie grasă, trecută, cu mers greoiu; sprincene mari negre 
pe. ochii suri obosiţi. Asigură pe Fedele, uriaşul fost mi- 
nistru de Instrucție italian, că „pe căi deosebite cele două 
naţii lucrează pentru acelaşi scop“. Un moment a captat pe 
bunul Puig. Alţi amatori nu se gâsesc. Profesorul finlandez 
Mikkola mă îndeamnă să vin în iarnă la dânşii. 

Al. doilea banchet al întregului Congres reprezintă o for- 

midabilă îmbulzeală. Am iarăşi vecinătatea lui Vulici şi a 
câtorva Francezi şi doamne îrancezi. Oficial ni se cer dis- 
cursuri naţionale, pronunţate pe o estradă după ce au fost 
anunţate cu gongul, de un secretar norvegian. Mă supun cu 
greu la acest „ridicul colectiv“ şi mă mulţămesc să arăt 
recunoştinţa pentru buna primire. 


16 August. 


Dejun dat de delegaţia polonă. Sunt între ministrul Polo- 
niei de aici şi cel din Madrid, oameni tineri amândoi, şi 
foarte afabili. 

După-amiazi, în urma prezintărilor arheologice ale lui 
Rostovţev, despre Dura, şi unui Berlinez, despre Milet, ţin 
locul lui Diehl, prezintând raportul său asupra influențelor 
bizantine în. Occident. Pe urmă Puig face o interesantă 
comunicare despre vechea artă romană. Se ceteşte un me- 
moriu al lui Balş, despre goticul în Muntenia. Am atins, 
nu fără aprobări, chestia comorilor noastre de artă deţinute 
la Moscova. 

17 August. 


Dimineaţa, Gh. Brătianu vorbeşte despre războiul din 
1877, prezintând pe bunicul “său ca intransigent în chestia 
Basarabiei, pe când Kogălniceanu ar îi fost dispus la transacţii, 
ceia ce mă face să rectific, arătând că de fapt aveau a- 
mândoi aceiaşi politică. Se amestecă şi o profesoară polonă 
cu lămuriri utile. Puţintel inainte Francezul Pages ridicase 
chestia atitudinii ruseşti față de Sud-Estul european pe 
vremea lui Napoleon al Iil-lea. Urmează o comunicaţie a 
lui Temperley, delegat englez, profesor la Cambridge, fost 
ataşat militar în Serbia şi, ca expert la conferința de pace, 
decorat cu Coroana României, a cării rozetă o poartă. 

Dejun la Italieni. Fedele e între vice-preşedinţii Dopsch 

şi Pirenne. La capetele potcoavei, Dembinski, şeful delega- 
tiei polone, şi eu; lângă mine, Italienii Gallavresi şi Al- 
bertini, un tânăr bizantinolog. In cele câteva cuvinte ale lui 
Fedele, el atinge fascismul. Dopsch răspunde rezervat, a- 
rătând că nare nicio sarcină din partea Guvernului său, 

C. Marinescu tratează despre Catalani în Mediterana o- 
rientală. Bemont află cuvinte calde pentru participarea Ro- 
mânilor la luminarea post-cruciatelor în secolul al XIV-lea. 

Seara, serbare etnografică la Skansen. Frumoase coruri, 
cu note cunoscute nouă. Danţuri, dintre care unele amintesc 
pe ale noastre; altele sunt de o delicată poezie şi politeţă 
„occidentală. 


8 August. 


A doua şedinţă generală. Calisse, care trebuia să vor- 
bească despre unitatea italiană, lipseşte şi e înlocuit cu 
Volpe, care prezintă personagii mai puţin cunoscute ale 
Risorgimentului. Dopsch câştigă atenţia cu observaţiile sale, 
spuse cu bonomie, despre economia în bani şi în natură, 
cu multe exemple de pretitundeni. Antipatic, cu figura-i um- 
flată, cu ochii morţi supt ochelarii de după urechi, cu bar- 
bişonul de colonel în rezervă de la 1877, Pocrovschi, şe- 
îul sovieticilor, se luptă cu „istoricii şi autorii burghezi“, cu 
capitalismul, pronunțat chepichelism, pentru „a dovedi“ că 
Țarii au fost stăpânitori paşnici, purtând totuşi războaie, 
liindcă le cereau „cupeţii“ ruşi, evident „chepichelişti“. For- 
midabile aplause ale „tovarăşilor“, în îrunte cu d-na amba- 
sadoare, pe care o ajută un blond secretar. Frumoasă fi- 
gura de bătrân erudit englez. J. Holland Rose vorbeşte 
nervos despre politica lui Bonaparte în Egipt şi în restul 
Orientului. In locul lui Zakrzewski, care trebuia să trateze 
despre „Rolul Slavilor în evul mediu“, Zelinski, care ne 
întreţine, distrând auditoriul şi prin întorsături de spirit 

într'o foarte bună franceză, despre curajul grec şi cel: mo- 
dern, cu citaţii din „Hamlet“ şi din Gustave le Bon. La 
capăt, foarte strâmtorat de lungimea predecesorului mieu, 
amintesc de vechii noştri Domni, asupra cărora cădeau da- 
toriile înaintaşilor, şi câştig astfel lumea, foarte redusă, pen- 
tru comunicaţia mea despre „Interpenetraţia Occidentului cu 
Orientul în evul mediu“. 

La adunarea preşedinţilor, cum se discuță „voturile“ (les 
voeux}, atrag atenţia că unele nu sunt scrise, din lipsa se~ 
cretarului sau distracţia preşedintelui. Astiel acela despre 
obiectele noastre de artă de la Moscova: ştiinţa ar câştiga 
dacă s'ar scoate din pivniţile Cremlinului pentru ca Academia 
Română să le ţie la dispoziţia cercetătorilor. „Nu există 
relaţii diplomatice între cele două ţări“, ripostează Po- 
crovschi. „De aceia mă şi adresez aici; Academia Română 
nu face polilică de Stat.“ Nu se face proces-verbal, dar, 
trimeţându-se toate „voturile“ la Comitetul istoric, preşe- 
dintele, Glotz, înseamnă că pot îi şi cele verbale, iar alt- 
cineva îmi arată că sar putea face propunerea în numele 
întregii delegaţii. Rămâne deci pentru adunarea Comitetului 
la Veneţia, în Maiu. 


19 August. 


O ultimă adunare a Comitetului a hotărât viitorul Con- 
gres la Varşovia şi a ales ca vice-preşedinte, deci viitor 
preşedinte, pe Dembinski. Pirenne îşi cedase locul, fiind 
prea ocupat, dar declarase că nu „demisionează“, cum nu-şi 
prezintă nici candidatura. Brandi propune ca nou membru 
în comitet pe Cehoslovacul Susta. 


20 August: 


Accident uşor de automobil al lui Rosetti, Marinescu şi 
Gh. Brătianu. 

Vizite la Muzeul de artă decorativă şi la cimitirul din 
Akershus, cu mormintele lui Bjoermson şi Ibs&h. 


22 August. 


La Stockholm. Vizitând Nordisk Muzeum, găsesc o sa- 
bie a lui Brâncoveanu. 
% 
Seara, o conferinţă în limbă germană la o Societate de 
femei. 
23 August. 


Dejun dat de ministrul Penescu profesorilor, ziariştilor, 
ete. Lângă mine oameni ca directorul de Muzeu Curman, 
Hildebrand, directorul datoriei publice, Isac Collin, directo- 
rul Bibliotecii Naţionale, Wigman, creatorul curentelor de 
presă suedeză. Răspunzând, arăt legăturile dintre noi şi 
Suedia, vechi şi nouă, cu toată depărtarea. 


24 August. 


Vizita la Hildebrand, care îmi vorbeşte de viaţa po- 
litică suedeză, apoi la Curman. Dejun cu d-na Quensel 
şi soţul ei, profesor de geologie. 

26 August. 


Vizită la mormintele regale, unde întâlnesc pe d. şi d-na 
Hauser, întorşi de la Oslo. Excursie la Drotimingsholm. 


28 August. 
La Berlin, Oromolu şi I. Lăpedatu, delegaţii noştri, îmi 


spun că Germanii oferă pentru recunoaşterea unei datorii 
de 500.000.000 de lei, scăriţată pe mulţi ani, reprezintând 

tenta lor, pe care mam recunoscut-o, un împrumut de 
60.000.000 de lei, acum. Mă întreabă ce cred. Mi se pare 
că e bine să facem locul liber şi clar; ce-o mai fi vom ve- 
dea. 

* 


Dejun cu ministrul Poloniei, încă un tânăr, care a fost 
şi la Roma şi la Angora, cu al Serbiei, Balugcici, cu 
Stein, directorul lui „Nord und Süd“... 


29 Augusi. 


Aflu moartea, întrun accident de automobil, a lui M. 
Cantacuzino. 


30 August. 

La Bucureşti. 

Văd pe Argetoianu, care mă asigură că recolta de po- 
rumb nu e chiar aşa de dezastroasă cum pare. Pentru a 
face pe exploatatori să scadă preţurile, i-a speriat cu un 
import din străinătate. Il felicit pentru notă demnă cu care 
a răspuns Ungurilor, cari se ţin învierşunaţi în chestia optan- 
ţilor. Se vorbeşte de Ministeriul Ştirbei. 


4 Septembre. 
D-rul Lupu îşi închipuie că poate moşteni pe liberali. 
Oricum, sorții lui Ştirbei ar îi scăzut. 
kd 


La înmormântarea lui M. Cantacuzino vorbesc, în două 
sensuri deosebite, Maniu şi Grigore Filipescu. Pentru tä- 
răniştii puri, Răducanu. | 

d Septembre. 


Ludwig, ataşatul militar polon, vine din partea mare- 

şalului Pilsudski ca să-mi ceară lămuriri asupra rostului 
în Ardeal al lui Ştefan Bathory, marele rege polon. Lud- 
wig crede că prințul Carol are încă mulţi aderenţi, şi o 
repetă. 

7 Septembre. 


Grigore Filipescu întrevede un Ministeriu Ştirbei. Ar dori 
ca eu să-l întreb pe Maniu dacă-l acceptă. Ii răspund că eu 
nu pot discuta intrigi, ci numai situaţii. Averescu n'ar întra 
întrun asemenea Ministeriu. Primind de la Regina darul în 
amintirea Regelui, „care l-a iubit aşa de mult“, el răs- 
punde: „Ştiu, dar nu mau iubit şi cei cari-l încunjurau'“. Fi- 
lipescu e sigur că, şi dacă ar fi format Averescu Ministe- 
riul Naţional, tot venia Brătianu: liberalii o spun fățiș. 


12 Septembre. 


Cihodariu, care a văzut la Paris pe Papacostea, intimul 
lui Averescu, a cules de la acesta o conversaţie cu regele 
Ferdinand, care i-a spus că puţin a fost să nu capete gene- 
ralul puterea în 1926: „Dacă lorga mi-ar fi prezintat o 
listă şi cu ţărăniştii, cu dânsul în frunte, îmi era imposibil 
să refuz, date fiind sentimentele pe care le am pentru dânsul 
şi tot ce ni-a făcut nouă, mie şi Reginei, fără a mai socoti 


Zit 


că are dreptul, la vrâsta lui, să fie ţinut în samă“. 


* 


Giurculescu, de la Câmpulung, a văzut pe Patriarh, care 
i-a lăudat articolele din „Neamul Românesc“ şi ţinuta mea 
faţă de Regenţă. Era indignat de hoţiile de la petrol şi stă- 
ruia în părerea că pedeapsa trebuie să fie deplină şi necru- 
țătoare. Şi-a exprimat părerea că, fiind eu suprema rezervă 
morală a ţerii, trebuie să mi se dea putinţa de a lucra pen~ 
tru dânsa. 

16 Septembre. 


Mi se aduce din partea lui Goga şi lui Averescu o ofertă 
de colaborare. N'au nimic contra unui Guvern al mieu, 
pe care l-ar sprijini; îmi oferă, în cazul când ei ar fi che- 
maţi, vice-prezidenţia Consiliului cu un sub-secretar de le- 
gătură, două, trei locuri de miniştri, câteva de sub-secretari, 
un număr mare, care ar putea îi crescut, de deputaţi şi se- 
natori. Răspund că n'am nimic contra venirii lor, dacă aşa 
crede de cuviinţă Regența; personal, având idei de realizat, 
nu pot împiedeca acţiunea în alt sens a altuia. Dacă mi se 
dă ceva în scris, voiu convoca pe ai miei, a căror patti- 
cipare la Guvern o admit. 

* 


După-amiazi, Lăpedatu ca să mă sondeze dacă aş lucra 
câteva luni cu actualele Camere. De ce nu, dar fireşte tri- 
meţându-le necontenit în vacanţă până la posibilitatea unor 
alegeri normale. Amândoi credem că legea electorală tre- 
buie schimbată. E foarte nesigur de soarta Guvernului. 


19 Septembre. 


Trimesul mieu a fost la general şi a stat acolo vre-o două 
ceasuri. Averescu i-a vorbit de vechile negocieri întrerupte, 
de lipsa mea de dispoziţie de a-l primi, de şi se oferise. 
Imi aduce în scris că generalul, dorind fuziunea, pe care, 
deprins cu astfel de acţiuni, ar face-o răpede şi insistând 
să reluăm distuţiile, îmi cere o solidarizare în opoziţie şi la 
guvern. 

li amintesc, în scris, că l-am susținut şi în ceasurile cele 
mai grele şi-i spun că, dacă Regența l-ar vrea, îl voiu sus- 
ținea cu ai miei, dar eu însumi nu pot, ca unul care am 
un program integral de realizat, decât să rămân la lo- 
cul mieu de deputat. 

23 Septiembre. 
Intr'o scrisoare caldă generalul promite acelaşi lucru. 


24 Septembre. 


Un inspector al administraţiei pretinde că Duca ar dori un 
Ministeriu naţional-țărănist, dar cu patru păzitori, şi anume: 
I. Lăpedatu, Crăsnaru, Rătescu şi generalul Olteanu, că Ma- 
niu acceptă aceasta, ca să-i răstoarne, şi că Mihalache singur 
cere totul pentru partidul său. 

30 Septembre. 


Recepție la Legația polonă pentru mareşalul Pilsudski. 
Îmi vorbeşte de portretele şi iscăliturile lui Ştefan Bathory: 
iscăliturile câştigă tot mai multă amploare şi complicaţii 
de la Voevodatul Ardealului la Coroana regală şi de acolo 
la biruinţa asupra Muscalilor. Necontenit i se aduc în odaie 
vizitatori. Apare şi Stere, mi se pare cu un cordon dat de 
regele Ferdinand. Mă ridic: „Scuzaţi-mă, domnule fnare- 
şal“, şi plec. Aşa face şi generalul Cihoschi. Explic minis- 
trului Poloniei că nu pot stă alături de cine at îi trebuit 
să fie împuşcat pentru trădare. 

1-iu Octombre. 


Alegerea mea ca decan al Facultăţii de Litere. 
x 


Către seară la Averescu. Situația i se pare foarte rea. 
Bilanțul comerțului cu străinătatea e deficitar, pe când supt 
el era cu profit, Incasările sunt proaste: va ajunge să nu 
se mai poată plăti lefile ori să se tacă o nouă emisiune, 
care ar descredita leul. El însă are legături cl străinătatea. 
In Maiu 1927 Germania era gata să-i dea un împrumut 
de 17.000.000 lei; i se pare 'curios că I. Lăpedatu nu 
20 

s'a grăbit. Franţa, căreia îi arătase că, dacă Italiei i se dau 
comenzi, ea dă mai mult şi deci Franţa ar putea da măcar 
pe jumătate, era dispusă, a o face: cu două zile înainte de a 
cădea, generalul primise marele cordon al Legiunii. Are 
preţioase legături cu Mussolini şi Stresemann. Acestuia i-a 
spus că în războiu ne-am găsit faţăn faţă; acum situaţia 
e alta şi relaţiile trebuie să fie reluate. Stresemann era 
de aceiaşi părere. Cum ministrul german la Bucureşti, Mu- 
tius, sa arătat foarte „înbumbat“, Averescu a trimis pe co- 
lonelul /Anastasescu, fost ataşat la Berlin, pentru a cere 
explicaţii. Imediat Mutius s'a scuzat. A primi prezidenţia de 
Consiliu acum ar îi pentru dânsul o povară: n'ar creşte cu 
nimic. l-ar fi fost frică să nu trebuiască a se retrage din 
cauza neizbânzii față de greutăţile ţării. Dar din ceia ce 
spune anume ca să-şi afirme dreptul, reiese că ar putea-o 
face. Nu-l contrazic, şi nu-l aprob. A strecurat şi ideia 
că acum suntem înțeleşi. Am lăsat-o să treacă. 

Apoi aduce vorba de fuziune. El e obosit. Eu aş putea 
prinde rădăcini la ai lui, şi sar putea ajunge la o şefie. 

li arăt că şi eu doresc, între liberalismul epuizat şi tă- 
rănismul care anunţă „lupta pentru pâne“, un partid al 
Centrului. Am făcut pe ei miei cari ţineau cu ţărăniştii să-şi 
schimbe orientarea.. Intre noi şi dânşii e acuma un şanţ, 
peste care nu se poate trece. Dar eu nu dispun de amicii 
miei ca el de ai lui. Ei e general şi mult mai bătrân, având 
oameni pe cari el i-a ridicat; eu lucrez cu oameni din ge- 
neraţia mea, cari mi-au sacrificat viaţa lor. Orice presiune 
poate aduce deserţiuni la ţărănişti şi aceştia, mândri de 
succesul de la Năsăud, pe care [i l-a provocat şi stupidi- 
tatea „furării“ părintelui Man — şi Averescu recunoaşte 
că e o stupiditate, — s'ar prevala de orice dezerţiune către 
dânşii. Să lăsăm lucrurile a merge de la sine. O putem face 
cu atât mai uşor, cu cât înseşi profesiunile noastre ne-au 
pregătit pentru aceasta: el, general, deprins a consolida 

orice. chilometru; eu, istoric, învăţat să nu primesc nimic 
decât după îndelungate socoteli, nu ca avocaţii, cari cred că 
„Cest arrivé“. Generalul surâde. 

* 


Seara, masă la Externe pentru Pilsudski. Discursul lui Ar- 
getoianu e sobru: şeful guvernului polon, foarte rezervat. 
Opoziția nu e reprezintată. Averescu a oprit pe ai lui. 


12 Octombre. 


Prințul de Hohenzollern, oaspetele Reginei, a venit să mă 
vadă ca „şei de partid“. N'am avut un tren la îndemână. 


1% Oclombre. 


Inculeţ vine, în aparenţă, întâmplător. Vorbeşte de a- 
propiata retragere a Guvernului. A spus Regenţei că nu 
pot îi chemaţi naţional-ţărăniştii, periculoşi prin lipsa de 
coheziune şi autoritate. Desfacerea tuturor legăturilor în 
Stat şi societate s'ar face tot aşa de răpede ca în Rusia. Re- 
gentul Buzdugan a răspuns că şi el a atras atenţia asupra 
unor asemenea posibilităţi. 

17 Oclombre. 


Goga face să-mi comunice că Averescu a fost la Regenţi, 
cărora li-a amintit că, atunci când ei nu jucau niciun rol, 
el făcea „dintr'o miliţie o armată“. Li-a vorbit o oară şi 
jumătate. Ca răspuns, acela că Guvernul are de “făcut sta- 
bilizarea, iar pe urmă se va vedea; Regența doreşte .un 
Ministeriu naţional. 

F 18 Octombre. 

Guvernul se crede acuma asigurat. 


+ 


Goga vorbeşte de audiența lui Averescu. Regenţii nu 
şi-au dat samă în de ajuns ce este stabilizarea. 

Intrebat la Banca Naţională, de Știrbei, ce plan are, ge- 
neralul a răspuns: „Jumătate din planul mieu l-am spus 
Regenţei, jumătate îl ţin pentru mine“. 

Goga, acuzând pe Vaida că ar fi aprobat în timpul răz- 
boiului pe Stere, e pentru o campanie de întruniri care ar 
crea o nouă opinie publică. Eu n'am încredere în asemenea 
apeluri. Măcar la ţară, lumea e aşa de zăpăcită... 


21 Oclombre. 


După ştiri serioese, unii averescani ar voi dictatura pentru 
a „absorbi“ pe Ardeleni şi a îngrozi pe ţărănişti. Ni s'ar 
cere nouă numai o acţiune „concordantă“ în opoziţie. 


25 Octombre. 


Averescu, cu Goga, la Văleni. Generalul ni arată că între 
programul şi ţintele noastre nu e nicio deosebire între noi, 
că el doreşte ca la banchetul întrunirii noastre de la 4 
Novembre să fie invitaţi şi amici de-ai lui, dintre cari 
unul să. şi vorbească. Atunci când vor ţinea ei o întrunire 
în Ardeal, pentru a combate ura contra regăţenilor, ar fi 
de dorit să vin şi eu; ceia ce admit. 

Multe amintiri şi constatări recente, de mare interes. Neu- 
tralitatea a demoralizat pe ofiţerii de rezervă, lăsându-şi fa- 
milia în suferință, fără tot ce poate da supt raportul moral 
războiul. Czernin i-a trimes pe un agent consular român din 
Bucovina, Timciuc, să-l întrebe cum e situaţia. I-a răspuns: 
„Din moment ce războiul cu Serbia a fost deschis pe tema 
interzicerii unui ideal naţional şi Aliaţii îl pun pe steagurile 
lor, noi nu avem decât o singură linie“. Czernin spune: 
„Generalul are dreptate“. De mai multe ori s'a interesat 
pe lângă Brătianu cu privire la întrarea în acţiune. Brătianu 
căuta „momentul“. Când au fost atacați Sârbii, era vă- 

dită intenţia de a aproviziona pe Bulgari, de a reaproviziona 
pe Turci, cari sfârşiseră muniţiile. Puteam da o lovitură. 
S'a zăbovi! din nou. In 1915 Regele spunea că se va face 
ceva în primăvară, dar a ataca în acea clipă chiar, ar fi o. 
„folie fmieuse“. 

Când războiul a început, s'au aranjat generali chiar în lo- 
curile unde nu se pricepeau, în regiunile necunoscute lor. 
Pe de altă parte, s'a schimbat, după dorința lui Iliescu, toată 
alcătuirea armatei. Cristescu, chemat să vadă întăriturile de 
la Turtucaia, le-a declarat insuficiente; Zotu i-a trecut ra- 
portul „la dosar“. 

Inaintea armistiţiului era vorba de trecerea noastră în Ru- 
sia. El, Averescu, a arătat imposibilitatea: lipsă de ţintă; 
imposibilitate de aprovizionare pe drumuri rele, cu obli- 
gaţia de a răsfira soldaţii prin sate depărtate şi bolşevizate. 
El se punea la dispoziţie pentru rezistenţă, dar voiă şi 
răspunderea politică a celorlalţi. Brătianu a terminat spuind. 
în fața Regelui că armata noastră nu poate fi distrusă pe 
căi de exil. Lui Averescu i-a spus că în sfârşit se întâlnesc 
şi ei doi asupra aceleiaşi pătări. 

Bănuieşte chiar şi în acordarea puterii intenţia de a i 
se strica popularitatea. Au încercat să-l seducă la o lovitură 
pentru putere, la Bacău, şi el a refuzat. 

In ce priveşte acţiunea lui Maniu, Goga afirmă că, în 
timpul războiului, un avocat al Mitropoliei din Blaj mavea 
datoria de a întra la şcoala militară pentru a deveni ofi- 
ter. Opera lui de organizare militară s'a făcut după ce 
Comitetele Naţionale se alcătuiseră pe baze wilsoniene şi 
funcționau până şi în Ungaria. Şi Vaida a vorbit după a- 
ceia. Cehoslovacii isprăviseră încă din Octombre, pe când 
„Alba-Iulia“ a noastră e numai din Decembre. Acţiunea lui 
Bălan şi a lui Dragomir ma avut nicio legătură cu aceia a 
partidului naţional. 

Ştirbei 'ar voi să conducă partidul țărănesc. In guvernul 
său „naţional“ ar lua Internele şi Războiul. 

Averescu voiă să trimeată pe Regele în Sicilia. Turmoarea 
era inofensivă: se putea extrage, dar corpul nu trebuia 
slăbit printr'o boală. In schimb, a fost dus la teatru, la cine- 
matograî. Călătoria i-a fost refuzată, doctorii, şi Belgianul, 
fiind siliți să spuie aşa. Pe chestia călătoriei generalul 
voiă să demisioneze. De fapt, moartea i-a venit Regelui 
din bronho-pneumonie. 

“Când a ajuns la putere în 1920, Regele îi ceruse să lu- 
creze cu Parlamentul mieu. Dar Brătianu l-a compromis ac- 
-ceptându-l. Discursuri'e lui Maniu, care totuşi îi vorbise 
conciliant, şi mai ales aprinsul discurs al lui Mihalache au 
precipitat hotărârea. 


926 Octombre. 


Serbările comemorative de la Constanţa. 

Goga imi vorbeşte cu aprehensiune de Ştirbei, care se pre- 
găteşte. E contra participării Ja orice „Ministeriu naţional“, 
prin care liberalii caută să uzeze pe celelalte partide, pentru 
a reveni ei după ce vor face dovada incapacității celorlalte. 

Vintilă Brătianu, din partea lui, mă pofteşte în automobil, 
în drumul spre biserică. Pun de la început în discuţie so- 
luţia Ştirbei, arătând cât de fără valoare ar fi; cu valurile 
ridicate de demagogie, nu mâna acestui om se cere; ar fi 
şi o nedreptate să se lase la o parte oameni cari au luptat 
şi au suferit, pentru a răsplăti pe acest diletant. Vintilă 
Brătianu îmi obiectează că „nu e singurul factor“, că să-i 
vorbesc Regenţei. „Mâna tare“ nu i se pare potrivită. „Grija 
țeriii“, spune el, îl preocupă singură. 

Vintilă Brătianu îmi spune, despre prinţul. Nicolae, că, 
într'o chestie. de familie, a vorbit cuminte „ca tatăl său 
în momentele cele mai bune“. 

Episcopul de Constanța vorbeşte „cărturăreşte“. Foarte: 
bine Patriarhul. 


La sala festivă, discursul regentului Buzdugan, cam lung 
şi difuz. Urmează preşedinţii Camerilot. Cuvintele lui Vintilă 
Brătianu abia se aud. 

Şi aici defilârea e şplendidă. Intre alţii, 800 de veterani, 
profund emoţionanţi, între cari şi uti biet călugăr cu coşarca. 
în mână, 60 de ofiţeri, unii cu uniforma epocii lor (un 
general doctor, alb, palid, dar plit de stăpânire de sine); 
alegoriile aşa şi-aşa. Armata însă mái presus de orice 
laudă. 

Bună şi expoziţia etnografică, artistică şi istorică. La a- 
miază se retrage Curtea în semn de doliu pentru oribila ca- 
tastrofă de cale ferată de la Recea. 

Ţărăniştii au serbat deosebit la Club. Madgearu se bucură. 
că nu s'a realizat împrumutul. 


* 


Cihodariu a văzut pe d-rul Dumitrescu-Brăila, fost ta- 
chist, acum liberal. După moartea şefului lor voiau să vie la 
mine. Au întrebat însă pe Rege, 'care la numele mieu ar fi 
pufnit de râs. — Iorga om politic! La Averescu şi-a arătat 
nemulţămirea, iar la Maniu a aprobat din toată inima. 


1 -ių Novembre. 


La Bucureşti găsesc plină criză ministerială. Sunt asigurat 
de Lăpedatu că Regența a luat angajamente faţă de ţărănişti 
şi nu le mai poate retrage. Vintilă Brătianu va demisiona 
înainte de semnarea împrumutului. Ar admite însă Ministe- 
riul de coaliție, pe care Regența îl saboteazä. 

3 Novembre. 


Dejun la Legația franceză pentru Focillon. După-amiază 
vorbesc la Cameră despre cele două partide „mesianice“ 
Majoritatea stârneşte o aspră critică în contra ei, cu tot 
năcazul evident al lui Duca. 


2 N ovembre. 


Miniştrii se adună în conferinţă la Externe. Seara se află 
că Vintilă Brătianu a şi prezintat demisia. Stere trece trium- 
fător pe Calea Victoriei. Duca s'ar fi plâns că izgonirea li- 
beralilor o ştia şi servitorul de la poarta Palatului. 


* 


Seara, frumoasa lecţia a lui Focillon,: la Universitate, 
despre peisagiul în evul mediu. 


* 


Averescu vine la mine. E sigur că Regența are angaja- 
mente față de ţărănişti. Imi cere să adaug la dorinţa Mi- 
misteriului de coaliţie rezerva că acela care mar voi să între 
într'însul se exclude astfel de la sine din succesiune. Re- 
genţa vrea coaliția. doar numai pentru împrumut; apoi 
va fi un „guvern de partid“. 


4 Novembre. 


Strălucită adunare a noastră la sala „Dacia“. Patru tribune 
pentru oratori; la 5.000 de oameni. Şi e vorba numai de 
trei judeţe... 

Foarte potrivit vorbeşte săteanul Creţu, de la Suceava, în 
stil de Creangă, zguduitor părintele Câmpeanu de la Târ- 
gui Murăşului, care aminteşte datoria Ardealului față de 
mine. A fost preot militar la noi în timpul războiului, cu 
patru fii pe front. 

Apoi lungă defilare, îngăduită de Poliţie, până la clu- 
bul pe care-l inaugurăm. Preotul binecuvintează mulțimea, 
care aşteaptă supt fereşti. 

Dejun de patru sute de persoane. Averescu e reprezintat 
prin generalul Coandă, Goga, Anibal Teodorescu, Manoi- 
lescu, Trancu-laşi şi alţi cinci. Taşcă n-i salută, şi după 
dânsul Batzaria. Apoi Petrovici. Anibal Teodorescu face 
un foarte bun discurs politic: între altele spune că e auto- 
rizat să-mi arăte că Partidul Poporului e la dispoziţia mea. 
Din partea mea doresc să se apropie cele două partide. 

La plecare, se înfăţişează, din partea lui Maniu, nepotul 
său Boilă pentru a-mi 'oferi ce locuri de miniştri -ṣi parla- 
mentari aş vrea. Răspund că nu pentru avantagii materiale 
de ultimul moment pot să rup angajamente abia contractate; 
dacă este să fie Ministeriul Maniu, Regeja să-mi spuie ce 
vrea de la mine. 

La Regenţă. li cetesc memoriul prin care arăt rostul 
partidului mieu, serviciile pe care le-a adus Coroanei şi 
terii, recomandând un Ministeriu de coaliție şi arătând pri- 
mejdiile guvernării ţărăniste, supt aripile „unuia din marii 
trădători ai războiului, sinistru Stere“. 

Sunt ascultat cu atenţie. Buzdugan aprobă când spun 
că nam ameninţat pe Regele chiar când ni se făcea ne- 
dreptate. Mă arăt gata de lămuriri. Şi, când li pre- 
zint slăbiciunea în guvernare a Ardelenilor, singurii 'in- 
teresaţi şi- indrituiţi, nu cei câţiva tachişti şi  ţără- 
rănişti din Vechiul Regat, pe jumătate plecaţi de la mine, 
când vorbesc de Consitiile 'de miniştri chemate pentru că 
„fratele Aurică“ Vlad cerea satisfacție contra colonelului 
Antonescu de la statul-majot, de cererea lai Cicio Pop ca 
să propun Regelui prorogarea Parlamentului până la venirea, 
fără termen, a lui Vaida, de atitudinea faţă de Prinţul Ca- 
rol, e un râs general. Pe rând toţi îmi spun ce îndărătnic 
e Maniu în refuzarea oricării -propuneri -de conciliaţie, ce 

teribil e orul care de nimic nu se înduioşează -şi care sa- 
critică tot ambiţiei sale. Prinţul arată că în zădar i-a vor- 
bit şi în parabole. Il felicit pentru claritatea intervenţiei 
lui. 

Aflu indirect că Maniu a fost tranşant: după ce a ascultat 
tot, a ripostat că el îşi iea răspunderea situaţiei şi că nu 
„discută altă soluţie. 

Ziarele liberale, supt influenţa lui Duca, sunt pentru gu- 
-vernul lui Maniu. 

6 Novembre. 


Rădulescu-Motru se înscrie la ţărănişti. 


* 


Lăpedatu îmi spune că Vintilä Brătianu a hotärât o 
rectificare a notei din „Viitorul“. 

Și Vintilă Brătianu se plânge de îndărătnicia lui Maniu. 
A vorbit în viaţa lui cu un Filipescu, cu un Take Ionescu, 
cu um Marghiloman, dar ma întâlnit niciodată un suflet 
aşa de incapabil de a vibra. A fost la Patriarhul azi, pen- 
tru a se informa. A aflat buna impresie lăsată de Averescu. 
A arătat Regenţei ameninţarea de moarte contra celor ce se 
-opun „curentului popular“, a învederat nevoia de a se păzi 
cu Guverne de dreapta graniţa de către bolşevici, care 
altfel sar muta la Tisa, a vorbit de înşelarea lui de către 
-egele Ferdinand. A lăsat o impresie foarte bună. Lui Ma- 
niu i sa pus în vedere că nu se pot lăsa la o parte oa- 
meni cărora li se datoreşte atâta. In zădar. Aseară numai 
el a oferit să ia parte la noi discuţii, care ar fi să aibă loc 
azi. Lăpedatu crede că Regența trebuie susținută. După alte 
informaţii, din tabăra lui Maniu, prințul Nicolae a părăsit 
sala când Maniu şi-a afirmat neclintita hotărâre, dar Buz- 
dugan ar fi aprobat gestul lui Maniu. Certele sunt în toiu 
la cei cari scontează puterea. Generalul , ar fi dat lecţii de 

constituționalism. Lui Buzdugan, care, vorbia de Parlamen- 
tul ilegal, Vintilă Brătianu i-ar fi obiectat că e Parlamentul 
înaintea căruia Regența a jurat. 
x 
Duca ar lucra şi mai departe pentru ţăranişti. 


8 Novembre. 


La amiazi, Titulescu capătă misiunea de a încerca un 
Ministeriu național. 

Seara vine la mine, care îi promit tot concursul, şi foarte 
sincer, afară de participarea mea personală, „pentru care 
sunt prea bătrân“. — „Nici maş îndrăzni“. La Vintilă Brä- 
tianu a gäsit condiția de a păstra Parlamentul, la Maniu 
aceia de a-l disolva. El crede că ş'ar putea guverna după 
disolvare fără Parlament pentru a încheia convențiile, finan- 
ciare şi ce se leagă de dânsele, dacă şefii de partide şi-ar 
lua în scris angajamentul de a le păstra. 


9 Novembre. 


Intre două îndărătnicii, Titulescu îşi depune mandatul. 
Regența dă puterea lui Maniu, şi prima lista de miniştri 
apare: cu el, fără portofoliu, ceia ce era de aşteptat, şi un 
şir de Ardeleni necunoscuţi. Inaintea Palatului poporul a- 
clamă. 

* 


Seara, chem pe amicii mei. Mulţi, cu Foni în frunte, par 
a-mi reproşa acest rezultat. Cei ce aplaudau Duminecă de 
câte ori se rostia numele lui Averescu, îmi fac azi un act 
de acuzare pentru acordul cu dânsul. Ar vrea să nu lupte 
în alegeri. Li arăt limpede şi hotărât că nu pot îi omul ho- 
tărârilor călcate îndată după încheierea lor — şi cine vrea 
să plece, o poate face. 


316 N. IORGA 
Sunt anunţat. că liberalii vor lupta în alegeri. 


10 Novembre. 


Sunt nu mai puţin de douăzeci şi unu” de miniştri: Costă- 
'chescu la Instrucție, Mironescu la Externe, Vaida la Interne. 
Și apoi Sever Dan, Dobrescu, Bocu, până la ultimul tre- 
păduş zgomotos. 

* 


Goga îmi spune că era înţeles din lunie cu Patriarhul, 
care îi dăduse şi o formulă secretă pentru chemarea la Bu- 
cureşti. Apoi sa schimbat subit. Când Goga se plânge, 
Patriarhul îi răspunde că el nu-şi uită prietenii. 

„In Ardeal, ca în 1918, se sfinţiau steaguri contra „duş- 
manului'' 
* 


Vom lupta în alegeri alături de averescani. 
* 


Pe străzi tipuri patibulare, cu flori în mână pentru Maniu... 
Ţoni îmi declară că se retrage din viaţa politică. 


11 Novembre. ` 


După conferința mea la Teatrul Național, despre Suedia 
şi Norvegia, un ofițer de Poliție îmi spune că, studenții 
pregătindu-mi o manifestaţie de simpatie, el este trimes s'o 
oprească. — Din ordinul cui? — Nu pot să spun. Arăt pu- 
blicului aceșt „întâiu semn de libertate“. Curtea Teatrului e 
plină de jandarmi. 


La generalul Averescu. E adânc mâhnit că Regența l-a 
înşelat. Până la sfârşitul audienței l-a asigurat că e vorba 

de un Guvern naţional. La plecare, prinţul Nicolae l-a felici- 
tat pentru patriotismul lui. — Nu e întâia oară. Arătându-mi 
manşeta „Dreptăţii“, care ameninţă cu moartea pe asupritori, 
el spune că şi pe câmpul de luptă a arătat cât de puţin 
se teme de moarte. Venirea la puterea a ţărăniştilor-e 
rezultatul unei intrigi melodramatice. Vineri, în chiliile Mi- 
tropoliei, Madgearu se întâlnia cu „două persoane necunos- 
cute“ şi cu aghiotantul Patriarhului, în civil. 
%* 


Până în noapte bandele de ţigani ale amicilor guvernului 
danțează pe pieţele publice. 
%* 


Bocu stătea la Capşa, supărat că are numai Ministeriul 
Banatului, şi-şi critica şefii, în loc să meargă la jurământ. 
D. R. loaniţescu, biet sub-secretar, vorbeşte de cei 2000 
de săraci, cu cari poate cuceri Bucureştii. 


15 Novembre 


La masă la Averescu. 

Povesteşte din războiu. N'a existat victoria de la Jiiu. 
Divizia bavareză distrusă e tocmai aceia care a dat lovitura 
la Argeş. Un detaşament de avangardă nenorocos, şi atâta, 
câțiva morţi şi vre-o sută de prizonieri. Se dădea masă cu 
şampanie pentru „victorie“ şi se servia o căprioară, ucisă 
trecând liniile noastre, ca dovadă că nicio căprioară nu le 
poate străbate. 

Pe Argeş lovitura noastră era imposibilă. O singură di- 
vizie întreagă; restul bucăţi asortate. Germaiiii veniau tu 
o preciziune ştiinţifică absolută — ca la manevre —, pen- 
tru a face cerc în jurul Bucureştilor. Socec m'a: avut nicio 
vină, Lambru singur avea trupe utilizabile. Era şi o divizie 
de milițieni. Un masacru inutil. Averescu l-a prevăzut într'o 
conversaţie cu M. Cantacuzino, care l-a acuzat de 'lipsă 

de patriotism. Apoi, după tristul rezultat, sa scuzat în 
scris. l 

Imi arată o corespondență bucureşteană din „Le Matin“, 
care, în April 1927, anunța tot ceia ce trebuia să se în- 
tâmpie contra lui. „Şi acuma lucrează tot aşa, aceleaşi per- 
soane. 

Goga-mi arată ce fricos e Stere. Pe vremea averescanilor, 
după ce a propus împărțirea electorală a Basarabiei, el 
cerea să i se dea un paşaport faţă de prefect, de care avea 
groază. E adevărat că prefectul era dispus să-l treacă peste 
Nistru. A trebuit opunerea ministrului. 

Ar îi vorba să se facă din el un preşedinte al Camerei. 

Pentru acordul nostru răsar dificultăţi. Goga pune în 
vedere perspective de o mai mare apropiere. 

În cursul mesei apare, un moment, Titulescu. Discuţii 
constituţionale cu dânsul. Generalul îl acuză că, după răs- 
punsul lui Vintilă Brătianu, n'a mai încercat. E] afirmă încă 
odată că nu putea să primească un guvern cu disolvarea 
imediată şi fără dreptul de a face alegerile. 


* 


Dimineaţa, generalul Nicoleanu mă lămureşte că ofițerul 
de la Teatru n'a fost autorizat. Vaida prezintă regrete. 
Răspund cu regretele mele că a venit el la guvern. 


17 Novembre. 


Preotul Țincoca şi alţi doi naţionalişti demisionează, din 
neputinţa „morală“ de a merge cu averescanii. Dau acestor 
profitori politici răspunsul pe “care-l merită:: Tot aşa ban- 
cherului Maniţiu de la Galaţi, venit în numele altui grup de 
revoltați. : 

* 

Liste comune se stabilesc. 

20 Novembre. 


Generalul Coandă îmi spune că la Roman soviete ţără- 
neşti împart pământurile. 
22 Novembre. 


Mare mulţime la o conferinţă despre Eminescu. Nichifor 
Crainic ceteşte o foarte frumoasă închinare „Celui din toate 
locurile şi din toate timpurile“. 

25 Novembre. 


Ciocnire între Poliţie şi demonstranţii comunişti, câteva 
capete sparte. 
26 Novembre. 


Scriitorul lov, şef de organizaţie averescană la Soroca, 
îmi dă dovada tipărită că Stere organizează „libertatea po- 
porului““, că adună mii de ţărani ca să ocupe oraşele, că 
lumea fuge de, groază inaintea bandelor, „ca la 1917“. 


* 


In Ardeal goană pe regăţeni. Țeranii săraci din Vest 
ar porni asupra „domnilor“, fără deosebire. 


29 Novembre. 


Gr. Filipescu îmi spune că tatăl său, îndemnat să lupte 
pentru răsturnarea liberali'or, în epoca războiului, a răspuns 
că e necesar ca ei să fie la putere, căci, altfel, din opo- 
ziţie, l-ar împiedeca. 


La ieşirea din Târgovişte cu prietenii şi aliaţii noştri, 
țeranii scot automobilul din noroiu şi ne primesc în că- 

ruţele lor fără a voi să primească un ban. Unul spune: „şi 
omul mic e bun la ceva“. 


30 Novembre. 


Prin satele Doljului, pe linia Jiiului. Mai mulţi averescani, 
cari ne primesc foarte bine. Inaintăm până la Bechet. In 
faţa orăşelului înecat în noroiu şi a noului grup de case, a 
căror gospodarie e întreruptă de lipsa de bani, scânteie 
în Jumină electrică Rahova bulgărească. 


1-iu Decembre. 


Comemorare a unirii Ardealului la Universitate. Puţini 
studenţi. "Ceilalţi serbează deosebit. Slujbă la Patriarhie. 
Patriarhul sar îi mirat că partidul mieu nu e reprezintat; 
reprezintantul lui Averescu e Coandă. 


% 


După-amiazi Maniu merge să se facă aclamat la Teatru. Şi 
serbarea de la Ateneu e măsluită de interesul de partid. 
Arăt datoria ce avem de a consolida unirea şi relevez 
rolul hotărâtor al Vechiului Regat. 


2 Decembre. 


Nistor a fipărit Istoria alipirii României către regele Fer- 
dinand, cu- discursul scris de mine, fără a o spune însă. 


3 Decembre. 


Laurenţiu Oanea, pentru a fi reprimit în partidul lui Ma- 
niu, îmi adresează o „scrisoare deschisă“ prin care mă acuză 
că n'am făcut panegiricul celor cari sunt azi la guvern. Pe 
urmă, în ziare „independente“, ultimele din injurii. 

Un redactor de la „Universul“ îmi spune că în trenurile 
de lux se lipesc articole electorale comuniste. 


% 


La Ministeriul de Interne e o invazie sălbatecă de postu- 
lanţi şi de. agenţi, cărora li se ţin discursuri. Vaida e acolo 
mei mult de formă. 

6 Decembre. 


Intre oaspeţii de „Sf. Nicolae“, şi generalul Averescu. 
E sigur că încă din vară Regența pregătise intriga pentru 
aducerea naţional-țărăniştilor. Vizitând în taină pe Buzdu- 
gan pentru a-i da numai informaţii, a doua zi M. Popovici 
i-a spus că a venit „pe urmele lui“. Averescu îi oferise la 
laşi un Ministeriu lui Buzdugan, care a refuzat. 


E 3 


Prinţul Nicolae îmi telegrafiază: „Vă urez sănătate şi viaţă 
Jungă, pentru ca multă vreme tineretul român să se bucure 
de lumina învățăturilor d-voastră“. 

12 Decembre. 

Alegeri fără nicio însutleţire. Ă 

13-14 Decembre. 

Cartelul nostru iese în patru loțuri: Teleorman (Ghi- 
tescu), Vasluiu (generalul Răşcanu), Brăila şi Dolj (locuri 
câştigate de mine). Lupu, cu titlul lui de țărănist, cu semnul 
lui de două cercuri, cu ce este în capul naţiei, ne întrece. 
Liberalii se menţin uimitor de bine. 

15 Decembre. 

Alegeri cu totul moarte pentru Senat. 

$ 
“Stere a refuzat orice candidatură nebasarabeană în pro- 
21 

vincia lui: ar fi o compensație pentru că Basarabia are 
numai un loc în Ministeriu. E! ar vrea prezidenţia Came- 
rei sau Finanţele. 
Alegerile au provocat crime: părintele Dăianu e călcat 
în picioare, ca şi lupistul Brudariu şi Basarabeanul Cristi. 
Averescanii par siguri că grupul Garoflid îi părăseşte. 


17 Decembre. 


Lupistul Floarea vine cu capul plin de răni. Ţăranii îl 
trimeteau acasă cu bâtele pe „regăţean“. Un protopop îi 
striga că nu-i nimic „cât se ţine pe picioare: aşa li trebuie 
cui nu ţine cu Maniu“. 

21 Decembre. 


Lupaş, la Academie, îmi spune că a auzit ţărani ardeleni 
regretând că, în loc să cumpere porcul, şi-au plătit dă- 
rile. Vorbindu-li de România, a auzit un glas: „dă-o dra- 
cului de România, că e numai tâlhari“. 


22 Decembre. 


Deschiderea Camerelor, la care nu asist. Mi se spune că 
prințul Nicolae ar fi cetit bine, dar rece. Entuziasmul ce se 
putea aştepta al majorităţilor. 

După-amiazi vin la Cameră. Se alege ca preşedinte de 
vrâstă generalul Holban. Goga, căruia şi eu îi recomandasem 
alaltăieri să nu cetească nicio declaraţie, vine cu dânsa; 
din nou îl sfătuiesc să nu o facă. Răşcanu şi Ghiţescu sunt 
de aceiaşi părere. Duca apare ca să proteste contra „,vio- 
lenţei“' alegerilor. Ameninţă. şi sfidează, des întrerupt. leau 
cuvântul ca să spun că n'am... calitatea morală de a pro- 
testa şi eu. Cetirea lui Goga e întreruptă des. După plecare 
ceartă intre Ardeleni: Goga cu Vaida şi Dobrescu. Cum se 
mai urăsc oamenii ăştia... 

23 Decembre 


Adunarea Comitetului executiv al partidului nostru. Tașcă 
e pentru atacarea Guvernului şi cruţarea liberalilor. Un altul 
critică violent cartelul. Li arăt că numai o cale e posibilă: 
impiedecarea succesiunii liberali!or, duşmani permanenţi. In- 
tr'o atmosferă destul de bună se ajunge la o raliare în 


acest punct de vedere. 
* 


La Cameră, Cicio Pop a fost ales contra lui Stere, ca pre- 
şedinte. Il felicit pentru credința lui statornică faţă de nație 
şi amintesc sprijinul pe care i l-am dat în Guvernul Vaida. 
Când el răspunde în cuvinte de prietenie, Camera, în pi- 
cioare, ovaţionează. 

* 

La Club, îndemn la muncă şi condamn pe aceia cari, în 
loc de a munci, se ţin de intrigi şi răspândesc bănuieli. 

29 Decembre. 

Cuvântarea mea la Mesagiu e primită cu atenţie în par- 
tea primă, care constată punctele de asămănare cu ideile 
mele a Răspunsului. 

Dimineaţa, am luat cuvântul la proiectele financiare. 

30 Decembre. 

Un majoritar, Horia Maniu, se ridică pentru a spune că 
majoritatea e dispusă a-mi urma suggestiile. 

M. Popovici, răspunzând. criticilor, afirmă că rămân le- 
găturile noastre de tendinţi şi că Guvernul vrea ajutorul 
şi colaboraţia' mea. 

31 Decembre. 

Vacanţa Camerelor. 


1 929 


5 lanuar. 


Prima mea lecţie la Paris despre Armenia Mică. 
7 lanuar, 


Vestea loviturii de Stat în Iugoslavia. Regele înlătură 
Constituţia şi inaugurează un regim de absolutism. 


8 Ianuar. 
Mi se raportează un cuvânt al lui Titulescu, când s'a 
desfăcut de liberali: „Ei vreau numai oameni de aceia cari 
să li care apă şi nisip, ei singuri fiind maeştri“. 


13 Ianuar. 


„Viitorul“ mă prezintă pe de o parte mergând la Sor- 
bona, iar: pe de alta cerşind la Banca Blank, pe lângă ce 
am extorcat de la Ministeriu. La cursul mieu doi tineri: vor- 
besc despre nesaţul mieu, care trec de la liberali la Costă- 
chescu, fără a uita vre-odată pe Blank. 


* 


Prinţul Carol mi-a scris o scrisoare de urări şi i-am răs- 
puns dorindu-i „tot ce i-au dorit părinţii și ţara, care me- 
rita atâta de mult“. 

La un dejun, Förster, Germanul care afost contra räzboiu- 
lui german. Trăia în Elveţia; de vre-o doi ani e în Paris. Im. 
punătoare iigură severă şi tristă. Trebuie să audă considera- 
tiile oaspetelui său francez asupra posibilităţilor de flämân 
zire a Germaniei... O, Nemesis, care se ţine şi de acela car: 
a sacriiicat adevărului patria sa! 

18 lanuar. 


M. Popovici la mine. Imprumutul îl îngrijorează. „Azi- 
mâne“ se decide. Lugoşianu îmi spune cu câte sacrificii se 
ţine stabilizarea de fapt. Titulescu, la Londra, lucrează pen- 
tru un împrumut la Societatea Naţiunilor. 


'19 Ianuar. 


M. Popovici se plânge că din cinci în cinci minute îi ră- 
sar noi dificultăţi pentru împrumut. 


23 lanuar. 


Ceaiu în splendida casă dăruită de Nubar-Paşa naţiei 
sale armeneşti: şapte etaje, bibliotecă de 30.000 de volume 
franceze, admirabil legate. lea cuvântul şi Arşag Cioba- 
nian. Fină figură de Occidental, aproape de Francez. Li 
vorbesc: despre legături'e Armenilor cu noi. Unele Armence 
pomenesc cu înduioşare de adăpostul ce au găsi! la Bu- 
cureşti. 

24 lanuar. 


Conferinţa la Lille, despre „Ce poate interesa în Ro- 
mânia“, 
25 lanuar. 


Conferinţă la „Amicii Universităţii“ despre Castele oc- 

cidentale în România. Asistă şi ministrul sârb Spalaicovici, 

foarte mişcat că am vorbit şi de castelele din ţara sa. Arată 

o mare ură contra politicianilor şi o mare încredere în regi- 

mul instaurat de regele său. l 
26 lanuar. 


- La Facultatea de Teologie protestantă, despre Protestan- 
tismul în România. 
27 lanuar. 


La Societatea de Istorie modernă despre Memoriile lui 
Bărnreither şi o nouă metodă de a studia Marele Războiu. 


38 Ilanuar. 


La Veneţia, prin Italia-de-Nord, acoperită de un gros 
strat de zăpadă. In Piaţa Sfântului Marcu abia se mântuie 
curăţitul. Prig piazzete încă mormanele albe, care vor dis- 
părea a doua zi. 6 grade supt zero. 

| 29 lanuar. 


Semnez contractul pentru întâiul apartament al Casei Ro- 
mâneşti din Veneţia. 
l ł-iu Februar. 
Sosire la Bucureşti peste câmpiile înghețate şi măturate 

de vântul sălbatec; 24 de grade supt zero. 


* 


După-amiază, la Cameră, Goga prezintă obrăzniciile zia- 
relor ruseşti din Chişinău, care proslăvesc pe Lenin, ne a- 
cuză că, împreună cu Polonia, voim să atacăm Rusia şi, 
cerând. plebiscitul, ne consideră ca un regim de ocupaţie. 
Din nenorocire se ajunge la hărţuieli de partid, zgomotoase 
şi triviale. Buzdugan voiă să ridice chestia uciderii unuia din 

membrii Sfatului Țării cari au votat pentru Unire; mare 
timp. Madgearu räspunde vehement, pe aceiaşi bază a uri- 
lor de partid. In urletele Basarabenilor şi ţărăniştilor el 
asigură că numai gradul de penetrație face periculoasă o 
propagandă. Relevez greşeala teoriei: nu trebuie să dăm 
impresia că România este un sat fără câni. 

Am anunţat şi o interpelare cu privire la despoporarea 
terii şi alta la Teatrul Naţional, unde, după un raport al 
lui Kirițescu, Costăchescu a oprit pe elevi de a veni la scan- 
daloasă piesă a lui Minulescu, pe care superiorul lui, Vlad, 
ministru al Artelor, îl apără în scris. | 

2-3 Februar. 


Un ziar semnalează declaraţia lui Voroşilov,: ministrul 
de externe al Sovietelor, că are tot ce-i trebuie pentru a in- 
vada România cu Cazacii săi. 


* 


Imprumutul sa semnat. Vom avea controlor la Banca Na- 
țională pe Rist, ginerele lui Monod 


6 Februar. 
Discuţii la Cameră asupra împrumutului şi asupra contrac- 


tului cu Suedezii pentru chibrituri. Duca declară, că liberalii 
se abţin pentru motive „constituționale“. Nervos, el pro- 


voacă o scenă penibilă cu mine. Majorităţile arată — Sa- 
şii mai discret — dorinţa tevalorizării despăgubirilor de 
expropriere. 

* 


Ieri, d-rul Gheorghian, scos din Comisia interimară, în 
folosul lui Dobrescu, îmi oferă lupta împreună la alegerile 
comunale, contra listei Guvernului. 

7 Februar. 


Discuţii cu privire la îngrijirea orfanilor şi la conflictul de la 
Teatrul Naţional, unde Costăchescu susţine că a găsit jaf. 


9 Februar. 


Se discută la Cameră modificările lui Madgearu la legea 
Camerelor de Comerţ. 
10 Februar. 


Cumplit ger: doar la Botoşani în copilăria mea să mai fi 
simțit unul ca acesta. 
11 Februar. 


La Cameră legea lui Madgearu pentru comercializăti. Dis- 
cuţie cu Duca dacă „rechinii“ sunt numai la liberali sau şi 
la naţional-țărănişti. 

12 Februar. 


Cuvântarea mea la legea comercializărilor. 


14 Februar. 


Mironescu prezintă protocolul cu Sovietele, pe care îl 
deapănă domol. Şi el şi Duca par a crede că totul e a- 
ranjat, dar ziarele publică un articol din „Pravda“, care men- 
ține punctul de vedere rusesc asupra Basarabiei. 

„Blocuri“: basarabean, moldovenesc, muntean se ridică 
în fața guvernului. 

16 Februar. 


Mi se spune în taină că, faţă de demisiile ce se îngră- 
mădiau, Averescu a asigurat pe partizanii săi că va veni la 
guvern, făcând, “provizoriu, un loc lui Ştirbei... 

E 
Cea mai cumplită zi de vânt la Bucureşti. 

18 Februar. 


Davilla îmi spune ce s'a petrecut la Moscova după sem- 
nârea protocolului. Când a pomenit de Românii prizonieri de 
războiu reţinuţi încă acolo, cererea i-a fost bine primită. 
S'a ajuns la chestia Basarabiei. Litvinov i-a obiectat că 
Sovietele au în doctrina lor plebiscitul. Ministrul român i-a 
obiectat că pentru a crea un nou titlu de drept trebuie 
să-l fi avut ei, dar actul de la 1812 nu are valoare le- 
gală, căci Turcia nu era îndrituită să cedeze ce nu era al 
ei. Apoi de ce se cere plebiscitul pentru Bucovina, care 
n’a fost niciodată a Ţarilor? Răspunsui a fost evasiv: ches- 
tie de slavism. Dar, obiectează Davilla, dacă Polonia, care 
şi ea poate să se prezinte ca Stat slav, ar cere Ucraina, care 
i-a şi aparţinut? Şi, dacă! e vorba de un plebiscit basarabean, 
i-ar primi Sovietele rezultatul dacă ar fi defavorabil? — Ar 
fi de văzut. Cei de la Moscova par dispuşi să restituie 
unele hârtii privitoare la Mine. Ii cer lui Davilla să încerce 
pentru documentele şi obiectele de artă, direct ori prin Po- 
lonia; aceasta pentru a evita zgomotul în jurul acestei 
chestiuni, cu prilejul adunării la Veneţia a Comitetului in- 
ternaţional de istorie. 

Ca situaţie, Moscova reprezintă, cu ordine, o civilizaţie 
redusă la cele mai rudimentare forme. 


x 
Prima conferință despre Armenia. 


19 Februar. 


La Cameră, Madgearu, apărându-şi legea, pune adese 
în foarte rea postură pe. Duca. 
20 Februar. 


Interpelez cu privire la nevoia de a se publica Memoriile 

Regelui Carol, din care Diamandi publică un extras, căpă- 
tat de sigur de.la I. Brătianu, în Revue des deux mondes. 
Duca, fără niciun rost, declară că am profitat de generozi- 
tatea lui. Intervin şi în ciudata discuţie dintre Ardeleanul 
Dionisie Roman şi ministrul Voicu Niţescu, cu privire la 
„necesitatea“ de a da paşapoarte Ardelenilor, cari vreau să 
emigreze în America. De asta avem noi nevoie? „Cu biciul 
trebuie să fie readuşi“ şi agenţiile de emigrare închise. Şi 
Madgearu intervenise, spuind că până la April mau bani. 
A trebuit să li amintesc că sunt ţărănişti. 


29 Februar. 


Camera, fără lucru, încă de pe acum, iea vacanţă pe trei 
zile. 
27 Februar. 


Cu toate silinţile desperate ale politicianilor sunt ales 
rector cu 59 de voturi. 


Li 


La Cameră, un deputat liberal tânăr îmi spune că o 
schimbare trebuie să intervină, că Vintilă Brătianu e com- 
plect descurajat şi are nevoie de mângâiere, că tinerii vor 
un şef. 

Un altul e de părere că s'ar putea face ceva cu muncitorii: 
un naționalism social, pentru care ar voi să întocmească 
un program. 

Li 


„Fundaţia Ferdinand I-iu“, cu aprobarea Reginei, îmi o- 
feră premiul cultural de 300.000 lei. Il trec Universităţii 
pentru publicare de cursuri. 

Filipescu s'a despărţit de Averescu, care îi ceruse cruțare 
faţă de Ştirbei, dar generalul i-a scris amabil, amintindu-i 
ceasurile de convieţuire în războiu. 


x 


Era vorba de o gazetă a lui Goga cu nuanță antisemită. 
2 Mart 


La Cluj conferință într'o sală a Universităţii despre „O- 
rient şi Occident în sinteza românească“. 
3 Mart. 


Conferinţa la Teatrul Naţional, despre „Ce nu se cunoaşte 
în România“, 


Episcopul Nicolae Ivan îmi arată lucrările de la catedrală. 
Fost preot de sat, cruța de taxe pe ai săi. A strâns o a- 
vere pentru biserică. 

4 Mart. 


Conferinţă la Universitate despre Romanii. Decanul şi 
rectorul îmi cetesc hotărârea Facultăţii şi a Senatului de a 
mă face profesor onorar. 

Aflu că Ungurii se ţin tot de o parte, despreţuitori. 

Şi abuzurile noastre îi întăresc în această atitudine. Co- 
piii urmează la Pesta şi la Paris, unde află conaţionali 
din Ungaria. 

6 Mart. 


Maniu îmi răspunde la întrebarea despre Memoriile Rege- 
lui Carol. Ele sunt ale Reginei, dar şi ale ţerii; se vor 
publica în înţelegere cu Guvernul. Carol I-iu nu e, cum am 

spus eu, „cel uitat“. Se va pune la serbările din Maiu piatra 
monumentului său (şi al acelui al urmaşului). Cer grabă în 
publicare. Bine că nu mai „e Carol cel uitat“. 


= 


Averescu a făcut, ieri, la Senat, un discurs de destăinuiri, 


care a ţinut cinci ceasuri. 
7 Mart. 


La Cameră imensă lume ca să asculte interpelarea lui 
Lupu despre daia Paştilor. Urmează Basarabeanul Beţianu, 
diaconul Gaşpar, profesorul Andrei de la Iaşi, ţăranul V asiescu. 
Trist spectacol, Din partea mea arăt că forul nu poate fi 
decât congresul bisericesc. Şi miniştrii par să aprobe, dar 
au, de la Regenţă, o declaraţie scrisă, pe care sunt datori 
a o ceti. Duca e în conversaţie particulară cu Stere; decla- 
raţia lui e rezervată. Goga arată a fi cam de părerea mea, 
Şi Vlad se amestecă. Deputatul Spineanu strigă, când 
voiam -să întrerup, că sunt „tolerat în Cameră“. Silesc 
pe Maniu să-l dezaprobe. Maniu sprijină Sinodul, dar 
dă voie oricui să nu ţie samă de hotărârile lui. Arăt 
că astfel nu se rezolvă nimic. 


+ 


La masă, d-na Quensel, Popovici şi Taşcă. 

Popovici mare bani: sunt datorii uitate, de miliarde. Il 
întreb ce fac cu Liga şi Universitatea. El propune să ni se 
dea o parte din Lotăria de Stat. 

8 Mart: 


Cea d'intâiu şedinţă a Senatului universitar a mers foarte 
bine. Meitani a spus câteva cuvinte amabile pentru mine, 
cerând să se treacă la proces-verbal, şi Coculescu a regretat 
că au mai fost candidaturi. 

Seara, vorbesc preşedinţilor Societăților studenţeşti. In- 
tâiu rezervă, apoi o călduroasă dovadă de simpatie. 


9 Mart. 


Şedinţa Comitetului pentru serbările Ardealului. Propun 
Muzeele celor nouă Biserici, publicaţii documentare, ete 


10 Mart. 


Sonferința d-nei Quensel la Academia Comercială, despre 
Suedia. Asistă Regina, princesa Elena şi princesa Ileana. 


14 Mart. 


La Patriarh, pentru data Paştilor. Imi arată că prima de- 
ciziune s'a luat în lipsa lui, că el a dorit împăcarea, dar a 
întâmpinat rezistenţă. E hotărât ca în anul viitor să se re- 
vie la tradiţie, până la o hotărâre ecumenică. Patriarhul 
din Constantinopol e pentru reformă. Cel din lerusalim 
nu poate serbători odată cu latinii. Ar dori ca situaţia lui ca 
Patriarh față de Sinod să fie alta decât a Mitropolitului 
Primat de odinioară. li arăt cele trei soluţii la criză: reve- 
nirea din partea Sinodului, pe care şi eu o cred grea; res- 
trângerea calendarului nou la Ardeal şi Bucovina, cu în- 
dreptăţirea că acolo şunt şi locuitori de altă confesiune; 
o declaraţie a lui, cuprinzând unele îndulciri. Patriarhul pro- 
mite că va încerca să vadă pe episcopi, dar prevede re- 
zistență dârză a lui Bălan. 

li spun că am întâlnit pe acesta azi dimineaţă la Ministeriul 
de Culte şi s'a arătat ireductibil. Patriarhul se teme, dacă 
ar face o declaraţie, să nu stârnească dezavuări. Obiectez 
că, în calitatea lui de regent, nu mai merge la Sinod. Tre- 
când la alte subiecte, spune că ar voi să scoată Camera din 

Dealul Mitropoliei. Catedrala ar dori-o însă la Parcul Ca- 
rol. Imi afirmă că abia sa putut înlătura guvernul Ştirbei. 


La Cameră cetesc scrisoarea episcopului de Roman, care, 
foarte îngrijorat, va. reveni încă odată, seara. Voicu Ni- 
tescu crede că poate răspunde, afirmând tă s'a luat o ho- 
tărâre. Preotul Drăghici şi alţii strigă, fără să li pese de 
autoritatea lui Cicio Pop, care, încetul pe încetul, se fărâ- 
miţează. 

Banu întrebase în chestia exportului de Români, care se 
constată şi prin adresa către prefecţi. Răducanu îl crede ne- 
cesar. E susţinut de majoritate, de un Maramurăşean, de un 
socialist. E deplorabil... 

15 Mart; 


Vorbesc la Cameră despre situaţia Universităţii. Răspunde 
Costăchescu, recunoscându-mi dreptatea. Va evacua Senatul. 


16 Mart. 


Costăchescu îmi telefonează că evacuarea Senatului la 
Teatrul Popular se va face. Să prezint numai cererea ofi- 
cială lui Maniu. 

17 Mart. 


La Prezidenţia Consiliului mi se confirmă promisiuneâ lui 
Costăchescu. 

Vorbim şi de altele. Maniu îmi confirmă, că de fapt a exis- 
tat primejdia guvernului Ştirbei, pe care el a întăturat-o prin 
intransigenţa lui. A arătat că pentru prestigiul dinastiei nu 
se poate. Caut să învederez ideia de a nu alterna cu li- 
beralii, 


22 

19 Mart. 


Vorbesc la legea cooperaţiei. Basarabenii şi socialiștii a- 
plaudă ideia ca ea să fie liberă. 
20 Marit. 
La Legația Belgiei, pentru egiptologul Capart. 


21 Mari. 
Instalarea mea ca rector. 
Lumea merge de acolo la Legația Franciei pentru doliu 
mareşalului Foch. 
22 Mart. 


Prânz la Legația Italiei, şi cu Davilla, care schimbă cu 
Creţeanu de la Washington. : 
* 


Dimineața, am vorbit la legea minelor, de la care s'au 
retras liberalii şi au dispărut averescanii. După discursul pa- 
sionat al lui Madgearu se închide sesiunea. 


23 Mari. 


La rectorat întâlnire a prinţului de Rohan cu câţiva in- 
telectuali. Prinţul, şef al unei mişcări pacifiste, crede că ti- 
nerii Unguri nu mai sunt iredentişti. 


* 
Regina a plecat în Spania. 
24 Mart. 
Grigore Filipescu denunță în „Epoca“ noi maşinații de 
Curte. 
27 Mart. 


Ministrul Franciei vine să-mi mulțămească pentru ma- 
nifestaţia studenților. 

31 Mari. 


Paştile au trecut liniştite. Doar în Basarabia Mitropolitul 
a împiedecat pe militari de a serba la data lor în biseri- 
cile lui. 

10 April. 


Rist se arată speriat de dezordinea pe care a văzut-o în 
socotelile noastre. Nicio măsură de prevedere. 8.000 de creanţe 
numai la Instrucție. Incasări mizerabile pentru luna lui Mart. 
Temere că moneda nu s'ar putea susţinea. Il întovărăşeşte şi 
Leverve, care îndeplineşte de fapt funcțiunea de controlor 
la Căile Ferate. Aieea am ajuns. 

13 April 


Diehl a vorbit, ziua, la Fundaţie, înaintea unui public 
enorm. Seara, conferinţa lui Brunot, cu care cercetăm o- 
raşul. Decanul francez găseşte că totul e absolut deosebit 
de ce a întâlnit până acuma. 

15 April. 


Excursie la Argeş cu Brunot, Diehl, d-na Guillaume, soţia 
ministrului Belgiei, cu sora ei, marchiza Imperiale, şi un 
văr, cu Collas ministrul Greciei, cu secretarul Legaţiei ce- 
hoslovace şi spaniole, cu Jindra Flajshansova. Mergem până 
la Valea Danului. Bună primire şi la ţărani. 


16 April. 


Cu aceiaşi, fără Collas, la Vălenii-de-Munte şi la Drajna- 
de-jos. 
* 


Seara aduce ploaie, vânt şi frig. A doua zi va fulgui şi la 

Bucureşti, unde e o adevărată furtună ca în cea mai te- 
ribilă zi de iarnă. 
17 April. 


A treia conferință a lui Brunot, la care asistă şi princesa 
Elena. La a doua, Brunot a recitat admirabil versuri fran- 
ceze. 

18 April. 

Prinţul Pavel al Greciei cu princesa Elena şi Marea Du- 
cesă Maria mă cercetează acasă. 


H 


Seara, plecarea lui Brunot, căruia i-am arătat şi mănăs- 
tirile Pantelimon şi Cernica. 
22 April. 


Cu episcopul Nicolae Ivan la Galda şi Misentea, unde s'a 
restaurat barbar biserica. E acolo un mediu ca în 1750. 
Prin astfel de locuri nu s'a schimbat nimic din viaţa de 
odinioară. 

23 April. 


Cercetare la căminurile studenţeşti. Unele samănă cu 
aziluri de cerşetori, altele cu case de întâlnire. Intr'un colţ 
câţiva Bucovineni îşi ţin căsuţa ca în satul lor. 


26 April. 
La comunicaţia mea la Academie asistă prinţul Pavel şi 
princesa Olga, care văd apoi colecţiile. 


28 April. 


Deschiderea Consiliului eparhial, puţin cercetat. Atrag a- 
tenţia asupra primejdiei anchilozării în rapoarte şi regula- 

mente. După certele politicianilor în jurul serbării Paştilor, 
afirm încă odată nevoia ce era de a se aduce în acest for 
chestiunea, care nu e numai de canoane, ci şi de acceptare 
populară. Cer să se aprobe şcoala de zugravi şi cea de 
de cântări la Vălenii-de-Munte. 

30 April. 


Redeschiderea Camerei. Lupu, des întrerupt, cere ca în 
acelaşi sat să se facă, şi o a doua Inviere. Atacuri ORUN 
lui Răducanu. 

A trecut pe la mine profesorul Labbé de la Paris. Mic, 
fin, foarte corect în ţinută şi vorbă, se interesează -de artă, 
execrând pe cea „nouă“. I se pare că romancierul Mau- 
rois, primit ca un zeu la Atena, e o figură reprezentativă 
între cei „vechi“ şi între cei „noi“, cari nu-l recunosc. Faima ` 
i-ar îi început cu cele două romane din timpul războiului. 


+ 


Diehl şi d-na Diehl pleacă la Belgrad. 
4 Maiu. 


La Veneția. Căsesc casa noastră mobilată cochet de 
foasta mea elevă Lucia Caracostea. 


5 Maiu. 
Deschiderea şedinţelor. Vorbeşte italieneşte preşedintele 
Koht. apoi primarul, contele Orsi, şi Fedele. De la început 
se simte lipsa de prietenie între Francezi şi Italieni. 


6 Maiu. 


In secţiuni discuţii prea lungi asupra unor subiecte de o 
însemnătate secundară. 

7 Maiu. 


In plen discuţii mai ales asupra raportului, atacat de Ita- 
tieni al lui Glotz, despre spiritul învăţământului. Unii nu 
vor niciun amestec în procese naţionale, ale căror piese ni 
se prezintă totuşi. Curios discurs lung al fostului preşedinte 
din Chile, Alexandri, foarte „umanitarist“, de şi mi se 
“spune că a fost un feroce dictator, Nu lipseşte nici tânărul 
sovietist Friedmann, care, fireşte, dă luptă cu burghezii. 

După amiazi, frumoasă recepţie la Padova, unde ni se a- 
rată, în bazilica lui, dinţii şi limba, legaţi în aur, ai Sfântului 
Anton. Revăd pe directorul Muzeului, Moscheitti. 


8 Maiu. 


Continuă discuţia asupra raportului lui Glotz. Friedmann 
a atacat pe Italieni şi pe toţi ceilalţi „capitalişti“, cari con- 
tinuă să fie amabili cu dânsul. 

Am prezintat biuroului cererea către Comitetul naţional 
sovictic de a ni se restitui documentele, manuscriptele şi 
obiectele de Muzeu. Lhéritier, secretarul, a fost de părere 
să nu ridic verbal chestia pentru a nu-mi atrage de odată 
un refuz. 

9 Maiu. 

La Roma. 

10 Maiu. 

La biserica unită pentru serbare. 

Apoi, la Legaţie, decorez pe Gentile, del Vecchio, Cardi- 
nali, Rossi, Ricardi, Levi, Bertoni; Bartoli e absent. Par 
foarte mişcaţi de cuvintele mele şi răspunde cald Gentile. 


12 Maiu. 


D. Ghika, în drumul spre ţară, îmi spune că Mussolini 

l-a asigurat că în relațiile cu Ungurii aceştia au fost în- 
ştiinţaţi că nu e vorba de „nicio palmă de pământ ro- 
mânesc“. El observase efectul asupra opiniei publice a unor 
declaraţii ca aceia a lui Grandi, de curând întors de la 
Pesta. 

13 Maiu. 


Serbarea de Zece Maiu a fost, la Bucureşti, de un cald 
caracter popular, evitându-se şedinţă. solemnă, a Camerelor şi 
ferindu-se de orice decorări. Guvernul ar îi însă slab. Re- 
colta è în cea mai mare parte foarte rea. Contribuțiile se 
strâng gteu. Nu e afluenţă la Căile Ferate care opresc lu- 
crări începute, 

18 Maiu. 


La princesa Elenă, pentru alcătuirea unui Comitet de pa- 
tronagiu a Monumentelor Istorice. 
* 


leri sa hotărât la Academie să nu se pună iscălituri 
pentru „cartea de aur“ a unităţii naţionale pe care ni-o pre- 
zintă o doamnă. Atâta ar mai rămânea să iscălim alături cu 
cei corhpromişi în războiu! 


* 


O ploaie de decoraţii, începând cu cordonul Carol I-iu 
pentru preşedintele de Consiliu. 


* 
Vintilă Brăţianu reclamă public puterea. 
19 Maiu. 


In drumul spre Alba-Iulia o doamnă în legături foarte 
strânse cu Curtea spune că d-rul Hartmann, care îngrijise 

pe Rege, i-a spus formal: „de ce a murit regele d-voastră? 
N'a murit de cancer“. Princesa Elisabeta fusese înştiințată 
cu puțin mai înainte că starea Regelui nu-i atât de gravă. 
Hotărât el se gândise la fiul său cel mai mare. Când a- 
ceasta doamnă îi lăuda însuşirile acestuia, el a izbucnit în 
lacrămi: „Aşa e că avea însuşiri?“. 
23 Maiu. 
: : 

Serbarea jubilară. Imensa muțime căptuşeşte toate dealu- 
rile, dar e venită mai mult din împrejurimi. Multe ți- 
nuturi sunt total nereprezentate. Şi ceva Secui, dâriji, aple- 
cați spre băutură, cari nu vor defila. Toţi studenţii din Cluj, 
perfect echipați. Destui de la Cernăuţi, în costume populare. 
De loc cei de la laşi. Ai noştri, câţiva, cu steagul ce li-am 
dat. Destulă lume oficială. Câţiva liberali, fără şefi. De la 
averescani au venit, cu caracter personal, Mitilineu şi gene- 
ralul Iancovescu. La biserică, reparată, bună 'slujbă. Lipseşte 
Mitropolitul Pimen, care pedepsise în Sinod pe preoţii arde- 
leni, de la Alba-lulia cea revoluţionară. Lung discurs bun 
al Patriarhului. Răspunde Maniu, slab, cu nesiguranţe. 

Trecem la sala Unirii. Discurs solemn al regentului Buz- 
dugan, cu nuanţe politice, cam bătăios cu Ungurii. La bi- 
serica reformată, loaniţescu, reprezintând guvernul, ma găsit 
pe nimeni; dar, de la catolici, asistă Majlath şi Pacha. Nicio 
nuanță polemică; apel la unirea partidelor. 

Masa în două părţi: Vaida şi unii miniştri la sala Cara- 
giale, unde se vorbeşte liber şi cald, şi de un ofiţer sârb 
orbit în luptele din Dobrogea. Sunt la masa regală din 
Sala Unirii. Ştirbei rămâne izolat. Inflăcărat, cu strigăte 
mari şi unele greşeli de fapt, discursul lui Şt. C. Pop. 

Cu miniştrii Angliei, Poloniei, Belgiei, la vechea biserică 
catolică. Pe Majlath îl găsim în mică ţinută, dezorientat 
şi jenat, în uşa palatului său. Un bătrân canonic ne con- 
duce în interiorul clădirii bisericeşti, a cătrii reparaţie nu e 

terminată. Mormintele familiei Zapolya sunt în tristă stare 
Armata păzeşte biserica de țărănime. 
Unii săteni mă recunosc şi mă aplaudă. 


x 


Vorbesc la Cameră pentru Universitate, Liga Culturală şi 
arcul de triumf. Maniu nu se poate hotărâ, afară de Uni- 
versitate. Liga o respectă, dar nu-i promite nimic; asupra 
arcului de triumf se va vedea. Mihalache e pus să explice 
ce s'a discutat în comisiunea aleasă de Argetoianu. 


L.] 


"Vorbesc la legea bacalaureatului, susţinut numai de mino- 
ritari şi socialişti. 
25 Maiu. 
Bătrânul Arbure a văzut aici, la -Bucureşti, pe bătrânul 
şef socialist rus Burţev, care crede că neapărat vine la 
putere Milincov. Intrebat asupra Basarabiei, el spune că 
viitoarea Rusie nu s'ar gândi la dânsa decât dacă i sar 
prezinta plângeri. 
26 Maiu. 


Drum spre călăraşi, cu oprire la Urziceni, la Grindu, unde 
aflu profanat mormântul ctitorului bisericii, Ispas Făgără- 
şeanu, la Slobozia, cu puternica biserică, a lui Matei Basarab, 
refăcută de Greci în 1844. La Călăraşi vorbesc despre sen- 
sul vieţii ialomiţene. Intoarcerea în splendoarea de apus a 
Bărăganului. 

27 Maiu. 


La Cameră Costăchescu îşi apără domol bacalaureatul, 
28 Maiu. 


La Academie au votat membru de onoare pe Ştirbei, ca 

auxiliar al Fundaţiei Elias, şi, ca acoperire, şi pe avocatul 
Pantazi. Prinţul Nicolae şi regentul Buzdugan sunt acia- 
maţi în aceiaşi calitate. Se alege în unanirhitate Saânt-Aulaire 
şi, în calitate de membru corespondent, Giotz. 

Contra lui Ştirbei au fost numai patru voturi. 


R 
La Cameră legea Căilor Ferate. 


29 Maiu. 


La Academie, discursul de îktrare al lui Silviu Dragomir, 
care trece prea uşor, şi oarecum sec, asupra lui Pârvan. 
Emoţionează sfârşitul, despre martiriul unui luptător arde- 
lean de la 1848, Constantin Roman. Răspunsul lui Lupaş 
e şters. Asistă, şi ca rudă cu Roman, Patriarhul, puţin je- 
nat, față de ceilalţi episcopi, când ocupă locul de regent. 
Demonstraţie triplă: ardelenească, ortodoxă şi mai ales a- 
verescană. Şi locurile din incintă sunt invadate. 


* 


La Cameră, Concordatul: prind sfârşitul, când Vlad reco- 
mandă votarea. A. vorbit Duca şi reprezentanţii minorită- 


ţilor. Preoţii ortodocşi, continuând atitudinea lor fără sens, 
nu votează. 


31 Maiu. 


Prezint raportul Fundaţiei Carol I-iu regenţilor, Patriar- 
hul şi Buzdugan, între cari îmi pare că zăresc o umbră de 
rivalitate. Patriarhul e şi el supărat de atitudinea Mitropo- 
litului Bălan, pentru că a „invitat“ pe şefii de partid cari s'au 
declarat contra calendarului nou să nu mai servească supt 
masca Bisericii altor scopuri. 


MEMORII 341 


„Ambii regenţi sunt contra drepturilor politice ale fe- 
meilor. 
* 


La Cameră, legea Căilor Ferate. 


x 


M. Popovici mă asigură că situația financiară nu e aşa de 
desperată. Se caută anulări de credite ca să se poată ajuta 
Universitățile. 

l-iu lunie 


Alegerea lui Bianu ca preşedinte al Academiei. Candida- 

tura mea, ca reprezintant al secţiei istorice, a căzut. 
* 
La Cameră .discuţia legilor lui Madgearu. 
2 lunie. 

La Mangalia, în prezenţa princesei Elena, se sfințește bi- 
serica nouă. Răsplătirea cu medalia pentru biserică a ctito- 
rilor, cuviincioşi ţărani, e impresionantă. 

Vizită la moschee, unde cei câţiva Turci săraci îşi fac 
rugăciunile, întrerupte de „aminuri“' suspinate. 

La Tatlageac slujbă în câmp pentru o mănăstire ce ar 
avea să se ridice. In faţă, Marea admirabilă, în stânga, 
lacul. Malul înalt înaintează asupra apelor sărate. 


8 Iunie. 
Vorbesc la legea Căilor Ferate. 


4 Iulie. 
Lege& continuă a se discuta înaintea băncilor goate. 
* 


Patriarhul e bolnav, dar starea lui n'ar fi îngrijitoare. 

6 lunie. 


Vizita la Vălenii-de-Munte â marelui fizician francez Per- 
rin, minte deschisă pentru orice problemă. | 
7 Iulie. 


La Sibiiu, pentru congresul profesorilor de istorie. In- 
tâmpinare solemnă, prea solemnă pentru câţi suntem: -vre-o 
patruzeci fără Ardeleni şi fără Moldoveni. In sala Prefec- 
turii, frumoase discursuri. Mitropolitul Bălan vorbeşte de 
divergențe pe trecătoare puncte de detaliu între dânsul şi 
mine. E foarte amabil şi doritor de împăciuire. Apoi episco- 
pul Teutsth, cu oarecare rezerve. D-rul Preda vorbeşte 
pentru Asociaţie. Inspectorul Țeposu aminteşte vrerhea când 
„Sămănătorul“ era în Ardeal hrana tineretului. Masă îm- 
preună, fără discursuri. Mitropolitul se apără de paterni- 
tatea îndemnului către „şefii de partide“ de a nu agita în 
chestii bisericeşti: măsura, luată în absenţa lui, a fost cerută 
de Gurie pentru Basarabia. 

După-amiază, în cursul discuţiilor, tinerii profesori Giu- 
rescu şi Panaitescu, cerând o nouă revistă istorică, prezintă 
activitatea mea şi a generaţiei mele ca pătată de subiecti- 
vism şi preocupaţii naţionale: Adevărată operă „balcanică“ 
Li răspund că metoda noastră, bă până şi a lui Tocilescu, 
a fost tot „occidentală“ şi că, făcând parte dintr'un popor 
atacat din toate părţile, avem datoria de a a-i apăra şi ca 
istorici drepturile. Unuia dintre dânşii îi spun în treacăt: 
„deosebirea nu e de generaţie, ci de inteligenţă“ 

Am vizitat şi şcoala de fete a Asociaţiei: lângă splendida 
zidire nouă a Saşilor, ce stafie de trecut, fără lumină, cu 
piane prin dormitorii şi refectorii, cu tablouri de Miunkacsy 
şi madone catolice pe păreţi... 

La plecare, muzica tineretului săsesc, lângă cercetaşii noş- 
tri, înaintea trenului. 

8 lulie. 
Conferința fizicianului Perrin. 


9 lulie. 


Desvelirea în Parcul Carol a monumentului lui I. Laho- 
vary. Discurs biografic al lui Mrazek, cuvinte tare articulate 
ale lui Mihalache; câteva fraze de ocazie ale lui Mironescu. 


10 lunie. 


Masa dată de Facultatea de Ştiinţe lui Perrin. Lăudânduri, 
ca rector, bunătatea, modestia, larga curiozițate științifică, 
el răspunde vorbind de, misterele rasei. Aici el se simte ca 
acasă: parcă „i sar fi lărgit patria“. Aminteşte zicala: 
„laudele, şi nemeritate, tot le primeşti bucuros“. Hurmu- 
zescu evocă zilele lor de tinereță, cu încercarea primelor 
«descoperiri. 


* 


La Legația Italiei bal pentru aviatorii italieni, veniți cu 
ministrul lor, Italo Balbo. Acesta, tânăr, gras, cu băr- 
buţă, în albul costum tăiat de banda albastră de general, 
care se confundă cu cordonul „Coroanei României“, pe care-l 
are de mult, primeşte salutul adresat escadrei. Vine de la 
Odesa, unde a întâmpinat o bună primire. Bolşevicii au 
ce) mai puternic chiurasat din Marea Neagră; garda ro- 
şie e excelentă; pretutindeni disciplină .şi autoritate. In- 
treabă ironic pe M. Popovici cum merg lucrurile la noi. 

Acesta îmi spune <că încasările merg bine, de şi nu e 
acoperit tot deficitul; că „are bani“. 

Inaintea lui Ştirbei, care tronează pe o canapea, cei mai 
mulţi vin de se închină profund. 


* 

Vaida îmi vorbeşte de agitații nouă ale grupului de stu- 
denți liberali, cari vreau să meargă la congresul din Pesta. 
li arăt câtă răspundere are el însuşi în această atitudine. 


* 


Spun lui Popovici că optimismul lui Madgearu, care crede 
că partidul va fi la putere până în 1931, e greşit, că au 
pierdut prieteni utile, între care şi a mea. Popovici asigură 
că se pot îndrepta raporturile dintre noi; eu o tăgăduiesc. 


11 Iulie. 


La mine scriitoarea norvegiană Nina Alkina, de „origine 
rusească, poate Evreică. A fost şi în Africa. Scrie descrieri 
de călătorie. Admiră pe Masaryk, „tânăr, frumos, călă- 
rind două ceasuri pe zi“. 


* 


La Cameră ceartă între ţărănişti şi liberali. E vorba şi de 
„potlogari''. Teribilii adversari se împacă în culise. 


* 


Generalul Prezan îmi aduce, seara, scrisoarea de răspuns 
către Vintilă Brătianu, a cărui foaie îi întreba jignitor 
de ce nu s'a unit la protestul lui Moşoiu, contra unui ve- 
chiu articol al lui Bocu, reprodus mai ieri, în care spune 
că unirea n'a făcut-o nici I. Brătianu, nici regele Ferdinand, 
ci poporul românesc şi Dumnezeu. Vintilă Brătianu n'a pu- 
blicat-o şi nu i-a răspuns. Imi arată că liberalii au vrut 
să-l câştige, şi prin participări la: societăţi ` anonime. 


+ 


Şomeri unguri trec pe bulevard spre casa lui Lugoşianu, 
unde a stat Maniu. Intrebaţi ce vor, răspund brusc, unei 

doamne: „Lasă-ne, cocoană“... O femeie strigă că „mor 
de foame“. 
ka 


In Ialomița, un primar, cu frații săi, sparge capul căpita- 
nului de jandarmi şi cată să ucidă pe procuror. 
Nu e autoritate. 
$ 


Banchet, dat de vre-o şaptezeci de profesori fostului rec- 
tor Pangratti. 
* 


D-rul Angelescu arată situația politică în colori negre. 
E mai râu decât în 1914..Mă: întreabă de ce maş lucra 
cu Averescu. Şi el ştie că Buzdugan vrea pe Titulescu, ceia ce 
am observat şi eu cu prilejul mesei la care regentul mă in- 
vitase. 

15 Iunie. 


Vorbesc la legea pescăriilor. Camera, ca de obiceiu, goală. 


16 Iulie. 


Fostul comandor Dan Zaharia, luptând la Cameră cu 
liberalii, termină vorbind, literal, de „iahnia pe care o mă- 
nâncă aceştia“. Prezidenţia tace. 


$ 


In acest timp Vintilă Brătianu şi Duca străbat Ardealul 
şi Averescu se anunţă, în repetate întruniri publice, ca sal- 
vator. 


17 Iulie. 


Evenimentul ziiei e discursul, de la Senat, al lui Ave- 

rescu la legea lui Madgearu. Se aştepta un scandal, care 
n'a avut loc. 


718 Iulie. 


Inmormântarea profesorului Lalescu. Vintilă Brătianu vor- 
beşte duios de fostul său colaborator. Pangratti îi înfăţişează 
clar frumoasă carieră. Asistă mulţi studenţi. 


19 Iunie. 


Mihalache explică legea lui, cu aceiaşi emfază apasată de 
învăţător. Alături, Madgearu îl priveşte cum nu mi-ar plăcea 
să fiu privit de prietenul şi asociatul mieu. 

Lupu îmi face aprinse demonstraţii de cel mai pur fas- 
cism, fireşte pentru dânsul. 


20 Iunie. 


Pentru îmbunătăţirea raporturilor, d-rul Popovici mă in- 
vită seara la o masă cu fratele său, Maniu şi Vaida. 


21 Iulie. 


Refuz pe d-rul Costinescu care ar voi ca amicii miei să 
fie pe lista lui pentru Primărie. 


x 


După-amiază, la ‘Cameră, Duca atacă pe primul-ministru 
ungar Bethlen, pentru rodomontadele lui, riscând afirmația 
că noi am promis să plătim optanților în credința că sunt 
oameni de treabă, iar acum, fiindcă se poartă prost, să 
nu li se dea nimic. Goga, înțeles cu Duca, se întinde a- 
supra emoției pe care ar fi provocat-o la noi campania lui 
Bethlen. leau cuvântul ca să spun că avem a face, nu cu 


MEMORII 353 


o maniiestaţie naţională, ci numai cu zvâcniriie fără scop ale 
unei clase exploatatoare. 


Ei 


Preziosi, mulţămit de primirea aviatoriior italieni, vine 
la mine pentru oarele de italiană, pe care le vrea în învă- 
țământul secundar. 

22 lunie. 


La Cluj, pentru Congresul Ligii. La gară, ceva şcoli şi cer- 
cetaşi. Vorbesc profesorul Ghidionescu şi bătrânul Mihali. 

La 6, mi se impune la Teatru o conferinţă pe care n'o 
dorisem. Cineva a avut bunătatea să anunţe cu câteva mo- 
mente înainte că nu voiu vorbi, aşa că lumea s'a dus pe 
jumătate; de altfel studenţii „au examen“ şi şcolile tot 
aşa; nici directorul, un domn Pavel, nu e acolo. Intâmpi- 
nare lâncedă în „Patria“. Mâni, vor fi injurii în ziarul 
unguresc „Ellenzek'“. 

23 Iunie. 


Obişnuitele discursuri de „beneventare“, unele foarte fru- 
moase. Vorbeşte bine Dăianu, e foarte aplaudat generalul 
Pap, pe care îl cooptăm în Comitet. Asistă vechii noştri 
ligişti, unii foarte atinşi de vârstă. Batzaria are accente 
mişcate pentru Macedoneni. Foasta misionară Ileana Zara 
arată cum, în Secuime, desfiinţându-se şcolile de Stat, am 
pierdut, în ultimii ani, terenul. 

Congresul viitor va îi la Brăila. 

Seara foarte bună şi calmă conferință a lui Teodor Mi- 
hali despre procesul Memorandului în sala chiar unde au 
fost desbaterile. 

24 lunie 


La Feleac. Vechea biserică e adausă şi stricată. Totul e 
23 

sărăcăcios şi ridicol, dar ce splendide danţuri vechi şi ce 
popor înţelegător în sărăcia şi ignoranţa lui! 

Şi ce ocazie de solidară manifestaţie românească au pier- 
dut Clujenii prin atitudinea lor față de Congresul Ligii! 


26 Iunie. 


Mironescu "aduce nota către Bethlen şi răspunsul, foarte 
molkom, al acestuia, dar cu afirmarea că Ungaria a fost 
nedreptăţită prin tratatul de la Trianon. Discursul lui Duca 
e de pură retorică. Intervin, amintind şi de discursurile de 
la Oradea ale contelui Bethlen şi lui Gyarfas, care, după 
„Universul“, ar îi cerut graniţa Carpaţilor. Răspunde un Se- 
cuiu, tăgăduind. Recomand deputaţilor unguri să urmărească 
în justiție pe calomniator, dacă este unul, şi li atrag atenţia 
asupra insultelor din „Ellenzek“. 


ka 
Şedinţă bună. 
D. R. loaniţescu ţine un foarte bun discurs în apărarea 


legii jandarmeriei. Cum Franasovici întrerupe, preotul Man 
îi spune că „se obrăzniceşte'“.... 


* 


Grigore Filipescu organizează o ligă „Vlad Ţepeş“. 
27 lunie, 


Goga iea cuvântul în aceiaşi chestie a declaraţiilor de la 
Pesta. Urmează socialistul şi sociologul Lotar Rădăceanu, 
care atacă Italia fascistă. Ceja ce mă face să protest, în- 
trebând pe preşedinte dacă mare nimic de spus. De un 
timp, Cicio Pop e absolut pasiv. 


* 


as 
Or 
ca 

Seara, d-rul Angelescu îmi cere să mă retrag şi eu din 
Cameră odată cu liberalii, cu Lupu şi cu Goga, ca pro- 
testare impotriva legii administrative elaborate de Stere. 

Mironescu relevă atacul contra Italiei şi adauge cele mai 
mari laude pentru genialitatea lui Mussolini. 

Discutându-se avantagiile acordate Fundaţiei Carol, cer 
să se reglementeze raporturile ei cu Universitatea. 


29 Iunie. 
Impărțirea premiilor la Universitate. 


1-10 lulie, 


La Cameră, pentru „voinicii“ ardeleni, atacă Duca şi Goga. 
Maniu răspunde curagios şi dibaciu. Incepe a se formă. 
Lângă dânsul Stere îl aplaudă şi-l întrerupe. 

* 
Liga „Vlad Ţepeş“ ţine întruniri la „Dacia“ şi la Ploieşti. 
* 

Guvernul descopere complotul colonelului Stoica. Se fac 

58 de arestări. 


11 Iulie. 


Ieri a fost o zi grea pentru guvern. Prințul Nicolae ar fi 
vrut să demisioneze la iscălirea reformei administrative; cu 
greu a fost adus d ela Sinaia, colegii lui nevoind să-şi iea 
singuri răspunderea. Se vorbia de un guvern Titulescu- 
Ştirbei, cu Titulescu în frunte. Când intriga a căzut, Ştir- 
bei a plecat din ţară. Amicii miei ar voi o înţelegere cu Gu- 
vernul, ameninţat la toamnă, pentru o prezidenţie a Camerei 
atunci, sau o înţelegere cu Titulescu, eu având prezidenţia 
Consiliului. Li spun că eu recunosc numai două imposibilităţi: 
liberalii şi Ştirbei. 

* 
Legea administrativă s'a depus ieri. Lupiştii observă că 

discuţia se începe prea curând, contra regulamentului. Li- 
beralii aşteaptă momentul plecării, dar până atunci sunt li- 
niştiţi, amabili cu majoritatea, primind calm atacurile lui Do- 
brescu cu privire la unele acte neoneste supt guvernarea 
lor. 

Declar, la începutul şedinţei, că ţin să se ştie încă de 
¿cum că vreau satul şi regiunea, dar nu cea străină, şi nu 
sovietele în locul prefecţilor. Intâiu calde aplause, apoi dezi- 
luzie. 


Lipsă de bani. Am impresia că se zăboveşte intenționat 
orice plată. Nu capăt nici milionul atribuit Ligii. Şi cele 
douăzeci şi cinci de milioane ale Universității, promise de 
Popovici, întâmpină greutăți de formă. 

14 Iulie. 


La deschiderea cursurilor de vară vine şi Vaida, cu Ioa- 
nițescu. Asistă la luarea jurământului mieu în calitate de 
consilier comunal la Vălenii-de-Munie. La cuvântarea mea 
din sala de cursuri răspunde amabii şi, se pare, şi mişcat. 

După masă îmi povesteşte complotul lui Stoica. A fost des- 
tăinuit lui Maniu de un cunoscut, lui Vaida, cred, de un 
muncitor. Se înscriseseră, şi de silă, maieştri de la Arsenal. 
S'au verificat datele când trebuiau să se adune înarmaţi, 
şi la Cişmigiu. Sau găsit proclamaţiile. Stoica, locuind la 
Odobeşti, e un fost coleg de clasă a lui Cihoski, căruia îi 
oferia conducerea. Ar fi fost amestecat generalul Broşteanu 
şi alţii. Le Matin dădea şi portretul generalului Anghelescu. 
Sa vorbit şi de Petala, de generalul Nicoleanu. Colonelul 
de la aviaţie Sturdza a fost reținut, n'a mărturisit, şi i s'a 
dat drumul. Planul ar îi fost ca aviația să ocupe cele două 
Poşte, unde s'au aşezat jandarmi cu granate, cum, de altfel, 
ei au fost concentrați toţi, împreună cu trupele credincioase, 

şi s'a întărit paza la Regenţă. Cutare ar fi venit din Olte- 
niţa cu automobilul. Ar îi fost vorba de trei zile ale dicta- 
turii Broşteanu, şi apoi de rechemarea prinţului Carol. 
Vaida pune în legătură anumite detalii din viaţa Familiei 
regale în ultimul timp. Regina vrea regența, chiar şi sin- 
gură; în acest sens se pregătise lucrul când cu boala Pa- 
triarhului. 

Vaida se plânge de lunian, care nu înlătură, ci înaintează 
pe „hoţii de urne“, mutând de la Arad la Caransebeş pe 
cutare judecător bun; ministrul de Justiţie şi procurorii lui 
refuză ajutorul necesar pentru a descoperi pe complotişti şi 
pentru a-i aresta. 

Vaida nu se încrede în Vintilă Brătianu, Duca şi Goga. 
Ştie ce primejdii îi stau împrejur. Nu ailă însă nicio cale. 
Când îi spun de nedreptatea ce ni s'a făcut nouă la venirea 
lor la putere, caută să scape. 

Cu dânsul la Interne, ce putem aştepta? Unde e ochiul 
clar, voinţa neinfrântă şi libertatea de a lucra? 


16 Iulie. 

Vorbesc la legea administrativă. 

Contele Bethlen ceteşte o declaraţie în care sună cuvân- 
tul de autonomie pentru ţara unde sunt mai multe naţii 
Maniu reacţionează energic, amintind suferinţile româneşti 
de îeri şi relevând spiritul de toleranţă al Vechiului Regat, 
când eu prezidam Camera. Răspunde Willer, care cere ta 
trecutul să fie uitat: de ce acuzaţii așa de dure? 


19 Iulie. 


Se proclamă senator de drept Stere. Prezan, ia apariţia 
căruia senatorii s'au ridicat în picioare crezând că va vorbi 
de comemorarea regelui Ferdinand, declară că nu poate sta 
lângă un astfel de om. lumian obiectează că admiterea 
Sa făcut în chip legal. 

20 Iulie. 
După ce Stere sa lăudat la Cameră ca autor al legii 
administrative, atăcând Regența, Mirto şi Vaida vorbesc 
la lege fără a-l pomeni cu un singur cuvânt. 
Şi generalii Popovici şi Văitoianu iese din Senat. 


* 


La Vălenii-de-Munte adunarea amicilor miei. Li arăt si- 
tuatia. Nu putem ajuta pe liberali şi deci nu vom exploata 
greșelile Guvernului. Mi se aduce înainte că linguşirile gu- 
vernanţilor mă dezarmează. Li arăt că, de vreme ce ei 
nu-mi dau un partid, nu pot îace alta decât să întrebuin- 
tez împrejurări pe care nu eu le creez. 


25 Iulie. 


Discut la Cameră chestia absolvenţilor Institutului Electro- 
tehnic. Costăchescu spune că, dacă i se pun piedeci, va re- 
trage reforma învăţământului superior. 


* 


Lupu, care caută un teren de agitaţie, promite un proiect 
de lege contra cametei şi întâmpină, o rezistenţă dură, şi din 
partea preşedintelui. Când aduce înainte haiul mănăstirilor 
Bistriţa din Moldova şi Neamţ, trebuie să recunosc, dar 
cât e de săracă şi de rău servită Comisiunea Monumente- 
lor Istorice! 

După plecarea mea se ceteşte scrisoarea lui Stere, care 
declară că optează pentru Cameră. 


Li 
La plecare laud legea . contabilităţii a Jui Popovici, ceia. 


ce face ca majoritatea să se ridice în picioare, dar apăs a- 
supra nerecunoştinţii guvernanţilor față de mine. 

Excursie la Stari-Chojd, unde se face ‘impresionanta în- 
mormântare a oaselor de ostaşi culese în munte, unde sunt 
„cu căruțele“, apoi până la frumoasă biserică din Calvinii 
Săseni sau Bâsca Rusenilor. 

30 lulie. 


La parastasul pentru regele Ferdinand, din opoziţie, a fost 
numai Mitilineu. Familia a cerut să fie lăsată singură câ- 
teva minute. í 

Se face greşeala de a se cere urmărirea lui Gr. Fili- 
pescu pentru articolele lui din „Epoca“ 

5 August. 


Vizită la Vălenii-de-Munte a princesei Elena. 
6 August. 


Deputaţii din deosebite părţi ale ţerii şi preoţi din Ba- 
sarabia se prezintă la regina Maria. 
l 7 August. 


Conflict de muncă la Lupeni. Lucrătorii .au ocupat uzina 
electrică. Au atacat armata, care a tras. Mulţi morţi. 


18 August. 
La Veneţia. 


20 August. 


Impart câteva decoraţii notabilităţilor venețiene. 


2 August. 


La Colegiul Armenesc din Palatul Zenobio, producţie de 

muzică şi danţ a şcolii din Vălenii-de Munte, cu ajutorul 
tenorului Vulpescu. Publicul, foarte ales, se arată încântat. 
Armenii îmi prezintă diploma de membru al Academiei lor. 


25 August, 


Serviciul religios la San-Giorgio de Greci, cu trei preoți 
de-ai noştri şi corul de la Vălenii-de-Munte. Episcopul 
de Constanţa imparte anafora şi dă, seara, o masă arhi- 
maândritului grec şi secretarului comunităţii. 

După-amiază, caldă primire la San-Lazzaro. 


30 August. 


Văd pe Maniu. El nu pare a crede că intrigile ţesute a- 
supra lui — „cazanul Satanei“ pe care-l denunţ într'un ar- 
ticol — l-ar putea răsturna. 

5 Septembre. 


Profesorul rus Petrov de la Universitatea din Petrograd, 
acum pribeag la Praga, vine la Vălenii-de-Munte ca să 
discute asupra Istoriei Românilor şi Ruşilor în „Podcarpaţca'' 
Cehoslovaciei. E bolnav de inimă şi de picioare: nevasta, 
fiii, fiica au rămas acasă: îşi scriu. Crede în influența 
Românilor asupra Rutenilor din Maramurăş. La şaptezeci de 
ani, uriaşul, bolnav are tot entuziasmul pentru ştiinţă. 


7 Septembre. 


Primesc numărul din „Europa Orientale“, în care ce- 
lebrul prigonitor al nostru, Jancso Benedek, în legătură cu 
traducerea cărţii mele de Istoria Românilor în italienește, 
ne insultă, tăgăduindu-ni şi drepturile în Vechiul Regat. 

* 

La Bucureşti procesul contra complofiştilor ae destăşură 
stupid, în mjlocul iinditerenţei generale. 
25 Septembre. 


Valeriu Moldovan mă pofteşte la Turda, unde şi Asociaţia 
îşi ţine adunarea, pentru desvelirea statuii lui Ion Raţiu. 
Răspund că, din nenorocire, nu mai avem atmosfera su- 
fletească a serbătoririlor. 
26 Septembre. 


Mirto mă caută pentru a mă întreba dacă ai miei înţeleg 
să facă parte din . Comisia interimară a Bucureştilor, cres- 
cută după noua lege. li răspund că nu s'a putea face cu 
o listă de partid. [i arăt şi lui ce nedreptăţi au fost cu mine şi 
amicii miei: şi la alegerile pentru Parlament şi după, când 
puteau corecta. Imi răspunde că au de gând să o facă a- 
cuma, când unii parlamentari vor trece la Directorate. Ai 
noştri ar candida oficial. Refuz. 


* 


Universitatea se arată nemulțämită de rezolvirea „anului 
preparator“ prin „decizie ministerială“. Am scris oficial mi- 
nistrului că planul lui e nerealizabil. Borzea, secretarul ge- 
neral, îmi spune că mare nicio răspundere într'un act pe 
care vădit îl dezaprobă. 


29 Septembre. 


Cu arhitectul Teodoru, vine la mine istoricul Grabar, Rus, 
profesor la Strasbourg. A terminat, pentru Comisia Monu- 
nientelor Istorice, o lungă călătorie prin ţară, şi e foarte 
mulţărnit. A găsit la Hârlău fresce splendide, capete fiecare 
cu altă expresie. Pretutindeni a văzut lucrându-se la mo- 
numente, 

Gravă boală a regentului Buzdugan. Mi se spune că e 
pierdut. 
3 Octlombre. 


La Legația germană se arborează steagul negru: a murit, 
subit, noaptea, Stresemann. 
x 


Lui Buzdugan i sa făcut o operație: e mai bine, de şi 
slab. Mă înscriu acasă la el: fiul lui îmi spune că s'a deschis 
bolnavului un abces la prostată, dar rinichii sunt foarte 
buni, inima ține, şi ei cred că va putea lupta. Liberalii, 
în cazul dispariției regentului, ar voi pe Regina, care a 
chemat pe Maniu la Balcic, unde s'au dus cu hidro-avionul, 
pe Oscar Niculescu şi pe Titulescu. Altă listă: Regina, prin- 
cesa Elena şi Titulescu. Nici într'un chip liberalii nu admit 
pe Prezan. 

5 Octombre. 


Gazeta lui Tancred Constantinescu pune făţiş candidatura 
la Regenţă a Reginei Maria. 
6 Octombre. 


Moartea lui Buzdugan. 

Intrebat de cineva din familia regală ce cred despre re- 
gența Reginei Maria, arăt că nu pot îi pentru această so- 
luţie. Regina, femeie atât de înzestrată, mar putea stăpân 
împrejurările. 

Maniu vine la mine. Fac aşa ca să ni revizuim legăturile. 
Incep spuindu-i că ar trebui să scape de discreditul pe care-l 
aruncă asupra lui şi asupra politicii lui, Stere. — D-ta, 
care eşti un om dibaciu, de ce nu-i operezi? Doar l-ai operat 
pe Lupu, şi mai operat şi pe mine. — D-voastră m'aţi 

operat. — Cum?, rămânând d-ta cu partidul şi eu cu 
nimic? Imi arată îngrijorarea lui. I se pretinde să primească 
pe Regina: nu la prima întâlnire cu cei doi regenți rămaşi, 
ci la a doua, când i s'a vorbit aşa: Se spune că am fi contra 
candidaturii Reginii; nu suntem contra ei, ci o dorim. Exami- 
nez cu dânsul candidaţii posibili. Vorbesc de Prezan, pe care 
unii îl cred prea bătrân. Maniu arată că, în ce priveşte 
candidatura lui Mironescu, el e om 'de partid şi nu poate 
trece de-a dreptul de la Ministeriu la Regenţă. Cu părere de 
rău amintim pe cei morţi: Flondor, Gore — de care vor- 
beşte Maniu —, Parteniu Cosma, I. Mihu, Ungureanu, M. 
Cantacuzino. Îl rog să nu susţie candidatura Reginei, pentru 
că mar fi bine pentru ţară. Il conduc până jos: „doar 
eşti şi d-ta rege pe o zil“. 

Candidaţii la Regenţă sunt mulţi: un coleg de Universi- 
tate, unul de Academie, aşa de tineri! Maniu a văzut de 
două ori pe Buzdugan. Odată i-a vorbit de agitația unor 
tineri coloneli, pe cari îi dezaprobă regența, care vrea să 
să rămâie constituțională; altă dată vorbia vag despre de- 
crete de iscălit: îşi pierduse cunoştinţa. 

Stere luptă de moarte, cu Știrbei, cu Hiotu, pentru regența 
Reginei. 

8 Octombre. 

Adunarea Naţională e chemată pentru oarele 10. La 11 şi 
jumătate Maniu n'a venit încă. In faţă, la Mitropolie, Pa- 
triarhul se plimbă, vizibil, în lungul coridorului. Se dă lupta 
supremă. 

Uşa din fața Camerei se deschide, împinsă de un grup 
foarte grăbit şi aprins: „Sărăţeanu! Sărăţeanu!“. 

Maniu îmi lămureşte cum s'au desvoltat lucrurile. Nici 
într'un chip, Regina; Regenţii, cari amenințau cu demisia, 
mau vrut pe Prezan. S'a căutat, alături, un magistrat. Eu 
observ că Sărăţeanu e cumnatul lui M. Popovici. 

Şedinţa se deschide. Elogiul lui Buzdugan e făcut con- 

venabil de Cicio Pop. Amplu şi distins de Maniu, care e, în 
general, foarte bine. După mine vorbeşte Hans Otto Roth, 
loaial, ca şi reprezentanţii Ungurilor. Vine apoi şi al E- 
vreilor. Lupu face politică de partid: Maniu se reaşează. 
Inainte .de consfătuirea majorităţilor, cer cuvântul pentru 
a combate candidaturile dinastice: generalul Racoviţă, Nae 
Ionescu, Nichifor Crainic sunt pentru prințul Carol. Avem 
de ales între un magistrat şi „omul tare“ (Prezan). 

Rezultatul: douăzeci de voturi pentru Prezan, nouă pentru 
prinţul Carol, restul, pentru Sărăţeanu. 

Acesta vine, foarte jenat, Cicio Pop a uitat să-l salute. 
Strigă: „Trăiască dinastia română“. Un sfârşit aproape co- 
mic. Şi era odată aici Regele Carol I-iu... 

După-amiază, serviciul la Ateneu pentru Buzdugan. Prin 
colţuri liberalii, cari s'au abținut de la înfăptuirea a ceia 
ce numesc ei „lovitura de Stat“. Incerc o conversaţie cu 
Vintilă Brătianu, care îmi răspunde brusc şi fără sens. 
Averescu lipseşte: şi acuma-şi aduce aminte de 1928. 

Pompos cortegiu. Imensă lume indiferentă. In trenu! care 
duce pe mort la Faraoani, moşia lui: se glumeşte, se mă- 
nâncă. Oficialii, şi ministrul Palatului, se întorc înapoi. 


10 Octombre. 


De Martonne, venit din Serbia, a găsit Belgradul în deplină 
transformare. Când era acolo, Regele schimba titlul ţării 
în: Iugoslavia. Armata i se pare admirabilă. 

Gorschi îmi spune la Cameră, că regeie Alexandru i s'a 
plâns lui Mironescu că nu vom putea satisface condiţiile con- 
venţiei (Gorschi recunoaşte că, din. vre-o 250 de avioane, 
cum s'a văzut la ultimele manevre, abia 24 sunt utiliza- 
bile; promit a cere în şedinţă sectetă lămuriri Guvernului). 
Acelaşi lucru îi spune şi Pilsudski la Varşovia. 

11 Octombre 


Vizita la Vălenii-de-Munte a generalului Prezan şi a 
d-nei, pentru a-mi mulţămi. El spune: „Regina războiului 
sprijinită de trădătorul Războiului“. 

12 Octombre. 


Insultele liberalilor la adresa mea continuă. „Ordinea“ 
mă aşează „mai jos ca ultima târâtoare“. „Indreptarea'“ 
fără ruşine, ţine hangul. 

15 Octombre. 


Ţărăniştii, îndemnați de lunian, care ma fost consultat la 
alegerea regentului, fac o declaraţie, prin care cer de- 
misia rudelor lui Sărăţeanu, M. Popovici şi Vaida. Pri- 
mul şi demisionează, şi Maniu îi adresează o caidă scri- 
soare de prietenie. Aparenta înţelegere între cele două 
nuanțe ale „guvernamenftalilor e ruptă pentru totdeauna 
Qrbii cari chiamă pe liberali! Se vorbeşte de un guvern 
țărănist-averescan-liberal... Lumea a înebunit. 


$ 


Prin „Universul“ Regina spune că voia, ca şi prințul Nico- 
lae, şi ea să conducă ţara, care trebuia să o roage pentru 
aceasta, că aşa ar fi fost mai bine, că ea nu sufere alta 
dinastie. 

16 Octombre. 


Averescu crede că se cuvine să mă califice de „mercenar“ 
„grosolan“ şi „caraghios“. 
17 Octombre. 


Prin Hiotu, trimes anume la Balcic, regina Maria declară 
că „ma dat interview“ şi că „persoana apropiată de gu- 

vern“ nu i-a făcut nicio propunere. Printr'un număr special 
Stelian Popescu, care publicase un articol cu titlul „„Moria- 
mur pro regina nostra Maria“, declară că sunt absolut au- 
tentice cuvintele Reginei, că are „dovezi“ şi face apel la 
„sângele“ ei ca să confirme. 

20 Octombre. 


Spre Giurgiu pentru o conferință de comemorare. La Că- 
lugăreni ruină şi murdărie. 1830 era aşa de superior lui 
1930:.. In oraş aflu că arhiva a ars în 1916. 


23 Oclombre. 
Regina doreşte să mă vadă. 


1-iu Novembre. 


Ieri la Senatul Universitar Gusti a relevat că împlinesc 
treizeci şi cinci de ani la Universitate şi întru în al patruze- 
cdea de învățământ. Bazilescu audauge cuvinte amabile. „E~ 
poca“, „Curentul“, chiar „Dimineaţa“ au articole de sim- 
patie. 


4 Novembre. 


Dejun la Gafencu, secretarul general de la Externe. Jeau 
parte: Madgearu, foarte satisfăcut de încasări şi de desco- 
perirea unor fonduri ascunse, și Iunian. 


7 Novembre. 


Inaugurarea palatului Ligei. Vorbeşte clar, tare şi frumos. 
Scraba, căruia i se datorește splendida clădire. După mine 
primarul Dobrescu, distins şi bine. Apoi, emoţionant, Băi- 
coianu de la Banca Naţională, profesorul $t. Pop, în 
numele „Asociaţiei“, sincer şi cald. Regina, care anunţase că 

va veni, lipseşte. Sunt de faţă: princesa Elena, regentul 
Sărăţeanu, Maniu, Voicu Niţescu. 
9 Novembre. 


La Broşteni, unde prinţul Nicolae a invitat un număr de 
persoane pentru inaugurarea fundațiilor lui industriale şi a 
căminului pentru scriitori. Vintilă Brătianu şi Averescu au 
refuzat. Goga'e bolnav. A venit d-rul Lupu, care, acum un 
an, spunea lui Argetoianu: „peste un an voiu fi, sau dicta- 
torul Ţerii Româneşti sau călugăr la muntele Athos“. 

Slujbă de ţară, discordantă, — „ca Ministeriui naţional“, 
zic eu. Modest cor de şcoală. Căsuţa cu fereştile albastre 
în faţa marelui pod care duce la moară și fierăstrău. Asistă 
regina Maria şi fiica ei, Elisabeta. Prinţul Nicolae îmi cere 
să vorbesc la masă. Se vizitează lăptăria. 


k 


Seara, la masă, în vagon, Madgearu îmi vorbeşte de felul 
cum trebuie să biruie greutăţile financiare şi greşelile pe care 
le-a descoperit. Nu se vor mai numi funcţionari noi în 
locul celor pensionaţi, se va face un Oficiu al licitaţiilor. 
A găsit un haos: ordonanţări fără prevedere de fonduri, 
mai ales la Războiu, unde s'a construit în aier imensul lo- 
cal. E mult schimbat în bine. Spune că-i pare rău de a- 
tacurile violente împotriva lui Vintilă Brătianu. 


+ 


Seara la Cercul studenţesc, despre viaţa studenţească, 
în străinătate. Un student îmi răspunde, asigurându-mă 
că, atunci când mă voiu crede mai izolat, mii de tineri vor fi 
în jurul mieu. 

10 Novembre. 


Mi se spune că Regina vrea să vie la ultima mea conferinţă 

despre Veneţia, dacă i-o cer în audienţă. Fac cererea ca 
rector, pentru a o ruga să ocrotească pe studente. 
* 


Seara vorbesc la radio pentru armistițiu. După mine gene- 
ralul Mărdărescu, calm şi hotărât, cu un îndemn către u- 
nirea sufletească. 

13 Novembre. 


Audiență la Regina. li vorbesc despre Universitate, des- 
pre mizeria materială şi morală a studenților. Şi Regina 
dezaprobă căminurile mixte, läudând căminul d-nei Ave- 
rescu şi pe aceasta. Laud inițiativele de la Broşteni aie 
prințului Nicolae. Ating apropiata mea călătorie în America. 

Dună-amiază, venin la conferință princesa Elena, cu 
princesa Ileana, e aplaudată de public. 


14 Novembre. 


Dejun la princesa Elena. Când vorbesc de casa din Ve- 
neția, unde sunt şi apartamente pentru membrii familiei re- 
gale, regina Elisabeta spune: „mă mai socot ca făcând 
parte din familia regală?“. „N’ați încetat niciodată de a face 
parte. Din stângăcie, nu din rea voință nu vi se spune“. 


16 Novembre. 
La Veneția. 
17 Novembre. 
La Genova. 
18 Novembre. 
La Barcelona unde aflu pe consulul nostru Benet, pe 


inginerul loaniţiu şi Sebastian. Paiatul românesc de la 
Expoziţie e foarte frumos. Comparat cu al Ungariei, are 
un răspicat sens naţional, plin de artă şi poezie. Seara, 
la amicul Puig, unde întâlnesc pe istoricii Nicolau d'Olwer 

şi Valls, care a fost în Rusia după congresul de la Oslo. 
Petrogrădul e o ruină. Pretutindeni Sovietele sunt detes- 
tate. Femei din aristocrație vând pe furiş chibrituri şi se 
plâng străinului. Moscova singură e credincioasă noii re- 
ligii. Faţă de străini, multă politeţă. 


19 Novembre. 


Şedinţă preparatoare a Congresului Internaţional, de Is- 
toria Spaniei. Cunosc pe Finke, bătrân de şaptezeci şi cinci 
de eni, dar voinic şi plin de viaţă. Se plânge de diletan- 
tismul pretenţios al tinerilor. Viaţa lui Frederic al Il-lea 
de Suabia a fost scrisă recent, cu strălucire, dar cu despre- 
tul izvoarelor, de unul din ei, elev al lui Stephan Georg. 
Aflu şi pe venerabilul Mayer-Liibke, care vrea să vie la 
Cernăuţi şi la Cluj: îl invit şi la Bucureşti. Este şi Brandi 
şi Paul Paris. Catalanii refuză orice participare. 

Prezidează „cenzorul“ Academiei din Madrid. 

Seara, la 6, şedinţa solemnă de inaugurare. Ducele de 
Alba, fină figură, în chiurasă de decoraţii. Ministrul de 
Justiţie, un general rotungior, ia preşidenţia. Alţi doi ge- 
nerali, un al treilea, într'o măreaţă mantie albă, apoi epis- 
copul, rectorul, cu blana de iepure a rectoratului. Profesorii, 
în măntăluţe de colori deosebite, cu vechi pălării curioase. 
Superbă sală modernă, cu portretele întregii istorii a Spa- 
niei. Muzică militară, public de doamne şi studenţi. 

Ducele vorbeşte, după Ballesteros, frumos şi clar. Cere 
ca Istoria să fie reală, subiectivă şi în legătură cu viața 
omenească. Discursul se traduce, în franțuzeşte, în engle- 
zeşte. Nu în nemțeşte, ceia ce provoacă oarecare protestări. 
Apoi vin la rând naţiile: Finke, scurt, în limba spaniolă, a- 
mintind toată opera istorică făcută de Germani pe acest 
teren, mai pe larg, retoric, Paul Paris, Italia lipseşte. En- 
glezul vorbeşte foarte bine spanioleşte şi continuă în limba 

lui. O întreagă expunere în numele Americei meridionale a 
delegatului din Perù: învederează ce au dat Castilia, Ara- 
gonul acestor ținuturi unde azi sunt „fii legitimi“ ai rasei: 
mişcă şi provoacă aplause. Inainte de aceasta, reprezentantul 
Cehoslovaciei, care e însuşi ministrul la Madrid, expusese, 
într'o foarte bună spaniolă, dar foarte pe larg, ce legături 
de cultură a avut ţara sa cu Spania. Zic câteva vorbe 
franceze precedate de această formulă: „Se las paroles faltan, 
habla el corazon“. Apoi Norvegianul şi reprezintantul Sue- 
diei, care e cunoștința mea de la Stockhoim, Curman. Ur- 
mează marele discurs cu gesturi largi al ministrului. 


20 Noembre. 


Vorbesc despre „Orient şi Occident, un pretendent român 
la Madrid“. Dimineaţa, am vizitat cu Puig irumosul muzeu 
episcopal din Vich. 

22 Novembre. 


La Rubio i Lluch. Frumoasa figură a învățatului aproape 
orb, care wa părăsit o clipă ocupațiile ce fac onoarea şi 
gloria vieţii sale. Imi dă cărţi pentru regele Gheorghe al 
Greciei şi pentru mine. Imi arată figura lui Lambros tânăr: 
tip de Macedonean, rotund, gras, cu ochii mari şi părul creţ. 
„Era un om tăcut şi rece. A îăcut o mare operă; nu i-a 
îngrijit totdeauna detaliile“. 

Seara, la o şedinţă a congresului, unde. un cleric irlandez 
afirmă legăturile alor săi, catolici, cu Spania şi le voieşte 
maâi strânse. Un lezuit spaniol vorbeşte despre Loyoia şi a- 
rată câtă istorie spaniolă se află în Acta societatis Ihesu. 


23 Novembre. 


$ 
Conferință despre arta românească la pavilionul nostru. 

24 Novembre. 


La Taragona cu Puig i Cadafalch, care mă asigură că re- 
gele este impopular, că lucrătorii ca şi intelectualii se în- 
dreaptă spre republică. 

27-30 Novembre. 

Greu drum spre casă. 


1-6 Decembre. 


Ministrul de Instrucție vrea să deie în sama mea purta- 
„rea unui Congres al studenţilor creştini care e să se ţină la 
Craiova, fără să fi fost consultat.. Răspunde întâiu Iu- 
nian, apoi, peste două zile, Costăchescu. E dispus şi la 
schimbarea proiectului de lege pentru Universităţi. 

Camera pare descufajată. 

7 Decembre. 


Congres al corpului didactic, foarte cercetat. 
8 Decembre. 


Conferință la Iaşi, despre Arta după Bizanț, pentru so- 
cietatea studențească „Moldova Intregită“. 


9 Decembre. 


Vorbesc la Mesagiu. Cuvântarea mea e întreruptă de Ma- 
niu, ca să-mi spuie că armata e bună, dar, bine înţeles, de- 
fensivă, de Madgearu, de Mihalache, care mă învaţă ce e 
o pârloagă. Camera stă ca înţepenită. Se vor da instrucţii 
la ziare pentru uciderea prin tăcere. Dar cea mai mare 
parte din presă, cu foile liberale în frunte, mă atacă pentru 
declaraţiile de Vineri. „Viitorul“ mă califică pur şi simplu 
de „morişcă'“. 

10 Decembre. 


Afară de o lojă francmasonică devastată, serbarea stu- 
denţilor se face în linişte. 


11 Decembre. 


D-rul Lupu vorbeşte'la Mesagiu. Menajează pe liberali 
şi averescani. Aminteşte legăturile cu ţărâniştii, dar lo- 
veşte din când în când, cu o vehemenţă voită, în ei. Ca- 
mera face haz. li spun lui Maniu că, purtându-se cum s'au 
purtat cu mine, aşa merită. 


12 Decembre. 


Liberalii s'au declarat contra Creditului agricol cu capital 
străin şi au îndemnat pe capitaliştii din afară să nu răs- 
pundă la apelul Guvernului. Deci Madgearu, provocat de 
interpelări aranjate, îulminează: liberalii, „criminali“, sunt 
„in afară de lege". Maniu iea cuvântul ca să declare că 
va preserva pe. aceiaşi cale şi naţia îl va sprijini; dacă, e 
provocat, va lăsa altuia puterea. Emoţie în public. Se scon- 
tează lovituri contra guvernului. 


13 Decembre. 


Conferinţă la Teatru despre expoziţia din Barcelona. 
15 Decembre. 


La Brăila pentru centenariu. Bună slujbă la catedrală, 
după, care un discurs cuminte şi bine informat al primarului 
Orăşeanu, altul al generalului Cihoski. Pentru Guvern vor- 
beşte Mihalache, cu îndreptări economice ţărăniste. Epis- 
copul de Buzău se pierde în consideraţii filosofice-creştine. 
Armata defilează bine. Şcolile de fete se prezintă convenabil, 

băieţii ca o turmă; studenţii salută fascist. La revista va- 
selor, echipagiile au o perfectă ţinută. Inainte de confe- 
rinja festivă, cercetez biserica Si. Spiridon, unde aflu notițe 
importante. 

La dejun generalul Macri vorbeşte entuziast despre prin- 
jul Carol, pe care de curând l-a văzut şi Bocu. Trăieşte: 
retras la ţară. 

19 Decembre. 


Vorbesc la budget, întrerupt, violent şi necuviincios, de 
Madgearu, care face un alt discurs alături. Sunt silit să-i 
spun lucruri dezagreabile. Maniu e de față, şi-i amintesc de 
îndatoririle ce i-am făcut fără niciun interes. Atunci, Mad- 
gearu face. 

21 Decembre. 


V. V. Haneş asigură că, Guvernul cedând faţă de o 
cerere de spor la salariu din partea corpului didactic, a- 
cesta a căpătat încredere în regim. Cum eu reacţionez, Mad- 
gearu are prilejul de a-şi afirma dreptul de egalitate cu ori- 
cine; forma e cea obişnuită. Cum i se răspunde, el se 
supără că majoritatea nu strigă contra adversarilor săi. Se 
votează legi cu nemiluita. 

kd 
Princesa Elena vizitează un cămin de studente. 


26 Decembre. 


N. Miclescu îmi raportează aceste cuvinte ale Patriarhu- 
hului: „ţara nu merge pentru că mare cap, Prinţul îşi fu- 
mează ţigările, Sărăţeanu cercetează cărţiie, eu, un preot, 
nu pol decât să încerc a împăca“. 


1 9 30 





T-iu lanuar. 
La Paris. 


4 lanuar. 
Intâia lecţie despre istoria Ragusei. 


5 Ilanuar. 


Un om de dreapta îmi spune că salariile au crescut aşa 
de mult, încât acţionarilor de la mine din Lens nu li ră- 
mâne mai nimic; dacă mai vine şi legea pensiilor, oprită 
încă la Senat, e insuportabil. 

6 lanuar. 


Dejun la rectorul Charlâty. Vorbeşte de anii săi de stu- 
dent, cari sunt şi ai miei. Sta într'o străduţă în faţă cu Col- 
lège de France. Vedea enormul cap al lui Renan plecat 
până târziu seara asupra lucrului (Daudet zicea de acest 
cap că este „une cathédrale désaffectée“); doamna Renan 
trecea cu lumânarea în dosul ferestrelor pentru a-l chema 
la masă. El rezista întâiu, apoi trupul greoiu se desfăcea de 
la masa de lucru. „Era un exemplu pentru noi.“ 

ka 

Seara, la Neculce, pictorul Stoenescu, care tace în Mart o 
expoziţie la New-York. `’ 

7 ianuarie. 


„Cuvântul“ îşi râde de „apostolul“ care, după ce a chemat 
la sfat corporaţiile, fuge în Americă. 

Vendryès spune că, la sosirea lui în Budapesta, i sa 
prezintat imediat profesorul Alexandru Eckhardt, format 
la Paris, şi i-a vorbit la otel de suferinţile Ungariei, de ne- 
voia unei catedre de ungureşte la Sorbona. El a răspuns: Da, 
când vom avea un Francez pregătit pentru aceasta. Il şi au 
acum. 


9 Ianuar. 


La Lille, vizita şcolii de Bele-Arte şi conierinţă despre 
„Liniile noi ale istoriei“, după care se prezintă probe de 
veche artă românească. 


10 lanuar. 


Taşcă îmi scrie că a dat Patriarhului scrisoarea mea. A- 
cesta arată că s'au confirmat puterile Guvernului, că şi el 
doreşte colaborarea fruntaşilor, dar fără rezultat până a- 
cum. In alt domeniu spune că ar voi un. episcopat româ- 
nesc în America. Taşcă a fost rugat de .Maniu să primească 
Legația de la Berlin şi, „mai ales“, cea de la Haga, ca 
unul pe care un alt Guvern mar „indrăzni“ să-l înlăture. 
Imi cere aprobarea. Ii răspund că „inaltele lui însuşiri“ ar 
face oriunde onoare ţerii şi că „d. Maniu ştie să-şi aleagă 
colaboratori“. 

Intr'un discurs către ai săi, Maniu a vorbit de „pulveri- 
zarea“ partidelor, afară de liberali, cu cari tratează un ar- 
mistiţiu, 


11 anuar. 


Prima lecție despre Aventurierii orientali în Franța. 

12 lanuar. 


La Societatea de Istorie modernă comunicaţie despre con- 
cepţia turcească a tratatelor şi situaţia ţărilor vasale. 

Seara la Ancel, cu Mirchin-Guţchievici, care vorbeşte des- 
pre Racovschi. Acesta se exprima rău ruseşte la Chiev, dar 
impresiona prin fanatism. Acuma e într'un sat siberian, supt 
garanţia ţăranilor. 


16 lanuar. 


La Genova sunt întâmpinat de studenţi catolici din Ro- 
mânia, în foarte bune cuvinte româneşti, de dl ei, sunt Un- 
guri şi Germani. 

Seara, conferință despre Penetraţia economică italiană 
în România. 


17 lanuar. 


Imbarcare pentru America, pe vasul „Roma“. 
Zece zile de drum greu, ultimele cu furtună. 


27 Ianuar. 


La New-York. Reporteri la gară. Frumoase discursuri de 
întâmpinare ale coloniei. Davila mă întâmpină foarte a- 


mical. 
Şi Evreii au vorbit cald şi frumos româneşte. 


28 /anuar. 


La un grup de Evrei cari vreau să ştie ceva despre ţară. 
Şeful lor, Wolisohn, se interesează cu de-amănuntul de 
împrejurările de acasă. 

29 Ianuar. 

Recepție la Nelson Cromwell, darnicul ocrotitor al Ro- 
mânilor. Foarte mult public american. 

La dejun, ia Ochs, proprietarul lui New-York Times. In- 
treabă pe fiecare din oaspeţi despre impresiile lor. Sub- 
guvernatorul Insulelor Filipine îi face o conferinţă despre 
starea de spirit la indigenii de acolo. Vrând să ştie ce ma 
lovit mai mult pe mine aici, îi răspund că puterea mo- 
xală, care mişcă această enormă maşină. 


30 lanuar. 


La rectorul Universităţii Columbia, Murray . Butler, om 
de primul ordin. Soţia vorbeşte bine îranţuzeşte. De faţă 
profesorii Garridge, romanist, şi Shotwell, . istoric. 


2 Februar. 
La Washington, unde sunt găzduit la Legația românească. 
3 Februar. 


Recepție, seara, cu mulţi diplomaţi şi altă lume ameri- 
cană. Mi se cere o conferinţă cu proiecţiuni despre România, 
îm franţuzeşte, cu explicaţii în englezeşte, pe care vădit le 
doreşte publicul. 


4 Februar. 
La Mount Vernon casa lui Washington. 


6 Februar. 


Canferinţă la Universitatea de Stat, în englezeşte, despre 
sinteza românească; întâie încercare, destul de siabă. 

La Chicago. Seara la profesorul Craigie din Oxford, au- 
torul Dicționariului englez, care .dă cursuri aici o parte din an 
şi e foarte mulțămit de tinerii săi colaboratori americani. 


9-10 Februar. 


©- La Indiana Harbour. Mişcătoare manifestaţie naţională. 
La amiază, recepţie la Primărie, cu ministrul României. La 
High School sunt rugat să vorbesc copiilor despre satul 
românesc, cu proiecţiuni, iar, spre seară, explic coloniei ro- 
mâneşti împrejurările de la noi. 

In jurul steaguriior româneşti sau adunat acelea ale co- 
loniilor prietene. 


11 Februar. 


Recepție la consulatul nostru din Chicago, Morris, fost tri- 
mis în Suedia pe timpul războiului. 
12 Februar. 


Cu o delegaţie românească, duc, de ziua lui Lincoln, co- 
roana de rigoare la statuia preşedintelui. 

Conferință la Cameră de Comerţ, despre căile comerciale 
din 'Estul Europei. 

Văd marea fabrică de mobile pentru copii a lui Felăman, 
Evreu din România, şi marea casă, a Evreilor români. 

La masa dată, seara, de aceiaşi, rabinul, care nu e Român, 
doreşte înţelegerea între,,urmaşii' Romanilor şi aceia ai profe- 
ţilor“. Admirabil vorbeşte proiesorul Shrager (Şaraga), arä- 
tând superioritatea învăţământului românesc faţă de cel 
american înainte de războiu. Bun discurs şi al aitui Evreu 
român, însărcinat cu înalte funcțiuni polițienești, Landesto. 

13 Februar, 


Masă oferită de Românii bănăţeni. Oarecare dezordine 
şi prea mare familiaritate între fete şi băieţi. 

Ca şi la Indiana Harbour, Wopicka, fostul ministru al 
Statelor-Unite în România, vorbeşte deosebit de sincer şi 
cald. Spune că m'a cunoscut ca pe un om simplu, acelaşe 
cu cei mari şi cu poporul. 

14 Februar. 


La Gairy, pentru colonia de acolo, care îmi oferă o masă. 
„Măsarul“ G. Toma mă poiteşte la dânsul ca să-mi arăte 
admirabile lucrări din sute de bucăţi de lemn deosebite pe 
care le pregăteşte pentru o expoziţie. 


15 Februar. 
La grupul românesc din Aurora. 


16 Febr 


La Cleveland. Vizitez întâiu bisericile româneşti, apoi, 
după dorinţa muncitorilor români, li vorbesc despre Ce să. 
cetească, 

17 Februar. 


Vizita gazetei centrale a Românilor din America. Dejun 
la University Club. 

Apoi conferinţă la Universitate despre „The background 
of Roumanian history“. 

Seara, la Akron, unde adunarea poporului e mişcătoare. 


18 Februar. 


Masă la Clubul Universitar. Vorbesc trei intelectuali a- 

mericani, cu înţelegere. Unul cere ca naţiile să-şi păstreze 
nota lor specială pentru viitoarea sinteză ' americană. 

Conferință la Şcoala Normală despre democraţia rurală 
în Apus şi la noi. 


$ 


Seara la Youngstown, unde e un grup important de Ro- 
mâni, l 
19 Februar. 


La Champbell, Românii au un „hall“ al lor, unde mi se pre- 
zintă, aşa de duios, mici daruri. Cercetez şi ferma, bine 
rânduită, a negustorului Sârbu. Masa, de trei sute de per- 
soane, e strălucită. Participă un reprezintant al Primăriei, 
un judecător, inspectorul învăţământului. Preoţi români spun 
amintiri din războiu. Un Evreu din Burdujeni, fost soldat, 
salută steagul românesc. a 

După-amiază, la Newcastle aceiaşi mişcătoare primire. 
Punem flori la mormântul unui din primii îndrumători 
ai Românilor de aici, Păcurariu. 

Seara, conferință despre „Inima României“. Inspectorul 
prezidează. Corul, costumele sunt de toată frumuseţa. 


20 Februar. 
* 

La colonia românească. Farren. Masă ca în ţară la pä- 
rintele Ilie Pop; una din fiice, absolventă de „High School“, 
întoarce „drotul“ la o fabrică de lămpi; băiatul nu vrea să 
vorbească româneşte, Seara la Sharron şi Witland. Mare 
mulţime, foarte călduroasă; cântece de copii. 


21 Februar. 


La Pittsburgh. Profesorii de istorie de la Universitate mă 


384 N. IORGA 


primesc foarte amabil, câte unul amintindu-şi de Congre- 
gresul de la Oslo. Un arhitect român a învăţat la Cerchez, la 
Pangratti, la bătrânul Socolescu, pe care îi crede, pe toţi 
trei, vii. Găsesc şi pe fiul generalului Gărdescu, căsătorit cu 
o Americană, care vorbeşte şi româneşte: studiază la şcoaia 
de mine. Vedem, conduşi de un tânăr Rus, Avinov, care a 
fost întrebuințat odinioară la biroul ceremoniilor din Petro- 
grad, Muzeul, splendida donaţie a lui Carnegie. Şcoii — şi 


de copii mici — ascultă explicaţiile. Intoarcere, printr'o 
regiune de ferme răzlețe şi de păduri. 
* 


Aflăm la otel că radical-socialiştii francezi, cu necunoscu- 
tul Chautemps, au luat moştenirea lui Tardieu. 


22 Februar. 


Spre Canton. La biserică mi se pare că observ o oarecare 
răceală. Aici a fost un vechiu centru socialist. Dar, seara, 
la banchet, e o lume bună şi prietenoasă. Câţiva Americani, 
cu judecătorii în frunte, vorbesc bine. Unul, cu numele ger- 
man, laudă rasa noastră, a cării generaţie a doua, încă mai 
bună, o cere el pentru America. Apoi, într'o sală de şcoală, 
vorbesc despre actuala stare a Ardealului. 


23 Februar. 


La Detroit. Cercetez toate cinci bisericile, pline, în care 
preoţii vorbesc mişcător, făcând rugăciuni şi pentru mine. 
La Românii baptişti, bună muzică. D-rul Loichiţă, care vine 
ânual în ţară, are aici o situaţie ştiinţifică înaltă. 


3 Marti. 


La Los-Angeles. La gară apare o familie de Bucovineni, 
trei generaţii, fetele în costum românesc, aducând flori: ar 

voi să se întoarcă în ţară. La Universitatea de aici sunt doi 
Români, Comarnescu şi Costin. 

Trecem cu automobilul solidului Sălăgean Alexandru Pop 
la Claremont, unde ne aşteaptă proiesorul Maro Jones. La 
Universitatea Pomona este şi o studentă româncă, d-ra 
Paraschivescu, nepoata pictorului Ştefan Popescu, şi ea bur- 
sieră a d-nei Stuart din Chicago. Fac o primă lecţie despre 
Literatura franceză în Sud-Estul Europei. 

După o vizită la Muzeul din Los Angeles, petrecere seara 
la Jones, care arată cu mândrie cărţile lui româneşti, ce- 
tindu-ni şi versuri. Apoi sunt prezintat câtorva profesori, 
între cari un foarte inteligent Catalan, autor al unei Istorii 
Universale, care face lecţii despre Istoria Artei: se interesează 
de războiu! nostru. Dormim în paşnicul inn de aici. 


4 Mart. 


Fac în franţuzeşte la clasa lui Jones o lecţie despre „Ro- 
mânia ţara latină“. Apoi văd Colegiul Scripps. Dejun la 
restaurantul servit de studenţi şi studente. La 3, lecţie despre 
Separaţia Bisericii de Răsărit de cea de Apus. 

La Los Angeles, seara, întâlnire cu doi profesori ai Uni- 
versităţii, dintre cari unul, Graham, vrea să vie ia noi. 


5 Mart. 


Prin San Diego, la hotarul Mexicului. 
6 Mart. 


Lecţie la Los Angeles, despre Problemele artei bizantine, 
la Universitate. Asistă şi bătrânul filosof Karr şi soţia sa. 
Plecare pe linia „Canyoanelor“. 
10 Mart. 
Din nou la Chicago. 
25 

11 Mart. 


Simplă îngropare a fostului preşedinte Taft. 


12 Mart. 


La Gettyssburgh, câmpul de luptă al războiului civil în 
1863. 
13 Mart. 


Conferinţă în franţuzeşte la Universitatea Georgetown des- 
pre Rusia. Enorm public, foarte distins. 


14 Mart. 


La Baltimore. Mişcătoare primire la gară: soții Olinescu, 
d-rul Silverberg, o Franceză care a fost în România. La 
Universitatea Hopkins, unde mă duce profesorul Lancaster, 
conferinţă despre democraţia în Balcani (Ragusa) şi în sa- 
tele noastre. Masă cu Clubul Universităţii, prezidat de 
Welsh, medic bacteriolog, de cunoştinţi extraordinare, care 
a auzit vorbind pe Regina, foarte bine, şi-şi aduce aminte 
de cuvintele amabile ale princesei Ileana, de pasiunea pen- 
tru automobile a prinţului Nicolae. Un fost elev al mieu 
face aici lecţii de româneşte. Incă o păreche de Români 
după conferinţă. 

La 9 conferinţă pentru Club despre Probleme în Balcani 
şi în România. 

* 

In ţară tulburări antisemite. Cu exagerările obişnuite, se 

telegrafiază că la Cluj studenții sau baricadat în Primărie. 


15 Mart. 


La Philadelphia, unde ne conduce consulul României, Ma- 

rian. Cuvântare la „hall“, unde s'au adunat Românii. Prânz 
la Marian, într'o atmosferă bănăţeană. 


16 Mart. 


La Roebling şi la Trenton, unde se cercetează biseri- 
cile. Vorbesc Românilor despre legăturile lor cu America, 
Profesorii americani prezenţi par a se fi ofuscat de îndemnul 
mieu la întoarcere. La discursuri, inspectorul vorbeşte des- 
pre ce face şcoala lor pentru a pregăti „cetăţeni“ şi de cei 
ce ar pūtea să se întoarcă, aducând cu dânşii darurile 
acestui învățământ. 

Seara, cu preotul Bungărdean, la măreața cetate uni- 
versitară Princeton. 


17 Mart. 


La New-York. Dejun cu doi profesori americani şi un 
Cehoslovac, şi el profesor în America: vreau să vie cu toţii 
în România. 

Recepție organizată de pictorul Cristoloveanu. Nelson 
Cromwell e îurios că Evreii se ceartă între ei, şi de aceia 
nu va veni la masa lor. 

Masa Evreilor şi a societăţilor româneşti („Sons of Rou- 
munia“, Ardeleni, Macedoneni, studenţi). Preşedintele E- 
vreilor, Wolîsohn, se plânge de excesele din Universitățile 
noastre. li spun că e şi multă exagerare, şi, oricum, pro- 
cesul nu se judecă aici, ci în ţară, în faţa conştiinţii popo- 
rului românesc. Un muncitor ardelean, Ovesea, se arată 
convins de necesitatea întoarcerii. 

Ziua Sfântului Patrick, cu defilări irlandeze pe străzi. 


18 Mart. 


Seara, conferinţă la Universitatea Columbia despre ,„Is- 

torie şi istorici din vremea noastră“. Profesorul Garridge mă 
prezintă în cuvintele cele mai amabile. Asistă şi profesorul 
francez Millet, care e aici pentru trei luni. 


19 Mari 


La Boston. Primit de profesorul Andrews, vizitez Mu- 
zeul, căruia îi dau două covoare româneşti. 

Dejun cu Cornish, şef al unitarienilor, care se interesează 
de lucrurile româneşti. 

Vizită la Universitatea Harvard. Proiesorul Merriman, şi 
el elev al lui Bémont. La masa de seară, ataşatul comer- 
cial Boncescu e rugat a vorbi despre finanţele româneşti, 
eu despre pericolul bolşevic. 

20 Mart. 

Plecare pe vasul „Aquitania“. 

27 Mart. 


La Cherbourg, unde sunt întâmpinat de prieteni, între 
cari secretarul prinţului Carol, care-mi aduce o scrisoare. 
Secretarul îmi spune că Prinţul ar dori să-l văd. li răs- 
pund a doua zi. 

Seara la Fontenay-aux-Roses. 

28 Mart. 

Primesc răspunsul Prințului Carol. 


30 Mart. 


La Turin. Primire de Bartoli şi de îoarte mulţi studenţi 
români. Mi se arată parcul ofiţerilor căzuţi în războiu, cu 
splendida stațuie luminoasă. 

După amiază, la Saluzzo. 

Masă la Bartoli. 

Seara vorbesc studenţilor noştri despre America. 

31 Mart. 


Vizită la Superga şi la Chieri. Seara, conferință, „Un capi- 
tol inedit din arta românească“. Tot Turinul intelectual! e 
de faţă, în dauna conferinței despre Ungaria a profesorului 
Mosca de la Pavia. 

1-iu April. 


La Veneţia conferință despre Veneţia şi Orient în sala 
Ateneului. 
2 April. 


Seara, strălucita inaugurare a Casei Româneşti. Discursu- 
lui mieu îi răspunde ministrul Summonte şi primarul. 


4 April, 
La Bucureşti. 
5 April. 


Mironescu vine să-mi spuie că lucrurile merg rău; e pro- 
babilă o rectificare a bugetului. 
8 April. 


La Cameră, Costăchescu mă întâmpină mulţămindu-mi 
public pentru ce am făcut în America. 


+ 


Politicianii sunt în plină criză din cauza „demisiei“ lui 
Stere. Se cetesc declaraţiile Basarabenilor lui şi ale celor- 
lalți. 

9 April. 

Incă două demisii basarabene. 


* 
Prima mea conferință despre America. 

Viaţa politică e prinsă toată de „chestia Stere“. „Cu- 
rentul“ are milă de dânsul. Basarabenii se ceartă două 
nopți ca să ştie dacă merg cu vraja lui sau cu banii gu- 
vernului. „Moş Codreanu“, vice-preşedinte ai Camerei, bo- 
loncăneşte acolo până ce, de la tribună, menindu-i „tră- 
dătorului“ Halippa să mântuie „pe cracă“, îşi aruncă bi- 
blica apostrofă de demisie. Fireşte, se trece peste supăra- 
rea importantului bărbat. Basarabenii sterişti nu iese din 
partid, dar fac grup separat de control. A doua zi, îi văd 
la iesle cu ceilalţi. Asupra „demisiei“ lui Stere se întinde 
complezant Maniu, Stere declară solemn că ma murit, că 
va chema Sfatul basarabean, că va face un „adevărat“ 
partid țărănesc, că va răsturna guvernul, ţara şi lumea. Deo- 
camdată trimite o epistolie a „moşului“ său în care „des- 
tăinuieşte“ că toate în partid el le-a făcut. 


Primire amicală şi la Academie şi la Senatul Universitar. 
12 April. 


Ieri invalizii, cari cereau revenirea asupra unor măsuri re- 
cente, anunțând, supt conducerea vrednicului general Mără- 
şescu, dar şi a unui Zăvoianu şi a unui Teişeanu, că se vor 
aşeza în stradă, în fața Palatului Regal, sunt udaţi cu apă 
şi pe urmă bătuţi cu patul puştii. Mulţi studenţi sau ra- 
raliat. De două ori li spun să nu servească luptele pentru 
putere. Seara îi întâlnesc pe bulevard, defilând în monom, 
cu strigătul: „Dreptul invalizilor!“. 

La Cameră, Lupu începe un lung discurs savant, pe care-l 

termină cu denunţarea celor ascunse în budgetul Prezidenţiei 
Consiliului. Madgearu îi aruncă în cap budgetul, iar el i-l 
restituie cu piciorul. 
Văd grupe în faţa Societăţii studenţilor în Medicină, blo- 
caţi prosteşte ca să nu facă manifestaţie. Se aruncă de pe 
fereastă  călimări, lighene, scaune în capul soldaţilor, cari 
ard să se răsbune, cu ofiţerii în frunte. Si aici sălbateca 
luptă pentru putere cu ajutorul oneştilor, călduroşilor naivi. 
Presă spumegă contra „ucigaşilor“. Şi eu care lăudasem pe 
studenţi pentru buna lor ţinută... E adevărat că preşedinţii 
societăţilor au stat liniştiţi. 


13 April. 


De la Vălenii-de-Munte telegrafiez, dimineaţa, lui Maniu 
ca să-i spun că, dacă-şi aducea aminte că Universitatea 
are un rector, „se tăia de la început un coniiict pornit din 
confuzie şi desvoltat în brutalitate“. 

Către seară Vaida vine la mine, la ţară. El mare în- 
doieli în nicio privinţă. Imi vorbeşte de lucrurile cele mai 
variate şi mai îndepărtate. De ce a venit, nu mă pot du- 
meri. 


16 April. 


In viaţa politică, potolire. Regența păstrează Ministe- 
riul. Liberalii sunt furioşi, averescanii, în lipsa generalului, 
au criză de nervi. E atacat Prezan pentru că a votat le- 
gea armatei şi a lăudat pe Maniu. Insultele plouă, şi Pa- 
triarhul îşi are şi el partea lui. Eu, pentru „Indreptarea“ 
„imi fac datoria“, servind Guvernul. 

Numărul şomerilor creşte. 

29 April. 
Ceai la princesa Eilena. 
Li 
Regina s'a întors din Egipt. 


23 April. 
Plecare în Anglia. 


26 April. 


La Paris. Titulescu, ocupat cu negocierile datoriilor in- 
ternaţionale, mă cercetează pentru vizita în Anglia. Imi 
spune că a câştigat 300.000.000 partea de rentă pentru tre- 
cut pe care au reclamat-o Ungurii. Nu vorbim nimic de po- 
litică. 


27 April. 
Primire oficială la Londra. Aspectul Angliei îmi pare cu 
totul schimbat: e ca reclădită din nou. Feţe de Duminecă, 
mulțămite, ale lucrătorilor. 


* 


Cu C. Marinescu şi Ciotori, în automobilul lui Titulescu, 
la Cambridge. 


28 April. 


Găzduire la profesorul J. Holland Rose, care mă primeşte 
ca pe o veche cunoştinţă. 

29 April. 


Deschidere solemnă a şedinţilor cu un discurs latin al 
vice-preşedintelui. Bun răspuns al preşedintelui Koht. 

In prima şedinţă se admite adaugirea la Comisia Arhivelor 
a unui delegat al Sovietelor, cu numele ridicul de Adoraţchi. 
Glotz îmi suggerează că aş putea cere şi eu un delegat 
român pentru a discuta cu dânşii chestia depozitului nostru 
ştiinţiiic în Rusia. Koht mă taie scurt; nu vede necesitatea: 
dacă este să se discute ceva care ne priveşte, putem fi 
chemaţi. Ca de obiceiu, nu se mai consultă adunarea. Lhé- 
ritier, ca să scape de bucluc, mă face să trec cererea către 
Prezidenţie la Comisia arhivelor, prezidată de un Belgian. 

Sovieticii spun lui Marinescu că ar dori informaţii, ne- 
ştiind de ce e vorba. 

La amiază primirea ca doctori de onoare a şase dintre 
delegaţii naţionali, cu Koht în frunte. Foarte impunător 
Spaniolul Altamira, cu care fac cunoștință. 

Seara, recepţie în marile clădiri vechi de piatră. Curioasă 
şi pitorească defilare, între rochiile moderne ale femeilor, a 
costumelor roşii şi negre medievale. 

30 April. 


Dejun oferit de Legaţie prin Ciotori. East, tânăr pro- 
fesor, autor al ,„,Chestiei rurale în România care vorbeşte 
toate limbile — şi româneşte perfect, cu citaţii din slujba 
bisericească“ — şi Dembinski, viitorul preşedinte de la Var- 
şovia. Aflu, că la anul, ne adunăm la Budapesta. 

Seara, marele prânz la Trinity College. Vorbeşte fru- 
mos, răspicat, Trevelyan, nepotul lui Macaulay. 

Făcând lauda noilor doctori, ca şi a lui Colenbrand Olan- 
dezul, a lui Leland Americanul, atinge şi numele mieu lângă 
` al lui Dembinski ca al unuia care asociază politica și ştiinţa. 
Răspunsul îl dă în englezeşte Dembinski. 

Aflu că în ţara se vorbeşte de o întâlnire a mea cu prin- 
țul Carol. 
$ 
Preşedintele Institutului pentru Mitteleuropa din Dresda 
mă felicită pentru doctoratul din Oxford. li răspund pome- 
nind pe Lamprecht şi doctoratul mieu de la Leipzig. 


1-iu Maiu. 


Vizita Catedralei din Ely. 
2 Maiu. 


La un dejun oferit de Titulescu cu participarea rectorului 
de la Kings College, bătrânul Gaster îmi spune cât e de 
recunoscător pentru felul cum am tratat pe ai lui din Ame- 
rica. „Te asigur că, oriunde vei merge în viaţa d-tale şi 
vei găsi pe unul dintre ei, el îţi va fi recunoscător.“ 

* 


Discuţii lungi la Comitet. Biroul vrea să păstreze şi su- 
pravegherea Congresului din Varşovia, ceia ce aduce împotri- 
virea, de altfel amabilă, a lui Handelsman. Totuşi președin- 
tele, secretarul norvegian al fostului congres vor fi reuniți cu 
Comitetul naţional polon. Invitaţii personale nu se vor mai 
face. Biroul ar dori să fie mai ales rapoarte şi discuţii în 
jurul unor chestiuni de mai înainte alese. Pentru dreptul 
personalităţilor se ridică Brandi şi Pirenne. 

+ 

Helen Murgoci ne chiamă la expoziţia colecţiei de artă 

populară a tatălui ei. 


xK 
Ceaiu la „Societatea regală Istorică“. 
* 
Seara, masa guvernului. Vorbeşte Thomson „ministrul aie- 
rului“, acum lord, odată autorul romanului Smaranda. O 
cuvântare adevărat englezească, ţesută numai din glume. 

Koht răspunde la fel. Atmosfera unei întâlniri întâmplătoare 
de prieteni veseli. 
* 
Conferința lui Beza despre „Shakespeare şi România“. 
* 


La Oxford cu automobilul. Dejun la profesorul de istorie u- 
niversală, cu Koht şi profesori englezi. Colegul mieu a fost 
la Haudes Etudes, urmând pe Bemont aproape în acelaşi 
timp cu mine. | 

Ceremonia conferirii doctoratului pentru Dembinski, Dopsch 
şi mine e atât de impresionantă: Profesorul Poynter, „pub- 
lic orator“, are bunătatea să vorbească de opera mea în 
patru limbi, atingând domenii turceşti, bizantine, nelă- 
sând la o parte „nimic din ce este uman“,de „Philippe 
de Mézières“ şi cartea mea despre cruciate şi de potrivirea 
între acest obiect al statornicelor mele studii şi ziua Inălţării 
Crucii, când ca „pelerin“ şi eu vin aici. 


* 


Titulescu e de faţă şi îmi oferă o copie după roşia rochie 
doctorală. 

Un grup de studente în costume româneşti şi de studenţi 
veniţi de la Londra. 

Masa la un Colegiu cu Koht. 

Seara, recepţie. Vorbeşte un profesor din Oxford şi răs- 
punde scurt, într'o englezească bună, Dopsch. 


4 Maiu. 
La Fontenay-aux-Roses. 


56 Maiu 


La Paris. 
Prinţul Carol îmi trimete felicitări pentru Oxford. La ple- 
care, secretarul lui vine la gară în momentul când ziarul 

Paris-Midi publică un articol despre Prinţ. Mi se cere un 
sfat, şi îl dau. EI ţine sama de situaţia făcută în ţară . 


7 Maiu. 


La Berna. Conferință despre „Sempach şi Posada“. 
Seara, recepţie la Legaţie. 
Am văzut la amiază pe foarte amabilul ministru de Ex- 


terne Motta. La conferință a fost şi preşedintele Contedera- 
tiei. 


S Maiu. 
Aflu moartea bunului mieu prieten Cihodariu. 
* 
„La Zürich, invitat de „Studentenschait'. 


Seara, vorbesc de „hotarele dreptului național“. 


12 Maiu. 


Atmosfera deprimantă în Cameră. In fața unui discurs anti- 
semit majoritatea, când strigă, când râde. 


13 Maiu. 
La Bucureşti. 
Acelaşi spectacol în Cameră. Lumea se teme de revoluţie. 
Liberalii fac apel la prinţul Nicolae. Regina a plecat la Balcic. 


14 Maiu. 


Șt. C. Pop la mine. Nizi el nu pare sigur de viitorul Gu- 
vernului. Pretextul vizitei e o invitaţie la adunarea interpar- 
jamentară. Îi arăt că nu mă pot duce. 

16 Maiu. 


Lecţiile la Fundaţie ale economistului francez Ripert. 
+ 


Conferință la Teatrul Naţional despre Anglia şi Ameriċa. 
Afară, jandarmii păzesc străzile, împiedecându-mi publicul: 
e lupta cu ziarele de opoziţie, „Epoca“ şi „Viitorul“, în 
„chestia închisă“. La conferința mea asistă şi regentul Să- 
răţeanu. | 

* 


La Academie e primit „futuristul'* Marinetti. Mă sustrag 
de la prezenţă. 


* 


„Ordinea“ continuă injuriile contra mea, pe care le-a por- 
nit „Viitorul. 
21 Maiu. 
Congresul „Ligei culturale“, la Brăila, cu participarea stu- 
denţilor. 


22 Maiu. 


Pe Dunăre, la Chilia, Vâlcov şi Ismail. 
27 Maiu. 


Primirea lui Loucheur la Cameră. E întovărăşit de Titu- 
lescu, pe care Cicio Pop îl omagiază ca îiind „cel mai i- 
'ustru bărbat român“. Preşedintele nostru încearcă să vor- 
bească franțuzeşte cu Loucheur. Mi se oferă să vorbesc, dar 
refuz. Cel d'intâiu care vorbeşte e Lupu. 

Foarte bun discurs al lui Mironescu. 


* 


La Academie, Goga mă întreabă ce cred despre prinţul 
Carol. El e pentru imediata lui întoarcere ca regent, pentru 
că „Regența nu funcţionează“. 

La Cameră reîntrarea lui loaniţescu, care anunţă, în parti- 
cular „că nu va mai împrumuta popularitatea sa Guvernului“. 


29 Maiu. 


Academia Română constată că are o datorie de cinci mi- 
lioane, 


30 Maiu. 


Sainte- Aulaire la Cameră. Vorbeşte preşedintele, apoi Ave- 
rescu, care, adresându-se către Cameră, îşi scuză politica 
păcii separate şi nu pomeneşte pe Berthelot. După mine 
Lupu. Splendidă cuvântare a fostului ambasador, care a- 
rată că lipsa lui Sarrail ne îndreptăţia să rupem anga- 
jamentul cu Aliaţii. 

Tot aşa de frumoasă cuvântarea lui Sainte-Aulaire la A- 
cademie. 

* 


Seara „cei de la Iaşi“ vin la Legația franceză. 
Sainte- Aulaire arată cât de puţin crede în pacilismul cu care 
încântă invinşii. 
4 Iunie. 
Scandaluri la Cameră. Lupu, confundând pe un Ardelean 
cu altul, îl întitulează „canalie ungurească“; alt deputat e 
e calificat de „porc bătrân“. 
5 Iunie. 


Manoilescu la mine. Crede în posibilitatea întoarcerii prin- 
cipelui Carol. 
7 Iunie. 


Sunt trezit la ceasurile cinci de Puiu Dimitrescu, secretarul 
Prințului şi de Cădere, secretarul de la Justiţie. Imi anunţă 
sosirea cu avionul a Prințului. 

